
As miñas sobriñas, anque disque as nenas de agora non teñen que 
crer nos príncipes... 


Étudier V'histoire de la royauté, c'est étudier aussi l"'origine de la pólis. 
P. Carlier, 1984: La royauté en Gréce avant Alexandre, Estrasburgo: AECR, p. v. 


Rei dos castros, castro forte, 
garrido castro Nemenzo! 
[...] 

Así a túa formosura 

respete o futuro tempo, 

e na túa nobre frente 
conserves o nobre sello, 

que é propio tan só dos fortes 
que ó tempo non se rendeno, 
e seas doce lembranza 

dos días que feneceron, 
daqueles que inda virán 

a poboar noso eido, 

e pasado tempo antigo 
chamarán ó noso tempo. 


E. Pondal, “Rei dos castros, castro forte” 
(ed. X. Senín, 1995: Eduardo Pondal: 
Queixumes dos pinos e outros poemas, 
Vigo: Galaxia, p. 68). 

A rigorosidade e a claridade expositiva fixeron que a obra de Martín Fernández Calo 
merecera o XII Premio de Ensaio Manuel Murguía da Deputación da Coruña. “Callaici prin- 
cipes. Os soberanos da Galiza castrexa” somérxenos na historia da Galiza antiga da que 
Fernández fai un brillante estudo baseado na interpretación do material da época, traballos 
previos doutros académicos e as súas propias premisas e conclusións. 

Este monográfico da institución de principes, así o define o propio Fernández, describe 
o concepto de principatus e debulla os seus diferentes aspectos, dividindo a obra en diversos 
puntos. Nos apartados que inclúe trátanse aspectos coma a epigrafía principesca da Callaecia, 
a modo de introdución ás teorías que agora mesmo están postas sobre a mesa, ou Os principes 
tras Os seus epitafios, que explica a realidade social que agocha o apartado previamente men- 
cionado. Con esta obra, Fernández reivindica a Galiza antiga como suxeito historiográfico en 
si mesmo, recollendo deste xeito parte da nosa historia. 

A través do Premio Manuel Murguía, a Deputación recoñeceu xa un total de 12 obras 
que deron difusión e dignificaron a historia e a cultura de Galicia. É un pracer darlle conti- 
nuidade a este certame, que nesta ocasión contribuirá ao traballo deste historiador, centrado 
na organización político-administrativa de Galicia na antiguidade, que continuará a seguir 
esclarecendo a historia dos nosos antepasados. 


Valentín González Formoso 
Presidente da Deputación da Coruña 


Cada vez que nos adentramos nestes mundos escuros, que son o tránsito da prehistoria 
á historia antiga, aboian as intrigas e as curiosidades sobre a nosa propia historia e a do 
noso territorio, mais son con ensaios coma este sobre os príncipes da Gallaecia os que van 
dando luz a tanto descoñecemento e van conformando, pouco a pouco, eses eslabóns que 
precisamos coñecer para sermos nós mesmos. 

Iso mesmo é o que pretendemos desde o departamento de Cultura da Deputación da 
Coruña e poriso creamos premios coma o Manuel Murguía co obxectivo de que os estudosos, 
de calquera das ramas do coñecemento, podan desenvolver traballos que alumen un pouco 
máis cada un deses ámbitos que nos fan enorgullecernos do que fomos e do que somos. 

Callaici Principes supón un grande aporte ao coñecemento da nosa historia prerromana 
pois da luz a uns tempos moi escuros cos que só se conta coa epigrafía como fonte ademais 
da interpretación que podamos facer das fontes literarias clásicas. 

Sen dúbida que estas dúas ramas do coñecemento máis a arqueoloxía, farán que o 
descoñecemento que temos desta e doutras etapas sexa cada vez menor e estamos orgullosos 
de que o XXII Premio Manuel Murguía da Deputación da Coruña contribúa a achegarnos luz. 

Damos os parabéns ao autor Fernández Calo non só polo seu estudo que agora se 
premia mais tamén polo seu rigor, metodoloxía e bo facer agardando que no futuro siga a 
desenvolver traballos tan serios e solidez científica coma o que teño a honra de limiar. 

Déixovos xa con este traballo que mostra e demostra a xerarquía da nosa sociedade 
prerromana da man dos magistrati, legati ou príncipes que tanta importancia tiveron no 
contacto co invasor romano. 


Xurxo Couto Rodríguez 
Deputado de Cultura da Deputación da Coruña 

INTRODUCIÓN 


Princeps é un termo latino sobre o que xa se debruzaron os antigos gramáticos, 
na procura da súa orixe etimolóxica e do seu valor semántico primitivo. Seguindo 
o lexicón de R. Maltby', dende estas temperás achegas se postulou a súa orixe na 
mesma raíz ca primeiro), cun complemento flexivo vencellado a 4collery: princeps 
qui primum coepif. O princeps sería así “o que colle primeiro”. Coma case todo o 
saber clásico, esta sinxela etimoloxía provén dunha complexa cadea de transmisión 
literaria: aparece no sumario que Paulo Diácono, monxe ítalo-lombardo do século 
VIII, fixo da epítome de Sexto Pompeio Festo, gramático galo-romano do II, quen 
asemade compilara a monumental De verborum significatione de Marco Verrio Fla- 
CO, cuxa obra, lamentabelmente perdida, floreceu no albor da Era cristiá, en tempo 
de Augusto e Tiberio. Non hai moitas fontes coas que avaliarmos a veracidade desta 
cadea de transmisión; pero resulta dende logo significativo que Casiodoro, funciona- 
rio do rei ostrogodo Teodorico o grande, e Isidoro de Sevilla, bispo hispano-visigo- 
do, reproducisen motu proprio etimoloxías semellantes no século VIP. 

Os tratadistas antigos non se trabucaron con esta sospeita etimolóxica, mantida 
case con exactitude pola ciencia linguística contemporánea. A partícula latina -ceps 
deriva efectivamente dunha forma proto-itálica “-kap-s, “toma”, e serviu para crear 
por sufixación un amplo elenco de substantivos. Entre eles, princeps significaría 
precisamente “primeiro, anterior, adiantado”“. 

Esta semántica orixinaria —e tan ineludibelmente vaga— do termo princeps vai 
verse notabelmente diversificada co tempo, ao servir aos antigos romanos, ao ritmo 
dos seus triunfos militares, da súa imparábel ascensión política e da complexización 


1 R. MALTBY, 1991, p. 495: aprinceps, -cipisy. 

2 Paul. Fest., 71. 

3 Cassiod., Psalm., II, 3; Isid., Etym., IX, 3,21. 

4 M. de VAAN, 2008, p. 108: 4-ceps, -cu/ipisy; cfr. ibid. pp. 488-489: prior. 

da súa sociedade, para designar novas realidades sociais extraordinariamente dispa- 
res, partindo sempre, abofé, daquel seu sentido primitivo; mais en definitiva desde- 
buxándoo. En latín clásico, o termo princeps adquire así unha semántica imprecisa 
e polisémica, se cadra acaída para as fins retóricas dos autores antigos e os gustos 
literarios dos seus lectores; mais do mesmo xeito, como oportunamente sintetiza L. 
Lamoine, fonte de incerteza para o estudoso contemporáneo: 


É grande a tentación [...] de lle dar o senso de ámaxistraturay. [Mais] o feito de que 
este substantivo sirva para cualificar ao emperador, que os autores antigos non sem- 
pre fixesen un uso rigoroso del e que, empregado en plural, teña un valor netamente 
xenérico, non permite atopar unha solución doada ao problema. [...] Salientemos, 
en fin, que Princeps pertence ademais ao stock de cognomina de orixe latina. [E] o 
feito de que se lle dea xeralmente a significación de (primoxénito); non é de grande 
axuda”. 


Se cadra neste punto teña estendido xa de máis os prolegómenos conceptuais 
do presente ensaio; mais coido que así se comprenderá tamén, con dabonda firmeza, 
a excepcional polisemia do termo latino princeps, canda a súa inextricábel comple- 
xidade e o estimulante interese histórico das súas inúmeras referencias documentais. 
Pois ben: na epigrafía latina máis temperá da antiga Callaecia testemuñamos tres 
principes indíxenas, cuxa indefinición, como vemos, nos sitúa perante un enigmáti- 
co significado e un suxerente problema histórico. 

Cómpre agora evitar adiantarmos cuestións que terán que ser tratadas e ava- 
liadas polo miúdo ao longo deste ensaio; entre elas teorías doutros investigadores 
e as miñas propias premisas e resultados... Mais cómpre tamén salientarmos nesta 
introdución, como vindicación do obxecto de estudo e da súa transcendencia históri- 
ca, que o principatus galaico constitúe unha das primeiras referencias nativas dunha 
dignidade social diferenciada das que dispomos na Galiza; segundo moitos, e eu 
mesmo, asimilábel a unha institución ou dignidade socio-política. Por iso, pódese 
afirmar de primeiras que o principatus constitúe un nexo entre a cultura castrexa e a 
Romanidade. Mais de segundas, aplicando un lene afinamento a este aserto, debúxa- 
se unha realidade social mencionada nuns documentos que dende logo se adscriben á 
Romanidade, pero cuxo contido remite inexorabelmente á cultura castrexa. Estamos 
moi plausibelmente, xa que logo, perante a primeira institución coñecida da Galiza. 

Mais non adiantemos acontecementos. 

Abonde agora por escomezarmos polo máis evidente; polo que non é obxecto 
de controversia. De onde partimos, que non é pouco, é de que nunhas determinadas 
bisbarras do norte da Callaecia, se cadra recentemente conquistadas e dende logo in- 
mersas nun contexto social e cultural fortemente úcastrexoy, escasamente asimiladas 


5 L. LAMOINE, 2009, pp. 68-69. 

aínda pola flamante civilización imperial romana, tres certos persoeiros recibiron o 
título de principes das súas comunidades. 

Que significa este título? Que realidade social se agocha detrás de tal solución 
terminolóxica? 

A resposta non é doada. 

De seu, unhas mencións epigráficas descontextualizadas de hai dous mil anos 
non poden remitir certezas incontrovertíbeis ao estudoso contemporáneo. De feito, 
o principatus galaico ten sido xa obxecto de múltiples investigacións, en xeral como 
suxeito máis colateral ou anecdótico do que protagonista, que teñen producido re- 
sultados ás veces tan dispares que semella abraiante que todas elas partan do mesmo 
e tan cativo rexistro documental. O certo é que nin sequera a identidade dun dos 
principes, no seu momento expresamente consignada na esgrevia pedra funeraria, 
pode ser reconstruída hoxe sobre seguro por mor da milenaria erosión do soporte 
epigráfico. E a dun segundo, tampouco, por mor da súa propia indefinición textual. 
Se ata isto, información intrínseca da documentación orixinal, se arreda da nosa 
comprensión obxectiva, canto máis non o fará a determinación, sempre parcial nas 
súas fontes e particularizada nas súas pescudas, da interpretación histórica do prin- 
cipatus? 

Case obviando esta traba insuperábel, e nin máis nin menos do que se fixo 
xa tantas veces, O presente ensaio pretende achegar unha interpretación particu- 
lar do principatus galaico. Mais, contra todas as investigacións que nos preceden, 
proponse aquí abordar este problema, por primeira vez, dende unha perspectiva 
monográfica. Unha monografía do principatus galaico —digámolo dunha vez-—: iso é 
este presente ensaio. Tal perspectiva obrigaranos a desenvolver unha novidade máis 
concreta, e potencialmente construtiva, na investigación deste problema: a atención 
global e sistemática, e inclusiva coas achegas precedentes, de todos os cabos soltos 
que penden do noso obxecto de estudo. Obviamente, coma en toda investigación 
histórica, non poderemos ir aquí alén de onde permiten os datos positivos; e a nosa 
resultante interpretación particular non poderá saír doadamente do estrito ámbito 
da hipótese. Mais coido que non só o resultado, senón o vieiro para acadalo, pode 
ter un valor intrínseco: a Ciencia non é senón un camiño. Cada capítulo, que se 
consagrará a un aspecto determinado do principatus, tentará superar precisamente 
as eivas da investigación precedente; de xeito que, embora as nosas proposicións 
derivadas desta tarefa poidan ter, en cada chanzo do seu desenvolvemento, unha 
dimensión máis ou menos subxectiva, o seu valor analítico suporá unha achega 
positiva para a comprensión histórica do problema, que, agardo, sirva para consen- 
suar premisas e unificar perspectivas; ou, eventualmente, afinalas no transcurso de 
futuras investigacións. 

Procurei desenvolver neste libro un fío discursivo continuo que dese coherencia 
interna aos moi diversos e afastados aspectos que o principatus nos obrigará a tratar, 
xa dabondo arredados uns dos outros por mor das súas dispares temáticas. O tránsito 
entre cada capítulo virá así motivado polos resultados dos anteriores e tentará, fun- 
damentalmente, levar máis aló as súas pescudas. Os capítulos, dez en total, terán de 
calquera xeito, irremediabelmente, unha forte individualidade interna, consagrados 
cada un deles a cuestións moi específicas que tentarei conciliar a través dun constan- 
te esforzo de síntese. 

Toda investigación histórica debería de partir da avaliación das fontes dispoñí- 
beis e dos seus antecedentes historiográficos. Moitos estudos resolven habitualmente 
esta tarefa na propia introdución, ou non a atenden en absoluto. Así ten acontecido 
case sempre, lamentabelmente, co noso principatus. Porén, no presente ensaio, dado 
O seu carácter monográfico, fontes e historiografía resultan simplemente ineludíbeis 
e serán atendidas en cadanseu capítulo: “A epigrafía principesca da Callaecia” ($1) 
e “Historia das investigacións” ($2). Ambos os enunciados condensan a documenta- 
ción primaria na que se baseará o noso estudo e as investigacións que o preceden, € 
disto partirán precisamente as nosas pescudas. Estes capítulos pretenden ser, xa que 
logo, un compendio do que hoxe se sabe ou se discute arredor do principatus, o que 
se tentará superar, en boa medida, grazas á vantaxe da perspectiva holística aberta 
con este exercicio preliminar. 

Mais entre os achados do noso esforzado exame historiográfico, destacará unha 
inercia presente en boa parte dos estudos que nos preceden, e que protagonizará 
o fío condutor das nosas primeiras pescudas orixinais. Esta inercia historiográfica 
é a irreflexiva desatención da propia entidade do suxeito de estudo, o principatus 
galaico, verbo ao que a xeneralidade dos estudos ten partido do mero apriorismo 
para postular a súa relación ou non con outras moi diversas mencións documentais, 
análogas e mesmo completamente dispares, de dentro e fóra da Callaecia. Nesta eiva 
repousa boa parte da fragmentación historiográfica que hoxe afecta ao principatus, 
pois sobre premisas dispares caben interpretacións contraditorias. Por iso adicarei 
un capítulo específico, “O principatus como concepto” (83), a avaliar a coherencia 
interna e o grao de singularidade da nosa documentación como primeiro chanzo de 
toda a nosa investigación particular. Tratarase así de superar tal indefinición, pro- 
poñendo a análise singularizada da epigrafía principesca da Callaecia como paso 
previo a pescudar os seus paralelos externos. 

Esta tarefa terá lugar no seguinte capítulo, “Os principes tras os seus epitafios” 
(84), no que me ocuparei por fin expresamente da realidade social que agocha a nosa 
epigrafía principesca, servíndome para isto en exclusiva da información intrinseca- 
mente consignada por ela, co gallo de afastar a posibilidade de que preconceitos de- 

rivados de paralelos externos non xustificados contaminen a nosa interpretación. Isto 
revelaranos o que realmente houbo detrás do noso obxecto de estudo, do que deriva- 
rá, por fin, unha interpreación social unívoca —a nosa particular para o principatus 
galaico. Os seus paralelos externos, os que nos permitirán afinar a significancia do 
principatus na propia Callaecia, emerxerán así como resultado non do apriorismo, 
senón da análise intrínseca da propia documentación. Porén, a debida calibración de 
tales paralelos requerirá aínda de determinarmos o contexto local no que se incardi- 
nou O principatus galaico. Poriso, sen saírmos aínda do estrito ámbito da análise epi- 
gráfica, detereime entón na fulcral información xurídica e xeográfica que se mestura 
na nosa documentación, enxergando así “A patria dos principes” ($5), a estrutura 
xurisdicional, social e organizativa da que formou parte o principatus. 

Isto permitirá reducir os paralelos externos do noso suxeito de estudo a rea- 
lidades históricas que compartiron non só a mesma función, senón tamén unha in- 
fraestrutura social análoga. Pasarase así daquela a incardinar cunha vocación glo- 
bal, referente á xeneralidade dos ámbitos europeo e circunmediterráneo antigos, OS 
aspectos que os capítulos previos enxergaran do noso principatus. Non é posíbel 
agora eludirmos a identificación preliminar dos nosos futuros resultados, pois estes 
capítulos vincúlanse necesariamente a eles e os enuncian expresamente nos seus 
propios títulos: “O principatus gentis no Imperio Romano” ($6) e as “Realezas na 
encrucillada da Historia” ($7). 

Contextualizada así a nosa caracterización particular na súa máis ampla di- 
mensión xeo-histórica, abrirase por fín a porta a apreixar o significado substantivo 
do principatus, o verdadeiro cerne da nosa investigación. Con este obxectivo, vol- 
tando por última vez ao máis estrito ámbito da análise epigráfica, tentarei discernir 
a datación non da nosa epigrafía principesca, senón da vida dos persoeiros que esta 
testemuña, para perfeccionarmos a estimación cronolóxica da súa biografía e deter- 
minarmos así cál foi realmente “A era dos principes” da Callaecia ($8). Deste xeito, 
nos dous últimos capítulos, “O princeps e os seus atributos” ($9) e “O principatus na 
historia constitucional galaica” ($10), encetarei por fin a difusa cuestión do exercicio 
institucional do principatus na súa sociedade histórica e a súa propia biografía como 
institución. 

Os resultados acadados, a prol da vocación de síntese que enchoupa cada un 
dos capítulos, serán finalmente expostos con claridade na “Conclusión” que pecha 
este libro, na que tentarei achegar unha interpretación definitiva, unívoca e coherente 
do principatus... Mais onde tamén suxerirei certas incógnitas que, adiantándoo ago- 
ra non con decepción senón cun completo optimismo, certifican que este tema ficará 
lonxe de verse esgotado co contributo que pretende constituír o presente ensaio. 

A EPIGRAFÍA PRINCIPESCA DA CALLAECIA 


Como toda investigación histórica, cómpre que esta parta do exame crítico das 
súas fontes. Non semella moi desafiante esta tarefa, pois o testemuño do principa- 
tus galaico se limita a dous documentos epigráficos, cuxas indefinicións, con todo, 
complican toda tentativa de análise. Estes documentos son dúas inscricións funera- 
rias achadas indistintamente no norte da antiga Callaecia, mais esparexidas entre 
as actuais Galiza e Asturias: o sepulcro dos príncipes de Lugo e a estela da Veiga. 
Propoño, pois, atendermos neste primeiro capítulo á biografía destes documentos, 
ás súas circunstancias particulares, aos seus problemas de lectura e ás posibilidades 
existentes para a súa interpretación. Tamén cumprirá detérmonos, en concreto, nun 
paralelo epigráfico do sepulcro de Lugo e nos motivos iconográficos da estela da 
Veiga. De calquera xeito, o obxecto fundamental do presente capítulo redúcese á 
crítica textual: fornecermos cadansúa transcrición epigráfica e tradución, que non 
serán todo o unívocas que quixeramos, mais si a base positiva que necesariamente 
alicerzará todas as nosas pescudas ulteriores. 

Neste capítulo, meramente expositivo, no que me limitarei a enunciar dúas lec- 
turas epigráficas e a atender diversos aspectos secundarios sobre os que cumprirá 
voltar máis adiante, non se incluirá un apartado recapitulatorio. A confrontación de 
ambos os documentos efectuarase, de feito, nun vindeiro capítulo, orientado precisa- 
mente á avaliación da coherencia interna do principatus galaico, ao que remito para 
valoracións de carácter conclusivo (83, 1). 


1.1. O sepulcro dos príncipes de Lugo 


O primeiro documento é o sepulcro ádos príncipes) de Lugo', unha grande pra- 
ca rectangular de granito que identifica dous defuntos como principes (est. LA). Non 


1 CILTL, 2585 - AE 1946, 122 - IRG1I, SO - IRPLu, 34 - ERPLu, 73. 

importa aquí unha exposición detallada da biografía do documento, ben compendia- 
da nos corpora epigráficos nos que se rexistra e no artigo que lle adicou no seu día o 
recentemente falecido N. Ares Vázquez”: abonde con sinalarmos que foi atopada en 
1777 ao pé da muralla de Lugo, entre a Porta Falsa e a de San Pedro, de onde pasou 
a un domicilio privado ata a súa adquisición polo Museo Provincial de Lugo, onde 
se conserva hoxe. A caligrafía é de boa calidade, asimilábel á capital cadrada latina; 
e máis de fonda gravura, o que indica que o seu texto podería ter sido regravado 
nalgunha ocasión. A epígrafe non aporta de seu elementos de xuízo decisivos para 
a súa datación exacta; mais a caligrafía, as fórmulas funerarias, O sistema castrexo 
de origo e a onomástica indíxena que presenta apuntan ao século I d.C., e se cadra 
máis á súa primeira metade do que a segunda”. Porén, lamentabelmente, a erosión 
que incidiu sobre todos os seus bordos, e nomeadamente os laterais, impiden unha 
lectura completa do seu campo epigráfico orixinal. 

Eludindo polo de agora este problema, o texto efectivamente conservado é o 
seguinte: 


[---][IJVS - VEROB[-]I- F- PRINC[EI] [- - -] 
[---]- CIT- OCIRCINE “AN “LX[---] 
[---]O- VECI- F- PRINCEPS - CC[- --] 
[--]: H- S: SVNT - HEREDES “ SIB[- - -] 
F-C 


Esta transcrición comporta, xa de seu, notábeis indefinicións. Nomeadamente, 
a saber: 
.“— a calificación dos defuntos; 
2”.— a súa onomástica; 
3.“— as fórmulas epigráficas borradas; 
.“— a secuencia CIT. 

Pasemos revista a estes problemas. Verbo á calificación dos defuntos, E. Húb- 
ner, un dos primeiros e máis grandesepigrafistas que se enfrontaron a este texto, 
lería a terceira liña tal como aparentemente se conserva: princeps CC, “príncipe 
ducenario”“, xa se entendere por isto o seu rango salarial ou o número de homes ao 
cargo, suxerindo unha analoxía xeral cos principes lexionarios —de feito, no contexto 
militar romano do século I d.C., centuriones principes— e concretamente cos men- 


2 N. ARES VÁZQUEZ, 1992, p. 60. 

3 Arredor da datación, véxase, alén dos corpora antes citados, M. D. DorlIco CAÍNZOS X£ J. SANTOS YANGUAS, 2017, 
p. 715. 

4 CILTL, 2585. 

Estampa 1. Vista das epígrafes 
Debuxo dos dous documentos que protagonizan o noso estudo: sepulcro dos príncipes de Lugo (A) e lápida 
da Veiga (B). A partires, respectivamente, das fotografías de IRPLu e ERAS. 

cionados nunha estela dacia”. Varias edicións posteriores manterían esta que pode 
ser etiquetada como a dlectura militar) da epígrafe”. Porén, case un século despois, 
unha espelida filóloga, M”. L. Albertos, había de revisar as secuencias CIT e CC ao 
abeiro da táboa de Castromao, daquela recentemente descuberta, onde se enuncia, 
como localización e parte implicada dun pacto de patrocinio, Coelerni ex Hispania 
citeriore conuentus Bracari”?. M”. Lourdes Albertos concibiu así o borrado parcial da 
segunda grafía da epígrafe de Lugo, co que se corrixiría o aparente princeps CC por 
un princeps Col[- - -], coidándoo unha alusión, precisamente, á ciuitas bracarense 
dos Coelerni?”. Porén, apenas uns anos despois, e reparando no contexto lucense da 
estela, F. Arias, P. Le Roux e A. Tranoy corrixirían pola súa banda esta lectura por 
unha máis probábel alusión aos Copori”, asentados na contorna do propio Lugo (cfr. 
$5, 1). Obteriamos así un princeps Co[pororum]. 

A analoxía do único outro princeps testemuñado epigraficamente na Callae- 
cia, O princeps Albionum do que axiña nos ocuparemos ($1, 4), confirma a dlectura 
étnica) da estela como a solución obxectiva ao problema. Con todo, a concreción 
dos Copori fronte aos Coelerni apenas pode refrendarse máis ca pola meirande veci- 
ñanza daquela comunidade; o que certamente non constitúe un argumento de xuízo 
decisivo. Non contamos con información onomástica no territorio étnico —non Iu- 
gués— dos Copori, nin dende logo no dos Coelerni, que nos permita asociar Os an- 
tropónimos dos principes de Lugo a uns usos onomásticos locais que eventualmen- 
te corroborasen algunha das dúas opcións. Temos, porén, vencellados ao nome do 
primeiro princeps o teónimo Verora testemuñado nun altar votivo de Lugo"”, ao que 
se xunguen outras dúas inscricións potencialmente asimilábeis á mesma divinda- 
de"!. Pola súa banda, na veciñanza dos Coelerni, en Bande, probabelmente territorio 
dos Quarquerni, achouse a lápida dun certo Adronus Ueroti'”. Ambos os paralelos 
poderían terse como argumentos a prol dunha ou doutra lectura; mais ao meu ver 
debúxase especialmente significativa a relación onomástica co culto lucense a Vero- 
ra. En efecto, a proximidade de Lugo, tanto do lugar de enterramento dos principes 
como do culto desta divindade coa que poderían estar relacionados por onomástica e 
devoción, apoia sen dúbida a dlectura cóporay, non indefectíbel, mais si dende logo 
idónea a xulgar canda menos polo cativo volume de información dispoñíbel. 


5 CILIIL, 830 - 7631; véxase G. CUPCEA, 2012, p. 387. 

6 HAE, 307; IRG II, 50; ILER, 6393. 

7 AE 1972, 282. 

8 M.L. ALBERTOS FIRMAT, 1975, p. 32; id., 1977, p.23. 

9 IRPLu, 34. 
10 CIL, 2576 - IRG UI, 13 - IRPLu, 12. 
11 CIL, 2577 Z IRGU, 14 “ IRPLu 11; CIL, 2578 - IRGU, 16 Z IRPLu, 13. 
12 CILIL2519 - IRG1V, 131 - AF, 381. 

Podemos pasar así, xa, á segunda cuestión antes enunciada, e á que precisamen- 
te nos viñamos referindo agora: a onomástica. Verbo ao antropónimo do primeiro de- 
funto, borrado parcialmente pola erosión lateral esquerda do documento, devén fun- 
damental a súa temática funeraria; amais do seu encargo, segundo consigna O mesmo 
corpo epigráfico, por parte duns heredes, “herdeiros”, a priori indistintamente dos 
dous defuntos, o que confirmaría o seu parentesco. No primeiro caso, ao comezo da 
senlla primeira ringleira, E. Húbner coidou ler -fus, propoñendo unha reconstrución 
hipotética completa duns tria nomina tipo [C. Iulius Ru]fus Uerobli?. Porén, a ter- 
minación -ius imponse pola filiación do segundo defunto, como fundamentou por 
primeira vez A. D'Ors, a prol da lectura Aecius'“. Mais o que temos realmente é un 
Ueci flilius), coas grafías V e E inscritas en ligatura”. Dado o xa aludido parentes- 
co entrambos os defuntos, o primeiro deles non podería lerse doutro xeito máis ca 
[Uec]ius, como consignan decididamente as edicións máis recentes do documento". 
Emporiso, aínda máis recentemente, A. Rodríguez Fernández ten oposto que esta 
reconstrución “non é algo que o estado actual da inscrición permita supór”'... Afir- 
mación ao meu ver gratuíta: simplemente, a adicación do sepulcro por uns herdeiros 
comúns evidencia o parentesco mútuo dos principes; € a plausíbel correspondencia 
onomástica observada refrenda que tal parentesco sexa o paterno-filial. Non vexo 
motivos, xa que logo, para modificarmos a lectura estándar [Uec]ius. O que si cum- 
priría matizar é que a filiación VECI F estaría ou ben expresada nun latín deficiente 
ou ben abreviada, pois en calquera caso cumpriría lela Ueci(i) flilius). Finalmente, 
verbo á filiación do primeiro princeps, unha lectura aparente, reproducida por todas 
as edicións da epígrafe, é Uerobli flilius). Con todo, N. Ares Vázquez propuxo a 
forma Uerobei, xenitivo de Uerobeus, por ser a partícula -eus, se se admite a súa 
equivalencia con -ius, moito máis común no léxico indoeuropeo paleo-hispánico"”. 
A onomástica completa do primeiro defunto sería, en suma, Uecius Uerobei, decidi- 
damente indíxena. 

Para o segundo defunto, pola contra, a indefinición resulta insuperábel. A pri- 
meira grafía aparente da terceira ringleira é O, cuxa equivalencia epigráfica ordina- 
ria, centuria, tería inducido no seu tempo a lectura militar) de E. Húbner”. Porén, 
cómpre entendermos mellor o borrado parcial dunha grafía orixinal O, que consti- 
tuiría a terminación do nomen do segundo defunto. Este tema en -o restrinxiría no- 


13 CILIL, 2585. 

14 A. D'ORSs, 1944, p. 124; HAE, 307; IRG II, SO; ILER, 6393. 

15 Cfr. IRPLu, 34; M. L. ALBERTOS FIRMAT, 1975, p. 32; N. ARES VÁZQUEZ, 1992, pp. 62-63. 
16 IRPLu, 34; ERPLu, 73. 

17 A. RODRÍGUEZ FERNÁNDEZ, 2018, p. 372. 

18 N. ARES VÁZQUEZ, 1992, pp. 65-66. 

19 CILTIL, 2585. 

tabelmente as posibilidades onomásticas, que con todo son numerosas: en concreto, 
(Reg)o, (Caele)o e (Uecc)o son as principais lecturas que se teñen ofrecido”. Porén, 
outra volta N. Ares Vázquez”! forneceunos unha escolma máis exhaustiva, baseada 
na epigrafía latina hispana: Acco, Allo, Anio, Arco, Arro, Caeno, Nero, Silo. Como 
se observa, o horizonte de posibilidades é moi amplo; e contra o se cadra excesivo 
reducionismo das edicións anteriores, reborda o ámbito estrito da onomástica pa- 
leo-hispánica, pois desta volta o antropónimo tamén podería ser latino. 

Porén, o desgaste da lápida non só afectou aos seus caracteres máis senlleiros, 
senón tamén á súa expresión final, sen dúbida formularia. Temos, en primeiro lu- 
gar, a evidencia dun desgaste equivalente sobre ambos os bordos, por se amosaren 
perfectamente centradas as grafías F - C da última ringleira””. Neste senso, F. Arias, 
P. Le Roux e A. Tranoy estimaron a perda duns vinte centímetros en cada bordo 
lateral a partires da súa reconstrución da cuarta ringleira, dada por boa en varias 
edicións posteriores”: sib[i et suis], “para si e para os seus”. Con todo, N. Ares 
Vázquez denunciou, con razón, que esta fórmula presuporía unha extensión exce- 
siva en comparación coas ausencias aparentemente máis cativas do bordo esquerdo 
da epígrafe”. Canda menos no caso da porción esquerda da primeira ringleira —a 
única que se pode reconstruír con certeza—, a ausencia [Uec]ius amósase significa- 
tivamente máis modesta cá hipotética sib[i et suis] da porción dereita da cuarta. Por 
esta razón, o devandito estudoso forneceu outras posibilidades baseadas nunha única 
grafía, R ou M, encadrelándoas coa fórmula da última ringleira: sib[i r(equietorium)] 
| laciendum) c(urauerunt), ou ben sib[i mM(onumentum)] | faciendum) clurauerunt), 
“para eles, mandaron facer o sepulcro” ou “o monumento”, sendo máis probábel, 
por máis frecuente, esta última. Coido, de calquera xeito, que esta lectura precisaría, 
canda menos, dun determinativo /oc ou a súa abreviatura /(oc) co que concertar a 
referencia ao monumento funerario. Semellante corrección achegaría, certamente, a 
súa extensión á das ausencias coñecidas, segundo se vén de indicar. Emporiso, do 
mesmo xeito que esta lectura asume unha abreviación, o mesmo podería ser aducido 
para a proposta anterior: sib[i et s(uis)]. 

En suma, as lecturas posíbeis para a porción borrada da cuarta ringleira, dentro 
dos límites da hipotética lonxitude orixinal da estela e do propio sentido do seu cam- 
po epigráfico, serían as seguintes: sib[i et s(uis)], corrixindo a proposta de F. Arias, 
P. Le Roux e A. Tranoy; ou ben sib[i A(oc) m(onumentum)], corrixindo a de N. Ares 
Vázquez. 


20 M.L. ALBERTOS FIRMAT, 1975, p. 32; IRPLu, 34. 

21 N. ARES VÁZQUEZ, 1992, p. 69. 

22 Cfr. IRPLu, 34; N. ARES VÁZQUEZ, 1992, p. 66. 

23 IRPLu, 34; ERPLu, 73; cfr. N. ARES VÁZQUEZ, 1992, pp. 63-65. 
24 N. ARES VÁZQUEZ, 1992, p. 69. 

Pasando por fin á última cuestión antes enunciada, na segunda ringleira atópase 
a mención CIT, presumiíbel remate doutra fórmula epigráfica. M”. L. Albertos, quen 
como xa se avanzou soubo ver o paralelismo da táboa de Castromao, denotou tamén 
neste caso outro paralelo textual claro: Coelerni ex Hispania citeriore, “os celernos 
da provincia Hispania citerior””. Hoxe é posíbel complementarmos a súa sospei- 
ta cun segundo exemplo próximo extraído da chamada tabula Lougeiorum””. Este 
documento, cun notábel interese para a historia administrativa da Galiza romana, 
importa aquí pola fórmula empregada para a incardinación administrativa da ciui- 
tas dos Lougei: ex gente Asturum conuentus Arae Augustae, “do pobo dos ástures, 
do conuentus da ara augusta”. Estas táboas dos Coelerni e dos Lougei consignan, 
xa que logo, circunscricións romanas para precisaren a ubicación administrativa de 
entidades políticas indíxenas responsábeis de actos de carácter oficial, vencellados 
concretamente ao exército e á administración imperiais. Lonxe está destes exemplos, 
certamente, o sepulcro dos príncipes, que con todo ha de procurar neles a interpre- 
tación da mención CIT, abreviatura de cit(erior). Cómpre salientarmos que en todos 
estes casos, como suxeriu M?. L. Albertos, a concreción administrativa serviría para 
incardinar a ciuitas. 

No sepulcro dos príncipes, a identificación desta ciuitas cos Coelerni semella, 
como se aludiu antes, errónea, sendo preferíbel a dos Copori. Con todo, a corrección 
proposta por F. Arias, P. Le Roux e A. Tranoy, e repetida dende aquela, resulta par- 
cial neste caso, pois obvia a mención da propia ciuitas: prince[ps... ex Hisp(ania)] 
cit(eriore), “princeps... da Hispania citerior””. Ao abeiro da solución preconizada 
por M”. L. Albertos, definitivamente cómpre incluírmos na reconstrución epigráfica 
a mención da devandita ciuitas, circunstancia que motiva a concreción administrati- 
va nos paralelos documentais antes fornecidos: prince[ps Copororum ex Hisp(ania)] 
cit(eriore), “princeps dos cóporos, da Hispania citerior”. Obviamente, non existe un 
argumento inequívoco a prol pertenza de ambos os principes á mesma ciuitas; mais 
O seu parentesco, e moi especialmente a ausencia da mención de origo no segundo 
—se cadra por se sobreentender na mención do primeiro—, favorecen claramente tal 
solución, cuestión sobre a que por certo cumprirá voltar máis adiante ($8, 1). Porén, 
o que dende logo semella desbotábel é a reprodución completa do etnónimo, que 
excedería o espazo potencialmente perdido. Cumpriría pensar, daquela, na súa abre- 
viación? Tamén para isto é posíbel fornecermos un paralelo claro, que precisa agora, 
con todo, dunha atención individualizada. 


25 M.L. ALBERTOS FIRMAT, 1975, p. 32, aludindo a AE 1972, 282. 
26 AE 1984, 553. 
27 IRPLu, 34; N. ARES VÁZQUEZ, 1992, p. 65; ERPLu, 73. 

1.2. Contributo da estela dos milites de Lugo 


Como tan ben sinalou N. Ares Vázquez””, resultan moi significativos algúns 
paralelismos que presenta co sepulcro dos príncipes de Lugo a enigmática, e hoxe 
perdida, estela dos milites da mesma cidade, que nos evoca non só o mesmo contexto 
histórico e xeográfico, senón tamén o mesmo tema funerario”: 


VECIVSCL[--- MM 
VTAMIP - COI 
- - -JIDIELVIBRI 
VERO POMV 
VECIP - MIL 
CORTIS TERT 
IA LVCES MIL 

ITAVIT AIINI V 


ADA mDD 


É este, como se observa, un documento de moi difícil lectura, circunstancia 
exacerbada ademais por terse perdido e conservarse unicamente nesta trascrición 
a todas luces defectuosa. Semella admisíbel, con todo, a corrección preliminar da 
grafía P da segunda e quinta ringleiras por F, co que obteriamos a dobre mención 
onomástica Clutami flilius) e Ueci flilius); amais da mención aiini, que cumpriría 
corrixir por anni[s], “anos”. De calquera xeito, o notábel interese deste documento 
para a historia militar da Callaecia, ao implicar potencialmente un precocísimo tes- 
temuño da cohors Lucensis, corpo militar logo constatado no Baixo Imperio”, ten 
cominado unha corrección máis exhaustiva, evidentemente hipotética pero en liñas 
xerais satisfactoria: Uecius Cllutami fúilius) Col[- - -jidieluibri | Uerobliu(s) Ueci fli- 
lius) mil(es) | co(hoYrtis tertlia(e) Luce(n)s(ium) millitauit anni[s - - -] || maetarié?!. 
O que, eludindo polo de agora as mencións CO, IDIELVIBRI e MAETARIV, quere- 
ría dicir algo así como “Vecio, fillo de Clutamo...; Veroblio, fillo de Vecio, soldado 
da terceira cohorte dos lucenses, serviu durante... anos...”. 

Alén doutros moitos aspectos, esta lectura corrixiría a mención Ueropomu da 
trascrición primitiva por Ueroblius, obviamente inspirada na onomástica presente 
no propio sepulcro dos príncipes. Do mesmo xeito, resulta inevitábel formularmos a 
conveniencia dunha segunda corrección a prol da forma Uerobeus, á luz da proposta, 
xa tratada, de N. Ares Vázquez ($1, 1). 


28 N. ARES VÁZQUEZ, 1992, p. 70. 

29 CILTIL, 2584 - IRG1I, 82 “ ILER, 6401 - IRPLu, 25 - ERPLu, 109. 

30 Not. dign. occ., XLII, 29; véxase A. GARCÍA Y BELLIDO, 1961, p. 144. 
31 P. LEROUX, 1982, pp. 336-339; N. V. SANTOS YANGUAS, 1988, p. 245. 

Voltando a aspectos de máis directo interese para nós, xa F. Arias, P. Le Roux 
e A. Tranoy aludiran á onomástica desta inscrición como un dos argumentos a prol 
da identificación da ciuitas Copororum no sepulcro dos príncipes, pola inequívoca 
coincidencia do antropónimo Vecio, podendo así este pasar a se considerar, ademais, 
xenuíno da Callaecia setentrional”. Con todo, pesa aquí outro elemento dunha re- 
levancia ben máis significativa a prol de tal asociación: a secuencia COI, transcrita 
na segunda ringleira e corrixida, ao meu ver inxustificadamente, por CO. Dentro do 
sistema galaico de origo, sobre o que voltaremos polo miúdo noutros capítulos (883, 
3 e 5,5), esta mención semella encaixar coa secuencia IDIELVIBRI da seguinte rin- 
gleira, que varios filólogos teñen asociado ao topónimo fragmentario dun castellum 
ou castro”?. Por esta razón, a mención anterior tería que ser a abreviatura dun etnóni- 
mo que evidentemente encadrelaría coa dlectura étnica) dos principes de Lugo, ata 
o punto de ter pasado exactamente polas mesmas propostas de lectura. 

En efecto, segundo E. Luján, COI podería abreviar unha alusión aos Coelerni?”. 
Con todo, só a forma grega do etnónimo, Koilernot”, que obviamente non semella 
aplicábel nunha epígrafe latina, apoiaría dun xeito directo esta lectura. Semellan- 
te problema matízase pola posibilidade, dabondo contrastada noutras anomalías do 
campo epigráfico, dun erro na trascrición ou da deficiente conservación da estela 
nesta porción do seu lateral dereito. En efecto, a aparente grafía I podería ser resul- 
tado da conservación parcial dun E orixinal —en concreto, obviamente, do seu trazo 
vertical—, co que resultaría posíbel reconstruírmos un Coef(lernus) na súa ortografía 
ordinaria. Con todo, o mesmo argumento serve para albiscar unha grafía orixinal 
P, co que, en contrapartida, obteriamos outro Cop(orus)”“. O contexto lugués deste 
documento e a súa interrelación co sepulcro dos príncipes da mesma localidade vén 
fortalecer a lectura cópora)) en ambos os casos; €, no Que agora nos importa, a exis- 
tencia dunha abreviatura COP tamén nesta segunda. 


1.3. Hipótese de lectura 


A hipótese da mención epigráfica COP na estela dos milites de Lugo como abre- 
viatura do etnónimo Copf(orus) aporta o que coido un elemento de xuízo decisivo para 
a reconstrución do campo epigráfico perdido do sepulcro dos príncipes. A posibilida- 
de de que neste caso as alusións epigráficas á ciuitas Copororum se resolvesen pola 
mesma abreviatura COP implicaría a redución da marxe existente para a interpreta- 
ción do campo epigráfico perdido, coa que calibrar as restantes ausencias textuais. 


32 IRPLu,34; cft. ERPLu, 109. 

33 C. BÚA CARBALLO, 2004, p. 383, n. 6; E. R. LUJÁN MARTÍNEZ, 2011, p. 226. 
34 E. R. LUJÁN MARTÍNEZ, 2011, p. 226. 

35 Ptol., Geog., IL, 6, 41. 

36 Como atinadamente denotou, outra volta, N. ARES VÁZQUEZ, 1992, p. 70. 

Así, se para o segundo princeps, fillo de Vecio, se concretou a dimensión étni- 
ca do seu título (princeps Copororum), para o primeiro, o propio Vecio, que se cita 
antes, con máis razón debería de se ter feito. Con certeza, a concreción do segundo 
non satisfai esta ausencia, pois aparece baixo a forma singular princeps, non a plural 
principes que podería concertar cos dous defuntos. Neste senso, a fórmula recons- 
truída para o primeiro polas edicións precedentes, prince[ps ex Hisp(ania)] cit(e- 
riore), evidénciase insuficiente: os paralelos epigráficos suxiren, como se amosou, 
que a referencia provincial complementa a mención da ciuitas, non a do individuo 
implicado. 

Analogamente a este problema, se para o primeiro princeps, Vecio, se indicou 
a súa idade de defunción, an(norum) LXI[- - -], tamén para o segundo debería de 
se ter feito. E se, finalmente, se concretou a origo do primeiro princeps, tamén 
debería de acontecer así co segundo, o seu fillo. Con todo, a todas luces a origo 
deste puido coincidir coa do primeiro, e de ser así aquela puido eludirse no segundo 
por redundancia. Tal semella a solución idónea, toda vez que a marxe a cubrir non 
xustifica unha adición textual tan ampla. Por esta mesma razón —a redundancia 
dentro da premisa da común origo dos principes—, cómpre non repetir na recons- 
trución epigráfica nin a mención do castellum nin a fórmula ex Hispania citeriore, 
mais si o título completo princeps Cop(ororum), dato non tanto xeográfico como 
biográfico. 

En vista a todo o exposto ata aquí, e valorando especialmente estas últimas con- 
sideracións, propoño en definitiva a seguinte lectura hipótetica da epígrafe: 


[Uec]IVS VEROBEI F(ilius) PRINCE[ps Cop(ororum) 
ex Hisp(ania)] CITf(eriore) O (castello) CIRCINE AN(norum) LX[- - - et 
- - -JO VECIG) F(ilius) PRINCEPS CO[p(ororum) an(norum) 
- - -] H(ic) S(iti) SVNT HEREDES SIB[i et s(uis) /i h(oc) m(onumentum)] 
F(aciendum) C(urauerunt) 


O que viría a dicir algo así como “Vecio, fillo de Verobeo, princeps dos cópo- 
ros, da Hispania citerior, do castro “Circinum, de sesenta (?) anos, e... (?), fillo de 
Vecio, princeps dos cóporos, de... (?) anos, xacen aquí: os seus herdeiros, para eles 
[xe OS Seus), OU ben xeste monumento] mandárono facer”. 


1.4. A estela da Veiga 
O segundo documento que completa a epigrafía principesca da Callaecia é a 
xestela da Veigay””: outra lápida, procedente da Pedreira (parroquia da Corredoira, 


37 Oficialmente e en castelán, Vegadeo. En consideración á fala local desta bisbarra do occidente asturiano e da 
propia redación xeral do presente ensaio, con todo, empregarei ao longo do mesmo a forma galega do topónimo. 

A Veiga, Asturias) e hoxe custodiada no Museo Arqueolóxico de Asturias, Oviedo 
(est. IB). Coma no caso anterior, evitarei estenderme agora coa biografía deste do- 
cumento, para o que abonda con sinalarmos que foi descuberto en 1933 e dado a 
coñecer dez anos despois por A. García y Bellido”. Das súas características externas, 
afástao do sepulcro de Lugo o seu soporte, lousa, e a súa forte disposición vertical. 
Está moito mellor conservado, apenas afectado pola fragmentación e restitución dun 
pequeno anaco do seu bordo superior esquerdo, o que afecta aos seus motivos ico- 
nográficos, como veremos ($1, 5), mais non ao seu campo epigráfico. Aquí, coma en 
Lugo, embora nunha caligrafía moito máis pobre, destaca simplemente a mención 
dun princeps. 

Outra volta, a epígrafe non aporta elementos de xuízo a prol da súa datación uní- 
voca. Alén da caligrafía ou da onomástica presente na inscrición, a fórmula funeraria 
parcialmente abreviada HIC S EST, que axiña se formalizaría xeralmente na epigrafía 
latina en HSE, preconiza a súa datación ante quem a mediado o século 1 d.C.? 

O campo epigráfico non presenta grandes problemas de lectura: apenas a men- 
ción de origo pode ser obxecto dalgunha controversia. En efecto, M”. L. Albertos 
coidou ler a secuencia CAVRIACA, co ditongo -au-, xa que logo, inscrito en ligatu- 
ra“”, Esta lectura é probabelmente a de meirande difusión, pero máis recentemente 
E. Luján ten chamado a restaurar unha simple secuencia CARIACA“'. Ao meu ver, 
a presenza do mesmo radical “Kkar- en varios epítetos tópicos de certas divindades 
galaicas apoian a súa corrección”. 

Todo o resto da epígrafe, pola contra, resulta perfectamente recoñecíbel”“?: 


NICER 
CLVTOSI 
I CARI 
ACA 
PRINCI 
PIS- AL 
BIONV 
M - AN(norum) 
LXXV 
HIC - S(itus) - EST 


38 A. GARCÍA Y BELLIDO, 1943. 

39 N. V. SANTOS YANGUAS, 2013, p. 82. 
40 M.L. ALBERTOS FIRMAT, 1975, p. 32. 
41 E. R. LUJÁN MARTÍNEZ, 2008, p. 74. 
42 AE 1983, 561; CIL II, 5069. 

43 AE 1946, 121 - ERAs, 14. 

O texto constitúe, en fin, un exemplo case paradigmático de epigrafía funeraria 
galaica: “Nícer, (?) de Clutoso, do castro Cariaca, udoy (?) princeps dos Albiones, 
de setenta e cinco anos, xace aquí”. 

Porén, detrás de tal seguridade subxacen dúas incógnitas cun interese fulcral 
no presente estudo: a relación entre Nícer e Clutoso, e a identidade do princeps. 
Aparentemente, nunha epígrafe funeraria coma esta cumpriría pensar que Clutosi 
non expresaría senón a filiación do defunto, Nícer; e que princeps Albionum sería un 
título que este tería disfrutado en vida... Pero a solución non é tan doada. 

En efecto, non contamos cunha evidencia textual unívoca para a asimilación do 
defunto, Nícer, ao devandito princeps Albionum. Neste epitafio, como é común, o 
defunto consígnase en caso nominativo (Nicer), e a súa aparente filiación en xenitivo 
(Clutosi), ao que a priori cumpriría sobreentender o engadido filius. Nomearíase, 
pois, a “Nícer, fillo de Clutoso”. A continuación, seguindo os formalismos xerais da 
epigrafía galaica, aparece o signo O aludindo ao castellum ou castro de orixe do de- 
funto: Cariaca. E finalmente, temos a mención principesca: principis Albionum, en 
xenitivo tanto o título princeps, en singular, coma o seu complemento Albionum, en 
plural. Segundo ten sinalado N. V. Santos Yanguas“”, esta anomalía sintáctica pode 
atopar dúas solucións dispares: 

1”.— o simple erro sintáctico, nun contexto de probábel coñemento superficial 
do latín entre os Albiones, de xeito que o princeps sería o defunto, malia non concer- 
tar con el no texto; 

2?.— a sintaxe concertada da mención principis Albionum co outro sintagma en 
xenitivo do documento, Clutosi (filius), de xeito que o princeps Albionum non sería 
o defunto conmemorado na estela, Nícer, senón o seu pai, Clutoso. 

O devandito autor detén aquí o seu exame resolutorio. En rigor, con todo, cóm- 
pre engadirmos outras dúas solucións autorizadas pola redación e sintaxe do texto: 

3? — o vencello da mención principis Albionum coa expresión anterior O (caste- 
llo) Cariaca, de xeito que o princeps Albionum non sería nin Nícer nin Clutoso, se- 
nón unha figura anónima citada en representación ou ubicación da origo do defunto: 
“Nícer, [fillo] de Clutoso, do castro Cariaca do princeps Albionum”; 

4?.— a concatenación de xenitivos, concertando a mención principis Albionum 
co propio antropónimo, de xeito que obteriamos, eludindo o resto do texto, a expre- 
sión “Nícer do princeps Albionum”, facendo pois depender en certa maneira dun 
princeps anónimo ao defunto. 

A práctica totalidade da historiografía asume a primeira opción e habitualmen- 
te nin se formula a segunda, que só superficialmente ten sido defendida por algúns 


44 N.V. SANTOS YANGUAS, 2013, p. 82. 

autores, coma J. Mangas, D. Martino ou I. Sastre”... A terceira e a cuarta, pola súa 
banda, coido que non teñen sido valoradas nunca ata este intre. Sexa como for, a 
nivel sintáctico —ou anti-sintáctico, no primeiro caso que preconiza precisamente 
un erro— todas estas solucións son posíbeis, polo que apenas podemos atopar senón 
criterios negativos para avalialas. 

En primeiro lugar, concibirmos a inexactitude do texto é un presuposto ad hoc 
que pretende matizar unha aparente anomalía textual. O principio de economía opon- 
se, xa que logo, a esta primeira e máis aceptada solución. Ademais, a presunción 
do carácter anómalo da mención en caso xenitivo principis Albionum non semella 
xustificábel toda vez que, como xa se avanzou con anterioridade, só hai constancia 
de tres principes galaicos en dúas epígrafes; sendo pois o universo estatístico moi 
cativo de máis como para determinarmos se a anomalía é a mención xenitiva, que 
consta obxectivamente nun dos dous documentos dispoñíbeis, ou a nominativa, que 
consta no outro. A segunda solución, pola súa banda, vese empecida pola presenza 
intercalada da origo entre Nicer e o hipotético xenitivo concertado Clutosi. Malia 
isto non conformar un atranco absoluto, certamente matiza tanto a claridade de reda- 
ción como a propia coherencia da súa sintaxe. 

As dúas últimas solucións antes enunciadas resultan máis transparentes a ni- 
vel sintáctico; e tamén ben máis suxestivas en termos sociais, ao implicaren que 
os principes posuirían, respectivamente, castros, “Cariaca do princeps Albionum”; 
ou individuos vinculados a algún tipo de dependencia persoal, “Nícer do princeps 
Albionum”... Mais todo isto difuminase pola imposibilidade de confrontación, pois 
en realidade semellantes lecturas supoñen cadanseu hapax no rexistro epigráfico 
rexional. 

Verbo á concordancia entre as mencións do princeps e da origo, como xa alu- 
diamos para a primeira lectura, o universo estatístico referente aos principes ga- 
laicos impide valorar obxectivamente se estes farían denotar a súa representación 
ou posesión de determinados castros, como acontecería coa lectura, sintacticamente 
posíbel, do “castro Cariaca do princeps Albionum”. Mais o que si existe é un amplo 
corpus de castros galaicos documentados epigraficamente”“”, dos que ningún deles, 
agás a aducida posibilidade deste Cariaca, denota tal representación ou pertenza a 
ningunha persoa particular. Isto diluiría, xa que logo, a verosimilitude desta lectura. 

Por último, a cuarta solución, se cadra a máis suxestiva a nivel social, implica 
formularmos a relación de dependencia xurídica persoal que Nícer puidese ter co 
princeps Albionum para incluílo no seu epitafio. Dende logo, non estariamos peran- 


45 J. MANGAS MANJARRÉS $£ D. MARTINO GARCÍA, 1997, p. 334; I. SASTRE PRATS, 1999, p. 243. 

46 Véxanse as tentativas de catálogo realizadas ata hoxe: A. TRANOY, 1981, pp. 371-374; J. UNTERMANN, 1993, pp. 
376-377; R. BRAÑAS ABAD, 2004, pp. 197-199; E. R. LUJÁN MARTÍNEZ, pp. 227-228; A. OREJAS SACO DEL VALLE £ 
M. Ruíz DEL ÁRBOL Moro, 2010, pp. 1114-1121. 

te unha relación servil, ou canda menos non unha común, pois o escravo romano, 
análogo neste caso a todo escravo antigo, perdía os seus vencellos familiares para 
entrar no grupo de dependencia xurídico-familiar do seu amo. Neste senso, cumpri- 
ría valorar outro tipo de dependencia persoal, non servil, como podería ser algunha 
institución galaica semellante a outras coetáneas coma O comitatus, a deuotio ou O 
patronatus. A inexistencia de paralelos inmediatos impide afondar polo de agora 
nesta lectura, que por outra banda tampouco resolve a razón da mención principesca 
no epitafio. Si cómpre engadir, de calquera xeito, que a mención patronímica Nicer 
Clutosi non inclúe a habitual grafía F que habería de se interpretar como f(ilius). 
Isto podería favorecer a lectura dunha relación de dependencia, encadrelando xa que 
logo coa interpretación sintáctica da segunda opción enunciada: “Nícer, (seguidor, 
devoto, cliente... dependente?) de Clutoso, princeps dos albións”. 

En suma, malia a boa conservación e doada lectura da estela da Veiga, non é 
posíbel fornecerlle unha interpretación unívoca, xa que ningunha das opcións que se 
debuxan resulta por enteiro satisfactoria nin obxectivamente superior ás restantes. Se 
cadra futuras achegas atopen argumentos máis poderosos cós aquí observados, mais 
a postura que seguirei no presente ensaio é a de recoñecer simplemente a incerteza 
que arrodea á identidade do princeps Albionum, que ben puido ser o defunto Nícer, o 
seu pai Clutoso, ou ben ningún dos anteriores, comportando algún tipo de autoridade 
do principatus sobre castros ou ben sobre individuos dependentes. Particularmente, 
coido que a máis acaída é a segunda solución, que identifica o princeps con Cluto- 
SUS, AO precisar de menos hipóteses previas cá primeira e comportar unha interpre- 
tación social ordinaria no contexto rexional galaico, fronte á excepcionalidade das 
dúas últimas. Porén, a incerteza obrigaranos a deixar aberta a cuestión da identidade 
do princeps Albionum, e a atender as implicacións potenciais das súas diversas posi- 
bilidades cando sexa preciso. 


1.5. Algunhas interpretacións iconográficas 

Alén da mención principesca, a estela da Veiga presenta outra singularidade 
que ten atraído unha certa atención historiográfica: a iconografía da súa cabeceira, 
excepcionalmente esquemática e xa que logo difícil de recoñecer e de interpretar. 

O motivo principal, nunha gravura moi deficiente dentro dos estándares pro- 
pios dos relevos epigráficos romanos, representa aparentemente “unha media lúa, 
sostida por unha especie de trípode”“. Como é ben sabido, a media lúa, símbolo da 
mansión dos mortos, constitúe un motivo iconográfico típico da arte funeraria roma- 
na, atopando, xa que logo, unha clara razón de ser nesta estela en concreto. Nesta 
liña, A. García y Bellido quixo confrontar a insólita reprodución deste motivo na 


47 ERAs, p. 72. 

Estampa 2. Paralelos iconográficos para A Veiga 
Principais paralelos iconográficos da estela da Veiga citados no texto. Columna esquer- 
da: escolma de estelas xoikomorfas) de Poza de la Sal, coa característica peana lunar 
(A-C); columna dereita: reprodución da cara A do celtíbero “bronce re$y) (D) e miniatu- 
ra medieval do rei Sancho II Garcés de Navarra (E). Segundo J. A. Abásolo Álvarez 8$£ 
al., 1975 (A-C); F. Burillo Motoza, 1989-1990 (D); S. de Silva y Verástegui, 1984 (E). 

Veiga coas enigmáticas estelas coikomorfas) de Poza de la Sal, Castela e León, nas 
que a media lúa se apoia sobre unha especie de peana (est. 2A-C)“”. O esquematismo 
da figura da Veiga impide confirmar dun xeito unívoco tales equivalencias; que de 
calquera xeito, dado o tema funerario do documento, semellan admisíbeis. 

Contra esta interpretación canónica, A. Pena Graña ten oposto unha alternativa 
fortemente orixinal: para el, o motivo en cuestión sería un crismón, monograma que 
conxuga as letras gregas chi (X) e rho (P), representando unha invocación a Cristo. 
Para o devandito estudoso, isto adiaría a datación da estela da Veiga post quem á 
conversión de Constantino no século IV d.C.” Con todo, a curvatura dos brazos 
superiores da suposta grafía X, ou o reflexo do P, segundo se conciba a plasmación 
concreta do signo, semellan desbotar tal interpretación. Mais o seu principal atranco 
é de feito a fórmula funeraria hic s(itus) est, que como xa se apuntou recúa necesa- 
riamente a datación da epígrafe a unha época temperá ($1, 4). Levarmos a datación 
canónica alén do século I d.C. precisaría dunha fórmula HSE; mais adiala ata un con- 
texto cristián precisaría, canda menos, dunha fórmula cristiá, coma hic quiescit. En 
definitiva, sendo difícil a lectura do crismón, en caso de admitila cumpriría pensar na 
súa gravura posterior á erección orixinal da estela, inmersa sen dúbida no contexto 
pagán do mesmo albor do século I d.C. 

Finalmente, á esquerda do motivo principal, “como pendendo dunha liña que 
sinalase o horizonte, áchase un pequeno disco solar raiado”. Certamente, o disco 
solar xunguido á media lúa favorecería unha interpretación netamente #astrolóxicay, 
como soubo sinalar xa A. García y Bellido”', e máis recentemente, con meirande 
detemento, N. V. Santos Yanguas: 


A devandita representación semella vencellarse ás figuracións propias dos cultos 
astrais tan arraigados entre as poboacións indíxenas do norte peninsular durante 
a Idade Antiga. [...] Descoñecemos na actualidade se a parte superior dereita do 
monumento contería algún símbolo paralelo a este da parte esquerda por mor da súa 
fractura; en cuxo caso a complementación dos elementos astrais sería absoluta. [...] 
Cómpre pór igualmente en relación tales figuras coas manifestacións propias dunha 
relixión de carácter naturalista”. 


A interpretación individualizada do disco solar, en troques, ten cominado unha 
solución ben distinta: segundo M. V. García Quintela, o mesmo motivo repetiríase 
no celtíbero (Bronce resy e en varias miniaturas alto-medievais de reis navarros 


48 A. GARCÍA Y BELLIDO, 1943, pp. 422-424. Cfr. J. A. ABÁsoLO KZ al., 1975. 
49 A. PENA GRAÑA, 2004a, p. 215. 

50 ERAs, p. 72. 

51 A. GARCÍA Y BELLIDO, 1943, pp. 422 ss. 

52 N.V. SANTOS YANGUAS, 2013, p. 84. 

(est. 2D-E), o que para el denotaría un atributo simbólico da realeza celta”. Con 
todo, mesmo admitindo a suposta relación semántica entre os motivos solares de tan 
afastados testemuños, as suxerencias de M. V. García Quintela non semellan casar 
moi ben co contexto cultural e institucional no que se enmarcan os dous paralelos 
aducidos. En efecto, a realeza navarra gobernou sobre unha sociedade non só non 
celta, senón singularmente non indoeuropea; e o bronce res foi expedido noutra ne- 
tamente republicana (cfr. $86, 2 e 7, 7). Neste senso, malia a partícula -res$ conectar 
etimoloxicamente co vocabulario indoeuropeo da realeza, a interpretación estándar 
redúceo —e M. V. García Quintela concorda— a un simple elemento onomástico. Non 
faltan, con todo, interpretacións institucionalistas: así, L. Pérez Vilatela propuxo que 
o termo ausares presente na inscrición denominase unha maxistratura republicana”. 
Coido que calquera das lecturas posíbeis presupón unha desemantización da realeza 
dabondo explícita como para desbotarmos decididamente a hipótese dunha semánti- 
ca rexia á iconografía acompañante. Polo demais, persoalmente non teño ningunha 
dúbida de que o suposto motivo solar das miniaturas navarras se inspira máis nas 
aureolas dos santos cristiás do que en calquera antergo atributo pagán. En suma, 
pretender ver celtas ou realezas, respectivamente, nas representacións de reis nava- 
rros e no bronce res reduce inexorabelmente a verosimilitude de toda interpretación 
iconográfica feita para a estela da Veiga á luz destes paralelos tan discutíbeis. 

Por iso, coido que a interpretación astrolóxica resulta ben máis sinxela e tamén 
ben máis plausíbel, o que circunscribiría a iconografía da Veiga ao contexto funera- 
rio, e por extensión relixioso, do documento. O motivo solar como representación 
da realeza podería ter, con todo, fondas connotacións para a caracterización social 
do principatus galaico (cfr. 49)... En caso de ser, obviamente, o defunto Nícer o 
princeps Albionum; o que, segundo se expuxo, non semella estar tampouco nada 
claro (81,4). 


53 M.V. GARCÍA QUINTELA, 2002, pp. 38, 46 e 114; 7d., 2006, pp.177-180. 
54 L. PÉREZ VILATELA, 1996, p. 37. 

HISTORIA DAS INVESTIGACIÓNS 


Ata aquí tratouse o que en esencia se pode expor da epigrafía principesca da 
Callaecia, sen discriminar a posibilidade de que futuras achegas poidan perfeccionar 
Ou Corrixir as nosas consideracións; ou mesmo que novas descubertas incrementen 
felizmente tan cativo corpus documental. De calquera xeito, as dúas epígrafes hoxe 
efectivamente coñecidas conteñen de seu, como todo documento histórico, moita 
información e poden servir para múltiples propósitos historiográficos. Porén, como 
sería doado de prever, no noso caso concreto o interese inmediato destes documen- 
tos redúcese a mencionaren o título princeps. Isto non supón ningunha novidade: o 
mesmo sinalaban xa, verbo ao sepulcro dos príncipes de Lugo, F. Arias, P. Le Roux 
e A. Tranoy no seu fundamental catálogo epigráfico, malia ser a súa atención, ob- 
viamente, moito máis xeneralista do que a presente monografía: “o interese esencial 
desta inscrición reside na dobre mención do título princeps”!. 

Neste senso, a limitación do rexistro documental enfatiza a súa singularidade, 
o que estimulou, máis do que amornou, o interese que ten suscitado. Porén, isto 
produciu tamén outra tendencia xeral, desta volta obxectivamente negativa: a frag- 
mentación historiográfica. En efecto, dende a publicación das epígrafes téñense pro- 
ducido xa múltiples achegas, que necesariamente xiraron sempre arredor do mesmo 
rexistro, tan cativo, mais case sempre en relación a estudos máis amplos, de carácter 
máis ou menos académico, a título máis ou menos anecdótico, encaixándoo mellor 
ou peor en determinados modelos teóricos; e en definitiva, sobre todo, sen atenderen 
apenas —e mesmo ignorando-— as demais investigacións. Evidentemente, nun traballo 
monográfico coma o presente ningunha destas opcións supón unha alternativa acep- 
tábel. Por esta razón, propoño sintetizar no presente capítulo a historia das investiga- 
cións, e xa que logo o estado da cuestión, arredor do principatus galaico. 


1 IRPLu, p. 61. 


41 


As características intrínsecas deste tema cominan a súa subdivisión nun típico 
esquema tripartito —neste caso máis wólffliniano ca hegeliano— cunhas etapas mar- 
cadas, significativamente, por cadanseu fito epigráfico: 

17.— xénese (1943-1979), entre a descuberta da estela da Veiga e a formaliza- 
ción definitiva do rexistro principesco da Callaecia, cando se produciron as primei- 
ras interpretacións históricas específicas arredor do principatus; 

2?.— eclosión (1979-1997), marcada pola formalización definitiva do rexistro, 
coincidindo cun grande desenvolvemento da Arqueoloxía e as ciencias da Antigúi- 
dade galego-portuguesas, e unha consecuentemente meirande atención á caracteri- 
zación social do principatus, inseríndoo definitivamente nunhas categorías teóricas 
semellantes ás que hoxe se manexan; 

3?.— diversificación (1997 en adiante), iniciada xa na etapa anterior pero refor- 
zada deica o novo milenio, atopando como fito significativo a descuberta da estela 
cántabra de Valmartino, paralelizábel ás galaicas, e abranguendo unha proliferación 
sen precedentes dos estudos arredor do principatus... pero tamén o progresivo iso- 
lamento e contradición entre eles. 

Verbo á última etapa enunciada, dadas as súas características intrínsecas, cum- 
prirá no seu momento volver identificar diversas correntes, que serán analizadas en 
cadanseu apartado específico. Só logo desta exposición xeral poderemos encetar, 
nun último apartado, un ensaio de síntese que prepare o terreo para o desenvolve- 
mento ulterior das nosas pescudas particulares. 


2.1. Primeira etapa 


A historiografía do principatus galaico, como tal, é máis recente do que se 
podería prever dun corpus cuxo compendio arrincou dende o século XVIII e foi 
divulgado a todo o mundo occidental grazas ao louvábel desempeño da Real Aca- 
demia Prusiana de Ciencias, coa publicación da epígrafe dos príncipes de Lugo no 
seu Corpus Inscriptionum Latinarum a remates do XIX. Porén, como se lembrará ($ 
1, 1), a lectura orixinal de E. Húbner identificaba uns principes ducenarii, figura de 
incerto significado mais en calquera caso allea á sociedade indíxena da Callaecia. 
Resulta ilustrativo disto que F. López Cuevillas e R. de Serpa Pinto, na súa adian- 
tada investigación institucionalista publicada en 1934, non incluísen nel referencia 
ningunha ao sepulcro dos príncipes de Lugo, malia adicaren unha fulcral atención 
ás maxistraturas —a saber: magistratus e senatores— mencionadas na epigrafía latina 
máis temperá da Callaecia, e denominaren expresamente 4príncipesy) aos, para eles, 
membros da aristocracia indíxena”. 


2 F. LÓPEZ CUEVILLAS K£ R. de SERPA PINTO, 1933-1934, p. 292. 

En efecto, só a identificación dun etnónimo como complemento ao título prin- 
cipesco na estela da Veiga, princeps Albionum, evidenciou a existencia dun principa- 
tus étnico) na antiga Callaecia; mais isto non ocorreu, como se lembrará, ata 1943, 
grazas ao estudo e publicación destoutro documento por A. García y Bellido ($1, 
4). O insigne arqueólogo, máis interesado na súa noticia da estela polo problema da 
filiación étnica dos albións do que pola interpretación social do princeps, limitouse 
daquela a definilo como “un xefe ou caudillo de tribo””. Apenas uns anos despois, 
F. Rodríguez Adrados, nun seu orixinal estudo comparativo, inscribiría esta xefatura 
indíxena no sistema de subdivisión decimal que, no mesmo traballo, conxecturaba 
para os pobos indoeuropeos occidentais, para el expresado na Callaecia a través da 
centuria”. Coa súa xenérica alusión á áxefaturay, estas primeiras achegas supoñen 
un claro precedente do que se cadra sexa o tópos de meirande predicamento de todos 
cantos redundan na figura do principatus galaico, segundo poderemos comprobar 
polo miúdo. Emporiso, nin A. García y Bellido nin F. Rodríguez Adrados van atopar 
ningunha continuidade. Coa excepción de A. D'Ors, sobre o que voltaremos axiña, 
o interese polo principatus galaico amorneceu nas décadas seguintes á descuberta da 
estela da Veiga. De feito, a súa edición na Epigrafía Romana de Asturias de F. Diego 
Santos, en 1959, evitaría a caracterización socio-histórica do princeps en cuestión”. 

Neste contexto de adormecemento da investigación autóctona, inscríbese a 
achega, apenas suxerencia, dun dos investigadores máis relevantes e, a un tempo, 
máis ignorados na historiografía do principatus galaico. En 1965, o historiador po- 
laco T. Kotula, fito na investigación das antigas xefaturas indíxenas africanas e do 
seu proceso de romanización, auténtico teorizador dos conceptos principatus gentis 
e principatus ciuitatis que se revelarán de interese fulcral para nós, vai facer tamén 
unha tímida alusión ao noso principatus, que malia non atopar ningunha continuida- 
de directa podemos considerar un verdadeiro fito historiográfico: 


O título princeps gentis, canda outros alusivos a dignidades tribais, [...] son típicos 
na epigrafía africana. Unha excepción sería, pois, a mención dun prince[ps] O que 
obra nunha inscrición española [a estela da Veiga], sempre que esta faga realmente 
referencia a un princeps g(entis)”. 


É certo que hoxe coñecemos moitos máis principes gentis fóra de África, e que 
a restitución princeps g(entis) aquí proposta para a estela da Veiga non pode ser ad- 
mitida; mais a adscrición do princeps Albionum a un principatus gentis, non a nivel 
epigráfico senón sociolóxico, supón todo un precedente para achegas posteriores 


3 A. GARCÍA Y BELLIDO, 1943, p. 425. 

4 F. RODRÍGUEZ ADRADOS, 1948, pp. 131 ss. 
5 ERAs, 14. 

6 T. KoTULA, 1965, p. 347, n. 1. 

que volverán pronunciarse arredor deste mesmo concepto máis adiante (cfr. $2, 2 e, 
sobre todo, $2, 5). 

Logo deste hiato da investigación, a década de 1970 vai ser marco dun notábel 
interese polo principatus por parte dalgúns novos investigadores galegos. Así, nun 
artigo que podemos equiparar á actualización do xa citado de F. López Cuevillas e R. 
de Serpa Pinto, M. C. García Martínez empregaba por fin, embora superficialmente, 
o testemuño epigráfico do principatus dentro dunha valoración global da organi- 
zación socio-política da Callaecia castrexa, remitindo outra volta ao concepto de 
xefatura”. O mesmo repetirían pouco despois, tamén colateralmente, J. M. Vázquez 
Varela e F. Acuña Castroviejo nun seu artigo centrado na pervivencia cultural indíxe- 
na na Galiza romana”. Polas mesmas datas, tamén J. M. Blázquez se vai a referir ao 
princeps Albionum como proba de que baixo o dominio romano temperán “as formas 
políticas indíxenas pervivían”. 

Porén, a achega máis relevante desta década veu da man de investigadores fran- 
ceses: en 1974, R. Étienne, G. Fabre e uns P. Le Roux e A. Tranoy que escomeza- 
ban as súas investigacións arredor da Galiza romana, que axiña se demostrarían tan 
fructíferas, expuxeron conxuntamente unha ponencia arredor da romanización da 
península ibérica, na que entrou o principatus galaico!” Repetíase, outra volta, a súa 
asimilación xenérica a unha xefatura indíxena persistente na Romanidade temperá, 
mais avaliando por primeira vez a súa dimensión territorial. Coidaron oportuno os 
estudosos franceses identificaren aquí as entidades designadas na epigrafía galai- 
co-romana temperá co signo O, hoxe interpretado xeralmente como castellum ou 
castro pero no seu tempo como centuria (cfr. $5, 5), para eles equiparábel a “clans. 
Os principes asimilaríanse así a xefes de clan, unidades de parentesco presuntamente 
constituíntes das comunidades étnicas locais. Esta lectura habería de atopar un am- 
plo desenvolvemento posterior, sendo moi axiña recibida, especialmente, por J. C. 
Bermejo!!. 

Coido relevante sinalarmos que esta recuperación para o principatus do con- 
cepto de xefatura na década de 1970 coincidiu cun contexto de intensa teorización 
arredor do mesmo. En efecto, daquela estaba aínda fresco, e en proceso de ser adop- 
tado polos arqueólogos”, o Neoevolucionismo, modelo antropolóxico no que a xe- 
fatura constituiría un estadio evolutivo universal do desenvolvemento humano, entre 
a tribo e o Estado. Do mesmo xeito, nesta década viu tamén a luz a Societé contre 


7 M.C. GARCÍA MARTÍNEZ, 1972a. 

8 J.M. VÁZQUEZ VARELA K F. ACUÑA CASTROVIEJO, 1976, p. 82. 
9 J.M. BLÁZQUEZ, 1978, p. 193. 
10 R. ÉTIENNE Z al., 1976. 
11 J.C. BERMEJO BARRERA, 1978, pp. 9 e 59. 
12 Cfr. C. RENFREW, 1974. 

V'État de P. Clastres, obra como veremos moi influínte —embora só máis recente- 
mente— na investigación proto-histórica galega ($10, 4), e que tamén concretaría un 
concepto propio de xefatura (cfr. $7, 9). Sexa como for, a influencia desta teorización 
antropolóxica no noso caso particular semella máis léxica do que semántica, pois a 
uxefatura) será en xeral empregada como alusión xenérica ao carácter pre-estatal ou 
simplemente pre-romano do principatus, non como un modelo teórico determinado 
(cfr. 84, 6). 

Na década de 1970 o principatus foi tamén incardinado por primeira vez canda 
outras mencións da epigrafía galaico-romana máis temperá, coma o título magistra- 
tus, entre o rexistro de posíbeis xefaturas pre-romanas, en consonancia con aquel 
pioneiro artigo de F. López Cuevillas e R. de Serpa Pinto. Isto mesmo atopamos nun 
traballo aparecido en 1976, consagrado á historia política galega nas súas meirandes 
implicacións cronolóxicas, cun louvábel e hoxe tristemente insólito tratamento da 
súa Protohistoria, por parte de X. R. Barreiro: “os populi [...] tiñan, ademais, o seu 
propio mecanismo de goberno, do que só sabemos a existencia de xefes, maxistra- 
dos, etcétera”, citando os exemplos do princeps da Veiga e dos magistratus da tabula 
Zoelarum de Astorga”. 

Nestas circunstancias, o lector podería lexitimamente preguntarse ónde ficaba 
para estes investigadores da década de 1970 o sepulcro dos príncipes de Lugo. Mais 
obviamente aquí non subxace un despiste ou unha desatención xeneralizada, senón 
unha deficiencia incidente na propia investigación epigrafista. En efecto, novas ree- 
dicións do sepulcro dos príncipes de Lugo reproducirían o título primitivo asentado 
por E. Húbner, PRINCEPS CC, afastando así a posibilidade da súa confrontación 
directa coa estela da Veiga'”. Apenas A. D'Ors, na fugaz primavera investigadora 
da década de 1940, se atrevera a casar ambos os documentos nesta lectura militar: 
no principatus galaico, tanto en Lugo coma na Veiga, non atopariamos tanto unha 
xefatura étnica como o “xefe dos soldados” das tribos en cuestión”. 

Fronte a esta interpretación isolada ou a máis común desatención do parale- 
lismo entrambas as epígrafes principescas, O noso rexistro, tal como o coñecemos 
hoxe, só se completaría na década de 1970 da man de M”. L. Albertos. A casualidade 
fixo coincidir o bicentenario da descuberta do sepulcro dos príncipes de Lugo coa 
carreira investigadora desta filóloga, quen tivo aquí, coma noutros tantos aspectos 
da investigación da Protohistoria e Antiguúidade galaicas unha transcendencia inesti- 
mábel. Segundo xa se expuxo no anterior capítulo, M”. L. Albertos limitouse a con- 
signar, coma na Veiga, un etnónimo no título principesco de Lugo: princeps Coeler- 


13 X.R. BARREIRO FERNÁNDEZ, 1984 (1976), p. 08 en. 13. 
14 HAE 307; IRG, II, SO; ILER 6393. 
15 A. D'Ors, 1944, p. 125. 

num", Esta lectura non duraría moito, xa que antes de rematar a década volvería ser 


corrixida. Variou daquela o etnónimo, mais non a clave étnica solidamente asentada 
por M”. L. Albertos: en 1979 F. Arias, P. Le Roux e A. Tranoy propuxeron por fin 
a lectura principes Copororum"”, que axiña acadou un consenso completo entre os 
investigadores'”. Os tres colegas abordaron asemade a caracterización social destas 
mencións principescas, na que conxugaron as lecturas que se fixeran ata a data; O 
que pode servirnos agora, en fin, como síntese da historiografía inicial arredor do 
principatus: 


Nós proporiamos albiscar, nos dous principes de Lugo, os xefes desta etnia: os Co- 
pori estaban probabelmente repartidos en moitas agrupacións e Circinum sería unha 
destas divisións que caracterizan o Noroeste. Así, Roma non só tería conservado as 
estruturas sociais preexistentes, senón tamén mantido no seu lugar aos xefes dos 
clans, que adoptaron para a súa función o vocabulario romano co prestixioso título 
de princeps”. 


Non resulta claro discernirmos se estes investigadores quixeron consignar a 
autoridade dos principes de Lugo sobre todo o pobo dos cóporos, ou ben só so- 
bre a súa sub-unidade “Circinum, pois como vemos citan ao respecto tanto xetnia) 
como “clans, e canda menos P. Le Roux e A. Tranoy viñan asumimdo previamente 
que esta segunda unidade equivalería a centuria... De calquera xeito, a súa postu- 
ra, como veremos, resultaría variábel. Mais tal indefinición, así como culminou a 
interpretación epigráfica do sepulcro dos príncipes, tamén conxuga, polo que agora 
importa, a ambigua superficialidade que caracterizara a historiografía anterior a eles 
e toda esta primeira etapa historia das investigacións arredor do principatus galaico. 


2.2. Segunda etapa 


É a partires do recén referido estudo epigráfico de F. Arias, P. Le Roux e A. 
Tranoy cando verdadeiramente despunta a historiografía do principatus galaico. A 
casualidade, outra volta, quixo que a culminación de dous séculos de reunión dun 
rexistro documental e outro de investigación epigrafista coincidise cunha década, 
a de 1980, que habería de ver unha transcendental renovación da Arqueoloxía e as 
ciencias da Antigúidade en España e Portugal, canda a visión histórica arredor da an- 
tiga rexión, comprendida entre os dous estados contemporáneos, da Callaecia. Nun 
tempo no que se estaba a perfeccionar o coñecemento da sociedade que produciu a 


16 M.L. ALBERTOS FIRMAT, 1975, p. 32 e id., 1977, p. 23. 

17 IRPLu, pp. 60-61. 

18 Apenas J. de ALARCAo, 1995 (1988), p. 56, mantería a lectura de M. L. Albertos antes de se sumar á lectura 
canónica. 


19 IRPLu, p. 61. 

epigrafía principesca en cuestión, os principes nela consignados atoparían unha re- 
novada atención e mesmo suscitarían un interese directo por parte dalgúns investiga- 
dores. Mais canda isto, abofé, tamén se comezaría a diversificar a súa interpretación. 

No medio desta eclosión investigadora continuou o labor epigrafista. En 1982, 
F. Diego Santos reeditaba a súa Epigrafía Romana de Asturias facéndose eco da 
plena actualidade académica do seu tempo. O princeps Albionum era por fin contex- 
tualizado nun catálogo epigráfico co sepulcro dos príncipes de Lugo, canda outras 
mencións principescas da epigrafía latina hispana e africana; mais, outra volta, ob- 
viábase toda caracterización da realidade social que baixo tal título se agocharía””. 

Porén, a década ábrese realmente coa publicación da clásica e insuperada Ga- 
lice romaine de A. Tranoy en 1981. Esta obra, que xunguiu a práctica totalidade 
das fontes dispoñíbeis no seu tempo e as historiou extensamente nun monumental 
esforzo de síntese, servindo aínda hoxe de referencia bibliográfica obrigada para o 
tema da Galiza romana, deixou con todo moi por detrás de tan sobranceiro resultado 
a cuestión do principatus. A decisiva e daquela recente corrección do rexistro princi- 
pesco da Callaecia, debida por certo en parte ao propio A. Tranoy, apenas o motivou 
a perfeccionar a interpretación que asentara uns sete anos atrás naquela ponencia 
conxunta con R. Étienne, G. Fabre e P. Le Roux. Antes ben, matizouna, e dun xeito 
só colateral, ata o punto de que cumpra agora reconstruíla a través de dúas referen- 
cias curtas e isoladas dentro do seu longo libro: a saber, para A. Tranoy os principes 
seguían a seren unha permanencia indíxena admitida baixo dominio romano, mais 
non xa xefes de clan senón de familia. O debate historigráfico que daquela se estaba 
a abrir arredor do signo epigráfico O, reinterpretado como castellum, condicionou 
evidentemente este matiz (cfr. $5, 5). A. Tranoy, aínda reticente entón perante a nova 
perspectiva, suxeriu con todo o posíbel paralelismo entre os principes galaicos e un 
princeps kastelli que viña de publicarse en Dalmacia (cfr. $6, 3), o quelle serviu para 
suxerir que estes xefes de familia da Callaecia residirían nos castros”!. 

A matización do tímido consenso previo está presente tamén na obra de G. 
Pereira, cuxa actividade investigadora despuntou precisamente nesta década, resul- 
tando clave para o recoñecemento histórico da Romanidade temperá da Callaecia, 
sobre todo polo seu papel fulcral na xa aludida reinterpretación do signo epigráfico 
I, que levou á caracterización do castro ou castellum galaico como institución so- 
cio-política. Neste contexto, G. Pereira participou en 1982 nun importante congreso 
celebrado en Compostela, onde varios especialistas trataron de poñeren en común 
as novas perspectivas que as súas investigacións estaban a abriren arredor da Galiza 
castrexa é romana. G. Pereira centrou a súa ponencia na organización socio-política 


20 ERAs, pp. 72-73. 
21 A. TRANOY, 1981, pp. 204 e 375. 

dos pobos galaicos baixo o dominio romano temperán, e isto obrigouno a tratar a 
cuestión do principatus: 


Princeps quere dicir simplemente “o principal, o primeiro, o máis importante”, e 
non podemos nin debemos de buscar unha tradución máis exacta. Sexa como for, 
este persoeiro ocupaba un cargo dirixente para todo o populus dos Albiones, e el 
mesmo era habitante dun dos seus castella. Había, xa que logo, un aparello organi- 
zativo por riba de cada un dos castella; un sistema de poder ou de representación 
política, sen que poidamos engadir nada máis. Inmediatamente xorde a dúbida de se 
este princeps existía xa antes da conquista, Ou se, pola contra, é un típico home de 
palla posto polos romanos para facilitaren o control e o diálogo coas comunidades 
indíxenas vencidas. Mais o do princeps dos Albiones non é un caso isolado: coñe- 
cemos outros príncipes semellantes noutras rexións do Imperio, e como en tales 
casos tamén aquí cómpre pensar que se trata dunha maxistratura existente xa antes 
da chegada dos romanos, e aproveitada por estes co obxecto xa apuntado. Un rex et 
legatus Augusti, “rel e legado de Augusto”, que coñecemos noutro lugar do Imperio 
é o caso máis claro e explícito: un xefe dun pobo indíxena é confirmado como tal 
polos romanos, pero agora será rei do seu pobo en virtude dun mandato ou delega- 
ción dos novos amos. Algo así houbo de ocorrer no noso caso”. 


Como se percibe, fronte a achegas previas, G. Pereira incardinou esta figura 
dentro do artellamento interno das comunidades galaico-romanas, asociándoa deci- 
didamente a unha autoridade sobre toda a comunidade etno-política —e non só sobre 
as súas sub-unidades ou castella— e á súa plena dependencia verbo ao poder romano, 
suxerindo, con todo, a súa ascendencia pre-romana. 

A achega de G. Pereira enfatizaba por primeira vez o carácter administrativo 
do principatus e a súa vinculación ao aparello do goberno civil dos pobos galaicos, 
substraendo esta figura, xa que logo, do ámbito do parentesco. Tal resolución pode 
ser nidiamente incardinada dentro das tendencias coetáneas nos estudos humanís- 
ticos en xeral e as ciencias da Antigúidade en particular, que daquela estaban a 
desdebuxar a validez das vellas categorías evolucionistas da Antropoloxía política, 
ao tempo que ampliaban a noción de 4Estadoy”?. Voltando xa ao principatus, uns 
anos despois esta mesma dimensión 4civib) postulada por G. Pereira volvería ser 
evocada por J. Santos, quen asociaba o princeps Albionum, canda varios magistra- 
tus ástures, a senllos cargos de representación pública, responsábeis, canda menos, 
da legalización de pactos como evidenciarían as súas subscricións en tesserae hos- 
pitalis”. 


22 G. PEREIRA MENAUT, 1983a, pp. 208-209. 

23 Cfr., en Historia antiga, D. ROUSSEL, 1976; en Antropoloxía, H. J. M. CLAESSEN £ P. SKALNÍK, 1978; para a pe- 
nínsula ibérica, F. BELTRÁN LLORIS, 1988. 

24 J. SANTOS YANGUAS, 1985, pp. 9-10. 

Se cadra esporeado polas novas achegas, J. M. Blázquez vai afinar tamén por 
estas datas a súa interpretación do principatus. Recollendo por fin nas súas lecturas 
correctas ambas as epígrafes galaicas, vai inserilas nun contexto máis amplo: o prin- 
cipatus gentis, “xefes de tribos ou confederacións cuxa alianza buscaban os roma- 
nos”””, fornecendo varios exemplos africanos e danubianos (cfr. 886, 1 e 6, 3), amais 
dun celtíbero ($$4, 4 e 6, 2). Esta caracterización, que bebe esencialmente dos xa 
entón andados traballos de T. Kotula (cfr. $2, 1), será retomada só moi recentemente 
por outros autores ($2, 5). 

Por outra banda, como sería doado de prever, o cuestionamento da incidencia 
xeográfica do principatus veu da man de investigadores portugueses. En Portugal 
estábase a producir daquela un esforzo de renovación académica análogo ao da Ga- 
liza, suxeito a uns obxectos de estudo esencialmente idénticos: a cultura castrexa e 
a Callaecia romana. Porén, a epigrafía galaico-romana do norte de Portugal, e de 
feito a de todo o que foi o conuentus bracarense, non subministrara daquela mención 
institucional ningunha asimilábel ás comunidades indíxenas antes da latinización 
xurídica: en realidade, non o fixo ata hoxe””. Nestas circunstancias, algúns investi- 
gadores portugueses que se interesaron pola organización socio-política dos pobos 
galaicos meridionais admitiron como propia a incidencia do principatus testemuña- 
do no norte da Callaecia. 

Neste senso, A. C. F. da Silva encargaríase de actualizar, na súa tese de dou- 
toramento publicada en 1986, a teimosa visión dos principes como xefes de clan, a 
unha Callaecia na que se estaba a enxergar o castellum como elemento fulcral da súa 
organización socio-política. Non foi o único, xa que no mesmo ano J. C. Bermejo 
corrixía tamén por este vieiro as súas achegas anteriores””. Porén, deixarei por razón 
meramente de coherencia discursiva a este autor galego para máis adiante, por se 
vencellar en termos historiográficos a unha liña de investigación que había de ter un 
meirande desenvolvemento posterior ($2, 8), preferindo centrarme agora no caso do 
portugués. Escribía, neste senso, A. C. F. da Silva en 1986, precisamente a propósito 
do castellum: 


A arqueologia sugere-nos como chefe desta unidade organizativa uma figura militar 
como a que vemos representada em mais de duas dozenas de estátuas de guerreiros 
e que alguns documentos epigráficos galegos apelidam de principes, ainda que se 
náo saiba se tais chefaturas eram hereditárias ou electivas e vitalícias ou provisórias 
e se ignorem outros aspectos destas subfraccóes, mas que teriam com certeza em 
consideracáo critérios hierarquizantes”?”. 


25 J. M. BLÁZQUEZ MARTÍNEZ, 1985, pp. 582-583. 

26 Cfr. M. FERNÁNDEZ CALO, 2016a, p. 121. 

27 J.C. BERMEJO BARRERA, 2005 (1986), pp. 111-112. 
28 A.C.F. da SILVA, 1986, p. 279. 

Este texto non só representa a actualización do principatus ao novo paradigma 
do castellum, deixando, como se percibe, máis cabos soltos ca respostas; senón, 
moi especialmente, a primeira suxerencia” de teren as estatuas de guerreiros ga- 
laicos algunha correspondencia cos principes testemuñados epigraficamente. Esta 
xteoría escultóricas, que A. C. F. da Silva formulaba como vemos case a título 
anecdótico en 1986, habería de atopar nas décadas seguintes un amplo eco da man 
doutros investigadores, arredor dos que voltaremos máis adiante ($2, 7). Un deles 
sería J. de Alarcáo, quen en 1988 publicaba o seu Domínio romano de Portugal, 
onde encetou o seu primeiro achegamento ao principatus galaico, obviando aínda 
todo paralelismo coas estatuas de guerreiros, nunha interpretación particular que, 
por outra banda, non podería ser máis diferente á de A. C. F. da Silva. J. de Alarcáo 
prefiguraba, pola contra, unha controversia que había de se materializar, tamén, só 
nas décadas seguintes: 


Admitamos, pois, como hipótese, que Augusto criou no Noroeste um tipo de organi- 
zacáo político-administrativa sui generis, admitindo certa autogestáo dos populi por 
meio de principes ou magistri sem ter tentado introduzir formas de governo de tipo 
municipal, excepto para os Bracari, que dotou de uma fundacáo urbana”. 


Atopamos no J. de Alarcáo da década de 1980, pois, algúns #ópoi xa daquela 
comúns na historiografía do principatus, como a súa igualación a outras manifesta- 
cións institucionais —neste caso Os magistri—; pero tamén emerxe aquí, por primeira 
vez, unha interpretación en clave verdadeiramente #romanistay, ao atribuír en última 
instancia ao goberno imperial a orixe do réxime organizativo da Callaecia, e dentro 
del, nomeadamente, a autoridade dos principes. 

Opoñendo a esta áclave romana); outra decididamente vinculada ao Celtic re- 
vival do remate do milenio, chegada a década de 1990 agromará a obra dun dos 
autores máis controvertidos de cantos se teñen ocupado da Callaecia antiga: A. Pena 
Graña. Aínda contando con publicacións anteriores, a súa recepción pola comunida- 
de académica sitúase sobre todo a partires de 1992, cando este estudoso participou 
nun importante coloquio de historia e arqueoloxía rexional, Galicia da romanidade 
á xermanización, cuxa temática encadrelaría excepcionalmente ben co eido da súa 
investigación”'. Apoiándose no seu particular método comparativo, sobre todo deica 
o novo milenio —cando máis van proliferar os seus estudos””— A. Pena Graña conver- 
terase nun autor relativamente popular, embora deostado ou simplemente ignorado 


29 Embora enmarcada nun contexto historiográfico xa conducente a valorar dun xeito análogo a influencia de elites 
semellantes na estatuaria: cfr., en xeral, F. CALO LOURIDO, 1994, p. 681; e en particular A. TRANOY, 1988. 

30 J. de ALARCAO, 1995 (1988), p. 56. 

31 A. PENA GRAÑA, 1993. 

32 Nomeadamente, a súa tese de doutoramento: A. PENA GRAÑA, 2004a. 

dende o ámbito académico polo seu afastamento dos métodos e consensos xerais 
propios da Arqueoloxía e as ciencias da Antigúidade”?. A súa achega máis relevante é 
a definición dun modelo xeral que presuntamente tería artellado a Callaecia pre-his- 
tórica, antiga e medieval, baseado na remanencia milenaria da estrutura organizativa 
da treba, suposto “territorio político celta). Neste contexto, en cada treba a función 
soberana indoeuropea expresaríase nas súas dúas clásicas facetas dumézilianas a 
través de cadanseu oficio socio-político: o dignatario relixioso, por unha banda, e O 
princeps, dirixente xurídico-militar que exercería o seu poder a través de institucións 
celtas de clientela, pola outra”?”. O modelo preconizado por A. Pena Graña daría ao 
principatus galaico a súa meirande amplietude, facéndoo extensivo non só de toda a 
Callaecia, senón tamén, máis significativamente, dun rango cronolóxico case atem- 
poral. E tamén lle outorgaría unha caracterización social e institucional moito máis 
precisa do que calquera outra achega análoga; exceptuando, se cadra, outras tamén 
vencelladas a métodos comparativos (cfr. $2, 8). Con todo, coma toda a súa obra, a 
opinión de A. Pena Graña arredor do principatus non deixa de caer nalgunha contra- 
dición, pois noutros traballos máis recentes semella suxerir a súa equivalencia coa 
chamada ftanistry gaélica: Ou sexa, a dignidade do herdeiro agnaticio asociado ao 
trono, non a do rei que xa o ocupa”. 

Outra volta, a secuencia cronolóxica seguida neste apartado sitúanos perante 
unha forte oposición dialéctica entre achegas contiguas, agora entre unha das máis 
optimistas verbo á posibilidade de definir con exactitude o principatus e unha das 
máis pesimistas; e de feito, neste caso, decididamente escéptica verbo ás posibilida- 
des do comparativismo céltico. En efecto, en 1993 sae a luz a popular Cultura cas- 
trexa de F. Calo Lourido, onde a devandita cuestión do principatus vai recibir unha 
atención anecdótica, e máis dirixida a salientar as incertezas do que a aventurarlle 
unha interpretación?”. Como veremos, malia a —e probabelmente por mor de— a notá- 
bel proliferación de estudos e diversificación de posturas que o tema experimentará 
nos anos seguintes, F. Calo Lourido manterá o seu pesimismo verbo á posibilidade 
dunha comprensión obxectiva do principatus ($2, 10). 

Por continuar as oposicións dialécticas, uns anos despois vai agromar outra 
achega vinculada ao mesmo Celtic revival ca A. Pena Graña, pero moito máis mode- 
rada en termos metodolóxicos; prefigurando neste caso a tendencia á teorización an- 


33 Entre os autores que se teñen dignado a rebater os seus postulados, véxase F. CALO LOURIDO, 2010, pp. 212-213. 

34 Esta é a idea xeral que pode desprenderse dos textos e infografías dispersos da súa tese de doutoramento: A. PENA 
GRAÑA, 2004a; con algunha referencia directa á equivalencia entre princeps e rei: ibid., p. 178. 

35 Así, PENA GRAÑA, 2007, p. 63. Na súa tese tamén se ocupara da tanistry, embora asociándoa erroneamente á 
dignidade do rei en oficio: cfr. id., 2004a, pp. 233; 240; 248-249; 258; 266; 329; 342-343; 356; 397-398; 407- 
408; 422; 441; 451. 

36 F. CALO LOURIDO, 1993, p. 179. 


51 


tropolóxica que habería de asumir axiña a Arqueoloxía galega: refírome, abofé, a R. 
Brañas e á súa hipótese do “clan cónico) como modelo social da Callaecia castrexa. 
Esta achega, sobre a que tamén voltaremos máis adiante ($2, 9), importa aquí polo 
que ao principatus respecta: a súa asimilación a xefaturas sobre liñaxes equivalentes 
á ciuitas, solapadas a outras menores equivalentes ao castellum?”. 

Ao ano seguinte desta achega de R. Brañas atopamos o primeiro €, ao meu ver, 
mellor contributo de A. Rodríguez Colmenero arredor do principatus, desta vol- 
ta non necesariamente contraditorio coas premisas da anterior, mais si oposto no 
método, baseado non nunha hipótese antropolóxica senón nun meirande empirismo 
epigrafista, cunha proposta arredor da organización socio-política castrexa. Para el, 
os principes galaicos, aos que engade outro suposto homólogo váceo (cfr. 83, 3), 
serían unha “interpretación latina da realidade indíxena”, e certificarían a perviven- 
cia da “organización xentilicia pre-romana”, antes de seren suplantados por outras 
institucións máis avanzadas pero de semellantes atribucións, coma os magistratus?”. 
Verbo á súa proxección xeográfica, A. Rodríguez Colmenero engadiría, dun xeito 
contundente, que os principes se situaban á cabeza “de ciuitates, [...] non de simples 
castella, como semella[ba] insinuar A. Tranoy”””; e mesmo albiscaba, a título de pa- 
ralelización externa, algunha relación co regnum socium, concretamente coa dinas- 
tía Cotia dos Alpes (véxase $6, 2). Máis adiante, o mesmo autor destacarase como 
defensor da xa antes citada áteoría escultórica), que en 1996 aínda apenas suxería, e 
sobre a que voltaremos nun videiro apartado ($2, 7). 

Tamén polas mesmas datas, J. Mangas había de desenvolver unha interpreta- 
ción moi semellante a esta primeira de A. Rodríguez Colmenero: 


Nos pobos do norte, onde a cidade non tomara forma e prevalecían as formas de 
organización xentilicia baseadas en lazos de parentesco e veciñanza, faise mención 
a algunhas xefaturas co nome de princeps: abonde con lembrarmos ao princeps 
Albionum, “príncipe dos albións” sitos no extremo occidental de Asturias“. 


Neste texto, onde se empregan sen complexos os conceptos “xentilicios, axefa- 
tura) e parentesco) en oposición ás formas de vida urbanas, enxérgase certamente 
un resabio evolucionista, paradigma que, como se avanzou, tería sido tan debatido 
polos historiadores da Antigúidade dende a década de 1980“. Como vemos en J. 
Mangas pero tamén, ao seu xeito, en A. Rodríguez Colmenero e R. Brañas, no medio 


37 R. BRAÑAS ABAD, 1995a, pp. 290 e 335-336. 

38 A. RODRÍGUEZ COLMENERO, 1996, p. 173-174. 

39 Ibid., p.173,n. 270. 

40 J. MANGAS MANJARRÉS, 1996, p. 32. 

41 Véxase arriba, neste mesmo apartado. Resulta especialmente ilustrativo desta controversia o debate rexistrado 
no “Coloquio” da conferencia publicada en M. C. GONZÁLEZ RODRÍGUEZ K J. SANTOS YANGUAS (eds.), 1994, que 
incumbiu ao propio J. Mangas. 

dunha diversificación de posturas sen precedentes, o tópos da xefatura voltaba con 
forza mediada a década de 1990... Mais unha e outra, diversificación de posturas e 
reafirmación da xefatura, serían só un precedente do que estaba por vir. 


2.3. Terceira etapa 


Logo desta eclosión de estudos arredor da Callaecia antiga nas décadas de 
1980 e 1990, que dirixiron tamén o seu interese, dun xeito máis ou menos directo, 
ao principatus, ábrese unha nova e derradeira etapa cuxa entidade historiográfica 
se ve apoiada por varias razóns. Evidentemente, as delimitacións cronolóxicas, en 
historiografía coma en Historia, son sempre arbitrarias, pero o ano de 1997 destaca 
por ter aportado, ata hoxe, unha derradeira actualización certa do rexistro epigrá- 
fico do principatus; desta volta non na Callaecia, mais si moi preto dela. Ese ano 
J. Mangas e D. Martino deron a coñecer a estela de Valmartino, con mención dun 
princeps Cantabrorum, valorando ademais a posibilidade doutras mencións princi- 
pescas hispanas en epígrafes de difícil lectura”. O documento foi axiña recibido cos 
brazos abertos, dun xeito se cadra excesivamente automático, polos interesados no 
principatus galaico, como evidencia dunha realidade social compartida ou equiva- 
lente entre galaicos e cántabros; cando non mesmo entre outras colectividades con 
moi diferentes manifestacións institucionais. De calquera xeito, o certo é que hoxe 
a estela de Valmartino resulta a todas luces ineludíbel en calquera achegamento ao 
principatus galaico, e polo que a este estudo respecta, ocupareime dela polo miúdo 
como paralelo externo da nosa epigrafía principesca (83, 3). 

A partires de 1997 refórzanse tamén unhas tendencias que xa se podían albiscar 
ben na etapa anterior: a proliferación de estudos e a fragmentación heurística entre 
eles. Isto comporta na presente historiografía unha consecuencia clara: a exposición 
en orde cronolóxica perde sentido, como xa comezaba a perdelo na anterior etapa, 
e cómpre encetar o asunto, mellor, clasificando as diferentes achegas nas ideas co- 
múns ou fópoi que, conscientemente ou non, comparten entre elas. 

Neste senso, entre os investigadores vencellados ao eido da Historia antiga e 
romana o principatus vai seguir basculando arredor das súas vellas premisas. Cóm- 
pre distinguir, esencialmente, a lectura étnica) que manterá e perfeccionará o vello 
modelo da xefatura para a interpretación do principatus, da civil), favorecida sobre 
todo pola achega de J. F. Rodríguez Neila, que oporá unha interpretación baseada no 
esquema organizativo da república antiga e a asimilación das mencións principescas 
galaicas á figura do principatus ciuitatis. De feito, esta culminación da interpretación 
civil do principatus, a través da súa influencia e derivación posterior, vainos permitir 


42 J. MANGAS MANJARRÉS X£ D. MARTINO GARCÍA, 1997, 

arrombar discursivamente boa parte das achegas historiográficas, pois algunhas das 
súas correccións posteriores van volver dirixirse, dun xeito máis ou menos patente, 
á vella perspectiva étnica da xefatura, nunca abandonada por completo, como vimos 
de amosar no apartado anterior. Por outra banda, da man de A. Rodríguez Colmenero 
e J. de Alarcáo volverase sobre aquela hipótese formulada por primeira vez por A. C. 
F. da Silva, arredor da lectura iconográfica das esculturas de guerreiros dos grandes 
castros galaico-bracarenses como representacións de principes. 

Esta etapa fica intimamente condicionada, tamén, polas tendencias xerais nas 
ciencias da Antigúidade, alleas ao principatus, que van perder boa parte dos seus 
consensos previos e a diversificaren as súas premisas e as súas liñas de investiga- 
ción... e lamentabelmente tamén os seus resultados. No que á Callaecia se refire, 
isto resultará especialmente evidente no eido da Arqueoloxía, e sobre todo a partires 
do novo milenio, coa recuperación das perspectivas arredor do carácter belicoso e 
estratificado da sociedade castrexa pre-romana, case abandonadas pola investigación 
arqueolóxica das dúas décadas anteriores, tendo xerado a día de hoxe unha contro- 
versia académica sen visos de resolución. Obviamente, isto terá fortes repercusións 
na interpretación do principatus, embora a híper-especialización arqueolóxica dos 
investigadores vencellados a esta corrente motivará, en xeral, unha certa desatención 
da documentación escrita, da que a cotío non escapará a nosa epigrafía principesca. 
Non será ese o caso da outra grande corrente, esta xa desenvolvida con claridade ao 
longo da década de 1990, que se oporá agora aos consensos previos da Arqueoloxía e 
as ciencias da Antiguidade da Callaecia: o Celtic revival. Estoutra corrente, á que xa 
nos temos referido na etapa anterior, proliferará e diversificarase excepcionalmente 
deica o novo milenio; mais no que ao principatus respecta, culmina só cun influínte 
traballo de M. V. García Quintela, que merecerá pola nosa parte unha atención par- 
ticularizada. 

En fin, a situación que se debuxa nesta terceira etapa da nosa particular historia 
das investigacións motiva, segundo xa se advertiu, unha atención individualizada a 
cada un dos tópoi nos que poden ser clasificados as diferentes achegas. A saber: 

1”.— J. F. Rodríguez Neila e o principatus ciuitatis; 

2”. — o principatus gentis e a matización do modelo civil; 

3”.— O principatus en clave colaboracionista; 

4” — a teoría escultórica; 

5”.— M.V. García Quintela e a culminación do Celtic revival;, 

6”.— Arqueoloxía e Antropoloxía do novo milenio. 

Vexamos, pois, o que cada tfópos ten aportado á historiografía do principatus... 
en cadanseu apartado. 

2.4. J. F. Rodríguez Neila e o principatus ciuitatis 


Pódese afirmar que a remates da década de 1990 culmina a interpretación áci- 
vib) do principatus. Orixinada, como vimos, con G. Pereira, esta perspectiva vai 
Chegar agora a se concretar nunha caracterización institucional moi definida da man 
de J. F. Rodríguez Neila, autor dun completo traballo de síntese arredor das elites ci- 
vís pre-municipais hispano-romanas, xestado a mediados da década pero publicado 
en 1998, no que se ofrece unha nidia definición para os principes galaicos dentro do 
organigrama xenérico das ciuitates de estatuto non privilexiado: 


Amais dos magistratus, O corpus cesariano reflicte outra instancia do poder in- 
diíxena baixo o denominador principes ciuitatum. Na terminoloxía política romana, 
princeps é un título xenérico sen estrito sentido xurídico, indicativo de quen posúe 
[un] rango social elevado. Os autores latinos referíronse así aos notábeis locais, 
polo que neles podemos albiscar a quen, configurando o senatus de cada comuni- 
dade, gozaba nela da máxima autoridade. [...] Non só aparecen singularizados os 
principes das unidades étnicas da Hispania setentrional, coma o princeps Albionum 
dunha lápida da Veiga ou os dous principes doutra inscrición de Lugo, senón tamén 
Os de ciuitates stipendiariae do sur coma Urso, ou os dalgunas foederatae, coma 
Gades, que controlarían o senatus local, cuxa existencia temos documentada no 56 
TOR 


Abofé, esta concepción bebe directamente da teoría política romana: a repúbli- 
ca mediterránea antiga, coñecida polos romanos como ciuitas pero presente noutras 
moitas culturas, artellábase idealmente —e de feito tal era a súa forma xeral— na triple 
presenza institucional dun populus ou corpo cidadán; un senatus, Órgano representa- 
tivo das elites sociais; e un número variábel de magistratus, cargos executivos tem- 
porais““. A lectura proposta por J. F. Rodríguez Neila pasa por incardinar neste orga- 
nigrama institucional aos principes, denominación xenérica e polisémica; e, como 
ben se apunta no texto, sen unha definición xurídica concreta. O principatus galaico 
asociaríase así á membresía nos senatus locais. Desta proposta cómpre salientar, 
nomeadamente, a pretendida igualación entre as mencións literarias e epigráficas do 
termo princeps, e dos testemuños do mesmo entre comunidades urbanas e unidades 
étnicas), conforme á súa propia expresión. Disto tamén deriva, certamente, o seu 
principal problema, segundo veremos axiña ($2, 5). 

Tal lectura ácivib) comporta, precisamente, a asimilación dos principes galaicos 
a principes ciuitatis, denominación xenérica, pero con transcendentais implicacións 
políticas, da elite local dunha ciuitas. Esta noción atopa hoxe unha influencia notábel 
sobre boa parte da comunidade académica, especialmente entre os investigadores 


43 J. F. RODRÍGUEZ NEILA, 1998, pp. 117-118. 
44 Ibid., pp. 111-112. 

especializados no sector da Historia antiga e romana. É ilustrativo amosar cómo, 
sen afondar no concepto do principatus ciuitatis, a interpretación dos principes ga- 
laicos propugnada na recente tese de doutoramento de A. Rodríguez Fernández bebe 
expresamente da achega de J. F. Rodríguez Neila, levando ata o extremo a súa de- 
fensa do carácter máis social ca institucional desta figura, canda a súa equiparación 
á oligarquía local de comunidades, iso si, fortemente rurais”. Voltaremos sobre esta 
achega máis adiante, ao ser boa representante, aínda, doutro dos fópoi que temos 
identificado para esta terceira etapa ($2, 6). Tamén J. Santos, a quen viamos dentro 
da mesma perspectiva ácivib) dende a década de 1980 ($2, 2), volvía reproducila nun 
traballo de 1999““. E nesta mesma liña, el canda M”. D. Dopico, veñen de publicaren 
máis recentemente unha reflexión a propósito dos principes de Lugo que relativiza, 
nomeadamente, a súa excepcionalidade sobre a base das descubertas epigráficas e 
da súa lectura civil: 


Este título non é excepcional na epigrafía peninsular, xa que coñecemos outras ins- 
cricións que baixo esta mención latina fan referencia a elites das comunidades sen 
que isto implique ninguna precisión institucional. [...] A inscrición non puido ser 
datada con precisión, pero crese que sería temperá, da primeira metade do século 
I d.C., O que nos amosa a celeridade coa que as súas elites adoptan certas formas 
romanas. [...] O princeps que vivía nunha cidade de pleno urbanismo romano, con 
importantes sectores administrativos, arrédase con claridade do que habita o campo 
ao norte del conuentus. [...] Non sabemos cál sería o seu papel político, mais pro- 
babelmente houbo de ser relevante”“”. 


Desdebúxase aquí o carácter institucional dos principes ciuitatis, prístino en J. 
F. Rodríguez Neila, pasando a entenderse como a expresión de notábeis rurais tras- 
ladados a Lugo, onde poderían ter exercido ou non algún cargo público. Enxérgase, 
pois, unha disparidade implícita entre os principes rurais e urbanos, sen que se lles 
concrete nada máis cá meirande romanización dos segundos. Outra volta, unha ca- 
racterización do principatus galaico déixanos con máis preguntas ca respostas. Os 
autores non achegan, contra o interese específico do presente estudo e a propia ache- 
ga de J. F. Rodríguez Neila, máis explícita nesta cuestión, ningunha caracterización 
institucional. Pero, sobre todo, asumindo a existencia de principes rurais, suscitan no 
lector unha dúbida: cumpriría entender estes, tamén, do mesmo xeito cós principes 
urbanos, baixo o paraugas interpretativo do princeps ciuitatis?... Máis adiante cum- 
prirá voltar, irremediabelmente, sobre estas indefinicións ($83, Te 8, 1). 


45 A. RODRÍGUEZ FERNÁNDEZ, 2018, p. 372. 
46 J. SANTOS YANGUAS, 1999, p. 142. 
47 M.D. DoPlco CAÍNZOS £ J. SANTOS YANGUAS, 2017, pp. 715-716. 

2.5. O principatus gentis e a matización do modelo civil 


Namentres o modelo de J. F. Rodríguez Neila gañaba forza entre os especialis- 
tas españois en Historia antiga e romana, no ano 2000 a Escola Francesa de Roma 
organizaba en Clermont-Ferrand un coloquio arredor das elites locais circunmedite- 
rráneas dos períodos romano e helenístico. Nel participou un dos clásicos desta his- 
toriografía, P. Le Roux, cunha ponencia referente, como sería previsíbel, ao noroeste 
hispánico. Trinta anos despois da súa primeira achega ao respecto (cfr. $2, 1), P. Le 
Roux víase na obriga de redefinir o principatus galaico, engandindo, desta volta, o 
testemuño cántabro ás súas consideracións: 


Pódese observar que os principes en cuestión son todos eles principes gentium, non 
disfrutando da cidadanía romana e sendo orixinarios de aglomeracións secundarias. 
[...] O contexto e a cronoloxía, o estatuto peregrino, a denominación sen outro tí- 
tulo ou función, a origo dos tres principes, semellan indicar que estamos perante 
persoeiros que tentaron expresar unha superioridade social, o que non implica nece- 
sariamente ningunha función definida imposta por Roma. O mesmo termo princeps 
denota unha función de poder administrativo e político [...] dentro das gentes locais. 
Resulta, xa que logo, concibíbel que estes xefes tivesen un rol senlleiro, dotado dun- 
ha envexábel posición social, e que formasen parte dos representantes —ou dos máis 
importantes de entre eles— autorizados a se sentaren no consello da súa comunidade 
local, que serviu de intermediario coa administración romana e puido conservar pre- 
rrogativas en materia de dereito privado, xustiza ou relixión”. 


Apréciase aquí unha notábel corrección das achegas anteriores do autor: no- 
meadamente, a identificación do castellum como marca de origo dos principes ga- 
laicos e o aparente abandono do modelo de parentesco, o clan, ao que P. Le Roux 
se adscribira previamente, xa só suxerido polas evidentes connotacións do concepto 
étnico da gens. O texto aquí reproducido destaca por sintetizar con moita claridade 
Os aspectos seguros e as incertezas arredor do principatus: algo, como fomos vendo 
nesta historiografía, moi pouco habitual na meirande parte das achegas ao respecto. 
Mais destaca sobre todo, dada a perspectiva civib) que estaba daquela dominando a 
historiografía española, pola súa decidida alusión ao modelo teórico do principatus 
gentis; opoñendo, xa que logo, unha perspectiva étnica) ao principatus ciuitatis. 
Recuperábase, así, case corenta anos despois, o mesmo concepto que xa T. Kotula 
postulara (cfr. $2, 1); o que, en fin, afastaría para P. Le Roux esta realidade social das 
elites civís propias das repúblicas antigas, tan extensamente tratadas no mesmo colo- 
quio de Clermont-Ferrand. De calquera xeito, a referencia á membresía de consellos 
xentilicios achega claramente esta súa interpretación ao análogo aspecto #conciliar) 
do principatus ciuitatis. 


48 P. LE ROUXx, 2003, p. 174. 

Porén, o matiz étnico, aínda formulado aquí dun xeito difuso e superficial, e 
dende logo aberto, supón ao meu ver un fito decisivo na historiografía do noso prin- 
cipatus. A achega de P. Le Roux non atopará unha continuidade directa, pero si 
marcará unha certa inflexión historiográfica. En primeiro lugar, polas mesmas datas, 
MP. C. González Rodríguez repetía a asimilación ao principatus gentis para OS prin- 
cipes do noroeste hispánico”. Voltaremos sobre a súa achega máis adiante, por ter 
sinalado especialmente un aspecto específico, a colaboración co poder romano, que 
a vincula mellor a outro tópos historiográfico máis concreto ($2, 6). Por iso, coido 
significativo atendermos agora a outras achegas que, partindo da propia perspectiva 
civib) preconizada por J. F. Rodríguez Neila, atoparán certos atrancos para a redu- 
ción dos principes galaicos ao concepto de principatus ciuitatis, O que os conducirá, 
paralelamente, a unha interpretación semellante á de P. Le Roux que vimos de expor. 

Neste senso, E. Ortiz de Urbina ten desenvolvido unha necesaria reflexión arre- 
dor do principatus galaico, documentado en dúas comunidades moi concretas que, 
para ela, poderían desbotar a súa caracterización civil): 


Os Albiones e os Copori [...] son mencionados por Plinio o vello e formarían parte 
dos dezaseis populi ignobilium que se adxudican a esta división intra-provincial, 
entre os que se estarían a desenvolver procesos organizativos conducentes á con- 
formación de ciuitates, a expresión que emprega o naturalista latino ao se referir ás 
vintecatro comunidades políticas do limítrofe conuentus Bracarum?”. 


A recusación semella simple e inapelábel: se os populi lucenses non eran ciuita- 
tes, de xeito que os seus principes non podían ser principes ciuitatis. E esta reflexión 
conduciría inmediatamente á mesma autora a formular o paralelismo do princeps 
Cantabrorum, tampouco correspondente a ciuitas ningunha: 


Trataríase, neste senso, dun princeps gentis, contemporáneo ás primeiras fases da 
dinámica de mudanzas políticas e culturais que se introducen a partires da pacifica- 
ción augustea, así como dun notábel recoñecido entre os Cantabri e o poder romano. 
Este princeps Cantabrorum, e os dous documentados entre os grupos de poboación 
dos Callaeci, constitúen un preciso exemplo de cómo a administración romana tivo 
en conta a proxección das elites locais para o oportuno desenvolvemento das trans- 
formacións que implicaba a integración política das poboacións setentrionais, que 
presentaban sistemas organizativos dispares ao representado pola ciuitas?'. 


Fronte ao dito, non resulta atinada a deducción dunha caracterización socio-po- 
lítica substancialmente diferente dos populi galaico-lucenses á ciuitas pola mención 
de Plinio o vello, quen emprega ambos os termos como sinónimos, segundo compro- 


49 M. CC. GONZÁLEZ RODRÍGUEZ, 2002, p. 313; id., 2005, pp. 99-100. 
5O E. ORtIZ DE URBINA ÁLAVA, 2013, pp. 293-294. 
51 Ibid., p. 294. 

baremos noutro capítulo ($5, 3). Porén, aínda resultando os albións e os cóporos do 
século I d.C. asimilábeis sen reservas a ciuitates —se por isto entendemos entidades 
xuridicamente recoñecidas polo poder romano, que se autogobernaban e con cuxa 
administración interactuaban-, atina E. Ortiz de Urbina en suxerir que estas se arre- 
daban da estrutura canónica da ciuitas romana, conforme describimos no anterior 
apartado ($2, 4). Por iso, si resulta de todo pertinente a súa recusación, para o prin- 
cipatus cántabro e galaico, do carácter civil do princeps ciuitatis —notábel urbano ou 
membro de senatus—, a prol da dimensión étnica do princeps gentis, notábel dunha 
comunidade etno-política recoñecido polo poder romano como o seu dirixente, co 
que interactuaba. 

Tamén eu mesmo, nunha miña recente revisión das institucións pre-municipais 
da Callaecia na que seguín amplamente as premisas de J. F. Rodríguez Neila, teño 
desestimado a súa interpretación, e coincidido significativamente coa que vimos de 
amosar de E. Ortiz de Urbina, no caso concreto dos principes galaicos: 


A mesma voz princeps designou na epigrafía alto-imperial realidades sociais e insti- 
tucionais moi diversas. Cómpre sinalar que na Callaecia o rexistro documental im- 
plicado documenta estas figuras singularizadamente. [...] O mesmo xenitivo plural 
apunta ao carácter étnico máis ca civil da institución, polo que ao meu ver O prin- 
cipal paralelo a considerar non é a figura do princeps ciuitatis senón a do princeps 
gentis, título común sobre todo na África romana, onde designou esencialmente os 
pequenos reis de comunidades rurais periféricas”. 


Nese mesmo traballo concluín que o principatus era a única institución, das 
constatadas no rexistro epigráfico do seu tempo na Callaecia, que non encaixaba 
no modelo teórico da ciuitas antiga, polo que se cadra o precedese. O principatus 
denotaría así a “remanencia dunha xefatura castrexa” no norte da Callaecia, fronte 
ao resto da rexión onde si se documentarían institucións civís de corte republicano??. 
Por suposto, voltarei máis adiante a cotío sobre esta miña achega, que non pretendo 
senón ampliar e perfeccionar ao longo do presente ensaio (883, 4; 4, 4; 10, 5). Mais 
O que agora importa dela é o seu encadramento historiográfico, que é o mesmo có 
xa tratado artigo de E. Ortiz de Urbina: logo da decisiva revisión J. F. Rodríguez 
Neila que culminou a interpretación civil) do principatus, acadando unha ampla 
influencia, outras achegas desenvolvidas tras a súa estela viñeron rebatela; volvendo 
debuxar unha perspectiva decididamente 4étnica) que recuperou mesmo, como vi- 
mos de comprobar expresamente no meu propio traballo, as arcaizantes alusións do 
modelo de xefatura. 


52 M. FERNÁNDEZ CALO, 2016a, p. 118. 
53 Ibid., p. 120. 

Mais non podemos rematar este apartado sen atendermos a un relevantísimo 
artigo, máis ou menos contemporáneo dos anteriores, asinado polos arqueólogos 
alemáns L. Blóck, J. Lauber e F. Tránkle, a propósito do desciframento dun princeps 
Sueborum na súa relectura dunha lápida xermano-romana (véxase $6, 2). Esta des- 
cuberta levaríaos a pescudaren un contexto epigráfico, o que solucionaron ao mellor 
estilo alemán: nada menos ca catalogando todos os documentos con mencións aná- 
logas de principatus indíxenas, no que ao meu ver constitúe a achega máis valiosa 
arredor deste asunto dende T. Kotula. Malia a superficialidade coa que, inevitabel- 
mente, houberon de tratar cada un destes testemuños, tiveron tempo de clasifica- 
ren decididamente os exemplos galaicos dentro da categoría do principatus gentis;, 
suxerindo con todo que, dado o particular contexto institucional da nosa rexión, OS 
nosos principes terían exercido a súa dignidade social sobre o castellum máis do que 
sobre a gens”. 

Concluímos, pois, o noso repaso do principatus gentis aplicado aos principes 
galaicos cunha certa ambigúuidade, tal como o comezamos; sen que isto desmereza 
esta corrente que é tamén, segundo parece, a única que ten procurado xustificarse 
ao abeiro dos paralelos epigráficos lonxe da veciñanza inmediata da Callaecia. Non 
por casualidade, e aínda mediando razóns decisivas por desenvolver (884, 4; 4, 6), 
sobre o principatus gentis voltaremos nun vindeiro capítulo, tratando precisamente 
de afondar nos paralelos epigráficos dos nosos principes ($7). 


2.6. O principatus en clave colaboracionista 


Unha perspectiva potencialmente complementaria ás que vimos de tratar, pero 
formulada dun xeito paralelo e a cotío oposto, é a que denominarei uácolaboracionis- 
ta), por pór o foco na influencia do poder romano na posición social dos principes. 
Como se lembrará, esta perspectiva pódese recuar ata G. Pereira, quen xa suxerira a 
faceta de homes de palla) para os principes en tempo do dominio romano no que 
se testemuñan; pero axiña fora levada máis aló por J. de Alarcáo, ao consideralos 
directamente cargos designados polo propio emperador para cadanseu populus (cfr. 
$2, 2). Tamén atopará un grande paralelismo coas achegas de M. V. García Quintela, 
quen, como veremos, a partires da década do 2000 comezará a valorar positiva e non 
negativamente a influencia romana sobre a posición social dos principes (cfr. $2, 
8)... Mais, fronte a estas achegas, polas mesmas datas produciranse outras especifi- 
camente centradas na valoración do papel do principatus na administración romana. 

Podemos comezar precisamente polo artigo de 1997 de J. Mangas e D. Marti- 
no; O mesmo no Que se publicou o achado da estela de Valmartino, co que decidín 


54 L. BLÓCK Z al., 2016, p. 504 para a cartografía; p. 507, ns. 2-4 para o catálogo; p. 513, n. 72 para as considera- 
cións arredor do castellum. 

acotar esta terceira etapa historiográfica. No devandito artigo non só se deu noti- 
cia dun novo documento, senón que se avaliou extensamente, á luz do mesmo, o 
rol social do principatus, tamén do galaico. En concreto, J. Mangas e D. Martino 
denotaron a autoridade dos nosos principes sobre o nivel-populus, non meramente 
sobre o nivel-castellum, o que os obrigaría a se debruzaren arredor do emprego dun 
etnónimo xenérico, Cantabri, na estela de Valmartino, atopando como explicación o 
papel que o princeps Cantabrorum —e por extensión tamén os dous galaicos— terían 
xogado dentro da planificación xeo-estratéxica romana no norte hispánico: 


As razóns que tivo Roma para recoñecer a estes principes pódense atopar en dous 
feitos obxectivos. A un deles aludimos antes: a recompensa ás lealdades amosadas, 
pois houbo xefes indíxenas que se sumaron á causa romana é colaboraron con Roma 
durante as guerras ástur-cántabras. [...] Unha segunda razón pódese atopar cando se 
analizan as condicións xeográficas do territorio. Compréndese ben o valor que tiña 
para Roma garantir a fidelidade destes pobos concedendo un certo grao de autono- 
mía aos principes Cantabrorum cando comprobamos que, dende a zona vadiniense, 
se mantén o control pleno dos portos de montaña que dan acceso á outra marxe da 
cordilleira. [...] A advertencia chegada dende o eido dos epigrafistas arredor do 
feito de que as inscripcións vadinienses achadas ao norte da cordilleira, no val do 
Sella, teñen todas unha datación máis serodia cá meirande parte das do sur, o que se 
entendeu como un fenómeno de expansión territorial, adquire agora pleno sentido. 
Probabelmente teñamos aquí a proba dunha concesión aos vadinienses, [a través 
d]o princeps Cantabrorum, para controlaren novos territorios, claves en calquera 
estratexia militar se se desexaba pasar as tropas ata o val do norte da cordilleira. 
Coa alianza asegurada dos principes dos Copori, dos Albiones e dos Cantabri —va- 
dinienses e orxenomescos-, perdía grande valor estratéxico para galaicos, ástures e 
cántabros acubillárense na defensa da cordilleira?”. 


Como naquel artigo, precisamente de J. Mangas, co que pechabamos a etapa 
anterior (82, 2), insístese en que o principatus —xa non só o galaico senón tamén o 
cántabro— respostaría unha xefatura anterior, implicada nos enfrontamentos mili- 
tares que culminaron na conquista romana. Mais agora o mesmo J. Mangas, canda 
D. Martino, postularán que a implantación romana tería promovido arbitrariamente 
Os xefes que colaboraran co seu bando nas guerras de conquista, favorecidos, ulte- 
riormente, polas propias estratexias de control militar e administrativo do territo- 
rio. Os autores rematan o seu artigo cunha reflexión arredor da posíbel remanencia 
baixo-imperial do principatus cántabro, albiscada segundo eles na estela de Riaño, 
da que nos ocuparemos no seu momento ($3, 3). Á marxe da súa mútua indepen- 
dencia, resulta inevitábel confrontarmos esta hipótese de longa pervivencia coa que 
A. Pena Graña —xa tratado nesta historiografía ($2, 2)— viña defendendo en solitario 


55 J. MANGAS MANJARRÉS £: D. MARTINO GARCÍA, 1997, pp. 336-337. 


61 


para o principatus galaico, a través dun suposto crismón inscrito na estela da Veiga 
(cfr. $1, 5). 

Unha interpretación histórica de carácter máis xeneralista —e superficial— ato- 
pámola nunha comunicación do 2002 de M”. C. González Rodríguez, á que xa temos 
aludido, para quen o principatus sería unha figura clave, sobre todo, na asimilación 
das súas comunidades á administración e a civilización romanas: 


O principado dos cántabros, coma o dos albións e os cóporos xa coñecidos entre 
OS galaicos, sería simplemente un paso intermedio que facilita a andaina das comu- 
nidades indíxenas ata a súa conversión e recoñecemento por parte de Roma como 
instancias políticas á4ao modo e maneira romanosy, ciuitates, do mesmo xeito que 
aconteceu noutras zonas do Imperio, coma no caso dos Alpes, Dalmacia ou o norte 
de África cos reges e principes gentium?”6. 


Un colaboracionismo, xa que logo, con fortes implicacións estruturais nas súas 
comunidades; mais tamén no que respecta ao proxecto xeo-político imperial: así, 
noutro traballo, a mesma autora definiría aos principes como “garantes [...] da paz 
romana”””, 

Esta perspectiva colaboracionista será retomada xa o ano seguinte por E. Piti- 
llas, nun artigo monográfico, fondamente reflexivo, arredor do principatus, do que 
extraería conclusións extensíbeis tanto aos testemuños galaicos como aos cántabros: 


Da lectura de tales epígrafes dedúcense persoeiros relevantes, membros dalgún tipo 
de aristocracia indíxena. Cómpre pensarmos que exercerían, á cabeza dos seus po- 
puli respectivos, unha función clave. Embora non pode extralimitarse a cuestión 
pensando en caudillos de todos os cántabros, canda menos si que podería falarse de 
xefes locais, notábeis que #sintonizaban) con Roma. [... Así,] non resultaría estraña 
a concesión [...] dalgún grao de autonomía) a tales señores, práctica habitual na 
defensa do Imperio como manifestación da existencia de príncipes clientes), e dun- 
ha determinada e calculada economía de medios para a súa defensa. [...] Onde non 
existe configuración urbana, a figura do princeps semella capital como aglutinadora 
de vontades e fidelidades. [...] A colaboración entre indíxenas e romanos devén 
[un] instrumento eficaz para achegar unha meirande #integración) de colectivos 
outrora resistentes ao poder romano””. 


E. Pitillas, que vai exemplificar este colaboracionismo con algúns casos galos, 
xermanos e hispanos”, propón como se observa un papel moi definido do principa- 
tus dentro do control romano das comunidades indíxenas, do eido militar ao cultural. 
Porén, tamén vai ofrecer unha lectura da ascendencia étnica desta figura colabora- 


56 M.C. GONZÁLEZ RODRÍGUEZ, 2005, pp. 99-100. 
57 I1d., 2002, p. 315. 

58 E. PITILLAS SALAÑER, 2003, pp. 87-88. 

59 Ibid., pp. 88 ss. 

cionista. En efecto, estas dúas facetas históricas da mesma institución social, romana 
e pre-romana, perfilan unha oposición que E. Pitillas sintetiza elocuentemente: 


Alí onde anteriormente —e en coxunturas belicistas— fora clave a figura do xefe mi- 
litar, do guerreiro carismático e, chegado o caso, #redistribuidor), pouco despois, 
aquela dignidade heroica baseada na bela morte) e no sérnos agonístico) cede 
paso á figura do príncipe acomodado á nova situación, que prefire autocontemplarse 
no espello do novo poder romano que, así e todo, [na] súa pragmática visión das 
cousas, lle impide arriscar alén do razoábel. Agora, na súa nova condición, ao servi- 
zo da urbs, opta por se deixar integrar no novo marco dunha sadaptación cultural) 
que resulta tarefa tanto do vencedor coma do vencido”, 


Atopamos, pois, en E. Pitillas unha interpretación orixinal do principatus, cu- 
xas precisións heroicas) o achegan, malia ás diferenzas metodolóxicas, ás propo- 
sicións en clave celta) dos estudos comparativos ($82, 2 e 2, 8). Pero sobre todo 
esta súa achega destaca por discernir con claridade as dúas etapas identificadas para 
o desenvolvemento histórico do principatus: a pre-romana e a romana, entendidas 
case en termos antitéticos. 

Semellante á interpretación de E. Pitillas é a de J. M. Costa e E. Carlsson-Bran- 
dt, nunha moi colateral aproximación conxunta ao principatus. Non dubidan os ci- 
tados arqueólogos da ascendencia indíxena desta figura histórica, na que albiscan 
un paso intermedio dentro da “transformación da vella nobreza guerreira na nova 
aristocracia togada”; pero non se deciden á hora de a asimilaren, en concreto, a un 
verdadeiro “poder delegado” ou “un mero acto de prestixio”, 

Tamén moi recentemente, un xa andado experto na Antiguidade asturiana como 
N. V. Santos Yanguas vai encetar as súas primeiras pescudas relevantes arredor do 
principatus, incidindo dun xeito explícito na perspectiva ácolaboracionista)) que es- 
tamos a tratar. Definidos como delegados do poder romano para as súas comuni- 
dades, N. V. Santos Yanguas atribúelles aos principes un papel crucial no control 
das vías de tránsito na cordilleira cantábrica, “como premio á causa romana””. Hai 
evidentemente un nexo directo neste punto coas formulacións de D. Martino e F. J. 
Lomas; pero N. V. Santos Yanguas vai introducir tamén unha novidade significativa 
na súa interpretación do principatus, e de feito completamente orixinal na historio- 
grafía deste tema: a consideración do seu papel fulcral na relixiosidade indíxena, 
facendo aos principes —cos magistratus— responsábeis, a falta de druídas, da reali- 
zación de cerimonias comunitarias entre os ástures”. En efecto, o papel relixioso do 


60 Ibid., pp. 82-83. 

61 J. M. CostA GARCÍA £ E. CARLSSON-BRANDT FONTÁN, 2015, pp. 11-34, p. 21. 
62 N.V. SANTOS YANGUAS, 2017, pp. 151-162, p. 154. Na mesma liña, id., 2014a. 
63 1d., 2014b, pp. 21-23. 

principatus galaico foi amplamente soslaiado na historiografía, e só podemos citar 
algún precedente colateral, coma P. Le Roux (cfr. $2, 5), a esta suxerencia de N. V. 
Santos Yanguas. Cómpre situarmos a este autor, polo demais, entre os poucos que 
teñen diferenciado a historia romana e a pre-romana do principatus, embora neste 
caso non dun xeito excluínte entrambas as facetas, como vimos hai un chisco en E. 
Pitillas. Coido interesante salientar, en relación a este último, a contraposición exis- 
tente entre a énfase militar deste e a relixiosa de N. V. Santos Yanguas. 

Unha achega menos orixinal nos seus resultados, embora enmarcada epistemo- 
loxicamente na sofisticada teorización arqueo-antropolóxica da corrente ásegmen- 
taria), que axiña trataremos ($2, 9), témola na recente tese de doutoramento de A. 
Rodríguez Fernández. Xa nos temos referido a esta achega por mor da súa afinidade 
co modelo historiográfico do principatus ciuitatis ($2, 4); mais pola súa interpreta- 
ción histórica concreta dos principes galaicos —e cántabro(s)— podería confundirse 
con calquera outra das que xa levamos visto no presente apartado, canda menos no 
que á súa relación co poder romano respecta: 


Esta figura [o principatus] ofrece un bo exemplo [...] do xurdimento de elites cola- 
borativas capaces de exerceren un control social concomitante cos intereses e nece- 
sidades do imperialismo romano a escala local. [... Trátase] de personalidades que 
afunden as bases do seu poder nun status adquirido sobre o seu contorno; [mais] 
non son un designio directo e imposto polo poder romano, embora loxicamente este 
o instrumentalizase”, 


No mesmo tópos historiográfico cómpre citar aínda outra recente tese de douto- 
ramento, lida precisamente o mesmo ano: a de A. Freán Campo. Estoutro investiga- 
dor, máis interesado polas institucións relixiosas do que as socio-políticas, vai enfati- 
Zar Os aspectos culturais dunha lectura histórica, en definitiva, semellante á anterior: 


É posíbel que as estelas funerarias que conteñen a devandita distinción [o título 
principesco] evidencien que a soberanía romana na Callaecia, canda menos nun 
primeiro intre, se apoiou na concesión de determinados privilexios ás elites do seu 
territorio. Estas, asemade, manifestarían o seu status a través da adopción e repro- 
dución de valores culturais romanos coma o propio ritual [funerario] e o hábito 
epigráfico”. 

Coido que a interpretación colaboracionista é a que máis éxito ten adquirido 
fóra do ámbito estrito das ciencias da Antigúidade polo que irremediabelmente nos 
movemos. Por exemplo, J. Beramendi, historiador especializado na política galega 
contemporánea, ten deixado entrar os principes na súa recente síntese divulgativa 
sobre a Historia mínima de Galicia, igualándoos canda os magistratus a “autori- 


64 A. RODRÍGUEZ FERNÁNDEZ, 2018, p. 372. 
65 A. FREÁN CAMPO, 2018, p. 327. 

dades que seguramente existían” antes de Roma e que esta “asimilou para integrar 
mellor aos vencidos”“$, Estamos, si, perante a visión dun outsider; mais unha visión 
concisa, prudente e case canónica, que moi poucos contestarían. Polo carácter xe- 
neralista da obra, a especialidade política do autor e a igualación entre principes e 
magistratus, sospeito que esta achega tan recente bebe directamente dun dos pionei- 
ros na valoración histórica do principatus, X. R. Barreiro (cfr. $2, 1). Mais o trata- 
mento do principatus por parte de J. Beramendi nunha historia xeral non deixa de ser 
unha mera anécdota. Antóllase ben máis significativo que o tópos colaboracionista 
se deixe ver tamén nos estudos medievais, onde a cuestión do 4indixenismoy) ás- 
tur-cántabro tamén xerou no seu tempo unha notábel controversia aínda non resolta 
(cfr. 83, 2). Así, por exemplo, podemos comprobar que nun estudo dirixido por F. J. 
Fernández Conde, experto na Asturias alto-medieval, o antigo principatus é definido 
colateralmente —de feito a rodapé— coma un “título dos xefes locais outorgado polo 
Estado romano con finalidades políticas” “7... Transposición un tanto descoidada da 
praxe rexia medieval á época romana. 

Como se percibe, o tópos ucolaboracionistay, fronte aos paradigmas do princi- 
patus ciuitatis e gentis anteriormente tratados, que dirixiran a súa atención á dimen- 
sión local da realidade social dos principes indíxenas, recupera o acento na súa inte- 
rrelación co poder supra-local romano. Por suposto, isto non implica necesariamente 
contradición ningunha; mais O matiz, non carente de significancia, xustifica per se, 
coido, a entidade historiográfica que no presente apartado lle temos concedido a esta 
liña interpretativa. 


2.7. A teoría escultórica 


Pasando xa dos tópoi xenéricos a unha hipótese moi concreta arredor do princi- 
patus, nesta terceira etapa historiográfica vai emerxer tamén unha renovada atención 
á identificación das estatuas de guerreiros, características da arte castrexa meridio- 
nal, con principes asimilábeis aos testemuñados epigraficamente na Callaecia se- 
tentrional. 

Como de plausíbel pode ser esta relación? Por unha banda, o contexto crono- 
lóxico é esencialmente análogo: malia que certas achegas, no canto de admitiren a 
cronoloxía xulio-claudiana imposta polo contexto arqueolóxico xeral dos xacemen- 
tos dos que proceden as estatuas de guerreiros”? e dende logo as epígrafas”, preten- 
dan recualas á primeira metade do século I a.C.””, esta alternativa cronolóxica leva- 


66 J.G. BERAMENDI, 2016, p. 26. 

67 F.J. FERNÁNDEZ CONDE K al., 2009, p. 20, n. 24. 

68 F. CALO LOURIDO, 1994, pp. 675-682. 

69 A. REDENTOR, 2009; A. RODRÍGUEZ COLMENERO, 2013, p. 300. 

7O A. GONZÁLEZ RUIBAL, 2006-2007, pp. 596-597; J. RODRÍGUEZ CORRAL, 2012, pp. 84-86. 

ríanos, do mesmo xeito cá epigrafía do século I d.C., a unha Callaecia meridional 
nun análogo contexto xurídico peregrino) e xa baixo un indefectibel predominio 
xeo-político romano (cfr. $$8, 2-3). Na teoría escultórica a correspondencia crono- 
lóxica é xa que logo admisíbel; mais non acontece O mesmo coa correspondencia 
temática e xeográfica. Abofé, igualarmos a realidade social subxacente nuns inusuais 
testemuños epigráficos limitados ao norte da Callaecia coa doutros de natureza artís- 
tica que aparecen sistematicamente no sur, pode resultar ou perspicaz ou atrevido... 
E particularmente coido que, dadas as enormes diferenzas sociolóxicas entre o norte 
e O sur da Callaecia dende a grande inflexión castrexa do século I a.C., da que nos 
ocuparemos no seu debido momento ($$8, 3 e 9, 1-3), se cadra esta hipótese sexa 
máis atrevida do que perspicaz. 

Porén, malia representar unha postura interpretativa tan específica —e ao meu 
ver tan arriscada-—, a teoría escultórica ilustra tamén por si soa unha característica xe- 
ral da historiografía arredor do principatus. Como se lembrará, o mérito da suxeren- 
cia orixinal desta hipótese pertence a A. C. F. da Silva ($2, 2); pero a partires de xa 
avanzada a década de 1990 serán outros dous autores, J. de Alarcáo e A. Rodríguez 
Colmenero, os que se consagren á súa defensa, dun xeito, con todo, abraiantemen- 
te individualista e sen amosaren o máis mínimo interese en pór en común as súas 
respectivas achegas. En efecto, a característica xeral que a teoría escultórica ilustra 
arredor da historiografía do principatus é obxectivamente negativa: a total fragmen- 
tación entre as diferentes investigacións, mesmo as coincidentes. 

Entrando xa en materia, J. de Alarcáo sintetizaba como segue en 1998 a súa 
hipótese particular: 


Se o governo dos populi esteve, entre Augusto e os Flávios, nas máos de príncipes, 
com possível transmissáo hereditária de poderes, eventualmente assistidos por al- 
gum conselho que náo seria um verdadeiro ordo decurionum, poderemos identificar 
os lugares de residéncia desses príncipes? Preferimos “lugares de residéncia dos 
príncipes” a “lugares centrais dos populi”. É certo que esses lugares funcionariam 
como capitais dos populi. Mas náo seriam necessariamente os lugares mais populo- 
SOS OU mais progressivos para os padróes civilizacionais dos Romanos. [...] A nossa 
hipótese é a de que as famosas estátuas de guerreiros galaicos representam príncipes 
e que os sítios onde se tém encontrado correspondem ás capitais dos populi”, 


A. Rodríguez Colmenero, pola súa banda, logo dunhas primeiras e superficiais 
achegas ao respecto dende a década de 19907, recuperaba con forza a mesma hipó- 
tese no 2011, co gallo dun estudo específico arredor das estatuas de guerreiros: 


71 J. de ALARCAO, 1998, pp. 51-52. 
72 A. RODRÍGUEZ COLMENERO, 1996, pp. 170 ss. Cfr., arredor da mesma cuestión, e de feito empregando as mesmas 
palabras, id., 1998a, pp. 17-18; id., 2002, pp. 283-284. 

Os persoeiros alí retratados serían figuras importantes dos respectivos castella. Tra- 
taríase de principes de senllas ciuitates, coma os coñecidos entre os Albiones e os 
Copori? É posíbel, e a este respecto cómpre dicir que existen outras estatuas de gue- 
rreiros en castros que certamente foron capitais de ciuitates e case exclusivamente 
neles, o que podería constituír un criterio para a súa detección. Porén, cremos que 
non pode excluírse a erección destas mesmas estatuas en castella de menor rango, 
como parecen dar a entender as achadas por F. Conde Valvís na Cidá de Armea, a 
non ser que neste caso se tratase da capital dos Interamici, como temos apuntado 
nalgunha outra ocasión”. 


Ambos os dous autores, como se percibe, malia a independencia total das súas 
achegas, xiran arredor dos mesmos presupostos, asumindo que as esculturas de gue- 
rreiros da Callaecia meridional representaron a mesma realidade social cós prin- 
cipes da epigrafía setentrional. Pero non remata aí o paralelismo, pois ambos os 
investigadores redundan en que as tales esculturas se erguerían sempre en castros 
que terían funcionado como capita ciuitatis dos seus pobos. Malia ter atopado un 
significativo eco historiográfico””, esta hipótese, tan ríxida, resulta a todas luces, 
como xa apuntamos, expeditiva e dende logo inverificábel; e mesmo tería levado ao 
propio J. de Alarcáo a unha sincera e pesimista avaliación: 


Náo conseguimos provar que as circunscricgóes político-administrativas criadas por 
Augusto se conformaram com as fronteiras dos antigos populi, nem que tais cir- 
cunscrigóes foram governadas por principes, que se teriam feito representar nas 
estátuas de guerreiros galaicos, nem, por último, que os lugares com estátuas de 
guerreiros foram as capitais dos populi até á época flaviana e á instalacáo das civi- 
tates. Parece-nos, porém, que estas hipóteses merecem alguma atencáo?”. 


Non semella que este pesimismo callase tamén en A. Rodríguez Colmenero: 
apenas uns anos despois da súa ponencia antes reproducida, o xornal La Voz de Ga- 
licia anunciaba en titulares “Colmenero cataloga 35 príncipes) previos á chegada 
dos romanos”... Obviamente, unha mera extrapolación dos principes epigráficos 
sumados ao amplo rexistro escultórico. 


2.8. M.V. García Quintela e a culminación do Celtic revival 


Unha segunda achega moi concreta do principatus, € sen dúbida das máis in- 
fluíntes hoxe, é a de M. V. García Quintela, que representa a culminación do Celtic 
revival, ou a recuperación da “clave celta) para a interpretación da Protohistoria 
galaica. Este Celtic revival xa fora perfilado, no que respecta ao principatus, por A. 


73 A. RODRÍGUEZ COLMENERO, 2013, pp. 304-305. 

74 Véxase A. C. JOBNSTON, 2017, pp. 173 e 238, aludindo aos traballos de J. de Alarcáo. 
75 J. de ALARCAO, 2003a, p. 125. Na mesma liña, id., 2003b, p. 32. 

Pena Graña e R. Brañas (cfr. $2, 2); e a el xa se vinculara dende había tempo o propio 
M. V. García Quintela, cuxos primeiros contributos non tiveran, con todo, implica- 
cións significativas no noso tema particular. 

Para incardinarmos en termos historiográficos a obra de M. V. García Quintela 
cómpre remontarse a outro autor e a outra etapa das investigacións do principatus: 
refírome, abofé, ás primeiras achegas de J. C. Bermejo, que antes deixaramos apar- 
cadas ($$2, 1-2). Ocupárase este daquela só dun xeito colateral do principatus, entre 
Os aspectos vencellados á guerra das sociedades indíxenas hispanas en xeral e da 
castrexa en particular: 


A sociedade castrexa é moi mal coñecida. Nada sabemos das súas institucións, xa 
que a hipotética centuria ou castellum só se nos amosa na epigrafía cando é utili- 
zada polos romanos para as súas fins administrativas e, polo tanto, desprovista do 
seu sentido orixinario. Dela unicamente poderiamos deducir que os seus xefes, OS 
principes, responsábeis deses grupos ante o poder romano, eran por suposto do sexo 
masculino e puideron terse correspondido con antigas xefaturas de carácter bélico, 
CUXOS trazos nos son na actualidade perfectamente descoñecidos”, 


Se este fragmento de J. C. Bermejo merece un lugar destacado aquí, descontex- 
tualizado do seu contexto historiográfico, é fundamentalmente porque conecta coas 
premisas iniciais do seu, en tempos, discípulo M. V. García Quintela. Na década de 
1990, as pescudas destoutro historiador atoparon como suxeito de estudo preferente 
a figura de Viriato, que encetou dende a perspectiva do método comparativo xen 
clave celtas, confrontando o rexistro histórico do devandito caudillo lusitano con 
diversas fontes irlandesas: 


En Irlanda existen reis de “cantóns, provincia) ou de toda Irlanda. Distinguíanse 
por teren uns lazos místicos coa terra e estaren arrodeados dun aparello relixioso, 
e unha das súas funcións principais era a xudicial. Ademais, procedían da clase 
guerreira é O seu posto era electivo e revocábel: o poder do rei estaba sempre con- 
trolado polos seus súbditos. Por último, decote morrían, canda menos na épica, a 
mans de parentes próximos, sendo isto unha maneira de sucesión aceptada. Cada 
detalle desta situación está presente nos textos arredor de Viriato: é un dirixente 
ocasional de todos os lusitanos, o que non impide que existan reis menores. Vimos 
de lembrarmos a relación entre os indíxenas hispanos e a terra. Vimos, tamén, cómo 
[Viriato] realiza sacrificios no intre da súa voda e a súa elocuencia, básica para un 
rei. Arredor da súa orixe guerreira non é preciso insistir. O carácter electivo e revo- 
cábel evócase pola súa mudanza de estatuto institucional de “xefe de bandidos) a 
#benefactor e salvador), sendo esta última dignidade outorgada polo koinón lusi- 


77 Este texto pode atoparse con escasas variacións en varias publicacións do autor: J. C. BERMEJO BARRERA, 1978, 
p. 59; id., 2005 (1986), pp. 111-112; id., 2008a, p. 139, empregándose esta última, tradución ao galego, para a 
nosa reprodución. 

tano. Finalmente, o seu asasinato por amigos ou parentes próximos evoca a forma 
xaxeitada) de reemprazar ao rei; mais o contexto histórico concreto impón que, en 
adiante, o posto fique vacante. Deste xeito, considerando o paralelo céltico, cohe- 
rente e ben coñecido, como marco de referencia, [...] podemos concluír que, cun 
vocabulario certamente impreciso, os textos gregos captaron algúns dos elementos 
clave da posición institucional de Viriato: en concreto, unha realeza dos lusitanos 
que era moi semellante á dos celtas”, 


Ficando tan lonxe da temática do presente ensaio esta longa escolma de pre- 
suntos paralelismos entre Viriato e a realeza irlandesa —que non a xenericamente 
celta—, se cadra resulte estraña a súa reprodución nunha historiografía do principa- 
tus galaico. Pero o certo é que tal é precisamente a caracterización que M. V. García 
Quintela facía en 1999 desta realidade social galaica, pois conforme ao texto repro- 
ducido, que Viriato fose “un líder ocasional de todos os lusitanos [...] non impide 
que existan reis menores”, entre os que, segundo engadía en nota a rodapé, estarían 
“probabelmente [os] aludidos polos principes de populi en epigrafía”, citando os 
exemplos galaicos”. 

Esta imbricación do principatus galaico 4en clave celta) —ou máis ben, repito, 
xirlandesay— resulta ben máis explícita no libro de carácter divulgativo que o mesmo 
M. V. García Quintela publicou conxuntamente con J. M. Vázquez Varela aló polas 
mesmas datas. Empregaron aquí os citados investigadores a expresión 4principes 
dos populiy; pero isto non ha de levar a engano, pois estes principes serían para 
eles equivalentes aos reis-cantóny irlandeses, ou sexa, a figura soberana sobre un 
túath??, Sempre conforme á súa interpretación, non os populi, senón as sub-unidades 
políticas mencionadas co signo O na epigrafía galaico-romana —cuxa lectura, facén- 
dose eco das posibilidades existentes, preferían daquela non arriscar”'—, suporían a 
equivalencia galaica ao túath irlandés”. Sendo os túatha equivalentes ás sub-unida- 
des políticas galaicas mencionadas co signo O, e os principes galaicos a reis de túath, 
semella que M. V. García Quintela e J. M. Vázquez Varela suxerían en 1998 que os 
principes galaicos non gobernarían sobre os populi, senón sobre as súas sub-unida- 
des constituíntes. 

Esta lectura, canda menos no que respecta á influencia territorial do princeps, 
é esencialmente idéntica á de J. C. Bermejo, A. C. F. da Silva ou R. Étienne, G. 
Fabre, P. Le Roux e A. Tranoy (cfr. 882, 1-2), que identificaban do mesmo xeito os 

castella ou as centuriae, e non os pobos (ciuitates ou populi). Con todo, obviamente 
non é igual ca ningunha das anteriores, ao identificar tamén unha serie de trazos so- 
cio-culturais, explícitos no texto arriba reproducido, que concretarían moito máis do 
que ningunha outra achega previa —de exceptuarmos, claro está, a A. Pena Graña— a 
caracterización histórica do principatus. Ademais, esta lectura requeriría aínda un 
derradeiro matiz, pois cumpría que a confrontación do rexistro irlandés e as guerras 
de Viriato se adaptasen a uns testemuños que na Callaecia se sitúan baixo o ineludí- 
bel dominio romano: 


Desa antiga realeza, fose cal for o seu grao de desenvolvemento institucional, tras 
O paso de Roma, só fica un fato de principes na epigrafía, ostentadores dun poder, 
máis ca efémero, ridículo”. 


En resumo, a conclusión á que M. V. García Quintela dera chegado a remates da 
década de 1990 arredor do principatus galaico foi que compartía unha serie de trazos 
socio-culturais coa figura de Viriato e coa realeza gaélica de Irlanda; reducíndose 
con todo ao estrato máis baixo desta institución —a soberanía sobre as sub-unida- 
des políticas mencionadas co signo O-, pois a eventual caudillaxe sobre meirandes 
conxuntos políticos veríase impedida polo propio contexto histórico adverso: o do- 
minio imperial romano. 

Porén, M. V. García Quintela estaba aínda pendente de ultimar a súa interpre- 
tación. En 2002 publicaría un traballo onde, aínda recollendo parte dos seus presu- 
postos anteriores, se ocuparía xa expresamente do principatus galaico, asignándolle 
como resultado unha caracterización significativamente arredada da que vimos de 
sintetizar. Esta nova interpretación inseriuse nun tratamento máis exhaustivo da or- 
ganización socio-política da Callaecia pre-romana, inspirada en parte, precisamente, 
en palabras do autor“, nos traballos da súa discípula R. Brañas (véxase $82, 2e 2,9); 
e tamén nunha ampliación, sen precedentes na súa obra académica, do marco compa- 
rativo no que asentou unha vez máis o seu método de estudo. No que ao principatus 
respecta, M. V. García Quintela deixou atrás o carácter isolado que anteriormente 
valorara para o seu rexistro, a prol de postular a súa proxección £4galaico-ásturs, 
abranguendo non só o princeps Cantabrorum, daquela recentemente descuberto, se- 
nón outros títulos epigráficos dispares da rexión”. Estes presuntos 4príncipes galai- 
co-ástures)) serían confrontados cunha serie de indicios de institucións monárquicas 
e aristocráticas da epigrafía celtibérica””, e —xa volvendo ao seu vello recurso das 
fontes literarias, embora eludindo nesta ocasión a teimosa “clave celta)— parale- 


83 M.V. GARCÍA QUINTELA, 1999, p. 272. 
84 Cfr. M.V. GARCÍA QUINTELA, 2002, p. 12. 
85 Ibid., pp. 36-37. 

86 Ibid., pp. 37-39. 

lizados aos testemuños de reis indíxenas de toda a península ibérica pre-romana””, 
Deste xeito, M. V. García Quintela vai formular dúas hipóteses que se encargará de 
argumentar extensamente, e que podemos resumir en cadanseu postulado: 

1”.— “é lexítimo introducir aos nosos principes do noroeste na secuencia de reis 
e aristócratas celtíberos ou hispanos en xeral”; 

29.— “os nosos principes ocultan unha institución comparábel á realeza celta”. 

Alén da notábel e xa aludida ampliación do marco comparativo, esta caracte- 
rización é, como se observa, esencialmente idéntica á que o autor viñera defenden- 
do nos seus traballos previos. Porén, desta volta M. V. García Quintela vai engadir 
unha novidade significativa: a asimilación xurídica dos principes galaicos á figura 
do rex socius et amicus populi Romani”... Novidade, xa que logo, na interpretación 
particular de M. V. García Quintela, mais non na do principatus galaico, para o que 
cómpre lembrar que xa G. Pereira ou A. Rodríguez Colmenero albiscaran o mesmo 
paralelismo (cfr. $2, 2). De feito, o rex et legatus aducido por G. Pereira vinte anos 
atrás, nun texto no que prescindira de citas académicas”, non é outro có Togidubnus 
rex magnus Britanniae, O mesmo que vai inspirar agora —baixo a lectura alternativa 
Cogidubnus— a M. V. García Quintela. Evidentemente a G. Pereira escapáraselle a 
revisión da epígrafe de Chichester que daquela viña de establecer J. E. Bogaers, na 
que a lectura anterior ex auctoritatle Ti(beri)] Claud(i) [Coglidubni r(egis et) [lega- 
Hi) Aulg(usti) in Brit(annia) foi corrixida por re[g(is) m]agni Brit(anniae)”'. Parale- 
lamente, C. E. Murguia argumentaba a prol da lectura Zogidubnus como verdadeiro 
antropónimo do monarca, que será a que seguirei neste ensaio”. Máis adiante cum- 
prirá voltar tanto sobre este Togidubnus como sobre a particular figura xurídica coa 
que exerceu o seu reinado en relación ao poder romano, o regnum socium (886, 2 e 6, 
6). Importa agora, pola contra, recuperando o fío da nosa historiografía, sinalarmos 
que este mesmo concepto do regnum socium, non precisamente novidoso na investi- 
gación do principatus, si suporá unha reformulación radical na interpretación parti- 
cular de M. V. García Quintela: os principes xa non serían simples “reis-cantón”, nin 
a conquista romana os tería reducido a “un poder, máis ca efémero, ridículo”, senón 
que, tendo o poder imperial arrombado arbitrariamente os castella galaicos —cuxa 
suposta equivalencia co túath irlandés ficaría desta volta incólume— en beneficio dos 
soberanos afectos, estes darían artellado poderosas monarquías á cabeza de medra- 


87 Ibid., pp. 39-43. 

88 Ibid., p. 44. 

89 Ibid., pp. 50-51. 

90 G. PEREIRA MENAUT, 1983a, p. 209. 

91 J. E. BOGAERS, 1979, en referencia a CIL VIL, 11 “ RIB, 91. 
92 C. E. MURGIA, 1977, p. 339. 

dos dominios””. Semellante reinterpretación, obviamente, requiría a consideración 
de tales dominios monárquicos como entidades de grande proxección territorial, nas 
que o concepto de regnum socium puidese materializarse... E efectivamente M. V. 
García Quintela non vacilará á hora de argumentar a grande proxección territorial 
dos albións e os cóporos””; sen dúbida, segundo veremos no seu momento, un dos 
puntos máis fracos da súa achega ($5, 4). 

Sexa como for, a nova interpretación de M. V. García Quintela acadará axiña 
unha certa influencia: entre as hipóteses particulares arredor do principatus confor- 
ma hoxe se cadra a máis popular, sendo expresamente asumida por algúns autores”. 
Porén, a atención recibida resultou tamén decididamente negativa, tendo sido a co- 
tío discutida por outros, que desaproban a súa excesiva concreción dun rexistro tan 
impreciso, a subxectividade do seu método comparativo, ou o carácter especulativo 
dalgunhas das súas proposicións”. 

Non semella oportuno agora, neste capítulo de historiografía, valorarmos a per- 
tinencia científica da devandita achega, cuestión que será efectivamente atendida 
ao longo do presente ensaio; mais si cómpre avaliar o seu contributo estritamente 
historiográfico. E aquí trabúcanse algúns dos que xa se teñen ocupado disto antes, 
normalmente dende unha postura máis ou menos favorábel, que salientan dela o ter 
discernido o carácter indíxena do principatus”. Nada máis lonxe da realidade: a 
perspectiva úindixenista) estivo presente dende moito antes na historiografía arredor 
deste tema e nas propias achegas de M. V. García Quintela. Esta súa reinterpretación 
destaca, pola contra, na renovada énfase concedida ao poder romano como garante e 
mesmo promotor da autoridade dos principes. 


2.9. Arqueoloxía e Antropoloxía do novo milenio 


A diversificación de posturas característica da terceira etapa historiográfica do 
principatus acentuarase nomeadamente no sector específico da Arqueoloxía galega, 
que no novo milenio vai enfrascarse nunha auténtica “espiral de propostas e contra- 
popostas [...] que por veces semella reducirse á aplicación teórica dos máis diversos e 
contraditorios modelos antropolóxicos”, na que a cotío entrará tamén o principatus. 

En realidade, esta tendencia arrinca na década de 1990, curiosamente da man 
non dunha arqueóloga senón dunha historiadora estrita, a xa tratada R. Brañas ($2, 
2). En efecto, o seu “clan cónico) estivo directamente presente nas teorizacións de 


93 Cfr. M.V. GARCÍA QUINTELA, 2002, pp. 46-53; arredor da persistente equivalencia castellum-túath, p. 101. 
94 Ibid., p. 49. 
95 Así, A. BALBOA SALGADO, 2007, p. 35; X. AYÁN VILA, 2011, p. 639; B. RODRÍGUEZ SÁNCHEZ, 2012, pp. 143-144. 
96 Véxanse, nomeadamente, J. C. BERMEJO BARRERA, 2008b; F. CALO LOURIDO, 2010, pp. 209-210. 
97 F.J. GONZÁLEZ GARCÍA, 2006, p. 136, n. 21; B. RODRÍGUEZ SÁNCHEZ, 2012, pp. 143-144. 
98 M. FERNÁNDEZ CALO, 2018a, p. 14. 

C. Parcero conducentes á interpretación arqueo-antropolóxica da cultura castrexa 
como unha “sociedade heroica) rexida polo amodo de produción xermánicoy””. In- 
dependentemente da súa pertinencia científica, que tamén cumprirá avaliar no seu 
momento ($$9 e 10, 4), a achega de C. Parcero supuxo, ao meu ver, un punto de 
inflexión na investigación arqueolóxica galega, pois recuperou a vella énfase na des- 
igualdade e belicosidade da cultura castrexa, antes latente pero claramente minorita- 
ria entre os arqueólogos'””; abrindo un debate entre este novo modelo e o (segmen- 
tario), máis propenso á interpretación en clave 4isonómica) dos mesmos datos, que 
paralelamente se foi desenvolvendo'”!. E nesta controversia, na que xoga sobre todo 
O moi pouco elocuente rexistro material castrexo, ten entrado tamén, inevitabelmen- 
te, O principatus. 

Como sería doado de prever, dende a perspectiva cheroica)) o principatus ténde- 
se a considerar unha manifestación do carácter fortemente estratificado da sociedade 
castrexa pre-romana. Así acontece, por exemplo, na obra de A. González Ruibal: 


Semella evidente [...] que en zonas do norte da Callaecia dende momentos in- 
mediatos á chegada de Roma [...] se documenta a existencia dunhas figuras [os 
principes] que se destacan de entre o resto da comunidade —sexa esta só un castro, 
varios castros ou todo un populus— e son quen de erixiren inscricións en latín. Todo 
iso indica unha posición privilexiada para aproveitaren as novas circunstancias e as 
novas formas de acumular e ostentar capital simbólico que dificilmente puido darse 
de súpeto, nunha sociedade sen ningunha tradición xerárquica [previa]! 


O principatus sumaríase, así, a unha serie de indicios que presuntamente ava- 
larían a existencia dunha aristocracia guerreira na cultura castrexa, presuposto in- 
herente ao modelo heroico) que discutiremos no seu momento (889, 1-2 e 9, 4). 
En troques, a epigrafía principesca atopa unha interpretación radicalmente oposta 
para a corrente partidaria do modelo “segmentarioy, consistente en que a sociedade 
castrexa sería esencialmente igualitaria e as diferenzas sociais só emerxerían como 
consecuencia da conquista romana. Podemos ilustrar esta postura cun texto de M”. 
D. Fernández-Posse e F. J. Sánchez-Palencia expresamente referido ao principatus 
galaico, a propósito, concretamente, da lectura 4indixenista) que del fixera A. Gar- 
cía y Bellido (cfr. $2, 1): 


A idea de estas inscricións de atradición indíxena) permitiren estudar as realidades 
sociais e ideolóxicas pre-romanas e definir a súa entidade cultural ficou ata a actua- 


99 C. PARCERO OUBIÑA, 2000, pp. 286 ss. 
100 Cfr., entre os estudos de síntese, A. de la PEÑA SANTOS, 1992; F. CALO LOURIDO, 1993. 
101 Así, por unha banda, A. GONZÁLEZ RUIBAL, 2006-2007; X. AYÁN VILA, 2011; pola outra, I. SASTRE PRATS, 1999; 
B. X. CURRÁS REroJos, 2014. 
102 A. GONZÁLEZ RUIBAL, 2006-2007, p. 393. 

lidade dentro do mesmo marco xeral de confusión entre o romano eé O pre-romano. 
Mais do mesmo xeito que ocorre co estudo do poboamento, a súa inserción no con- 
texto histórico real, a sociedade provincial romana, permite matizar enormemente 
tales interpretacións. [...] Unha asimilación activa do hábito epigráfico por parte 
dos grupos dirixentes [...] só cobra sentido dentro das novas relacións sociais, e non 
como un referente á súa posíbel orixe pre-romana'?. 


Fronte ao indixenismo dominante na historiografía e entre os arqueólogos vin- 
culados á corrente “heroicas, para a homóloga corrente asegmentaria) o principatus 
—e de feito calquera referencia epigráfica— resultaría pois susceptíbel a encaixar nas 
transformacións sociais provocadas pola implantación do réxime tributario imperial 
e a consecuente xerarquización social e territorial'?“. Os principes convértense así en 
membros dunhas incipientes elites intermediarias que canalizarían os fluxos tribu- 
tarios entre a comunidade local e o poder imperial, de xeito que a súa orixe estaría 
ligada á tributación e á conquista romana. Por iso, alén da súa novidosa teorización 
antropolóxica, o principatus preconizado pola corrente ásegmentaria) podería ads- 
cribirse en esencia ao tópos ucolaboracionistay, de carácter máis xeral e con meiran- 
de percorrido nesta mesma historiografía ($2, 6). 

De calquera xeito, xeralmente, mesmo en traballos centrados na xerarquización 
social e espacial da Protohistoria castrexa ou a Romanidade temperá, o principatus 
e as demais mencións epigráficas do noroeste hispano resultan soslaiadas —e nisto 
unha e outra corrente coinciden con exactitude— perante o esmagador protagonismo 
da análise arqueolóxica e a especulación antropolóxica'””. De feito, a máis recente 
monografía xeneralista arredor da Protohistoria galaica, a Galicia castrexa de J. Ro- 
dríguez Corral, non adica nin unha soa liña ao principatus!'””. Non creo que isto sexa 
unha mera anécdota: en efecto, detrás da innovadora e sofisticada teorización ar- 
queo-antropolóxica na que se incardinan estas novas liñas de investigación, o princi- 
patus, en concreto, reduciuse a unha cuestión colateral na que meramente se repiten, 
con meirande ou menor pretensión de novidade, uns tópoi longo tempo asentados na 
historiografía previa: a saber, ou a súa inclusión nun totum revolutum de mencións 
institucionais e indicios de xerarquización social, ou o reducionismo romano... Ou, 
directamente, o completo desinterese verbo á súa interpretación. 

Coido que nesta revitalización, coas súa luces e sombras, da discusión arqueo- 
lóxica arredor da Callaecia castrexa podemos inserir tamén o traballo de F. J. Gonzá- 


103 M. D. FERNÁNDEZ-POSSE £ F. J. SÁNCHEZ-PALENCIA RAMOS, 2005, p. 157. 

104 M.D. FERNÁNDEZ-POSSE, 1999; I. SASTRE PRATS, 2001, pp. 251-252; B. X. CURRÁS REFOJOS, 2014; p. 5. Así tamén 
A. RODRÍGUEZ FERNÁNDEZ, 2018, p. 372, afín a esta corrente (cfr. $2, 6). 

105 Por exemplo, C. PARCERO OUBIÑA, 2000, p. 392; B. X. CURRÁS RErojos K al., 2016, p. 132; F. J. SÁNCHEZ PA- 
LENCIA Z al., 2017. 

106 J. RODRÍGUEZ CORRAL, 2009. 

lez, historiador da Antigúidade que desenvolverá unha decidida —e en certa medida 
insólita, dadas as inercias actuais na investigación científica e humanística— apro- 
ximación ao sector da Arqueoloxía, resultando disto unha frecuente colaboración 
con arqueólogos vencellados á perspectiva heroica). Interesado fundamentalmente 
polo tema da guerra no que se refire á Callaecia castrexa, e ultimamente pola súa 
historiografía, tense ocupado tamén, inevitabelmente, do principatus: 


Para o caso da Callaecia coñecemos, grazas á epigrafía, exemplos de principes, non 
príncipes, senón individuos principais, destacados, úáxefesy, coma Nícer, principis 
Albionum, ou outro individuo, de nome descoñecido, que figura nunha epígrafe de 
Lugo como princeps dos Cóporos, datados, ambos os dous, no século I d.C. Dada a 
cronoloxía e o feito de se trataren de epígrafes romanas, os individuos aí menciona- 
dos como principes interprétanse [a cotío] como personaxes pertencentes a esa elite 
fomentada, ex novo? —como?, pregúntome-, por Roma. Estamos outra volta, abofé, 
perante un argumento circular: o rexistro manda. Coido que a interpretación acaída 
para as relacións entre Roma e as elites indíxenas pasa pola adopción e adaptación, 
ao caso galaico, do concepto de rex amicus!”, 


Con esta conclusión, F. J. González podería adscribirse con claridade á 4pers- 
pectiva colaboracionistay), segundo se definiu no seu momento; e concretamente ao 
concepto específico do regnum socium suxerido orixinalmente por G. Pereira (cfr. 
882, 2; 2, 8; 6, O). Porén, esta achega mestúrase tamén na polémica arqueo-antropo- 
lóxica á que nos vimos referindo. Se cadra por hipérbole discursiva, F. J. González 
pretende debuxar un contexto historiográfico dominado pola asunción dunha orixe 
romana para o principatus; postura, segundo fomos vendo, claramente minoritaria 
na historiografía. Situamos a F. J. González, xa que logo, entre os partidarios da 
orixe pre-romana do principatus e da figura do rex socius como paradigma do seu 
rol social xa baixo o dominio romano. 

Mais, que foi o principatus pre-romano para F. J. González? Para respostarmos 
a esta pregunta cómpre acudirmos a outro traballo posterior del, dirixido a explorar as 
implicacións que o concepto antropolóxico de á4zona tribal) (cfr. $7, 2) comportaría 
na Callaecia pre-augustea: para F. J. González, a vindeira ameaza imperial romana 
tería xerado procesos internos de agregación etno-política, verbo aos que mencións 
epigráficas tales coma os magistratus e, polo que aquí importa, os principes, se ato- 
parían entre os indicios das xefaturas indíxenas xeradas neste contexto'?”. Alén das 
perspectivas máis netamente áromanistasy, esta achega supón xa que logo a única su- 
xerencia, superficial pero efectiva, arredor dunha orixe histórica definida para o prin- 
cipatus, fronte á atemporalidade na que adoita moverse a historiografía deste tema. 


107 F.J. GONZÁLEZ GARCÍA, 2006, p. 136. 
108 1d., 2011a, pp. 192-193. 

Tendo concluído cun recoñecemento expreso desta excepción, resulta evidente 
que as novas perspectivas arqueo-antropolóxicas teñen producido avances, Ou can- 
da menos facilitado a formulación de novas preguntas. Porén, tal valoración dista de 
xustificar un optimismo sen reservas. O principatus segue a ser unha mera anécdota; 
un problema que non se ten tentado resolver en si mesmo senón como argumento de 
teorizacións arqueo-antropolóxicas preconcibidas, xa sexa para demostrar a existencia 
pre-romana de elites 4heroicasy, a creba da sociedade ásegmentaria) coa romaniza- 
ción, Ou OS procesos socio-políticos propios dunha zona tribal)... O verdadeiro reco- 
ñecemento, en fin, non pode dirixirse tanto a estas innovadoras liñas de investigación 
coma ao propio obxecto de estudo: en efecto, poucas fontes históricas poden gabarse 
de teren acadado unha polivalencia tal coma a nosa prezada epigrafía principesca. 


2.10. Balance dun século de investigación 


Culminada esta longa exposición historiográfica, coido que resultará definiti- 
vamente admisíbel caracterizarmos o conxunto das investigacións tratadas arredor 
de dúas ideas xerais: pluralidade de interpretacións e, máis ca controversia, como xa 
avanzabamos ao comenzo, isolamento mútuo. En efecto, é moi relevante a total au- 
sencia de debate académico arredor deste asunto, no que cada achega, adscrita cons- 
ciente ou inconscientemente a algún dos diferentes tópoi preexistentes, deféndeo ou 
concrétao, reproducindo, a cotío con pretensión de novidade, conclusións acadadas 
tempo atrás por outros estudos; mais dende logo, case sempre, obviando toda dis- 
cusión e eventual refutación das posturas contrarias. Ou sexa: non hai consenso nin 
interese por acadalo; nin visos, xa que logo, de que se vaia acadar. 

Nestas circunstancias, malia a enorme proliferación estudos da que nos temos 
ocupado ($8$2, 3 ss.), algúns autores semellan ancorados nas primeiras perspecti- 
vas, máis sinxelas e consensuadas, que a investigación histórica ofrecera arredor do 
principatus galaico (cfr. $82,1-2). Coido que pode resultar oportuno citarmos agora, 
outra volta, a F. Calo Lourido, que en 2010, a propósito da súa completísima mono- 
grafía sobre Os celtas, non mudaba nin un chisco a postura persoal que xa en 1993 
amosara arredor do principatus (cfr. $2, 2), orientándose agora, iso si, a salientar 
máis explicitamente as súas incertezas ao respecto: 


Nin tan sequera podemos extraer conclusións sobre a referencia aos principes que 
obran en dúas inscricións do Convento Lucense. Non me vou deter nisto, pois igno- 
ramos o alcance que se poida dar a este cualificativo ou título de princeps. [...] Nada 
podo engadir que non teña sido xa dito por outros, quedando eu unicamente coa súa 
tradución directa de “principal”, sen poder dotar de contido o que tal título significa- 
ra antes de Roma, caso de existir e con verba previa ao latinismo, € baixo Roma'”. 


109 F. CALO LOURIDO, 2010, pp. 211-212. 

Mais semellante postura non é nin moito menos excepcional. Precisamente ou- 
tro autor da mesma xeración, J. C. Bermejo, reeditaba en 2008, “con novo título e 
sen grandes mudanzas na súa redación”"'”, pero traducidos ao galego, algúns dos 
seus textos máis clásicos, e xa convenientemente tratados nesta historiografía ($$2, 
1-2 e 2, 8), arredor da Sociedade e relixión na Galicia antiga. Por suposto, o seu 
tratamento do principatus foi idéntico malia os ata trinta anos transcorridos entre os 
textos orixinais e esta reedición". Significativamente, ambos os autores que vimos 
de citar teñen sido obxecto dunha dura crítica conxunta de F. J. González, quen os 
acusa de incorreren nun 4inmobilismo) tal que mesmo lles faría negar “os logros 
das investigacións desenvolvidas [...] nas últimas tres décadas”!"”. Facendo propia 
—embora despoxándoa da súa acritude-— esta crítica ao inmobilismo, coido que os 
logros) aludidos por F. J. González, á marxe do seu valor sempre relativo e dende 
logo variábel, non poden ser nin moito menos aplicados ao principatus. Este inmobi- 
lismo non reflicte pois, ou non soamente, a obstinación dalgúns autores; senón sobre 
todo a complexidade do principatus e a fragmentación que atinxe á súa investiga- 
ción. En efecto, logo dunha súa longa biografía como tema historiográfico, non só 
non se abriu un vieiro firme para a súa interpretación, senón que non se abriu sequera 
o debate entre as diferentes posturas existentes, que mesmo se van afastando cada 
vez máis con cada novo estudo ao respecto. Obviamente, sobre a diverxencia meto- 
dolóxica e a fragmentación heurística —e non digamos sobre o isolamento particular 
de cada liña de investigación e mesmo de cada investigador— semella difícil que 
poidan producirse resultados positivos substanciais... Mais de certo estes tampouco 
poderán chegar nunca sobre a base dun inmobilismo sistemático. 

Ao longo dos vindeiros capítulos tentarei desenvolver aquí tamén unha inter- 
pretación particular, mais procurando sortear os erros das investigacións preceden- 
tes. O primeiro deles, coido que resultará evidente logo da longa exposición que ago- 
ra deixamos atrás, é a fragmentación historiográfica: a total falta de relación e debate 
entre as diferentes posturas existentes. Se cadra a interpretación que desenvolva a 
partires de aquí poida resultar máis ou menos acaída, dependendo da sensibilidade 
do lector; mais coido que o esforzo de síntese historiográfica, culminada xa no pre- 
sente capítulo, servirá para termos superado xa definitivamente esta inxustificábel 
eiva da investigación que nos precede, a prol de afianzarmos o rigor das nosas análi- 
SES E, SE É O CASO, O das futuras investigacións que nos sucedan. 


110 F.J. GONZÁLEZ GARCÍA, 2011b, p. 118. 

111 Cfr. J. C. BERMEJO BARRERA, 1978, p. 59; id., 2005 (1986), pp. 111-112; id., 2008a, p. 139. 

112 F.J. GONZÁLEZ GARCÍA, 2011b, p. 118. Unha crítica semellante, pero máis exhaustiva e exclusivamente dirixida 
a J. C. Bermejo, pode consultarse en M. V. GARCÍA QUINTELA, 2009. 

O PRINCIPATUS COMO CONCEPTO 


A identificación e análise de dúas sepígrafes principescas) no solar da antiga 
Callaecia supón un mero —e de feito minúsculo— exercicio de catalogación sobre 
unha área preconcibida, á que obviamente non se circunscriben as referencias epi- 
gráficas nin literarias a antigos principes: nin sequera, como veremos, os testemuños 
galaicos rematan aí. Vénse tamén de se desenvolver un longo capítulo de historio- 
grafía no que se identificaron múltiples interpretacións independentes e contradito- 
rias, embora a cotío paralelas, do principatus galaico, esporadicamente mesturado 
entroutras mencións institucionais máis ou menos afastadas xeograficamente da Ca- 
llaecia, ou da propia semántica do termo latino princeps. Abofé, os resultados das 
investigacións foron diversos, en boa medida, porque xa os seus propios presupostos 
iniciais O foran. E isto suxire naturalmente unha dúbida: resulta pertinente algunha 
das recorrencias, algunha das igualacións, algún dos paralelismos, aos que se ten 
adscrito o principatus galaico? 

É así como xorde unha premisa firme, por máis ca obviada na historiografía que 
nos precede: avanzarmos na comprensión do principatus galaico require primeira- 
mente de acotarmos con exactitude o obxecto de estudo. Noutras palabras: valorar- 
mos a súa entidade; a súa pertinencia conceptual. Xa se expuxo que o presente ensaio 
se pretende ocupar dun xeito monográfico das mencións principescas da Callaecia 
e determinar a realidade social que subxace nelas. Abofé, tal pretensión non está 
rifada coa posibilidade de que o principatus galaico non sexa máis cá manifestación 
rexional dunha realidade social máis ampla, ou mesmo unha simple etapa concreta 
do desenvolvemento histórico daquela mesma realidade na propia Callaecia. Mais 
valorarmos tales posibilidades, a cotío tan expeditivamente asumidas ou desleixada- 
mente ignoradas noutros estudos, forma parte ineludíbel da propia definición preli- 
minar do noso obxecto de estudo. 

No presente capítulo propoño establecer precisamente a devandita acotación: 
valorar os paralelismos externos e a coherencia interna das mencións principescas da 

Callaecia para determinar, consecuentemente, a propia entidade conceptual do prin- 
cipatus galaico. Tentando atender cunha vontade holística pero apreixábel os moi 
diversos aspectos vencellados a tal resolución, coido oportuno enunciar as seguintes 
liñas nas que intuitivamente arrombarmos as nosas pescudas: 

1”.— coherencia interna do rexistro principesco galaico, base ineludíbel para a 
determinación da súa pertinencia conceptual; 

2?.— relación do principatus testemuñado na epigrafía principesca do século 1 
d.C. con outros testemuños posteriores da mesma familia léxica na Callaecia; 

3? — relación do principatus galaico con outros testemuños homónimos dos ám- 
bitos xeográficos veciños, de características e datación potencialmente análogas; 

4? — relación do principatus con outras mencións epigráficas coetáneas, da Ca- 
Ilaecia e das súas inmediacións, vencelladas semanticamente, coma el, á diferencia- 
ción social. 

Só da avaliación conxunta dos resultados acadados nestes sucesivos apartados 
se poderá encetar un ensaio de síntese arredor da entidade conceptual do principatus 
galaico, que será base de todas as nosas pescudas ulteriores. 


3.1. A semellanza mútua dos principes 


A coherencia interna das mencións principescas galaicas é unha evidencia que 
emerxe con firmeza da mesma análise conxunta das epígrafes que as conteñen, xa in- 
dividualizadamente tratadas nun anterior capítulo ($1). Porén, tal coherencia ofrece 
tamén algúns matices que cómpre identificar para a avaliación rigorosa da entidade 
conceptual do principatus que testemuñan. 

Podemos enunciar, en primeiro lugar, unha nidia analoxía no seu contexto cro- 
nolóxico e xeográfico. En efecto, ambas as epígrafes poden ser situadas, sen moita 
precisión, pero con total seguridade, arredor do século I d.C., e se cadra máis na súa 
primeira metade do que na segunda (cfr. $$1, Te 1,4). A analoxía espacial, pola súa 
banda, despréndese do feito de se testemuñar o principatus en dúas comunidades, 
albións e cóporos, dependentes do conuentus iuridicus lucense, e en definitiva asen- 
tadas no norte da Callaecia. Máis adiante afondaremos nestas cuestións, tanto para 
localizarmos con precisión as referencias xeográficas desprendidas das epígrafes 
(85), como para determinarmos a datación do exercicio do principatus por parte dos 
tres principes testemuñados ($8). 

Atópase tamén no propio tema epigráfico, o funerario, un claro factor que uni- 
fica O noso rexistro. Disto emerxe un claro panorama social: os principes deixa- 
ron constancia da súa dignidade non por estaren asociados á praxe propia de actos 
votivos, honoríficos ou cívicos, senón por consideraren socialmente significativo 
definirse como tales nos seus epitafios, como parte consubstancial da súa biografía 

(cfr. 44, 1). Unicamente se debuxa un matiz a esta percepción, e é que se cadra non 
fosen tanto os principes coma os dos seus descendentes os interesados en deixaren 
constancia da súa condición social... Mais tamén isto cumprirá tratalo polo miúdo 
noutro capítulo ($8, 1). 

A coherencia da documentación emerxe asemade dos propios títulos principes- 
COS, pois estes non consisten meramente na mención princeps —en cuxo caso case 
sobraría indicar a correlación existente— senón tamén nomeadamente o etnónimo 
dunha colectividade etno-política en xenitivo. Este postulado, con todo, podería si- 
tuarnos perante un argumento circular, pois de feito esta segunda parte do título 
figura só dun xeito inequívoco na estela da Veiga (Albionum), tendo sido na de Lugo 
(Copororum) irremediabelmente reconstruída a partires da anterior. Alén da inse- 
guridade da presenza dun etnónimo en xenitivo plural neste caso, debúxase mesmo 
unha posíbel discrepancia na intitulación de cada un dos principes nomeados nela. 
Xa se trataron estas cuestións, verbo ás que se identificou o paralelismo epigráfico, 
en concreto o da estela da Veiga e a dos milites de Lugo, como único argumento ra- 
zoábel —embora obviamente non definitivo— para a súa reconstrución, que resulta na 
dobre e indistinta lectura princeps Copororum ($1, 3). Abofé, postularmos agora a 
presenza dun etnónimo en xenitivo como carácter común do principatus galaico de- 
pende en realidade dunha hipótese previa. Poriso, cómpre recoñecermos que O único 
seguro é a presenza do etnónimo en xenitivo no princeps Albionum, que semella 
evidente a presenza do etnónimo Coporus no segundo dos principes de Lugo, e que 
a lectura deste etnónimo en xenitivo plural, canda a súa extrapolación ao primeiro, 
non é lamentabelmente máis ca unha reconstrución plausíbel. Particularmente, atopo 
esta a solución idónea, segundo defendín no seu momento, en consonancia, de feito, 
coa xeneralidade da crítica epigrafista e historiográfica; de xeito que a manterei nas 
miñas ulteriores análises: un princeps Albionum e dous principes Copororum. Mais 
en rigor isto non constitúe un feito incontrovertíbel, de xeito que cómpre explicitalo 
canda menos neste capítulo adicado a avaliar a entidade conceptual do noso obxecto 
de estudo. 

Finalmente, as epígrafes principescas galaicas teñen tamén en común a men- 
ción de castella como concreción da origo dos principes. Outra volta, isto non está 
especificado máis que para o princeps Albionum, do castellum Cariaca, e o primeiro 
dos de Lugo, do castellum “Circinum. Porén, a todas luces cómpre sobreentender 
que o segundo princeps de Lugo tería pertencido a este mesmo castellum, debéndose 
a ausencia da súa especificación a unha simple omisión por redundancia. Unha al- 
ternativa, con todo, sería valorar a residencia luguesa do segundo princeps, segundo 
semellan suxerir M”. D. Dopico e J. Santos!'. Ao meu ver, nesta cuestión, dende logo 


1 M.D. DoPIlco CAÍNZOS £ J. SANTOS YANGUAS, 2017, pp. 715-716. 

inverificábel, o elemento de xuízo máis relevante é o paralelismo cos demais prin- 
cipes, do que derivaría a residencia nun castellum. Mais a hipótese dunha residencia 
luguesa, ao meu ver errónea, ten de calquera xeito notábeis implicacións que, outra 
volta, cumprirá explorar noutro momento ($$8, 1-2). 


3.2. O principatus na súa historia léxica 


Dentro do ámbito xeográfico da Callaecia abundan en diferentes épocas as re- 
ferencias ao termo princeps ou á súa familia léxica, nas que efectivamente se incardi- 
nan as mencións epigráficas xa estudadas, que poden recibir a honra de constituíren 
o primeiro testemuño da penetración deste termo latino na nosa terra. Semellante 
feito lingúístico se cadra teña algún interese filolóxico, pero dende logo resulta esen- 
cialmente indiferente para o noso propósito estritamente histórico. Porén, para his- 
toriarmos o principatus cómpre contextualizalo, e isto inclúe o léxico que o designa. 

Neste senso, un primeiro grupo destas referencias aparece xa na propia Ca- 
Ilaecia romana, e dun xeito verdadeiramente abondoso: os miliarios con mención 
aos títulos imperiais princeps e princeps iuuentutis”?. A total desvinculación destas 
referencias alusivas ao emperador e á súa familia cos principes indíxenas obxecto 
do presente ensaio é dabondo obvia e coido que non require de ningún comentario 
adicional. 

Un segundo testemuño epigráfico atopámolo nunha interesante lápida achada 
hai uns anos na Coruña (est. 3A)”: 


DMS 
D STATOR 
IO PRINC 
IPTETFELICIL 
IB FORTVNA 
TVS EXSAC 
TOR 


Obsérvase, repartida entre dúas ringleiras, a mención PRINCIPI, forma en 
dativo de princeps. Malia presentar esta epígrafe algunhas dificultades intrínsecas, 
dende logo non se pode extraer dela a mención dun título asimilábel ao principatus 
galaico nin ao imperial; embora teña xurdido algunha voz a prol da primeira opción”. 


2 Pode resultar ilustrativa esta listaxe, non exhaustiva, tomada do completo catálogo CAIR, n”s. 13; 103; 134; 148; 
156; 172; 199; 245; 289; 349; 367; 431; 433; 453; 461; 468; 530. 

3 HEp 14,2005, 166 - AE 2005, 844. 

4 Por exemplo, suxíreo A. FREÁN CAMPO, 2018, p. 326, mais sen fornecer argumentos que fagan dubidar da idonei- 
dade da interpretación estándar arriba desenvolvida. 

Estampa 3. Máis epigrafía principesca 
Principais pezas epigráficas mencionadas no texto: lápida dos libertos da Coruña (A); moio de Ponte Puñide 
(B); estela de Valmartino (C); e tessera de Paredes de Nava (D). Sen relación de escala. Editadas a partires 
dos debuxos e fotografías de A. Rodríguez Colmenero, 2005 (A); L. García (Zagarbal) no repositorio dixital 
Commons Wikimedia (B); J. Mangas £ D. Martino, 1997 (C); A. García y Bellido, 1966 (D). 


83 


En realidade, temos aquí a todas luces, simplemente, a mención Princeps como an- 
tropónimo. Seguindo a proposta de A. Rodríguez Colmenero, cumpriría ler esta epí- 
grafe d(iis) M(anibus) s(acrum) | d(efunctis) Stator|io Princlipi et Felici I|ib(ertis 
suis) Fortunal|tus exsacltor?. A grafía D da segunda ringleira poderíase, con todo, 
desenvolver tamén como d[(edif) ou mesmo D(ecimus), e constituír neste caso outro 
antropónimo. Sexa como for, a epígrafe semella a adicación funeraria do exactor 
Fortunato a varios libertos, un deles chamado Princeps. 

O derradeiro exemplo do emprego deste lexema latino na Callaecia romana 
atópase no moio de Ponte Puñide”. Non é este o lugar onde analizarmos o devandito 
documento, excepcional tanto dentro do limitado rexistro epigráfico galaico como a 
nivel hispano e mesmo imperial romano. Avancemos simplemente que, como O seu 
propio nome indica, se trata dun modius, recipiente romano para áridos, cun substan- 
cioso campo epigráfico (est. 3B). Nin sequera, coma no caso anterior, resulta signi- 
ficativa a reprodución da epígrafe, xa que a mención que agora interesa non presenta 
problemas de lectura nin de interpretación. O moio, empregado deica o 364/375 para 
a exacción fiscal en especie, contén simplemente a mención de dous principales, Po- 
tamio e Quenciano, que certificarían a legalidade dos seus pesos e medidas. Este títu- 
lo principalis fai referencia aos membros do núcleo de primeira dignidade das curias 
municipais, que no Baixo Imperio tenderon a concentraren as funcións tradicionais 
do devandito órgano político”... Malia a analoxía léxica, tales principales curiae 
nada teñen que ver cos principes indíxenas obxecto do presente estudo, anteriores á 
latinización xurídica e xa que logo alleos a todo potencial contexto municipal entre 
os albións e os cóporos (cfr. $83, 4 e 10, 4-5). Emporiso, a aparente ubicación de 
Ponte Puñide na precisa área de asentamento dos cóporos (cfr. $5, 1) supón unha 
feliz coincidencia arredor da que cumprirá voltar no seu momento ($10, 4). 

Case poderiamos deixar aquí o tema da historia léxica do termo princeps na Ca- 
Ilaecia, con resultados negativos verbo a calquera paralelo potencial co principatus 
indíxena do século 1 d.C. (véxase táboa 1), se non fose porque unha das numerosas 
interpretacións desta realidade social —de feito a máis orixinal de todas— a vincula ao 
título nobiliario medieval homónimo. En efecto, como se lembrará, A. Pena Graña 
ten asimilado ambos os títulos principescos, romano e medieval, a unha mesma ins- 
titución: un dos oficios soberanos das comunidades locais galaicas ($2, 2). 

Neste senso, o emprego do título princeps na nosa documentación medieval, 
aínda referente polo común ao monarca, abrangueu tamén a nobreza. Isto fica den- 
tro da polisemia convencional do termo, embora nalgúns casos —e aquí leva razón 


5 A. RODRÍGUEZ COLMENERO, 2005, p. 884. 

6 CIRG1,87. 

7 Cfr. A. MARTÍNEZ SALAZAR, 1913, p. 183; R. de UREÑA, 1915, p. 502; L. A. CURCHIN, 2014, p. 289; M. FERNÁNDEZ 
CALO, 2017, pp. 34-35. 


84 


FONTE LUGAR MENCIÓN INTERPRETACIÓN 


AE 2005, 884 A Coruña Principi liberto chamado Princeps 
CIRG1,87 Ponte Puñide principales Primematis AAEE 
municipal 
J. Mangase D. Valmartino, princeps principatus peregrino coma 
Martino, 1997 Cantabria Cantabrorum O galaico 
J. Mangas e J. Pedrosa del Rey, PR probábel abreviatura de 
Vidal, 1989 Castela e León praecepto, non de princeps 


probábel lectura errónea 
PR? do concepto xurídico 
celtibérico k(a)r 


Paredes de Nava, 


CIL, 5762 Castela e León 


Táboa 1. Paralelos expresivos do principatus. 


A. Pena Graña-— o título semella dotado dunha clara dimensión institucional. Por 
exemplo, un certo Segeredus princeps terre confirmou en 1088, significativamente 
canda dous bispos, a carta de fundación do mosteiro de San Isidro de Callobre”. Este 
princeps identifícase con Sexeredo Aloito, “no seu tempo un dos homes máis ricos 
da Galiza”, para quen o título principesco enfatizaría o seu prestixio social”. Outro 
exemplo, ben significativo por definir tamén unha función pública, atópase nunha 
cláusula estipulada por Ordoño II na carta de fundación do mosteiro de San Salvador 
de Lérez, a comezos do século X!?. Aquí o princeps terrae, o encargado de gobernar 
a terra (terram imperare), figura entre as dignidades públicas, a carón de soldados, 
reis e bispos, requeridos a deixaren “libre e tranquilo” (liberis et quietum) o mosteiro 
recén fundado. 

Dende logo, a figura do princeps aparece na nosa documentación medieval 
como autoridade local suprema, cabeza de terra, a cal non é nin máis nin menos ca 
unha entidade política derivada da evolución secular das comunidades locais galai- 
cas, do pobo castrexo á ciuitas romana, ata O pagus suevo e o territorium visigodo". 
O título princeps non é nin moito menos o principal para designar esta realidade so- 
cio-política”, pero do que non hai dúbida é de que efectivamente a designou. Deste 


8 HISC1II, ap. vi, p. 36. A data, atribuída erroneamente polo insigne coengo e historiador compostelán ao 1092, 
recuouse ao 6 de setembro de 1088 no máis recente estudo de J. L. LÓPEZ SANGIL, 1995, pp. 19 e 24. 
9 Cfr. J.L. LóPEz SANGIL, 1995, p. 19. 
10 ES XIX, p. 355. 
11 Véxanse F. LÓPEZ CUEVILLAS X R. de SERPA PINTO, 1933-1934, p. 293; M. C. GARCÍA MARTÍNEZ, 1972a; M. FER- 
NÁNDEZ CALO, 2015; id., 2018, pp. 303-304. 
12 Por exemplo, tenente e comes son máis comúns na documentación, e consecuentemente tamén nos estudos me- 
dievalistas: cfr. F. LÓPEZ ALSINA, 1988, pp. 220-236. 

xeito, O princeps medieval, cabeza de terra, presentaría unha analoxía indiscutíbel 
co princeps indíxena da Romanidade temperá, cabeza de populus segundo moitos 
estudosos (cfr. 42)”. 

Pódese extraer disto unha verdadeira relación xenealóxica? Ao meu ver a res- 
posta é contundentemente afirmativa en termos sociais, pois estes principes medie- 
vais derivan dunhas elites sociais que se desenvolveron ao longo da Romanidade, 
se fusionaron con meirande ou menor fortuna cos continxentes xermánicos, e dende 
logo sobreviviron ao colapso do reino visigodo. Mais en termos institucionais, que é 
o que propón A. Pena Graña, a resposta é ben distinta: nada suxire a pervivencia me- 
dieval dunha institución presente xa no século I d.C. e, lémbrese, segundo boa parte 
da historiografía —incluído A. Pena Graña— dende antes da conquista romana, ao lon- 
go de case un milenio de completo silencio documental. É certo que o devandito A. 
Pena Graña ten moderado este severo hiato temporal coa hipótese dunha cronoloxía 
serodia, do século TV d.C. en adiante, para a estela da Veiga, e se cadra isto poida 
dar certa apariencia de solidez á súa interpretación; pero xa vimos que semellante 
presunción cronolóxica bate frontalmente coa máis elemental análise epigráfica da 
peza (cfr. $81, 4-5). O punto de partida é claro: todo postulado a prol da relación xe- 
nealóxica entre a institución do principatus indíxena e o medieval implica concibir a 
súa permanencia non documentada entre, canda menos, o século Te o IX d.C. 

Por suposto, o problema non é que carezamos de fontes, senón que estas non se 
refiren en absoluto a principatus ningún á cabeza das comunidades locais. Neste sen- 
so, todas as mencións de principes do derradeiro literato galaico-romano, Hidacio de 
Chaves, refírense, como sería previsíbel, a emperadores romanos'“. A época sueva 
asiste a unha desaparición do termo na documentación nativa, cando OS monarcas 
son referidos invariabelmente co título rex nas actas conciliares”; o cal podemos 
entender indicativo do seu tratamento formal ordinario. De feito, este mesmo título 
repítese na epigrafía da época, como ilustra a doazón de Marispalla'”. Só no dis- 
curso de Teodomiro, preámbulo apócrifo do Parroquial suevo, no que se dá noticia 
dun presunto concilio reunido en Lugo no 569 para reorganizar as demarcacións 
eclesiásticas do Reino, o devandito monarca é intitulado princeps". Discútese, en 
efecto, a historicidade deste fragmento documental, sobre todo dende que o padre P. 
David o atribuíse a unha falsificación medieval interesada!'”; embora isto non teña 


13 Neste mesmo ensaio defenderase unha postura análoga arredor do obxecto social sobre o que se exerceu O prin- 
cipatus: $4, 2. Arredor dos antigos populi ou ciuitates da Callaecia, véxanse $$5, 3-4. 

14 Hyd., Chron., 154 [146]; 157 [149]; 162 [154]; 164 [157]; 169 [162]. 

15 Cfr. Conc. Brac. 1 e IL, subscriptiones. 

16 IHC, 135. 

17 Par. Suev., praefatio. 

18 P. DAVID, 1947, pp. 65-66. 

impedido que outros autores, entre os que me inclúo, asumisen dun xeito máis ou 
menos explícito a súa veracidade”. Mais do que non hai dúbida é de que este texto 
non se corresponde a unhas actas conciliares xenuínas senón, se acaso, a un compen- 
dio posterior das mesmas””; de xeito que a súa mención do título princeps poderíase 
deber a un convencionalismo terminolóxico propio do intre no que tal compendio 
foi reelaborado, e non necesariamente á titulatura rexia vixente no período suevo. 
Neste senso, semella que o termo só volvería ser recuperado pola realeza des- 
pois da conquista visigoda. Segundo S. Teillet, o fito atoparíase na conversión ao 
catolicismo de Recaredo, enmarcado na nova dimensión ideolóxica da monarquía: 


Atopamos [o título princeps] por primeira vez, ao parecer, aplicado ao rei converso 
Recaredo: así, gloriosissimus princeps, serenissimus princeps, sanctissimus prin- 
ceps, religiosissimus princeps, etcétera. Nestas fórmulas imitadas da titulatura im- 
perial, o termo princeps aparece empregado as máis das veces canda un superlativo, 
a xeito de expresión solemne e impersoal”'. 


A partires disto, o título atopará un amplo desenvolvemento na monarquía visi- 
goda, sempre dirixido a enfatizar a dignidade do oficio rexio”. O emprego visigodo 
do termo princeps semella xa que logo unha readaptación do título imperial, vin- 
culándose esencialmente á monarquía, como parte da súa tendencia deica a imitatio 
Imperili. As elites sociais, locais ou supra-locais, fundiarias ou burocráticas, recibiron 
pola contra outras denominacións, tanto de orixe romana como máis xenuinamente 
visigodas: uiri inlustres, uiri clarissimi, potentes, honestiores, senatores, nobiles, se- 
niores, primates, optimates, proceres, magnates, maiores, ou, simplemente, Gothi?”. 

Este uso conectará directamente coas convencións terminolóxicas das forma- 
cións políticas post-visigodas; e nomeadamente cos soberanos galaico-asturianos, 
que dende moi axiña o adoptarán. Porén, paradoxalmente, os medievalistas adoitan 
explicar este feito polo poder circunstancial de Paio e os seus sucesores, que non 
terían sido verdadeiros monarcas, reges, senón caudillos locais, principes: 


Hai razóns para pensar que a utilización de princeps no canto de rex [... se] corres- 
ponde con exactitude á posición real de Paio aos inicios da súa xefatura. Perante 
todo destaca a coherencia desta denominación de princeps coa situación real na que 
a mesma crónica nos presenta a Paio na véspera da batalla de Covadonga. Alí Paio 
aparece cum sociis suis; expresión que exclúe a relación de preeminencia política 
propia dun monarca fronte aos seus súbditos. Máis ben Paio aparece coma o xefe 


19 A. BARBERO, 1992 (1989), pp. 183 ss.; B. CAÑIZARES DEL REY, 2007; J. de ALARCAO, 2015, p. 36; P. C. DÍAZ MAR- 
TÍNEZ, 2011, p. 230; M. FERNÁNDEZ CALO, 2016b, pp. 132-133. 

20 B. CAÑIZARES DEL REY, 2007. 

21 S. TEILLET, 1986, p. 420. 

22 Cfr. M.R. VALVERDE CASTRO, 2000, pp. 155 e 197-198. 

23 J. SÁNCHEZ-ARCILLA BERNAL, 2005, p. 13. 

dun grupo guerreiro escasamente xerarquizado onde a única preeminencia se basea 
na responsabilidade que o conxunto dos iguais ou socii tivese depositado nel. [...] 
Máis do que un poder monárquico, trátase dunha xefatura militar que nos remite a 
estruturas socio-políticas de carácter tribal alleas a plasmacións institucionais de 
poder que se poidan asimilar dalgún xeito á monarquía propiamente como tal”“. 


Arredor do poder circunstancial de Paio que atinadamente identifica aquí J. 
M. Mínguez a través de expresións concretas das crónicas asturianas, nada hai que 
obxectar. Porén, esta noción non ha de ser nin moito menos argumentada a través da 
titulatura princeps do insigne caudillo asturiano, vieiro tan popular entre os medie- 
valistas””, caro ao vello tópico historiográfico do úindixenismoy ástur-cántabro””, e 
mesmo favorábel, polo que aquí importa, á noción da longa pervivencia dun princi- 
patus indíxena. Pola contra, este factoide ten sido impugnado hai xa dúas décadas 
por A. Besga, que lle reprobou, nomeadamente, dous atrancos tan simples como 
inapelábeis: na Tardoantigúidade hispana, os títulos rex e princeps foron equiva- 
lentes para a monarquía visigoda, e non se testemuña ningún destes títulos entre os 
dirixentes locais cántabro-ástures da época”. Certamente, aquí entramos xa noutra 
controversia: a da herdanza visigótica no reino galaico-asturiano medieval... For- 
mulando así o problema, evidénciase que excede en moito o limitado propósito do 
presente ensaio; pero non por iso habemos de evitalo. 

Tentarei ser breve: ao meu ver, o apriorismo do indixenismo ástur-cántabro, 
dirixido a conectar o principatus de Paio cunha suposta xefatura étnica non docu- 
mentada na Tardoantiguidade senón, se acaso, na máis temperá Romanidade, resulta 
a todas luces inxustificábel perante a evidencia extraída da terminoloxía tardo-visi- 
goda vixente, literalmente, na década anterior á batalla de Covadonga, cando prin- 
ceps e rex foran sinónimos. Coido que isto non significa necesariamente admitir a 
discutíbel herdanza monárquica visigótica dende Paio, xa que as primeiras crónicas 
asturianas proceden precisamente da contorna cortesá de Afonso III, e o título prin- 
ceps que estas quixeron dar ao fundador do Reino pode estar imbuído, xa que logo, 
polo neogoticismo do seu tempo. E outra volta, isto non implica tampouco desbotar 
a caudillaxe circunstancial de Paio nin a sospeita de que as crónicas pretendesen en- 
fatizar co título princeps o seu mero papel de primus inter pares, xa que dende logo o 
que non desbota a preceptiva atención á terminoloxía política visigoda, é a semántica 
latina ordinaria deste termo. 

Mais a dúbida que nos interesa, das que poden xurdir ao abeiro de todo o expos- 
to, é se o principatus medieval galaico, que denominou indistintamente á realeza e á 


24 J. M. MÍNGUEZ FERNÁNDEZ, 1991, p. 76. 

25 Cfr. L. R. MENÉNDEZ BUEYES, 2001, p. 59, n. 178, cunha escolma bibliográfica verbo a esta interpretación. 
26 Véxase, nomeadamente, o clásico estudo de A. BARBERO £ M. VIGIL, 1984. 

27 A. BESGA MARROQUÍN, 2000, pp. 243-244. 

alta nobreza, bebe das connotacións terminolóxicas visigodas ou ben dalgunha acep- 
ción dentro da polisemia ordinaria do termo. Certamente, non é ao presente ensaio 
a quen lle corresponda resolver este dilema; pero permitireime apuntar que verbo á 
adopción esporádica do título princeps entre a nobreza medieval galaica emerxen 
dúas ideas potencialmente complementarias: O seu carácter enfático, ao conectar 
coa propia titulatura rexia, e a mera semántica latina ordinaria do termo, alusiva ao 
papel de primus inter pares entre a nobreza local dunha terra. Non hai razón, pois, 
para procurarlles aos principes terre da Galiza medieval vínculo directo ningún co 
principatus do século 1 d.C. 

De feito, para o medievalismo portugués, a adopción do título princeps, canda 
outros, perfílase como unha tendencia de prestixiamento moi específica desenvolvi- 
da sobre todo entre as familias de infanzóns que dende o século XI darían sanciona- 
do o dominio xurisdicional das súas castelanías fronte ás grandes casas condais. Así, 
A. M. C. Lima, levando máis aló as pescudas de J. Mattoso, ten argumentado que 
a adopción do título princeps por parte destes señores, cando de feito se conxuga a 
outros tales coma dominator ou imperator, e á denominación dos seus castelos como 
ciuitates ou oppida, vencéllase evidentemente a unha evocación enfática do pasado, 
que conectaría á nobreza emerxente do ano mil... cos grandes propietarios roma- 
nos””. A teimosa recorrencia ao indixenismo, en fin, evidénciase simple resultado da 
valoración parcial dos elementos de xuízo dispoñíbeis. 

Polo demais, o nexo entre o principatus medieval galaico e a realidade social 
homónima do século I d.C. vese indefectibelmente empecido polo hiato de case un 
milenio no que non se documenta na Gallaecia. Mais desbotar este nexo ex silentio 
sería dialecticamente falaz, e de feito innecesario, pois contamos cunha sólida razón 
obxectiva: a propia singularidade histórica da época na que o principatus indíxena se 
constata, con fondas diferenzas xurídico-políticas fronte ás posteriores. 

En efecto, a epigrafía principesca da Callaecia procede dunha etapa concreta da 
súa historia social, política e xurídica: a etapa peregrina). En Historia romana, este 
concepto é sinónimo de #estranxeiroy, e fai referencia a persoas ou colectivos non 
privilexiados, carentes da cidanía latina ou romana recoñecida pola República ou 
os emperadores. Esta é a situación xurídica da totalidade das comunidades galaicas, 
agás probabelmente as cidades de Braga e Lugo”, ata a latinización xurídica flavia- 
na, na década do 70 d.C.?? Por iso, a etapa peregrina) abrangue na Callaecia todo o 
lapso histórico entre a conquista romana, producida entre os séculos Il e T a.C. (cfr. 
$8, 2), e o Último terzo do 1 d.C. Neste réxime peregrino atopamos aos albións, aos 
cóporos, e dende logo aos principes indíxenas da nosa documentación. 


28 A. M.C. LIMA, 1993, p. 275. 
29 P. LEROUX, 1996, p. 366. 
30 J. MANGAS MANJARRÉS, 1996, pp. 59-60; M. FERNÁNDEZ CALO, 2018a, pp. 118-122. 

A #etapa peregrina) sitúanos perante un panorama ambivalente, caracterizado 
tanto pola pervivencia dos usos e costumes anteriores, como por transcendentais 
innovacións estruturais?'. A priori resulta incerto atribuírmos o principatus a unha 
ou a outra faceta desta etapa, cuestión verbo á que, como vimos, non existe consenso 
historiográfico; embora si unha ampla maioría de investigadores a prol da noción 
da pervivencia indíxena) (cfr. $2). Mais non é aínda o intre de decantármonos 
por esta ou outra posibilidade, nin de afondarmos na caracterización desta época na 
Callaecia, O que deixarei deliberadamente para máis adiante, cando teñamos for- 
necido unha lectura unívoca do principatus e cobre sentido contextualizalo na súa 
sociedade histórica”?. Emporiso, si cómpre sinalar agora que durante o milenio que 
seguiu á desaparición deste principatus “peregrinoy da nosa documentación suce- 
déronse decisivos procesos de mutación constitucional e reformas administrativas 
entre as comunidades locais da Callaecia. Eu mesmo teño adicado toda unha batería 
de traballos a este asunto, obxecto do meu proxecto de doutoramento, os cales coido 
que demostran que a constitución civil dos pobos galaicos?”, a municipalización”, a 
evolución e perda de influencia social do municipium baixo-romano””, as caudillaxes 
circunstanciais co colapso das estruturas imperiais romanas”, a difusión e mestizaxe 
de institucións xermánicas””, ou a señorialización tardo-antiga?”, son todos procesos 
políticos que atopan unha plasmación máis ou menos sistemática, pero patente, no 
noso rexistro histórico rexional. 

En efecto, non hai que argumentar ex silentio a imposibilidade de que o prin- 
cipatus indíxena do século I d.C. sobrevivise mil anos ata reaparecer de súpeto na 
documentación medieval. Non: simplemente, as fondas transformacións, ben docu- 
mentadas, que as comunidades locais galaicas experimentaron durante eses mesmos 
mil anos, desbotan por si mesmas toda posíbel supervivencia dunha institución que 
tivese que pasar sucesivamente por réximes constitucionais e administrativos tan 
diversos; sobre todo se, como se adoita pensar, tivera un papel realmente preponde- 
rante no entramado organizativo de tales comunidades. 

A familia léxica de princeps atopa, como se comproba, unha ampla incidencia 
na documentación histórica da Callaecia. Como vimos tamén, esta pode chegar 
a ser unha cuestión moi complexa, na que se mesturan, sobre todo deica a época 


31 M. FERNÁNDEZ CALO, 2016a. Cfr. E. MELCHOR GIL, 2010, p. 185, para o contexto xeral hispano. 

32 Véxanse $$5, 3 e 5, 5 para o contexto xurídico-político; $4, 3 para a cuestión do indixenismo; $9 para o contexto 
arqueolóxico e socio-cultural; $10, 5 para a evolución institucional. 

33 M. FERNÁNDEZ CALO, 2016a. 

34 Id., 2018b. 

35 1d., 2017, pp. 26 ss. 

36 Ibid., pp. 37-39. 

37 I1d.,2018a, pp. 254-255 e 296 ss.; 2019, pp. 64-69. 

38 1d., 2018a, pp. 255-256; 277-278; 283 ss.; 310-312. 

medieval, algúns tópoi de amplo predicamento pero decote erixidos sobre factoides 
máis do que sobre feitos contrastados. Estes tópoi son resultado, sen dúbida, da falta 
de perspectiva dalgunhas achegas, que teñen afrontado a cotío algúns problemas 
históricos atendendo a só parte dos elementos de xuízo dispoñíbeis, nomeadamente 
limitándose a sectores cronolóxicos moi definidos e pechados sobre si mesmos. 
Esta mesma falta de perspectiva é a que se pretende superar no presente capítulo, 
e neste apartado en concreto, coa análise diacrónica da voz princeps na documen- 
tación galaica. O seu resultado, podemos xa postulalo decididamente, é que non 
existen referencias posteriores a principes que poidan ser asimilábeis á mesma rea- 
lidade social cá referenciada na epigrafía principesca do século I d.C. Os nosos 
principes fican, pois, inequivocamente singularizados a nivel cronolóxico na propia 
documentación galaica. 


3.3. A veciñanza do principatus 


Os paralelos máis inmediatos do principatus galaico son, evidentemente, todas 
as demais referencias coetáneas de principes asimilábeis á mesma realidade social. 
Isto desbota, obviamente, mencións análogas a principes imperiais ou feudais, prin- 
cipales curiae, Ou nomina latinos coma os que vimos de tratar (83, 2). 

Si amosan un paralelismo claro os principes “peregrinos) de época romana. 
Como termo de uso común do léxico latino, os autores antigos empregaron am- 
plamente o título princeps para designaren certos notábeis pertencentes ás oligar- 
quías locais, habitualmente —seguindo os estándares da historiografía romana— en 
relatos vencellados a episodios bélicos. J. F. Rodríguez Neila atopa en Tito Livio 
unha ilustrativa escolma de referencias co gallo da segunda guerra púnica: princi- 
pes aretinos, locrenses italiotas e púnicos”. Porén, na península ibérica, como así 
tamén acontece na Galia””, este grupo de referencias fica absolutamente protagoni- 
zado polo corpus cesariano, O conxunto de obras atribuídas real ou apocrifamente 
a Xulio César, referentes ás guerras libradas por este relevante persoeiro histórico 
no século 1 a.C. Como xa temos visto ($2, 4), J. F. Rodríguez Neila exemplifica as 
referencias hispanas cos principes de Osuna, cidade daquela estipendiaria, e Cádiz, 
federada, que farían indistintamente referencia a oligarquías urbanas vencelladas, 
en termos políticos, á participación nos senatus locais”'. Na Galia isto non semella 
tan claro, e de feito L. Lamoine ten identificado unha nutrida escolma de referencias 
literarias e epigráficas de principes e á súa derivación principatus nas que sería máis 


39 J.F. RODRÍGUEZ NEILA, 1998, p. 118, n. 46. Cfr. Liv., A.U.C. XXI, 2, 4 e 60, 7; XXIII, 30, 8; XXVIL, 18, 20 e 24, 
4; XXXII, 26, 5. 

40 Para un cómputo destas referencias de principes galos no corpus cesariano, véxase A. C. JOHNSTON, 2017, p. 
363, n. 18. 

41 J. F. RODRÍGUEZ NEILA, 1998, p. 118, facendo referencia a Caes., B.H., XXII; B.C., II, 20,2. 

Ou menos patente a súa equivalencia non a unha dignidade social compartida senón 
á maxistratura suprema dalgunhas comunidades”. Ademais, na Galia, sobre a que 
voltaremos a cotío, o título princeps vai ter unha acepción sensibelmente diferente á 
xcivily, designando preferentemente unha realidade máis militar) ou, se se quere, 
“feudalizantey: nobres con capacidade de mobilizaren clientelas militares (cfr. $86, 
2 e 9, 4). É este o caso, por certo, do princeps celtíbero Alucio (84, 4). 

O testemuño de principes peregrinos na literatura latina desta época debuxa en 
primeiro lugar unha conclusión por enteiro obvia, embora non exenta de significan- 
cia: o emprego do termo por parte de autores romanos atende á súa semántica conven- 
cional e xa que logo incorre na súa mesma polisemia. Os notábeis urbanos vinculados 
dun xeito seguro ou presumíbel a senatus locais aducidos por J. F. Rodríguez Neila en 
Italia, África e a península ibérica, difiren claramente da maxistratura suprema que L. 
Lamoine prefire ver na Galia; e ambas as acepcións públicas) opóñense asemade á 
privada) do principatus como padroeiro de clientelas militares. Unha segunda con- 
clusión é que, embora os principes peregrinos fiquen amplamente testemuñados na 
literatura latina, non acontece así, nin de preto, na contorna inmediata da Callaecia, 
levándonos os exemplos máis próximos ao sur e ao leste da península ibérica. Pódese 
concluír, xa que logo, que o principatus galaico atopa efectivamente moitos paralelos 
na literatura latina; mais estes, por unha banda, ofrecen caracterizacións diversas, e 
pola outra obvian por completo a Callaecia e a súa contorna inmediata. 

De calquera xeito, non é a literatura latina, senón a propia epigrafía, a que apor- 
ta os paralelos máis inmediatos, tanto en clave xeográfica como, máis significativa- 
mente, sociolóxica. Abofé, estoutro soporte proporciona non unha visión externa do 
rol social de determinados persoeiros, senón a súa propia visión particular ou, canda 
menos, a de persoas pertencentes á súa mesma sociedade que quixeron honralos nas 
epígrafes. Estoutro grupo de mencións documentais si que atopa unha plasmación 
vindeira á Callaecia antiga, xunguindo ata tres documentos á epigrafía principesca 
galaica, que conxuntamente conformarían unha área de distribución única, forte- 
mente singularizada no recuncho noroccidental da península ibérica“. 

O primeiro, máis claro e se cadra abraiante destes testemuños é estela de Val- 
martino (est. 3C), xa tantas veces referida no capítulo anterior, por ter, como se lem- 
brará, inducido a cotío a súa plena asimilación coas mencións galaicas ($$2, 3 ss.). 
O texto desta inscrición, achada na antedita pedanía pertencente a Cistierna, Castela 
e León, no ámbito dos antigos cántabros vadinienses, é o seguinte“: 


42 L. LAMOINE, 2009, pp. 74-89, con referencia a Caes., B.G., L, 9; V, 41: VIL, 4; VII, 37; VII, 39; 65; VII, 88; VIIL, 
12; B.C., II, 59. 

43 Cfr. L. BLÓck £ al., 2016, p. 503, que a computan entre as catro grandes áreas do Imperio Romano con presenza 
de principatus indíxenas testemuñados. 

44 ERPLe, 374. 

DOVIDER 
RVS - AMPA 
RAMI-F-PR 
INCPS - CA 
NTABRORV 
M:H:S:E-DE 
OBRIGI-F -P 
M 


A epígrafe non ofrece problemas de lectura, agás pola penúltima ringleira. A 
asimilación do título co defunto é nidia: Douiderus Amparami fÚilius) princ(e)ps 
Cantabrorum hf(ic) s(itus) e(st), “Dovidero, fillo de Ampáramo, princeps dos cánta- 
bros, xace aquí”. A grafía M que pecha a epígrafe refírese a monumentum, Ou sexa, 
a propia estela; e ao seu abeiro cómpre interpretar a ringleira precedente. Como ben 
sinalaron os propios editores orixinais da peza, J. Mangas e D. Martino, son posíbeis 
tanto a lectura f(ilii) p(osuerunt), “os fillos puxérono”, ou flecerunt et) p(osuerunt) 
“fixérono e deixárono”“”. Tales posibilidades correspóndense asemade a cadansúa 
interpretación sintáctica arredor da mención Deobrigi que antecede as devanditas 
abreviaturas: 

17.— un xenitivo singular, ou sexa, uns Deobrigi filii ou filius, o fillo ou fillos 
dun tal “#Deobrigus; 

2?.— un nominativo plural, do que se derivarían uns Deobrigi, xa constituísen 
estes unha gentilitas, un castellum, unha comunidade étnica ou simplemente os ha- 
bitantes dun poboado “Deobriga, que fecerunt et posuerunt a lápida. 

A incerteza, que obrigou aos editores a consignaren indistintamente ambas as 
lecturas, pode ilustrarse no feito de que reproducións posteriores basculen entre elas 
sen moito detemento”“”. De calquera xeito, como xa ben teñen apuntado os editores 
orixinais, o topónimo Deobriga —e Deobrigula— fica ben testemuñado noutros pun- 
tos da Hispania indoeuropea”, namentres a partícula -briga resulta a todas luces 
anómala nun antropónimo. Coincidindo co xuízo doutros autores, ao meu ver estas 
circunstancias apoian a fórmula fecerunt et posuerunt, insólita a nivel epigráfico 
pero válida a nivel lingúístico, como a solución idónea”“?. 


45 J. MANGAS 4 D. MARTINO, 1997, p. 327. 

46 Así, por exemplo, P. LE ROUX, 2003, p. 173, opta por filii e A. C. JOHNSTON, 2017, p. 239, por fecerunt, engadindo 
indistintamente unha interrogante pero eludindo argumentaren a súa escolla. 

47 Ptol., Geog., IL, 5, 7; 6, 51-52. 

48 J. de ALARCAO, 2003b, p. 97; M. C. GONZÁLEZ RODRÍGUEZ, 2005, p. 99. 

Moi preto de Valmartino, en Pedrosa del Rey, Riaño, dérase a coñecer uns anos 
antes outra lápida cun posíbel título principesco”: 


DMMP 
COR NE CIVES 
VAD EX PR EOR 
CON[-]IVENTIVM 
BODERO SDV 
BLEGINO H AMI 
SVO PLV MIN 
ANORVM XLV 


Como se observa, estamos outra volta perante unha epígrafe de tema funerario, 
na que agora se mencionan dúas persoas: a primeira en nominativo, como evidencia 
a voz ciues; e a segunda en dativo. Por esta razón, semella razoábel considerar a este 
o defunto e a aquel o adicante: d(iis) M(anibus) m(onumentum) p(ossuit) Cor(nelius) 
Neflpos); Bodero Sdublegino h(eres) ami(co) suo plu(ís) min(us) an(n)orum XLV. A 
fórmula DM empregada apuntaría a unha datación serodia, probabelmente o século III 
d.C. Porén, no medio destas expresións, máis ou menos estándares, atópase o que para 
nós constitúe o miolo do texto: a aparente adscrición política do adicante, Cornelio 
Nepote. Na edición orixinal, J. Mangas e J. Vidal, que consideraban a este o defunto, 
propuñan ler ciues Uad[(iniensis) ex pr(inceps) eor(um) conniuentium, co que supos- 
tamente se indicaría que o devandito defunto fora antigo princeps sobre certas aldeas 
vadinienses, en caso de ser conniuentium equivalente a conuentum?”. Mais xa en 1997, 
co gallo da publicación da estela de Valmartino, o xa mencionado J. Mangas, canda 
D. Martino, corrixirían esta lectura por ex(actor) ou ex(ceptor) pr(incipis), co que este 
Cornelio Nepote pasaría a ser un axente fiscal do princeps vadiniense, suxerindo o 
parentesco deste, precisamente, co princeps Cantabrorum da nova inscrición”?! 

Sexa como for, estas lecturas carrexarían que o principatus cántabro ficase 
como institución socio-política significativa ata unha data serodia entre os vadinien- 
ses, € xa que logo a escasa asimilación desta comunidade ao réxime curial romano, 
xeneralizado na península ibérica —por municipalización ou adtributio municipal das 
ciuitates locais— dende remates do século I d.C. (cfr. $10, 5). Esta interpretación po- 
dería así retroalimentar o popular tópos historiográfico do 4indixenismoy) ástur-cán- 
tabro, xa antes discutido no que ao principatus respecta ($3, 2). 


49 J. MANGAS £ J. VIDAL, 1989. 
5O Ibid., pp. 141-143. 
51 J. MANGAS 4 D. MARTINO, 1997, p. 338-339. 

Porén, a base positiva sobre as que descansa tal interpretación resulta a todas 
luces inconsistente. En primeiro lugar, a segunda lectura de J. Mangas e D. Martino 
incorre nunha contradición intrínseca, ao asociar Os cargos canonicamente munici- 
pais de exactor ou exceptor” co axente dun princeps entendido como maxistratura 
indíxena non municipal. Evidentemente, e como lembra L. Lamoine, en contextos 
municipais o título princeps denota perante todo o sentido de notábel urbano”?. Em- 
bora poida haber excepcións a esta regra (cfr. $$6, 1 e 6, 3), no noso caso unha 
maxistratura canonicamente municipal desbota expresamente a lectura aducida. En 
efecto, un exactor ou exceptor non pode ser axente dunha autoridade étnica, se- 
nón do propio municipium; de xeito que a subseguinte secuencia PR tería que lerse, 
se acaso, en nominativo, princeps, e referirse ao propio exactor ou exceptor como 
princeps ciuitatis, notábel implicado nos asuntos da súa res publica. Restaría por 
determinar, ademais, o porqué este cargo, de simple designación pública anual, ía 
figurar nun epitafio. 

Emporiso, pescudarmos tales incógnitas se cadra non teña realmente un inte- 
rese significativo, dada a completa incerteza que arrodea ás mencións exactor ou 
exceptor e princeps nesta inscrición. En efecto, M”. C. González Rodríguez ten co- 
rrixido a insólita lectura orixinal por ex pr(aecepto) eor(um) conuiuentium, co que 
a lápida simplemente referenciaría a implicación de Cornelio Nepote por precepto 
da comunidade en beneficio do defunto Boderus Sdlubeginus””. Antóllase realmen- 
te difícil fuxir da meirande solidez desta lectura; e se cadra por iso os autores que 
pretenden seguir identificando un princeps en Pedrosa del Rey se limiten a eludila?”. 
Non é o caso de D. Martino, un dos responsábeis da identificación do princeps, que 
si se ten sumado a esta corrección””, Sen máis, podemos concluír, canda M. V. García 
Quintela, que “o noso presunto princeps tivo una efémera vida bibliográfica da que 
non cabe agardar que resucite”””, 

Temos finalmente, xa no que na Antigúidade foi territorio váceo, unha das tá- 
boas de Paredes de Nava, Castela e León, conservada no museo de Palencia, peza 
de bronce que representa unhas mans entrelazadas nunha cara, seguindo o costume 
figurativo das tesserae celtibéricas, e un campo epigráfico pola outra (est. 3D): 


CAISAROS CECCIQ [PR/KR] 
ARCAILO 


52 Arredor do funcionamento da fiscalidade municipal baixo-romana, véxase M. CORBIER, 2008 (2005). Para unha 
perspectiva galaica, M. FERNÁNDEZ CALO, 2017, pp. 33-36; id., 2018a, pp. 192-195. 

53 L. LAMOINE, 2009, p. 69. 

54 M. C. GONZÁLEZ RODRÍGUEZ, 1997, p. 110. 

55 Así, por exemplo, A. FREÁN CAMPO, 2018, p. 326; A. RODRÍGUEZ FERNÁNDEZ, 2018, p. 374. 

56 D. MARTINO GARCÍA, 2012, p. 323, n. 99. 

57 M.V. GARCÍA QUINTELA, 2002, p. 37. 

O texto, malia a súa concisión e precoz catalogación, non está exento de difi- 
cultade. Unicamente resultan recoñecíbeis sen problemas as dúas primeiras palabras, 
Caisaros e Cecciq(um), respectivamente un antropónimo e unha gentilitas ou grupo 
supra-familiar, seguindo os convencionalismos da origo persoal celtibérica. Polo de- 
mais, O texto ofrece unha lectura latina, observada dende E. Húbner: Caisaros Cec- 
cig(um) pr(inceps) Arcailo(m)?. Sería, xa que logo, o hospitium entre un particular, 
honrado co título princeps, e a comunidade, arriscaba E. Húbner, dos Argaeli. J. F. 
Rodríguez Neila, pola contra, entendendo tamén latino o texto, opuxo pr[(aetore) 
Arcailo, unha secuencia en ablativo que identificaría só ao maxistrado responsábel 
de legalizar o pacto”. E máis recentemente J. de Alarcáo ten argumentado a lectura 
princeps Argaelorum, resultando xa que logo a simple identificación dun particular 
cun título no que, para el, cumpriría identificar un presunto castellum Argaelum””. 

De calquera xeito, hoxe ten cobrado forza a lectura KR no canto de PR na secuen- 
cia que pecha a primeira ringleira, e a asimilación deste texto a unha das raras, pero 
ben documentadas, epígrafes con caracteres latinos pero en lingua celtibérica. Neste 
caso cumpriría ler Caisaros Ceccig(um) k(a)r Arcailo(n), onde kar denota hospitium?”', 
co que tanto o pacto coma as dúas partes implicadas ficarían ben identificadas. 

En fin, nesta tessera de Paredes de Nava a mención princeps é ben insegu- 
ra, mesmo improbábel; e aínda aceptándoa restaría por determinar a dimensión da 
súa dignidade social. En efecto, non existe unha interpretación unívoca do texto 
nin sequera entre as achegas favorábeis á lectura princeps: este podería ser tanto o 
Caisaros Cecciqum sen mención de orixe, ou un princeps anónimo do castellum Ar- 
gaelum ou do pobo dos Argaeli... ou ben o devandito Caisaros identificado con esta 
procedencia. Neste senso, os Argaeli foron unha fracción dos arévacos que posuíu 
canda menos a cidade de Uxama argaela”. Neste presuposto, o hipotético princeps 
Argaelorum repetiría o apelativo 4étnicoy da titulatura principesca galaica... Mais 
semellante conclusión repousa, certamente, sobre unha base positiva extremadamen- 
te fraca, case desbotábel por simple razón do carácter especulativo da serie de hipó- 
teses non verificábeis que a precede. 

Aquí remata o cómputo de principes indíxenas testemuñados epigraficamente 
na área de distribución do noroeste hispano, e de feito en toda a península ibérica. 
Mais a excepcionalidade e isolamento desta área non ha de confundir a valoración 
da súa coherencia interna. Como se comprobou, o testemuño de principes non é 
seguro, alén dos tres galaicos, máis ca no princeps Cantabrorum de Valmartino. 


58 CILII, 5762. 

59 J.F. RODRÍGUEZ NEILA, 1998, p. 126. 

60 J. de ALARCAO, 2003b, p. 73. 

61 A. CASTELLANO £ H. GIMENO, 1999, p. 370. 
62 A.C. JOHNSTON, 2017, p. 117. 

Ademais, a potencial titulatura principesca de todos eles toma o seu apelativo de rea- 
lidades sociais indefectibelmente diversas: populi ou ciuitates, isto é, comunidades 
etno-políticas locais, nos principes galaicos da Veiga e Lugo e no suposto princeps 
vadiniense de Pedrosa del Rey, fronte á gens cántabra, apelativo xenérico comparti- 
do por varias comunidades locais, no princeps de Valmartino. No caso de Paredes de 
Nava, aínda asumindo a difícil lectura princeps, cumpriría determinar se o seu título 
se vencellaría a un pobo de proxección supra-local ou local, a un castellum, ou ben 
a unha gentilitas. 

Nestas circunstancias, resulta certamente abraiante a proxección territorial do 
princeps Cantabrorum, que como tal alude aparentemente aos nove populi da antiga 
Cantabria”. Como xa avanzamos no seu momento, J. Mangas e D. Martino coidan 
que o apelativo se debe ao seu dominio sobre varias comunidades cántabras; concre- 
tando, de feito, que o princeps Douiderus sería un indicio máis da expansión dos va- 
dinienses deica o val do Sella”. M”. C. González Rodríguez, que admite esta mesma 
redución xeográfica, invirte en troques a explicación: 


Trataríase [...] duns Cantabri moi próximos á gens Cantabrorum de Floro que cum- 
priría pór en relación coa zona occidental do territorio cántabro. [...] Os Cantabri 
da nova inscrición corresponderíanse a unha época na que aínda non estaban indivi- 
dualizados os grupos de poboación que logo coñeceremos por Ptolomeo; caso, por 
exemplo, dos vadinienses e dos orxenomescos””. 


Fronte a semellante dilema interpretativo, se cadra o máis sinxelo sexa admitir, 
canda A. Rodríguez Fernández, a simple atribución “hiperbólica” do título””. Mais 
esteamos perante unha atribución certa ou ficticia, efectiva ou pretendida, a discre- 
pancia do princeps de Valmartino coa proxección territorial explicitada nos títulos 
principescos galaicos antóllase evidente e inepelábel. A isto engádese a outra dis- 
crepancia cántabra: fronte ao estatuto xurídico peregrino xeral destas mencións, O 
suposto princeps vadiniense de Pedrosa del Rey vencellaríase a un contexto de lati- 
nidade ou romanidade xurídica, e mesmo a un curial. 

En fin, a coherencia da singular área de distribución de principes epigráficos no 
noroeste da península ibérica resulta empecida polo carácter hipotético das mencións 
de Pedrosa del Rey e Paredes de Nava, polo diverso rango cronolóxico e xurídico, 
e pola evidente discrepancia territorial explicitada nos títulos dos principes galaicos 
fronte ao cántabro (véxase táboa 1). Mais alén destas dificultades intrinsecamente 


63 Plin., Nat., III, 27. 

64 J. MANGAS 4: D. MARTINO, 1997, p. 337. Pode confrontarse unha longa reprodución textual deste traballo no 
tratamento historiográfico que del fixemos ($2, 6). 

65 M.C. GONZÁLEZ RODRÍGUEZ, 2002, p. 314. 

66 A. RODRÍGUEZ FERNÁNDEZ, 2018, p. 373. 

epigraficas emerxe unha diferenza institucional que comina a separación da realida- 
de social reflectida polo principatus galaico verbo a estoutros exemplos veciños: a 
desvinculación do réxime socio-político castrexo da Callaecia verbo ao do resto da 
Hispania indoeuropea. 

En efecto, as comunidades etno-políticas locais da Callaecia estaban consti- 
tuídas por agregados de castella, documentados en mencións epigráficas de carác- 
ter tópico que concretaban a origo dos individuos. Disto é bo exemplo o rexistro 
principesco galaico, en cuxas dúas epígrafes se menciona cadanseu castellum: Ca- 
riaca e “Circinum. Pola contra, en boa parte da Hispania indoeuropea, e polo que 
agora importa entre os cántabros vadinienses, a documentación non fornece senón 
xentivos de plural, xeralmente interpretados como gentilitates ou cognationes, que 
concretaban a filiación dos individuos, e constituíron sen dúbida unidades sociais 
definidas polo parentesco, non pola residencia, e que tamén temos visto nos exem- 
plos epigráficos discutidos. Voltaremos arredor disto nun vindeiro capítulo ($5, 5); 
mais polo de agora abonde con sinalarmos que a evidente discrepancia do modelo 
socio-político que distinguiu ás comunidades peregrinas da Callaecia castrexa, por 
unha banda, das do resto da Hispania indoeuropea pola outra, obriga a diferenciar- 
mos tamén o principatus galaico do cántabro. Abofé, fosen o que foren os principes, 
a súa dignidade social non podería expresarse do mesmo xeito en réximes socio-po- 
líticos dispares... Poriso, e non só pola evidente discrepancia da proxección territo- 
rial do princeps Cantabrorum fronte aos galaicos, cómpre diferenciarmos ambas as 
realidades históricas; o que evidentemente non desbota os seus trazos comúns, que 
máis adiante avaliaremos, canda exemplos de todo o Imperio Romano, á luz dunha 
común categoría teórica ($6). 


3.4. O principatus no seu contexto institucional 


Outro aspecto de fortes implicacións lingúísticas vencellado á entidade do prin- 
cipatus é a súa incardinación no campo semántico das institucións e a preeminencia 
social; caracteres que, como vimos, adoitan protagonizar as lecturas historiográficas 
ao respecto. Diversas achegas, de feito, tenderon a agruparen os principes peregrinos 
da Callaecia entroutras mencións epigráficas coetáneas, presupoñendo para todas 
elas, malia a súa diversidade, a súa común referencia a unha mesma realidade social. 

Voltando inevitabelmente á materia xa tratada no anterior capítulo, a orixe desta 
tendencia atópase no pioneiro estudo de F. López Cuevillas e R. de Serpa Pinto, xa 
tantas veces referido, onde, como se lembrará, o principatus fora obviado por mor do 
aínda insuficiente labor epigrafista do seu tempo; mais si que se atenderan un magis- 
tratus asturicense e un senator galaico, sendo interpretados como senllas autoridades 

indíxenas””. Só restaba que o principatus galaico fose interpretado tamén como tal 
para que se o catalogase na mesma realidade social, o que faría xa X. R. Barreiro”. A 
mesma igualación, moito máis recente, obra no anecdótico tratamento do problema 
por parte de J. Beramendi”; e non dubido, como xa indiquei no seu momento ($2, 6), 
que sexa por influencia do propio traballo do antedito X. R. Barreiro. Máis significa- 
tivo resulta que no seu momento J. Santos e J. de Alarcáo substituísen a perspectiva 
xindixenista) pola de representación política entre Roma e as súas comunidades, 
mantendo a equivalencia semántica entrambos os termos”. Máis recentemente, F. 
J. González volvería reducir indistintamente magistratus e principes ao modelo de 
xefatura indíxena”. Porén, a achega máis refinada —e categórica— nesta liña é a de M. 
V. García Quintela, que mesmo ten cuñado o termo, ao meu ver inexacto, de 4prín- 
cipes galaico-ástures) para abranguer unha serie de mencións institucionais galaicas 
e ástures, canda as cántabras que vimos de tratar, de principes e magistratus, para el 
expresión de xrealezas celtas)”. 

A dúbida que xorde é clara: pode ser pertinente semellante igualación semánti- 
ca dun léxico tan diverso? O certo é que esta tendencia deriva meramente dun aprio- 
rismo, consciente ou inconsciente: a presunción de que todas as mencións institu- 
cionais áindíxenas) da Romanidade temperá teñan que se adscribir necesariamente 
a unha mesma realidade social. Porén, como resultaría previsíbel, tal apriorismo é 
arbitrario, e de feito os matices semánticos que ofrecen os devanditos termos desbo- 
tan indefectibelmente a súa equivalencia. 

O termo magistratus testemúñase na Asturia como figura institucional dos Zoe- 
lae e dos Lougei, pobos indistintamente colindantes da Callaecia e o segundo for- 
temente asimilado culturalmente a ela, por se organizar intermente en castella”. Os 
magistratus ástures aparecen, na década do 20 d.C., confirmando pactos de hospita- 
lidade na tabula Zoelarum de Astorga e na táboa do Courel”. O propio tema epigrá- 
fico, xurídico, é notabelmente diferente ao das estelas principescas da Callaecia, fu- 
nerarias. Pero máis aínda o é a súa semántica, como ben insiste J. F. Rodríguez Neila: 


Hai unha evidente ditinción entre magistratus e principes. En conxunto [os primei- 
ros] serían aqueles individuos pertencentes ás elites locais. [... Mais] a voz magis- 
tratus é empregada de forma xenérica polas fontes literarias e epigráficas para se 


67 F. LÓPEZ CUEVILLAS K£ R. de SERPA PINTO, 1933-1934, p. 292. 

68 X.R. BARREIRO FERNÁNDEZ, 1984 (1976), p. 08 en. 13. 

69 J.G. BERAMENDI, 2016, p. 26. 

7O J. SANTOS YANGUAS, 1985, pp. 9-10; J. de ALARCAO, 1995 (1988), p. 56. 
71 F.J. GONZÁLEZ GARCÍA, 2011a, pp. 192-193. 

72 Cfr. o seu catálogo: M. V. GARCÍA QUINTELA, 2002, p. 36. 

73 Cfr. M. FERNÁNDEZ CALO, 2016a, pp. 110-111. 

74 Respectivamente, CIL II, 2633; IRPLu, 55. 

referiren a quen tiña o poder executivo nas ciuitates peregrinas, sendo recoñecido 
como tal por unha autoridade, a romana, que probabelmente non interfería na súa 
designación, se cadra en mans dos senatus locais”. 


Así, os magistratus asócianse indefectibelmente a unha función pública, con- 
formando —coma o seu propio nome e a súa semántica latina ordinaria indican— unha 
umaxistratura suprema) de carácter republicano e ámbito local”“. Ao contrario do 
que vimos cos principes, testemuñados singularmente nunha área moi concreta do 
noroeste da península ibérica, lonxe dos testemuños máis próximos, os magistratus 
ástures forman parte dun rexistro, amplo e contiguo, de mencións epigráficas aná- 
logas””. Concretamente, da mesma meseta do Douro proceden outras tres tesserae 
con mención de tales magistratus, € mesmo en idénticos contextos de legalización 
de pactos”. Simplemente, igualarmos os magistratus ástures aos principes veciños 
equivale a descontextualizalos; sobre todo cando, como é o caso, se eluden sistema- 
ticamente os seus verdadeiros paralelos expresivos, que non son outros cós demais 
magistratus da epigrafía romana. 

Con isto entramos na segunda faceta dos magistratus peregrinos, que na As- 
turia coma no resto do Occidente latino reflicten un contexto de desenvolvemento 
constitucional ácivib) en comunidades locais peregrinas, antes da súa municipaliza- 
ción”. A tópica igualación entre magistratus e principes implica, xa que logo, redu- 
cir tamén aos segundos a esta caracterización. Porén, isto só sería posíbel no caso 
de admitirmos a equivalencia dos principes galaicos á categoría do principatus ciui- 
tatis, e xa que logo a súa identificación como notábeis locais partícipes nos asuntos 
públicos (cfr. $2, 4). Discutirase no seu momento esta interpretación ($84, 3-4), se 
cadra a máis oposta ás preconizadas polos partidarios da equivalencia princeps-ma- 
gistratus, que paradoxalmente adoitan reducila ao concepto de xefaturas étnicas; 
mais agora cómpre concluírmos que nin sequera así os principes galaicos, presuntos 
notábeis civís, poderían asimilarse plenamente á mesma realidade institucional cós 
magistratus, indubidosos maxistrados públicos. 

Emporiso, o rexistro de institucións peregrinas da Callaecia, obxecto prota- 
gonista dun meu estudo recente, apoia decisivamente a singularidade semántica do 
principatus”?. De todas as institucións constatadas, a única que non encaixa no mo- 
delo constitucional da república antiga é o principatus; e isto mesmo é o que me le- 


75 J.F. RODRÍGUEZ NEILA, 1998, p. 117. 

76 Ibid., pp. 117 e 128-131. 

77 Véxase nomeadamente o recente catálogo de L. A. CURCHIN, 2015. 

78 CILTI/2, 3466; CIL II, 5763; A. GARCÍA Y BELLIDO, 1966. 

79 L.A. CURCHIN, 2015; cfr. E. MELCHOR GIL, 2010, cit.; M. FERNÁNDEZ CALO, 2016a. Sobre a mesma base ocuparé- 
monos dos magistratus ástures máis adiante: $10, 5. 

80 M. FERNÁNDEZ CALO, 2016a, pp. 112 ss. 

vou a defender, como xa amosei, a súa asimilación a unha xefatura de carácter étnico 
anterior ao afianzamento civil dos pobos galaicos ($2, 5). Ampliarei máis adiante os 
argumentos daquela fornecidos ($10, 5); mais agora cómpre redirixir os xa presenta- 
dos a resolvermos a cuestión inmediata aquí formulada: o contexto semántico desta 
institución na epigrafía coetánea da Callaecia. 

A solución é simple: a voz princeps podería asimilarse a maxistraturas supre- 
mas, legatinas ou conciliares —tales coma os magistratus, a cotío fornecidos, ou os 
legati e senatores menos referenciados na bibliografía— ben testemuñadas na Ca- 
Ilaecia e na súa contorna inmediata e denotadoras do afianzamento civil republicano 
dos pobos galaicos; e de ser así cabería consideralo, como teñen defendido algúns 
estudosos, unha forma provincial de principatus ciuitatis ($2, 4). Porén, estoutras 
mencións institucionais, que designan maxistraturas republicanas, non poden asimi- 
larse ao principatus se este, como se lembrará, é interpretado por outros estudosos 
—de feito a maioría— como unha xefatura étnica, un interlocutor entre o poder romano 
e o indíxena, Ou unha realeza celta ($$2, 1-2 e 2, 5-9). Neste caso, a orde dos factores 
si que altera o produto: o principatus está indefectibelmente isolado no rexistro epi- 
gráfico da Callaecia; e igualalo a outras mencións institucionais, como se ten feito 
tan a cotío, supón un erro inxustificábel que incide na perda de perspectiva de toda 
ulterior interpretación. 


3.5. A singularidade do principatus 


O resultado da análise específica arredor da entidade conceptual do principatus 
galaico, desenvolvida ao longo do presente capítulo nas súas máis diversas facetas, 
se cadra resulte previsíbel por apuntar sistematicamente a el todos e cada un dos 
apartados parciais atendidos; mais en atención á claridade expositiva cómpre ence- 
tarmos a súa recapitulación. Resumindo: 

1”.— a coherencia interna das mencións principescas da Callaecia xustifica a 
súa mútua inclusión nunha mesma categoría conceptual; 

2” — no rexistro léxico galaico, o principatus peregrino do século I d.C. atopa 
como única analoxía potencial o principatus terrae medieval testemuñado a partires 
do IX; 

3”. — esta analoxía desbótase pola evidente discrepancia cronolóxica e contex- 
tual, pois a Callaecia peregrina da Romanidade temperá, na que se documenta o 
primeiro principatus, foi amplamente transformada en termos sociais e institucionais 
ao longo de todo o milenio seguinte, O que dota a etapa, de seu, dunha forte persona- 
lidade dentro da historia constitucional galaica; 

4” — o principatus galaico atópase testemuñado isoladamente nunha área de 
distribución de epigrafía principesca propia do noroeste da península ibérica, pre- 

sentando fortes discrepancias intrínsecas cos tres únicos casos, certos ou hipotéticos, 
que esta mesma área aporta fóra da Callaecia; 

5” — tal discrepancia exacérbase extrinsecamente polas notábeis diferenzas da 
organización socio-política proto-histórica entre a Callaecia e as demais rexións im- 
plicadas, nomeadamente a antiga Cantabria; 

6”.— fóra xa da familia léxica do principatus, e dentro do mesmo campo se- 
mántico da preeminencia social, o rexistro epigráfico coetáneo da Callaecia e a súa 
contorna inmediata documenta varias mencións de cargos públicos vencellados ao 
afianzamento civil dos pobos galaicos, cuxa relación co principatus non ha de ser 
admitida nin excluída como premisa inicial. 

A conclusión é nidia: o principatus galaico procede dun rexistro epigráfico co- 
herente internamente pero distante dos seus máis inmediatos paralelos léxicos, cro- 
nolóxicos, xeográficos e semánticos. Cobra pleno sentido, xa que logo, a súa defini- 
ción como unha categoría conceptual específica, sobre a que alicerzar toda análise 
ulterior. O principatus galaico é un concepto pertinente, cuxa análise individualizada 
emerxe como unha tarefa ineludíbel en base á que encetar a súa interpretación histó- 
rica: a esa análise, que nunca ninguén se preocupou por satisfacer dun xeito exhaus- 
tivo nin particularizado, adicaremos o vindeiro capítulo. 

OS PRINCIPES TRAS OS SEUS EPITAFIOS 


No anterior capítulo argumentamos extensamente a coherencia interna e O iso- 
lamento externo do noso rexistro principesco, e concluímos a necesidade da súa 
análise singularizada como requisito para unha interpretación obxectiva do princi- 
patus. Se cadra isto poida suscitar a impresión dun excesivo ciúme particularista. 
Porén, tal resolución está motivada estritamente polo rigor perante os resultados 
obtidos. E ademais non supón ningunha novidade: no seu fulcral estudo arredor do 
análogo problema das referencias a principes na Galia antiga, L. Lamoine sinala que 
“é indispensábel considerar cada testemuño dun xeito independente”'. Claramente 
esta premisa metodolóxica estivo ausente na investigación que nos precede, o que 
en ocasións provocou unha inxustificábel perda de perspectiva. A todo isto xa nos 
temos referido e non paga a pena estendérmonos máis agora. O que aquí se propón, 
adaptando a suxerencia de L. Lamoine á coherencia mútua do noso rexistro epigrá- 
fico (cfr. $3, 1), é unha análise particular do principatus galaico, sobre o presupos- 
to de constituír este unha realidade social homoxénea dentro da súa singularidade, 
facendo extensíbeis os aspectos enxergados en cada documento e en cada princeps 
á caracterización do principatus en conxunto. Coido que non é esta unha premisa 
aventurada, pois estamos perante un título coincidente testemuñado en dúas comu- 
nidades vindeiras, que compartiron procesos históricos análogos e, nomeadamente, 
un idéntico modelo socio-político no intre no que se produciu a nosa documentación. 
Tamén todo isto ten sido xa xustificado abondosamente; e retomarase, de feito, máis 
adiante ($83,8 e 10, 4). 

Deste xeito, como quixen facer constar no título deste capítulo, achegarémonos 
agora, a través do noso cativo rexistro, á realidade social que se atopa detrás do prin- 
cipatus. Os aspectos aos que nos achegaremos, sen avanzarmos os resultados que 
serán efectivamente enunciados en cada sucesivo apartado, limítanse aos seguintes: 


1 L. LAMOINE, 2009, p. 73. 

1”.—o valor expresivo do título principesco; 

2”. — o obxecto social sobre o que se exerceu o principatus;, 

3“.— a súa impronta cultural; 

4” — a amplietude do suxeito social que o exerceu; 

5”.— O seu mecanismo de reprodución social. 

Pode ser que un rexistro tan lacónico permita subministrar tanta información? 
Ou pola contra deixareime algo no tinteiro? Se cadra a determinación tomada resulte 
excesiva para uns e insuficiente para outros. Pero sinalo aquí só aquilo do que, en 
rigor, coido poder sacar conclusións obxectivas a partires da información intrínseca 
contida no noso rexistro. Por iso, da avaliación de todos estes aspectos enunciados, 
finalmente, sintetizarei unha caracterización social unívoca que será a base das ul- 
teriores pescudas —e en consecuencia dos vindeiros capítulos— do presente ensaio. 


4.1. Dimensión institucional 


Coido relevante escomezarmos a nosa análise particular cunha advertencia ex- 
posta por P. Le Roux arredor da indefinición dos títulos principescos da Callaecia: 


O seu contido resulta vago e en teoría podería non ser máis ca honorífico, ou pola 
contra corresponderse ás responsabilidades efectivamente exercidas na [súa] comu- 
nidade, [...] en conexión coa autoridade romana”. 


En efecto, dado o carácter funerario das epígrafes, o título princeps ofrecería 
dúas posíbeis lecturas: un eloxio ou un oficio. A primeira convertería a mención 
principesca nunha homenaxe afectiva ao defunto por parte dos adicantes, sen unha 
necesaria correspondencia a algunha concreta dignidade social. A segunda, pola con- 
tra, enxergaría unha información biográfica do defunto, designando un oficio ou 
dignidade social concreta que este desempeñara en vida; ou sexa, unha institución 
—fose cal for— recoñecida na súa comunidade. Dimensión honorífica e dimensión 
institucional: tales son as posíbeis interpretacións, por certo que non necesariamente 
excluíntes, que ofrece o principatus galaico como título persoal. 

Sen dúbida, é a opción institucional a que ten esmagadoramente protagonizado 
a valoración historiográfica do principatus, para o que se teñen proposto diversas 
funcións socio-políticas nas súas comunidades (cfr. $2). Esta opción tería ademais 
un meirande interese histórico, ao recoñecer detrás do título principesco unha reali- 
dade socio-política concreta. A opción honorífica, en troques, limitaríase a aportar 
unha información arredor da sensibilidade cultural dos adicantes das estelas coa súa 
escolla dun título principesco como eloxio funerario aos seus devanceiros. Isto tam- 
pouco estaría exento de interese, pois podería motivar significativas reflexións arre- 


2 P.LEROUXx, 2003, p. 174. 

dor dos motivos desta escolla expresiva por parte de determinadas familias galaicas, 
nun contexto de incipiente romanización, antes de se difundiren outras fórmulas 
funerarias. 

Porén, no canto de afondarmos nestas reflexións arredor da acepción honorífi- 
ca, OU noutras análogas arredor da institucional, ou simplemente de nos laiar dunha 
presunta incerteza invencibel, antes cumpriría, abofé, xustificarmos acougadamente 
cál das dúas opcións resulta a máis acaída. E esta resolución non pode ser senón sa- 
tisfeita a través dos propios paralelos expresivos do noso rexistro. Referímonos antes 
a 4un eloxio ou un oficio), como equivalencias, respectivamente, dunha lectura ho- 
norífica ou institucional dos títulos principescos. Avaliemos, pois, singularizamente, 
a pertinencia de cada unha destas dúas opcións posíbeis. 

En primeiro lugar, podemos enxergar o mesmo sentido da acepción chonorifi- 
ca) do principatus galaico nunha senlleira expresión de Tito Livio, máis ou menos 
contemporáneo ao noso rexistro: longe princeps Latini ou Uolsci nominis: “o máis 
sobranceiro do nome”, tamén traducíbel como “da raza” ou “do pobo”, “dos latinos” 
e “dos volscos”, cualificando aos antigos caudillos Octavio Mamilio Tusculano e 
Atio Tulio?. Aquí o título princeps non designa unha función política concreta, senón 
un rango honorífico que estes persoeiros ocuparían na memoria das súas comuni- 
dades, ou neste caso na dos romanos. Un exemplo semellante, e xa máis achegado 
expresivamente ao caso galaico, suxírenolo, outra volta, L. Lamoine“, aludindo a 
este fragmento de Veleio Patérculo: 


Non habería eu de remover por modestia —pois a verdade fornezo— ao meu propio 
sangue algo da súa gloria, cando moito se debe á memoria do meu bisavó Minacio 
Maxio de Eclano, neto de Decio Maxio, Campanorum princeps, home celebérrimo 
e fidelísimo”?. 


O historiador romano introduce así o relato arredor do papel do seu devanceiro 
Minacio Maxio na 4guerra social), entre Roma e os seus aliados itálicos, a comezos 
do século I a.C., aproveitando para postular a súa ascendencia con Decio Maxio. 
Este último distinguírase como dirixente do partido pro-romano en Capua durante 
a segunda guerra púnica, a remates do século anterior, sufrindo as consecuencias 
coa defección desta cidade a prol do bando de Aníbal”. Coido que non está de todo 
claro se o apelativo Campanorum princeps concerta con un OU CO Outro no texto, xa 
que tanto este complemento coma os dous onomásticos dos devanceiros de Veleio 
Patérculo reprodúcense no mesmo caso gramatical. De calquera xeito, se cadra pui- 


3 Liv., A.U.C., 1, 49; IL, 35. 

4 L. LAMOINE, 2009, p. 70. 

5 Vel., Hist., II, 16,2, traducido da ed. F. FIEDLER, 1833, p. 18. 
6 Cfr. Liv., A.U.C., XXUI, 10. 

dera referirse máis ben a Decio, como se adoita ler, porque continúa a súa mención 
e porque Eclano, patria de Minacio, situaríase máis no Samnio do que na Campania. 
Sexa como for, o apelativo princeps vencéllase aquí a un colectivo xenérico, expre- 
sión xentilicia dunha rexión, a Campania. Tanto Decio coma Minacio distinguíranse 
no goberno da súas comunidades e nos servizos prestados a Roma; mais dende logo 
non desempeñaron ningunha función institucional estritamente na Campania, pois 
esta rexión, de seu, non constituía daquela un suxeito político xuridicamente defini- 
do como tal. O título princeps ten aquí, xa que logo, un senso honorífico e enfático, 
mais en absoluto institucional. 

Porén, resulta relevante sinalarmos que mesmo nestas circunstancias O senso 
honorífico non exclúe o institucional. Obviamente, Decio e Minacio Maxio foron 
principes ciuitatis en Capua e Eclano, notábeis locais implicados nos asuntos pú- 
blicos das súas comunidades, con independencia de que o seu descendente Veleio 
Patérculo prefira empregar enfaticamente —referíndose probabelmente ao primeiro— 
o título Campanorum princeps. Algo así cumpriría discernir, en caso de optarse pola 
opción honorífica, no caso do principatus galaico: as mencións princeps Albionum 
ou Copororum enxergarían persoeiros destacados nas súas comunidades, que dificil- 
mente poderían ter eludido algún desempeño público nas mesmas. 

Emporiso, afastándonos xa deste matiz inclusivo, o interese enfático consubs- 
tancial a toda mención honorífica de principes complica indefectibelmente esta mes- 
ma lectura para o caso galaico. Así, o devandito interese, embora ben puidera suxe- 
rirse para a estela da Veiga, desbótase na de Lugo, pois aquí a simple repetición da 
mención princeps oponse a toda particularización enfática. A lectura institucional, 
pola contra, non presentaría este problema, pois a repetición dun título equivalente 
a unha institución sería admisíbel sempre que os dous principes a tivesen exercido. 
Emerxe, pois, un primeiro motivo que inclina a balanza entre as opcións honorífica e 
institucional a prol desta segunda. Mais non é difícil atopar un segundo: simplemen- 
te, fronte aos campanos, os albións e os cóporos si que constituíron comunidades 
políticas de seu (cfr. $5, 3). 

Mais cómpre, finalmente, voltarmos ao contexto epigráfico inmediato do noso 
rexistro. En efecto, non semella que estes títulos principescos poidan asimilarse a 
unha fórmula de carácter afectivo, coma as que adoitan acompañar os eloxios fu- 
nerarios: podemos ilustralo, precisamente en Lugo, cos epitafios de Festia Licinia, 
uxor carissima, ou Valerio Meleagro, coniux incomparabilis, ou Valeria Frontila, 
filia sanctissima discipula carissima'. Dun xeito análogo á cita de Veleio Patérculo 
tratada arriba, a énfase demostrada nestas adxectivacións superlativas pretende parti- 
cularizar o afecto familiar aos defuntos, mais obviamente non un rol social concreto. 


7 Respectivamente, /RG II, 34; 40; 46 - IRPLu, 29; 49; 33. 

Abofé, o principatus non semella a priori reducíbel a esta tendencia enfática da 
epigrafía funeraria. Antes ben, a súa mención sitúase noutra tendencia deste tema 
epigráfico: a adición de información biográfica. Tampouco cómpre afastarse moito 
da área de testemuño do principatus para atopar bos exemplos paralelizábeis: xa 
se tratou o caso da estela dos milites de Lugo, con mención dun presumiíbel miles 
cohortis tertiae Lucensium ($1, 1); e podemos citar agora, sen saírmos da mesma 
cidade, á ornatrix Filates, á controvertida e anónima clarissima femina que adicaría 
O seu epitafio, ou ao libertus Lucio Septimio Hermeros”. Sen dúbida os principes 
achéganse máis a estes exemplos de especificación de oficio ou condición xurídica 
en epitafios, do que aos casos, aludidos antes, de homenaxes afectivas. E seiisto é así, 
cumprirá admitir decididamente que, coma aqueles, o título princeps fixo referencia 
a unha dignidade social concreta que compartiron os seus beneficiarios. 

En suma, as opcións posíbeis arredor do valor social das mencións principescas 
redúcense a dúas: o eloxio e o oficio; ou sexa, o valor honorífico e o institucional. 
Segundo se expuxo, o principatus galaico presenta algunhas dificultades para a súa 
asimilación á primeira opción: a saber, o seu carácter intrinsecamente non enfático 
e a discordancia extrínseca con calquera fórmula funeraria equivalente. A opción 
institucional, pola contra, si que atopa paralelos epigráficos razoábeis, que favorecen 
a súa interpretación como unha información biográfica obxectiva. Por iso, no noso 
rexistro, O principatus designa a todas luces unha realidade social concreta, fose 
un oficio ou unha condición xurídica, mais definitivamente reducíbel a unha certa 
institución da Callaecia peregrina. Esta non é só unha posibilidade, ou un tópico 
historiográfico, senón, obxectivamente, o vieiro preferente que cómpre explorar. 


4.2. Proxección local 


Determinada a todas luces a dimensión institucional do principatus, resta ca- 
racterizarmos a institución resultante. Unha primeira dúbida deriva do obxecto sobre 
O que tal institución se expresaría, ou sexa, a proxección da súa preeminencia social. 
Xa se expuxo que os principes teñen sido interpretados como suxeitos preeminentes 
tanto sobre as sub-unidades políticas mencionadas co signo epigráfico O, considera- 
das no seu momento clans e actualmente castros”; como sobre un populus ou ciuitas, 
isto é, unha colectividade etno-política enteira'?. Malia que cumprirá voltar polo 
miúdo sobre estes conceptos máis adiante, o dilema en cuestión sitúanos de inmedia- 


8 IRGIL,33;47 - IRPLu 32; 27. 
9 Así, R. ÉTIENNE £ al., 1976; J. C. BERMEJO BARRERA, 2005 (1986); A. C. F. da SILVA, 1986. Cfr., en xeral, $2 para 
o transfondo historiográfico destes autores; $5, 5 arredor do signo en cuestión e a súa significancia socio-política. 
1O Asi, G. PEREIRA MENAUT, 1983a; M. V. GARCÍA QUINTELA, 1999; P. LE ROUX, 2003; M. FERNÁNDEZ CALO, 2016a; 
A. C. JOBNSTON, 2017, pp. 238-239. Cfr., en xeral, $2 para o transfondo historiográfico destes autores; $$5, 3-4 
para a significancia das comunidades etno-políticas da Callaecia. 

to perante unha indefinición arredor da preeminencia social dos principes galaicos: 
sobre Cariaca ou os Albiones na estela da Veiga, e sobre “Circinum ou os Copori 
na de Lugo. Ou sexa: a opción sub-local do castellum fronte á local do populus. E 
aínda restaría unha terceira opción, supra-local, proposta por M. V. García Quintela, 
quen asimila albións e cóporos non a entidades étnicas locais senón xenéricas, su- 
pra-locais". 

Perante este problema coido que dificilmente poderemos eludir o que xa teñen 
concluído J. Mangas e D. Martino ao respecto: 


O [feito de] que en ambas as inscricións os principes se vencellen con cadanseu cas- 
tellum [...] indica con seguridade un lugar de residencia, mais non necesariamente 
que fosen principes só deses castella mencionados. Na inscrición da Veiga dise 
expresamente [...] princeps dos albións, cuxa poboación houbo de estar distribuída 
en varios castella”. 


En efecto, o principatus galaico, de seu, non admite indefinición: a prol da 
primeira opción, sub-local, non hai máis cá residencia dos principes en castella; a 
prol da segunda, local, está pola contra o etnónimo que determina o propio título 
principesco... E a prol da terceira, supra-local, como veremos no seu momento, non 
hai literalmente nada (cfr. $5, 4). 

Poderá ser, se cadra, máis ou menos discutíbel a pertinencia de interpretarmos 
en termos absolutos este título, en caso de asumirmos —contra toda evidencia— a súa 
vaguedade ou carácter meramente enfático; mais a súa ineludíbel dimensión institu- 
cional, que vimos de argumentar polo miúdo no anterior apartado, apoia tal resolu- 
ción. O principatus galaico é determinado gramaticalmente por uns etnónimos, de 
xeito que a proxección da súa preeminencia social terá que se enxergar indefectibel- 
mente a partires da significancia que tales etnónimos tiveren. Pero isto deixarémolo 
para máis adiante (8$5, 3-4): polo de agora abonda con concluírmos que o inequívo- 
co obxecto sobre o que se exerceu o principatus foron os albións e os cóporos, non 
os castella nos que residiron. En atención ao propio título principesco non cabe máis 
interpretación posíbel cá expresión local, non sub-local nin supra-local, do princi- 
patus; unha dignidade social expresada sobre toda unha colectividade etno-política 
local enteira, non unha fracción dela ou conxunto das mesmas. 


4.3. Ascendencia indíxena 


Do contexto histórico xperegrino) do rexistro documental e dos trazos que vi- 
mos de consignar arredor do principatus, isto é, a súa equivalencia a unha determi- 


11 M.V. GARCÍA QUINTELA, 2002, p. 49. 
12 J. MANGAS A D. MARTINO, 1997, p. 335. 

nada realidade institucional propia de canda menos dous pobos galaicos, derívase 
indefectibelmente outra característica, presente, dun xeito máis ou menos patente, 
en case toda a historiografía, e que podemos sintetizar aquí recorrendo a J. Santos: 


Probabelmente cumpra pensar que títulos coma magistratus, praetor e princeps, 
todos eles latinos, han de seren unha interpretación das maxistraturas indíxenas, 
que aparecen tamén nalgunhas outras áreas do Mediterráneo nas narracións da con- 
quista romana”. 


Ou sexa, O principatus como interpretatio Romana dunha institución indíxena. 
En efecto, como xa avanzamos no anterior capítulo e ampliaremos máis adiante, 
a etapa 4peregrinay da historia constitucional galaica, na que se inscribe o noso 
rexistro, caracterizouse pola pervivencia das institucións indíxenas e o desinterese 
imperial romano por modificalas (cfr. $83, 4 e 10, 5-6). Isto non agocha a evidencia 
de teren ocorrido entón fondas mudanzas constitucionais nos pobos galaicos, con- 
dicionadas e mesmo favorecidas polo contexto de dominación imperial, mais non 
necesariamente fomentadas directamente por ela“. Neste senso, a priori o principa- 
tus poderíase adscribir a un efecto colateral da conquista e o réxime tributario, como 
teñen argumentado algúns investigadores (cfr. $82, 2; 2, 6; 2, 9), se non fose porque 
existen probas relevantes, que máis adiante fornecerei, de que esta lectura se opón á 
estimación cronolóxica obxectiva do principatus ($88, 2 e 10, 5). Mais non pretendo 
desbotar agora ningunha opción en base a futuros resultados. O que importa consta- 
tar é que, tivese a súa orixe antes ou despois da conquista romana, o principatus foi 
perante todo indíxena: unha realidade social indefectibelmente orixinada, desenvol- 
vida e expresada nas propias comunidades peregrinas da Callaecia. 

Tamén a onomástica das familias principescas, como vimos canda menos maio- 
ritariamente indíxena, favorece esta proposición (cfr. $$1, Te 1,4). Aínda se, aten- 
dendo ás posibilidades máis ou menos improbábeis daquela consignadas, Nicer fose 
un antropónimo máis latino do que indíxena, e de que o segundo princeps Copororum 
tivese un nome latino, a onomástica mantería a súa impronta netamente indíxena. En 
efecto, a potencial onomástica latina apuntaría en todo caso á asimilación cultural ou 
mesmo á inserción das familias principescas galaicas no patrocinium de determina- 
dos persoeiros romanos, mais dende logo non á súa asimilación xurídica nin necesa- 
riamente cultural. Os antropónimos, latinos ou indíxenas, enmárcanse dende logo na 
estrutura da onomástica peregrina, allea aos tria nomina romanos”. Ademais, para 
a caracterización do principatus importa tanto o seu suxeito, O princeps, coma a do 
seu obxecto, o pobo indíxena. Neste senso, como máis adiante comprobaremos polo 


13 J. SANTOS YANGUAS, 1999, p. 142. 
14 M. FERNÁNDEZ CALO, 2016a, pp. 123-124. 
15 Cfr. M.V. GARCÍA QUINTELA, 2002, p. 43; P. LE ROUx, 2003, p. 174. 

miúdo, na África romana testemúñanse principes gentis que foron tamén cidadáns e 
mesmo maxistrados municipais, o que non desbota o carácter indíxena do seu prin- 
cipatus, exercido, neste caso, sobre colectividades étnicas escasamente asimiladas á 
cultura romana, conforme aos seus usos tradicionais propios ($6, 1). 

A todas luces, en fin, non poden existir dúbidas da pertinencia dunha interpreta- 
ción en clave 4indixenista) do principatus. Porén, se cadra si se poida dubidar lexi- 
timamente da súa asimilación teórica a unha interpretatio Romana, como suxería J. 
Santos no texto que escollín como introdución deste apartado. En efecto, como ben 
ten sinalado M. V. García Quintela, esta proposición si que ofrece un claro matiz que, 
de feito, acentúa o carácter indíxena da institución: 


O título princeps é do pouco romano que hai nestes textos, alén da lingua. Cómpre 
subliñar que, en canto a epígrafes funerarias, trátase de documentos privados e non 
hai ningún selo oficial romano, aparente, [neles ...]. Neste senso, cómpre afirmar 
que a aparición da verba princeps procede da asunción por indíxenas, a xeito de in- 
terpretatio, dun termo do vocabulario político-institucional latino que podían coñe- 
cer para aplicalo a unha fórmula xerárquica propia que, obviamente, descoñecemos. 
Tampouco podemos saber se esta interpretatio gozaba dalgún tipo de recoñece- 
mento por parte dos romanos. É dicir, aparentemente trátase máis de indíxenas que 
queren asemellarse aos romanos ca de romanos que tentan atraerse a indíxenas'”. 


Cumprirá pois revertirmos canda M. V. García Quintela a adscrición cultural do 
principatus: non unha interpretatio romana dunha institución indíxena, senón unha 
interpretación indíxena dun termo latino para designar unha realidade social propia. 


4.4. Exercicio exclusivo 


A determinación da ádimensión institucional) e (proxección local) do princi- 
patus non fai senón situarnos perante a teimosa dicotomía historiográfica, tan rele- 
vante nas investigacións recentes, entre os principes gentis e Os principes ciuitatis, 
categorías referentes, respectivamente, a xefaturas étnicas rurais fronte a oligarquías 
vinculadas ao goberno da cidade-estado (cfr. $82, 4-5 e 86). Aparentemente, a 4as- 
cendencia indíxena) que vimos de argumentar puidera inclinar a balanza a prol da 
primeira opción; mais dende logo non dun xeito firme, pois este vector 4indixenis- 
ta) desbota simplemente a prosapia romana da institución, non a súa adscrición a 
unha determinada constitución política. De calquera xeito, alén das connotacións 
institucionais de ambas as categorías, certamente xevolucionistasy), que trataremos 
máis adiante ($6), impórtame agora resolver outra das súas diverxencias: o carácter 
privativo ou compartido do seu exercicio. Neste senso, o principatus gentis situa- 


16 M.V. GARCÍA QUINTELA, 2002, p. 43. 

ríanos perante unha xefatura exclusiva sobre o pobo, namentres o ciuitatis faríao 
sobre unha dignidade social compartida —nin sequera necesariamente unha realidade 
xurídica definida, mais si unha determinada función política— entre os notábeis da 
comunidade. A cal das dúas categorías cumpriría, daquela, adscribir o principatus 
galaico? É máis: existen sequera elementos de xuízo para a escolla? 

Resulta moi relevante citarmos aquí, outra volta, a P. Le Roux, quen, aínda par- 
tidario da opción do principatus gentis e da xefatura, desbotaba pronunciarse arredor 
da exclusividade do seu oficio ao non atopar elementos de xuízo concluíntes: 


Non se pode dotar de significado ao emprego do singular [nas mencións de principes] 
xa que se trata de inscricións funerarias; resultaría arriscado, coido, deducirmos que 
os Albiones, os Copori ou os Cantabri non coñeceron máis ca un princeps". 


Máis arriscado, e de feito erróneo, é ao meu ver decidirse polo exercicio compar- 
tido do principatus, como recentemente ten feito A. Rodríguez Fernández, amparado 
na alusión a dous principes no sepulcro de Lugo, “podendo ser varios” simultanea- 
mente e afastando a posibilidade “dunha figura única ao xeito dunha xefatura”... 
Porén, todo apunta a que no sepulcro de Lugo estean enterradas dúas xeracións de 
principes, polo que dificilmente pode refrendar a hipótese da simultaneidade do seu 
cargo (cfr. $$1, 2 e 8, 1-2). Se o exercicio do principatus galaico foi compartido, 
dende logo o sepulcro de Lugo non é o seu mellor argumento. 

Voltando, pois, aos argumentos fornecidos e inmediatamente matizados por P. 
Le Roux, cómpre apuntar que no noso rexistro non temos meramente unhas men- 
cións singularizadas de principes: temos tamén, sobre todo, un xenitivo de plural 
que acompaña os seus títulos, seguro no caso do princeps Albionum e presumiíbel 
nos principes Copororum (cfr. $1, 3). E aquí, como xa denotei no meu achegamento 
previo á cuestión, subxace un elemento de xuízo de relevancia decisiva: 


Canda menos no caso do princeps Albionum —embora tamén hipoteticamente nos 
outros dous— o seu título fornece un xenitivo plural, non unha adxectivación, dunha 
comunidade. [... Isto apoia] a dimensión institucional, non meramente social, do 
título; e mesmo o seu carácter xexclusivoy, privativo dunha soa persoa e non asimi- 
lábel a unha dignidade aristocrática compartida entre varios notábeis dunha mesma 
comunidade”. 


Neste senso, se o principatus foi unha institución, fose esta un oficio ou unha 
dignidade social, cumpriría entender princeps, xenericamente, como “varón con 
principatus”. O valor deste título dependería da interpretación concreta do devandito 
principatus, mais dende logo o xenitivo plural de valor cualitativo co que efectiva- 


17 P. LEROUx, 2003, p. 174. 
18 A. RODRÍGUEZ FERNÁNDEZ, 2018, p. 372. 
19 M. FERNÁNDEZ CALO, 2016a, p. 118. 

mente se nos presenta aporta unha concreción relevante: a expresión princeps Albio- 
num refírese a alguén cun tipo de principatus definido, “o principatus dos albións”. 
Pero tendo xa determinado a dimensión institucional do principatus, o xenitivo plu- 
ral que acompaña o título principesco apoia non só o seu desempeño sobre a totali- 
dade do conxunto social designado co etnónimo aludido (cfr. $4, 2), senón tamén o 
carácter exclusivo do mesmo. En efecto, se o principatus fose unha dignidade social 
compartida cumpriría agardar que o etnónimo tivese modificado o título non cunha 
construción en xenitivo, senón cun adxectivo concertante: Albio princeps, “varón al- 
bión con principatus”. Mais dado que o principatus foi unha institución, un princeps 
Albionum non é senón un “varón co principatus dos albións”, o que certamente di- 
fire, e exclusiviza, o “varón albión con principatus” que resultaría da adxectivación. 

Cómpre sinalar, neste senso, que unha regra xeral adoita condicionar as constru- 
cións latinas ás que nos referimos, princeps máis xenitivo de plural: o exercicio exclu- 
sivo ou compartido do principatus depende fundamentalmente da mención singular 
ou plural dos principes. Con isto non estamos a descubrir nada novo: podemos aludir 
a P. Carlier, que no seu estudo da realeza homérica individualizaba conscientemente 
a análise das mencións singulares e plurais de hasileús e basilées, discernindo respec- 
tivamente o valor de rei) e o de membros do consello aristocráticoy”?. Mais sobre 
todo, no caso que nos ocupa, a mención literaria singular fronte á plural foi o elemento 
de xuízo fundamental que T. Kotula atopou para discernir o principatus gentis do ciui- 
tatis nas fontes literarias”'. Aquí empregaremos un elemento máis: o xenitivo de plural. 

Estaría fóra de toda mesura, lonxe dos obxectivos do presente ensaio e das mi- 
ñas propias posibilidades, encetarmos agora unha análise exhaustiva deste problema, 
pero coido que algúns exemplos escolleitos de varios autores romanos próximos 
cronoloxicamente ao testemuño do principatus galaico poderá servir para contextua- 
lizarmos debidamente este problema gramatical. 

Podemos citar así, como mencións plurais a principes con cadanseu xenitivo de 
plural, os principes Neruiorum e Aeduorum de Xulio César”; os antiquísimos prin- 
cipes Albanorum e Latinorum, ou os máis recentes Celtiberorum de Tito Livio””; ou 
os Poenorum principes de Xustino”“. Todas estas expresións refírense, precisamente 
polo seu valor plural, a un principatus compartido entre varios principes en cadansúa 
comunidade política, ou sexa, a un principatus ciuitatis. Mais o emprego do xeniti- 


2O P. CARLIER, 1984, p. 142. Arredor da realeza grega, véxase $7, 4. 

21 Por exemplo, atoparíanse principes ciuitatis nas mencións plurais aos notábeis de Cartago nas guerras púnicas: 
Liv., A.U.C., XXI, 2, 4 5 60, 7; XXVIL, 18, 2O; XXXIIL, 26, 5; XXXIII, 46, 7-8; e principes gentis nas mencións 
individuais de xefes: ibid., XXVIII, 35, 4; XXIX, 29, 10; Oros., Hist., IV, 9. Cfr. T. KoTULA, 1965, pp. 347 e 348, 
nn. 2-3; S. BACCOLINL, 2007, p. 15. 

22 Caes., B.C., V 41 e VIL, 32. 

23 Liv. A.U.C., L, 30; 51; XXV, 33. 

24 Tust., Epit., XVIII, 6, 1. 

vo plural nestes casos non está tampouco exento de énfase, pois fai indistintamente 
referencia a unha totalidade: a de toda a elite civil das diversas comunidades que se 
implicarían nos diversos episodios relatados. 

En troques, os usos equivalentes do singular princeps semellan situarnos pe- 
rante realidades notabelmente diferentes. Xa nos ocupamos antes do Campanorum 
princeps mencionado por Veleio Patérculo, expresión da que se concluíu o seu carác- 
ter enfático, e dende logo exclusivo ($4, 1). Na mesma liña podemos citar o princeps 
Celtiberorum Alucio ao que Escipión devolveu a súa prometida apreixada na toma 
de Cartaxena: este é outro caso claro de principatus enfático, pois embora Tito Livio 
o calificase de adulescens, atribuíulle tamén ter posto unha tropa de mil catrocentos 
xinetes, escolleitos da súa clientela, a disposición do xeneral romano”... Adules- 
cens OU NON, O Seu papel político non debía de ser pequeno”. Mais podemos agora 
incrementar esta mesma caracterización xexclusivizadora)) do uso singular do termo 
princeps cos mesmos autores que citamos nun sentido contrario nos usos do plural. 
Así, Xustino menciona como Atheniensium princeps ao heroe —e príncipe en senso 
romance, herdeiro rexio— Teseo; como Thebanorum princeps a Ismenias, polemarca 
e principal líder político de Tebas no tránsito do século V ao IV a.C.; e como prin- 
ceps Karthaginiensium a Hanón, líder cartaxinés do século IV a.C. e probábel ascen- 
dente do homónimo do século seguinte, nun relato no que narra a súa usurpación do 
poder””. César, pola súa banda, non emprega senón curiosas secuencias copulativas 
nestes casos: Sédulo, dux et princeps Lemouicum, e Vertisco, princeps et praefectus 
Remorum””. Tales mencións, que servirán a L. Lamoine para postular o exercicio 
dalgunha maxistratura suprema por parte destes persoeiros”, asócianse dende logo 
a accións de guerra e á dirección dos continxentes locais das súas comunidades, en 
consonancia coa referencia de Ismenias en Xustino... Un principatus, en definitiva, 
sempre de exercicio exclusivo. 

Obviamente, dentro da versatilidade de toda lingua, a puntual evidencia que 
vimos de fornecer non permite postular unha solución universal para a interpreta- 
ción dunha secuencia gramatical coma a que estamos a discutir. Mais a desigualdade 
semántica entre o uso plural e singular do termo princeps semella evidente: este vin- 
cúlase ao campo semántico de #elitey, aquel, ao exercicio de liderados unipersoais. 

Abofé, non menos evidente resulta que as mencións principescas da Callaecia 
aparecen precisamente en singular. Fanno mesmo no sepulcro de Lugo, que home- 


25 Liv., A.U.C., XXVI, 50. 

26 Cfr. J. M. BLÁZQUEZ MARTÍNEZ, 1985, p. 582. Segundo N. CoLL £ T. GARCÉS, 1998, p. 442, o título asignado a 
Alucio formaría parte dunha tendencia a denominar princeps a dirixentes na súa mocidade. 

27 Iust., Epit., 11, 4,26; V, 9, 8; XXL 4, 1. 

28 Caes., B.G., VIL, 88; VIIL, 12. 

29 L. LAMOINE, 2009, pp. 79-80. 

naxea a dous principes defuntos nomeándoos princeps sucesivamente, individua- 
lizadamente; afastando dun xeito patente a posibilidade dun principatus xenérico. 
Mais así como na literatura cómpre contextualizar tales referencias na narración, 
e podemos ter principatus circunstanciais, como poderían selo a dirección militar 
das súas comunidades por parte de Ismenias, Sedulo e Vertisco en cadanseu conflito 
bélico, sen que isto exclúa a súa directa correspondencia con cargos políticos especí- 
ficos, para os principes galaicos non contamos senón cun contexto epigráfico. E na 
fría pedra funeraria non hai, de certo, accións subxacentes, alén da vida e a morte; 
nin unha dirección política ou militar puntual, senón unha definición representativa 
da biografía dos defuntos. Se, en fin, como semella admisíbel e mesmo preceptivo, 
interpretamos o principatus galaico ao abeiro dos seus paralelos expresivos máis 
inmediatos —outros principatus singulares determinados por xenitivos de plural—, e 
dentro do seu propio sentido gramatical exacto, obteríase que os principes Albionum 
e Copororum exerceron o seu principatus dun xeito exclusivo. Estariamos, pois, 
perante unha dignidade social privativa dun só individuo. 


4.5. Sucesión dinástica e vitalicia 


Un último aspecto que se desprende da análise intrínseca das nosas fontes pro- 
cede, desta volta, do sepulcro de Lugo, que xa tivo algo que dicir no anterior aparta- 
do. Pero aporta ademais, como xa se amosou no seu momento —e se empregou como 
elemento decisivo para a reconstrución epigráfica—, a secuencia dun pai e fillo que 
compartiron o título princeps Copororum ($81, l e 1, 3). Isto non supón un dato 
irrelevante, e de feito A. C. Johnston ten amosado recentemente unha notábel admi- 
ración ao respecto: 


Un dos aspectos máis abraiantes do principatus local de entre os Copori [...] é que 
houbo de ser en certa medida herditario, pois Vecio e o seu fillo [...] exerceron o 
seu dominio sucesivamente, se cadra en diversos graos e de diferentes formas, sobre 
esta micro-rexión”, 


Esta cita puidera parecer anecdótica se non fose porque provén dunha avalia- 
ción moito máis ampla dos principatus de toda a Galia e a península ibérica, desta- 
cando esta epígrafe de Lugo, precisamente, por conter a secuencia de dúas xeracións 
de principes. 

Tendo consignado, entroutras proposicións, a adimensión institucional) e o 
xexercicio exclusivo) do principatus galaico, este último aspecto herditario) afina 
dun xeito decisivo a súa caracterización social. Se, neste senso, só podía haber un 
princeps sobre cada pobo, e se o principatus se herdaba de pais a fillo, a todas luces 


30 A.C. JOHNSTON, 2017, p. 238. 

era tamén, definitivamente, unha institución suxeita a unha dinámica de sucesión 
dinástica. Establecido isto, podemos engadir que a propia dobre mención princeps 
apoia a lóxica sucesiva na que o principatus cóporo tería sido exercido. 

Pero hai máis: como ten sinalado P. Le Roux, “o título é vitalicio, dado que 
figura na pedra funeraria””'. Certamente, se os principes fixeron constar a súa con- 
dición social nos seus epitafios, non é que meramente tivesen sido principes, senón 
que finaron séndoo, ou que a súa propia biografía se vencellou consubstancialmente 
a tal principatus. Non estamos de certo perante un cursus honorum, pois nin resulta 
recoñecíbel unha apariencia de orde cronolóxica, nin existen mencións institucionais 
complementarias, nin o principatus é, en fin, unha realidade xuridicamente definida 
entre os cargos públicos previsíbeis nun municipium ou simplemente nunha ciuitas 
de goberno republicano”. E tampouco é o principatus precisamente unha profesión 
ou oficio manual, cuxa mención nunha lápida puidese ser asociada tamén, de calque- 
ra xeito, a un desempeño vitalicio ou en curso no intre da defunción. Isto significa 
que o principatus non só se transmitiu de pais a fillos, senón que tamén esta herdanza 
se disfrutou dun xeito vitalicio. 

Con todo, na lápida da Veiga só temos un princeps; e de feito, dado que o prin- 
ceps Albionum podería identificarse co pai Clutosus máis do que co presunto fillo 
defunto Nicer, segundo se amosou no seu momento ($1, 4), exacerbaríase a aparente 
incoherencia deste documento coa aducida sucesión dinástica do principatus. Porén, 
en realidade tal incoherencia non existe, ou canda menos non dun xeito indefectíbel. 
En efecto, o principatus dos albións puido ter desaparecido precisamente entre a xera- 
ción de Nicer e a do seu pai, constituíndo a posteriori un factor de prestixio familiar; 
razón, fose quen for o princeps, dende logo operativa —embora probabelmente non 
exclusiva— da súa plasmación epigráfica (cfr. $8, 2). Mais existe outro argumento, ao 
meu ver máis significativo por retroalimentar as reflexións desenvolvidas no presente 
apartado: abofé, se Clutosus foi princeps privativo dos albións, resultará de todo pre- 
visíbel que só un dos seus descendentes o sucedese no oficio rexio, e que Nicer, aínda 
orgulloso de se facer entroncar con el na súa lápida, non fose o afortunado... Tamén 
na Veiga, xa que logo, podemos atopar un difuso indicio do exercicio exclusivo do 
principatus, e da súa transmisión por herdanza póstuma e non por mera filiación. 


4.6. As nosas consecuencias 


Vimos de identificarmos unha serie de trazos que caracterizan o principatus ga- 
laico; trazos derivados da análise intrínseca do noso rexistro, diversos e sempre su- 
xeitos a algún grao de incerteza, mais dende logo resultado obxectivo dunha crítica 


31 P. LE Roux, 2003, p. 174. 
32 Como sinalou J. F. RODRÍGUEZ NEILA, 1998, p. 117. Véxase a cita textual en $2, 4. 

acougada e exhaustiva. Certamente, sintetizalos agora nunha unidade coherente non 
deixa moita marxe de manobra para a nosa interpretación. Expuxemos que o princi- 
patus galaico semella unha institución, de proxección local e ascendencia indíxena, 
cunha dinámica de exercicio exclusivo e de sucesión dinástica e vitalicia. Refrenda- 
mos así, en liñas xerais, as lecturas institucionais e indixenistas, maioritarias, desta 
realidade social galaica. Máis concretamente, o exercicio exclusivo apoia o modelo 
do principatus gentis fronte ao ciuitatis. E isto, xunguido ao carácter indíxena e 
O propio contexto socio-político, vencella inexorabelmente o principatus galaico a 
unha xefatura propia das comunidades etno-políticas da Callaecia. Pero hai máis: 
engadirmos a tal caracterización a dinámica de sucesión dinástica e vitalicia apunta 
a que esta xefatura pode ser reducida, en concreto, unha verdadeira realeza indíxena. 

Situámonos, xa que logo, perante unhas solucións de longo percorrido historio- 
gráfico, pois dende 1943 se viña aludindo, con meirande ou menor vaguedade, ao 
concepto antropolóxico de xefatura; dende 1965 ao principatus gentis como paradig- 
ma teórico; e dende 1983, a paralelos de tipo rexio. Porén, mesmo tomando partido 
decididamente por unhas concepcións tan concretas, os precedentes historiográficos 
que xa as teñen asumido apenas nos ofrecen máis nada cá total indefinición concep- 
tual (cfr. táboa 2). 

Pode resultar ilustrativo disto que a idea do principatus como realeza fose ob- 
servada por primeira vez por un dos meirandes defensores da súa interpretación áci- 
vil), G. Pereira; e que teña callado en troques entre algunhas das máis extremas pers- 
pectivas xétnicasy): os modelos célticos de A. Pena Graña e M. V. García Quintela. 
Seguindo a este último pero cun interese máis superficial e unhas propostas menos 
arriscadas, se cadra poidamos identificar como punto medio entrambas as posturas a 
F. J. González, ou ao propio A. Rodríguez Colmenero, outro dos autores que parale- 
lamente redundaran na mesma figura. 

As discrepancias son certamente menos acusadas no caso do principatus gentis, 
un paradigma teórico moi xenérico pero ben delimitado en Historia romana (cfr. $6), 
e verbo ao que os poucos autores que xa temos recorrido a el para o caso galaico, 
entre os que me inclúo, vimos manexando unhas premisas e uns resultados clara- 
mente análogos e complementarios. A única salvedade sería neste caso P. Le Roux, 
quen, contra o modelo orixinal de T. Kotula que propugnaba a unipersonalidade do 
principatus gentis, non se decidiu á hora de desbotar o para el posíbel exercicio cole- 
xiado dos principes galaicos. Unha discrepancia mínima, xa que logo, comportando 
ademais non unha oposición aberta aos demais autores senón unha simple dúbida, 
que precisamente coido ter resolto neste capítulo ($4, 4). 

Mais é na xefatura, un tópos cunha influencia moito máis xeneralizada cós an- 
teriores —e de feito a cotío mesturado con eles—, onde verdadeiramente se percibe a 

Táboa 2. Precedentes da conceptualización proposta. 


extrema fragmentación historiográfica que nos afecta. O concepto, de seu, enfatiza Os 
trazos #xarcaizantes) ou primitivos), ou simplemente étnicos), dun oficio goberna- 
tivo; e algo disto hai, en efecto, non só nos nosos presupostos particulares senón nos 
da xeneralidade das achegas que o teñen aplicado ao principatus. Ningunha desas 
achegas, entre as que eu mesmo me inclúo, se ten detido a conceptualizar os seus 
presupostos —canda menos non en relación ao principatus— nas estritas implicacións 
semánticas dalgunha teoría antropolóxica. Como excepcións, apenas R. Brañas e E. 
Pitillas, a primeira dentro da Antropoloxía política e o segundo máis circunscrito ás 
concepcións teóricas do poder na Antigúidade, teñen incardinado expresamente as 
súas premisas particulares en cadansúa definición, máis ou menos ampla, dun modelo 
teórico de xefatura. Precisamente da primeira é debedora a noción de xefatura defen- 

dida por M. V. García Quintela na súa revisión do principatus. A eles poderíase enga- 
dir a áteoría heroica) da actual Arqueoloxía galega, que ten argumentado a definición 
da sociedade castrexa en clave de uxefaturay a través de alambicadas teorizacións 
antropolóxicas nas que, con todo, apenas se adoita atender ao principatus. 

Todo isto, aínda se a historiografía que nos precede non tivese xerado semellante 
diversidade de opinións, situaríanos igualmente perante unha ineludíbel indefinición 
conceptual. En efecto, principatus gentis, xefatura e realeza son conceptos dispares, 
e —sobre todo os dous últimos-— particularmente polisémicos; podendo mesmo resul- 
tar contraditorios entre eles. A crítica teórica emerxe, xa que logo, como unha tarefa 
preceptiva para a avaliación dos nosos resultados. Porén, conscientemente deixarei- 
na para máis adiante, cando non teoricemos xenericamente arredor duns conceptos 
abstractos, senón sobre unha definición práctica e firme do noso problema ($7, 9). 

Neste senso, outra dúbida, moito máis perentoria, emerxe da nosa conclusión: 
ata que punto os nosos principes poden ser reducidos á categoría xeral do principa- 
tus gentis? E ata que punto tal principatus pode ser interpretado como unha xefatura 
ou unha realeza? Evidentemente, a avaliación dos paralelos históricos do principatus 
galaico emerxe como tarefa natural perante os resultados obtidos, tanto para iden- 
tificarmos as marxes semánticas e históricas das nosas pescudas ulteriores, como 
para atoparmos trazos extrapolábeis, na medida do posíbel e sempre baixo a máis 
firme prudencia, ao noso caso particular. Pero antes de pescudarmos tales paralelos, 
cómpre afinar os propios lindeiros do noso horizonte comparativo: comprendermos 
sobre o que puideron exercer o seu principatus gentis, a súa xefatura e a súa realeza 
OS NOSOS principes, para calibrarmos o rango, tamén, das posíbeis analoxías externas. 

A PATRIA DOS PRINCIPES 


Vimos de estudar con esmero a información do principatus galaico implicitada 
estritamente nas súas fontes; e de enunciarmos uns resultados unívocos que deman- 
dan a súa firme contextualización nos seus paralelos externos. Pero vimos tamén de 
advertirmos a necesidade dunha avaliación rigorosa do obxecto sobre o que se exer- 
ceu O Noso principatus, que axude a acotar o horizonte comparativo, minimizando a 
posibilidade da súa confusión con paralelos erróneos. Para isto cómpre manter toda 
a nosa atención na estrita análise epigráfica, da que rescatarmos, desta volta, a súa 
lacónica pero fulcral información de carácter xurídico e xeográfico. 

Non temos, neste senso, meramente os lugares de achado da nosa documen- 
tación, Lugo e A Veiga, senón tamén, sobre todo, a explícita identificación textual 
de dúas comunidades etno-políticas: os cóporos e os albións; e de dous núcleos ha- 
bitacionais: “Circinum e Cariaca. O principatus pódese ubicar no espazo, xa que 
logo, a través da redución previa destas tímidas referencias. Mais elas non constitúen 
meramente lugares no espazo, senón tamén entidades socio-políticas cunha nidia 
dimensión xurídica e institucional que de seu definiu ao principatus galaico e que 
permitirá calibrar os seus paralelos históricos. 

Propoño no presente capítulo, xa que logo, centrármonos nestas comunidades, 
O Que non pode ser satisfeito senón a través do estudo individualizado, conforme á 
orde seguida no rexistro epigráfico, dos cóporos e os albións, canda os castella co- 
rrespondentes. Coa debida modestia, coido estar nunha situación privilexiada para 
encetar esta tarefa, pois forma parte protagonista do meu proxecto de doutoramento, 
de cuxos materiais me nutrín deliberadamente para elaborar este capítulo. Analizarei 
así a dimensión social e a proxección político-administrativa das comunidades im- 
plicadas, canda a influencia do castellum como parte consubstancial do seu artella- 
mento interno. Ou o que é O mesmo, esgotarmos o noso estudo, apenas perfilado no 
anterior capítulo ($4, 2), do obxecto sobre o que se exerceu o principatus galaico: as 

comunidades ás que pertenceron os nosos principes, sobre as que estes expresaron a 
súa dignidade... Nunha palabra, enxergarmos a patria dos principes. 


5.1. Os cóporos 


A comunidade dos cóporos atópase relativamente ben testemuñada, tanto por 
fontes literarias coma epigráficas. Das primeiras, avanzado o século I d.C., O natura- 
lista romano Plinio o vello, na súa corografía marítima da Callaecia, citounos entre 
as derradeiras ciuitates do conuentus iuridicus lucense: 


E logo disto, esténdese a demarcación de Lugo: [...] os céltigos chamados neri e 
supertamarici, en cuxa península están tres aras sestianas adicadas a Augusto; os 
cóporos, o castro de Noia [?], os céltigos chamados praestamarici, e os cilenos. Das 
illas, son salientábeis Cortegada e Ons. Despois dos cilenos, [escomeza] a demar- 
cación dos brácaros'. 


Como se observa, esta pasaxe supón un caixón de xastre no que o ilustre na- 
turalista mesturou todo aquilo que coidou significativo para a descrición da faixa 
marítima da Callaecia: comunidades étnicas, núcleos habituacionais, illas, ríos, cir- 
cunscricións administrativas, e monumentos. Por esta referencia imponse que os có- 
poros ocupasen unha área substancialmente vindeira á costa... E máis nada. Unha 
meirande concreción, como a súa localización expresamente costeira”, ou a súa pose 
de Noeta —se cadra a actual Noia, como de feito traducín no texto—”, resulta aventu- 
rado por mor da imprecisión da fonte. 

Tamén o astrónomo grego Claudio Ptolomeo tería identificado os Kapóroi, a 
quen lles atribuíu as póleis de Iria e Lugo, expresamente ubicadas, a través de coor- 
denadas cartográficas, na súa Xeografía”. Como imos ver de contado, isto ten sido 
decote asumido literal e acriticamente, aínda cando o propósito de Ptolomeo non 
foi nin moito menos a consignación rigorosa das relacións político-administrativas 
entre os milleiros de entidades étnicas, civís e habitacionais citadas na súa obra, 
senón ubicalas no espazo para cartografar todo o mundo coñecido no seu tempo. 
Nestas circunstancias, consignar Iria e Lugo baixo a epígrafe Kapóroi se cadra pui- 
dese ter o mero propósito de situar no mapa a etiqueta deste pobo entre as devanditas 
localidades. O certo é que xa diversas achegas teñen matizado a validez desta fonte 
para o recoñecemento de relacións político-administrativas reais”; e neste senso non 


1 Plin., Nat. IV, 111-112, traducido da ed. K. MAYHOFF, 1906, p. 354. 

2 Pois a mesma corografía pliniana inclúe localizacións interiores: cfr. Plin., Nat., IV, 112-113; 116. 

3 Cfr. A. TRANOY, 1981, pp. 58 e 205. 

4 Ptol., Geog., IL, 6,23. 

5 J. M. GÓMEZ FRAILE, 1997; D. URBINA MARTÍNEZ, 1998, pp. 198 ss.; A. M. CANTO, 1999; M. FERNÁNDEZ CALO, 
2015, pp. 182-184. 

semella en absoluto factíbel que Lugo e Iria, fundacións urbanas privilexiadas, se 
cadra municipia dende a súa fundación ou promoción en época augustea no primeiro 
caso e flaviana no segundo, dependesen dunha comunidade indíxena coma os cópo- 
TOS, para a que podemos presupor, sen moita marxe de erro, un estatuto peregrino) 
antes da súa latinización xurídica ($83, 4; 5, 3; 5, 6; 1O, 5). De feito, a lápida dos 
milites de Lugo opónse á adscrición cópora desta cidade, pois é ben sabido que nos 
enterramentos intra ciuitatem os epitafios omitían, por regra xeral, a origo dos de- 
funtos, e neste caso fixeron a súa adscrición á ciuitas Copororum (cfr. $1, 3). É certo, 
por outra banda, que no sepulcro dos príncipes non temos, coma neste caso, unha 
mención de origo civil, senón do obxecto do principatus que disfrutaron os defuntos; 
mais tamén aquí o enterramento se pode entender decididamente extra ciuitatem, 
segundo exporemos no seu momento ($8, 1). Abonde agora, en fin, con reiterarmos 
que o reporte ptolemaico pode ser atendido como orientación xeográfica do marco 
de asentamento deste pobo, mais de ningún xeito nun sentido literal. 

A epigrafía, pola súa banda, vén complementar un chisco o cativo rexistro do- 
cumental da ciuitas Copororum e a confirmar a forma pliniana do etnónimo, Copori, 
fronte á ptolemaica, Kapóroi”; mais pouco engade arredor da súa redución xeográ- 
fica. En efecto, as dúas epígrafes que mencionan expresamente o etnónimo vencé- 
llanse a cóporos emigrantes”: unha lápida de Lamego e unha adicación votiva en 
Astorga”. Unha última lápida, tamén asturicense, lembra ao infante Coporino fillo 
de Cóporo, cuxa onomástica se cadra tamén suxira a descendencia de emigrantes 
en orixe pertencentes a este pobo”. A isto cómpre sumarmos, por suposto, as xa 
tratadas epígrafes lucenses dos principes e dos milites de Lugo —onde a mención do 
etnónimo figuraría abreviada (cfr. $1, 3)-, que documentarían, respectivamente, un 
enterramento extra ciuitatem de dous principes e o doutros dous militares cóporos. 

Por último, e moi significativamente, dispoñemos tamén neste caso de fontes 
eclesiásticas alto-medievais. En primeiro lugar, unha interpolación do Parroquial 
suevo menciona a ecclesia de Coporos entre as dependencias de Iria'”. Esta mención, 
de certo engadida ao texto xenuíno deste excepcional documento do século VI, se- 
mella con todo ben antiga, a todas luces anterior a mediado o século IX'!. O coróni- 
mo Coporos volvería reaparecer na bula do papa Pascual II do 1110, unha confirma- 
ción dos lindeiros xurisdicionais da igrexa de Santiago””, para logo desaparecer xa 


6 A. TRANOY, 1981, p. 57; A. RODRÍGUEZ COLMENERO, 1996, p. 238. 
7 Cfr. A. TRANOY, Cit. na n. anterior. 
8 CILII, 5250; IRPLe, 96. 
9 CILTL,2657 - IRPLe, 123. 
10 Par. Suev, XI, 8. 
11 Cfr. J. C. SÁNCHEZ PARDO, 2014, pp. 457-458. 
12 HISCHIIL, ap. xxvi, pp. 77-78. 

definitivamente da documentación. A redución xeográfica exacta deste territorium 
alto-medieval pasa pola identificación do corónimo que o tería substituído. A este 
respecto, son dúas as solucións que se teñen ofrecido: 

1”.— M. C. García Martínez, nun artigo monográfico ao respecto, confrontaría 
a bula de Pascual II, que contén como vimos a derradeira mención do corónimo Co- 
poros, coa seguinte relación eclesiástica compostelá, a división arcediagal de 1177”, 
onde por primeira vez aparece Barueiros, hoxe Barbeiros"'”, para el o seu substituto”; 

2”.— F. López Alsina atoparía como suxeito de confrontación o Documento de 
Tructino do 868!“, no que, fronte ao Parroquial suevo, Coporos se silencia e apare- 
cen en troques moitos novos commissa, optando de entre eles, na súa cartografía, por 
Nemancos e Seminaria como os seus substitutos"? 

Ambas as hipóteses achegan un soporte argumental idéntico: a substitución 
documental do corónimo Coporos. Con todo, a mención isolada do mesmo a co- 
mezos do século XII evidencia que a súa desaparición non se puido producir xa no 
IX, e deste xeito Nemancos e Seminaria tampouco puideron ser os seus substitutos, 
como preconizou F. López Alsina. Ademais, a ubicación evidente dos Celtici nerii 
na mesma área ca Nemancos e Seminaria desbota toda relación posíbel entre estas 
bisbarras da actual costa da morte e os cóporos"”. A opción de M. C. García Mar- 
tínez refórzase pola súa argumentación expresa de todas as correspondencias entre 
as entidades silenciadas en 1110 e as aparecidas en 1177. No Tructino, ademais, o 
silenciamento de Coporos poderíase explicar por dúas razóns: o carácter non mo- 
notético do documento, por unha banda, ao se tratar dunha consignación de bens 
privados e non dunha bula de confirmación de lindeiros ou unha división arcediagal 
que presupuxese unha meirande exhaustividade; e pola outra, a aparente mención 
no seu lugar de Marcola, Marzoa. En apariencia, esta discontinuidade na coronimia 
histórica da bisbarra podería desfavorecer a postura de M. C. García Martínez; mais 
se cadra o feito de que o Tructino aluda a commissa € non a archipresbyteratus coma 
a bula e a división arcediagal” poida matizar tal anomalía, pois é ben sabido que a 
xeografía eclesiástica foi tradicionalmente máis conservadora cá civil. Isto explica- 
ría a meirande pervivencia do corónimo eclesiástico Coporos, mesmo cando xa fora 
substituído na coronimia civil por Margcola. 


13 Id., IV, ap.1,pp. 122-124. 

14 Cítase Barbarios como uilla dependente do commisso Montanos xa na carta de dote de Sisnando a Aldonza, 
deica o ano 887: cfr. HISCII, ap. xx., p. 36. 

15 M. C. GARCÍA MARTÍNEZ, 1972b. 

16 Segundo corrección cronolóxica de A. LÓPEZ ALSINA, 1988, p. 158. O Documento de Tructino foi editado no seu 
momento na HISC II, ap. ii, pp. 6-8. 

17 A. LÓPEZ ALSINA, 1988, pp. 156-158 e 309-310. 

18 Cfr., por exemplo, A. TRANOY, 1981, pp. 58-59. 

19 Non pense o lector que tal referencia a entidades eclesiásticas discordantes é un lapso ou un erro do autor: a 
división arcediagal de 1177 agrupou os arciprestados preexistentes, entre eles Barbeiros, en novos arcediagados. 

Con todo, a problemática documental da opción preconizada por M. C. García 
Martínez é un chisco máis complexa. Na división de 1177, Barueiros, malia que no 
futuro habería de se converter en arciprestado, non é citado como tal senón como 
possessio, do mesmo xeito do que outras entidades menores coma Piadela, Oqua e 
certas possessiones de Moracio que obviamente non constituíron arciprestados de 
seu”. O propio M. C. García Martínez os eludiu no seu artigo, citando como novos 
corónimos da división de 1177 en relacion á de 1110, canda Barueiros, só Giro, 
Pilonio, Insula, Nimancis e Soneyra, consignados como arciprestados no documen- 
to”'. Estes dous últimos, opción de F. López Alsina, cómpre desbotalos, segundo 
amosamos antes; e O primeiro, o Xiro de Santiago, tamén, por canto non pode ser 
anterior á descuberta do Apóstolo. En troques, os arciprestados de Pilonio e Insula 
—respectivamente Piloño e insula Laonie, ou sexa, Loño— poderían terse tamén como 
opcións viábeis da herdanza xurisdicional da igrexa tardo-antiga de Coporos. Porén, 
son desta volta as fontes de época xermánica as que entran en escena: ambos os 
arciprestados correspóndense ao máis serodio Merza, o cal conecta cunha entidade 
tardo-antiga que coñecemos precisamente como Mertia e Mercienses, que o Parro- 
quial suevo diferencia expresamente de Coporos”. É, pois, Barbeiros o arciprestado 
que semella ter herdado a estrutura do homólogo Coporos, malia o problema referido 
de ser citado non como tal senón como possessio na división de 1177. 

Por suposto, esta correspondencia non implica necesariamente que cumpra cen- 
trar o ámbito de asentamento do antergo pobo dos cóporos no vello arciprestado de 
Barbeiros. Tal correspondencia é, en troques, simple resultado súa secular fragmen- 
tación xurisdicional. Este proceso, do que teño estudado recentemente noutro traba- 
llo a súa plasmación global entre a redación da descrición pliniana e a do Parroquial 
suevo”, tería probabelmente fraccionado a primitiva ciuitas Copororum en novos 
territoria tardo-antigos e alto-medievais, de entre os que Coporos —do mesmo xeito 
ca Bergantiños entre Flauium Brigantium e Céltigos entre os Celtici— mantería fi- 
nalmente a denominación orixinal ata a modificación definitiva da mesma no século 
XII. A asimilación aducida implicaría, pola contra, que o ámbito de asentamento dos 
cóporos abrangueu, entroutros territorios, O espazo que posteriormente ocuparía O 
arciprestado de Barbeiros. 

Contamos aínda con outro dato que pode servirnos para ubicar tanto aos cópo- 
TOS COMO aos propios principes: a identificación do castellum “Circinum como parte 


20 Cfr. HISCIV, ap. 1, pp. 122-124. 

21 M. C. GARCÍA MARTÍNEZ, 1972b, p. 29. Cita asemade aliis tribus de Nendos, supoñendo que se referiría á frag- 
mentación en novos arciprestados deste grande territorium, que efectivamente aparece na Bula como Nemitos. 
Cfr. HISC UI, ap. xxvi, pp. 77-78. 

22 Igrexa dos Mercienses segundo Par. Suev., XI, 7; ceca Mertia segundo o numerario visigodo: cfr. F. PLIEGO He- 
RRERA $ R. PLIEGO VÁZQUEZ, 2007, pp. 19-21. 

23 M. FERNÁNDEZ CALO, 2015. 

da súa origo ou adscrición civil. Certamente, neste caso todo depende da reconstru- 
ción toponímica: o sepulcro menciona Circine, en ablativo, o que podería resultar 
nun nominativo “Circinum ou ben, admitindo a abreviatura dunha posíbel desinen- 
cia, “Circine(nsis). Como é ben sabido, a derivación romance dos topónimos parte 
do caso acusativo, co que os posíbeis étimos devirían, respectivamente, “Circinem e 
“Circinensem. A derivación canónica galego-portuguesa apuntaría, por caída da so- 
nante nasal intervocálica e mantención das sílabas tónicas, deica “Circíie”, “Circéns” 
ou “Circés” que, ata onde puiden comprobar, non existen no noso acervo toponími- 
CO. Se a raíz ficou na toponimia actual, fíxoo a través dunha derivación anómala, ou 
ben dende un étimo diferente. 

Neste senso, M”. L. Albertos sinalou o paralelismo do castellum en cuestión 
con dous topónimos parroquiais actuais que poderían ofrecer senllas pistas arredor 
da localización do castro: Circes, Touro, e Cercio, Lalín”“. Pola contra, N. Ares Váz- 
quez deu localizado precisamente un castro Cercio, na parroquia de Novelúa, Mon- 
terroso””?. Malia o suxestivo de tal asociación, cómpre matizar a difícil conservación 
dun topónimo castrexo no mesmísimo castro ao que tería referenciado. En efecto, 
os xacementos da Idade do Ferro galego-portuguesa non adoitan presentar na topo- 
nimia histórica outra denominación cá tipolóxica: úcastroy, castelos, ucividadey, 
etcétcera, á que se lle engade o topónimo parroquial ou sub-parroquial. É esta vía 
pola que, se acaso, se pode formular a conservación do topónimo castrexo, como 
acontece, por exemplo, entre Lansbrica e San Cibrao de Las, algo que non acontece 
en Cercio, nome privativo do castro. En realidade, coido, este topónimo pode non ser 
máis ca un cognado dialectal do adxectivo patrimonial galego #circioy, do que o se- 
para unha simple apertura da vogal inicial. Esta sospeita invita a disociar o topónimo 
actual (Cercio) do castrexo “Circinum ou “Circine(nsis), O que perfilaría a opción 
parroquial de Circes como a idónea a xulgar polos datos manexados. 

De calquera xeito, os elementos de xuízo non rematan aquí. A documentación 
medieval fornece o corónimo de Cercedello ou Circitello, mosteiro e arciprestado, 
asociados segundo A. López Ferreiro á parroquia de Sabugueira, Compostela””. A 
raíz circit- aparece evidentemente na veciña parroquia de Cerceda, O Pino, ao leste, 
a medio camiño entre a xa citada Circes, polo sur, e os posíbeis aglomerados se- 
cundarios) romanos de Castrofeito polo oeste e Ponte Puñide polo norte””. Se cadra 
isto suxira que o radical circit- formase parte do substrato pre-latino característico 
da toponimia desta bisbarra ao leste de Compostela. Coa romanización da bisbarra, 
desenvolvéronse os novos asentamentos de Castrofeito e Ponte Puñide, precisamen- 


24 M.L. ALBERTOS FIRMAT, 1977, p. 23. 

25 N. ARES VÁZQUEZ, 1992, p. 67. 

26 HISCII, p. 443. Mencións documentais editadas en ibid., ap. xxxv, pp. 77-80 e HISC II, ap. xxvi, pp. 77-78. 
27 Arredor destes xacementos, véxase F. PÉREZ LOSADA, 2002, p. 323. 

te arrodeando Cerceda; e por fin no Medievo a súa estrutura xurídico-política se tería 
conservado no arciprestado de Circitello. A título hipotético, en fin, non podo evitar 
suxerir unha lectura epigráfica “Circine(ta), étimo admisíbel para Cerceda. 

Sexa como for, cómpre non esquecermos a opción meridional, Circes, polo que 
o primitivo castellum cóporo, baixo o criterio toponímico, podería identificarse tanto 
con esta parroquia coma coa de Cerceda... Probabelmente nelas se poida pescudar a 
súa correspondencia física: o castro no que residiron os principes dos cóporos. 

Un segundo castellum documentado —fragmentariamente— entre os cóporos é 
[---]idieluibri, ao que pertenceu un dos soldados cóporos lembrados na lápida dos 
milites de Lugo, xa tratada polo miúdo no seu momento ($2, 2). Tendo en conta a 
caída da sonante lateral alveolar intervocálica en galego-portugués, se cadra se poida 
suxerir algunha relación con Deixebre, Oroso; ou ben, reparando na porción perdi- 
da do topónimo e, precisamente, nunha lateralización da secuencia -die-, O mesmo 
cabería apuntar para Cillobre e Illobre, en Touro e Vedra, respectivamente. Porén, a 
posibilidade máis suxerente é para min na fraga de Libredón, Compostela, destacada 
no ciclo lexendario xacobeo””; nunha relación que podería atribuírse á composición 
de ambos os topónimos a partires dun orixinal #“Luibris, que fixese referencia a un 
espazo liminal entre os cóporos e, probabelmente, os céltigos supertamáricos. 

Como se percibe, a información dispoñíbel referente á ciuitas Copororum pou- 
co máis serve que para identificarmos determinados puntos da actual Galiza que, con 
seguridade ou probabilidade, formaron parte da súa área de asentamento primitivo. 
Porén, partindo desta mesma documentación —e a cotío de ben menos-, téñense des- 
envolvido conxecturas, máis ou menos sensatas, máis ou menos atrevidas, arredor do 
territorio ocupado por este pobo, e mesmo da súa evolución histórica. 

Unha idea común nas investigacións que nos preceden, que arrinca sempre dun- 
ha interpretación máis ou menos literal de Ptolomeo, é a grande extensión da ciuitas 
Copororum”. Este tópico, con todo, presenta notábeis variantes na súa concreción. 
Por exemplo, asumindo a alongada extensión entre Iria e Lugo, tense atopado nos 
ríos Ulla e Tambre os lindeiros naturais do pobo?”. Porén, tal presunción opónse á 
correspondencia da igrexa tardo-antiga de Coporos no arciprestado de Barbeiros, 
ubicado ao norte do Tambre. Por outra banda, o mesmo M. C. García Martínez, 
que defendeu esta correspondencia, identificaría tamén varios topónimos actuais co 
radical cabr-, considerándoos indicativos da presenza deste pobo pola voz que ma- 
nexaba, Capori, o que o levaría a ampliar aínda máis deica o norte o seu ámbito de 


28 Arredor da xeografía das lendas xacobeas, véxase A. BALBOA SALGADO, 2005. 

29 Cfr. P. BoscH GIMPERA, 1932, p. 500; F. LóPEz CUEVILLAS, 1953, pp. 53-55; M. C. GARCÍA MARTÍNEZ, 1972b; A. 
TRANOY, 1981, pp. 57-58; N. ARES VÁZQUEZ, 1992, p. 69; A. RODRÍGUEZ COLMENERO, 1997a, p. 88; M. V. GARCÍA 
QUINTELA, 2002, p. 46; F. PÉREZ LOSADA, 2002, p. 89; R. BRAÑAS ABAD £ al., 2007, p. 537. 

30 N. ARES VÁZQUEZ, 1992, p. 69; A. RODRÍGUEZ COLMENERO, 1997a, p. 88. 

asentamento?'. Con todo, dende que A. Tranoy reuniu as fontes epigráficas referentes 
a este pobo”, sabemos que a forma correcta do seu etnónimo é Copori, de xeito que 
a súa asimilación aos referidos topónimos resulta definitivamente desbotábel. 

Noutras ocasións, algúns investigadores teñen mesmo conxecturado a evolu- 
ción dos lindeiros xurisdicionais deste pobo. Así, P. Bosch Gimpera, reparando na 
incongruencia xeográfica substraída do reporte ptolemaico, quixo ver nela o efecto 
dunha redefinición administrativa romana, que tería ampliado a súa xurisdición ori- 
xinal, na contorna de Lugo, deica o voeste”?. Seguindo o mesmo razoamento, pero 
tomando en consideración o reporte corográfico de Plinio, arriba reproducido, A. 
TTranoy invertiría esta premisa: os cóporos serían un pobo da foz do Ulla cuxos lin- 
deiros se viron ampliados deica o leste polos romanos””. Tales achegas, con todo, ob- 
vian unha consideración fulcral: por que a redefinición romana dos lindeiros étnicos 
da Callaecia habería de resultar nunhas xurisdicións máis arbitrarias do que foran 
OS Seus primitivos espazos de asentamento? Eludindo xa o problema da xurisdición 
primitiva e ocupándose da súa historia posterior, F. Pérez Losada conxecturou que 
en época xulio-claudiana os cóporos constituirían unha única ciuitas centrada en 
Lugo, para máis adiante sufrir unha bipartición por mor da promoción flaviana de 
Iria?”. Contra esta idea cumpriría repetirmos, unha vez máis, a imposibilidade de que 
unha ciuitas presumibelmente privilexiada coma Lucus Augusti dependese dunha 
comunidade peregrina coma os cóporos. Por último, M. V. García Quintela, como xa 
amosamos no capítulo de historiografía ($2, 8), considera que a magnitude territorial 
aparentemente suxerida por Ptolomeo achegaría aos cóporos a un grande conglome- 
rado étnico supra-local, fronte á extensión ordinaria das demais ciuitates da Callae- 
cia?“. Esta interpretación, á que xa nos temos referido, expresando o seu desatino, 
cumprirá con todo volver discutila máis adiante, ao afectar tamén aos albións ($5, 4). 

Independentemente do tino de todas estas hipóteses, como se percibe moi di- 
versas e decote con escasa Ou nula base positiva, coido que, sintetizando a exposi- 
ción desenvolvida ata aquí, cómpre concluírmos que non é posíbel unha redución 
xeográfica exacta a través do rexistro documental manexado. A solución a este pro- 
blema será, se acaso, tarefa dun estudo máis global, que atenda a información cruza- 
da de moitas comunidades da antiga Callaecia, neste caso canda menos as veciñas 
dos cóporos; resolución que claramente fica fóra dos obxectivos específicos e as 
posibilidades razoábeis da presente monografía. 


31 M.C. GARCÍA MARTÍNEZ, 1972a. 

32 A. TRANOY, 1981, pp. 57-58. 

33 P. BoscH GIMPERA, 1932, p. 500. 

34 A. TRANOY, 1981, pp. 57-58. 

35 F. PÉREZ LOSADA, 2002, p. 89. 

36 M.V. GARCÍA QUINTELA, 2002, pp. 46-49. 

Verifícase, de calquera xeito, a asimilación deste pobo ao interior do conuentus 
iuridicus lucense. Ptolomeo invítanos, sen moita certeza, a facer aos cóporos colin- 
dantes —que non concidadáns— indistintamente de TIria e de Lugo; e Plinio a levalos 
canda menos a preto da costa, xa fose pola foz do Tambre ou pola do Ulla. O reporte 
ptolemaico favorecería a segunda opción; mais o que podemos sospeitar é que ocu- 
paron ambas as ribeiras do primeiro río á altura do arciprestado de Barbeiros. Circes 
e Cerceda, finalmente, son parroquias actuais que probabelmente cumpra pór en 
relación co castellum de procedencia dos principes Copororum (mapa 1). 


5.2. Os albións 


O rexistro documental dos albións é moito máis exiguo có dos cóporos, embora 
tamén presenta, se cadra por esta mesma razón, menos problemas interpretativos. 
Se no caso anterior foi posíbel fornecermos mesmo a vixencia alto-medieval dunha 
entidade política homónima, desta volta só contamos coas fontes literarias, unha 
controvertida lápida emigratoria, e a propia estela, xa tratada, da Veiga. Na mesma 
corografía marítima de Plinio son citados os albións, desta volta entre as ciuitates da 
costa setentrional do conuentus iuridicus lucense: 


[De leste a oeste atopamos] a rexión dos ástures; o castro de Noega nunha penín- 
sula, os pesgos; e logo disto, dende o Navia esténdese a xurisdición de Lugo: os 
albións, os cabarcos, os exivarros [ou os egos e os varros] chamados namarini, OS 
ádoves, Os arrós, os arrotrebas, o promontorio céltigo, os ríos Florius e Nelo?. 


A orde de mención, que cómpre matizar como argumento absoluto para a ubi- 
cación das diversas entidades nomeadas, semella a priori aceptábel no caso dos al- 
bións, por seren a primeira ciuitas enumerada do litoral do conuentus lucense, dende 
o río Navia. En efecto, a identificación étnica deste río resulta explícita en Ptolomeo, 
quen se refire a el como Nabialoouíonos potamoñ ekbolai?”, o que semella a todas 
luces unha referencia corrompida do que podería traducirse literalmente como ““a foz 
do río Navia dos albións””. Unha tradición alternativa do texto pliniano, pola súa 
banda, recollería flumine Nauialbione, non flumine Nauia, Albiones”?, o que comple- 
mentaría a forma do hidrónimo transmitida por Ptolomeo. Sexa como for, o que den- 
de logo pode concluírse en virtude das escasas fontes dispoñíbeis, é que os xeógrafos 
da Alta Romanidade asociaban expresamente os albións co río Navia. 

A estela da Veiga, único testemuño epigráfico deste pobo, vén engadir outro 
elemento de xuízo a prol da súa redución xeográfica, suxerindo a súa extensión ata O 


37 Plin., Nat.) IV, 110-111, traducido da ed. K. MAYHOFF, 1906, p. 354. 
38 Ptol., Geog., IL, 6, 4. 

39 Cfr. N.V. SANTOS YANGUAS, 1992, p. 422. 

40 K. MAvYHOFF, 1906, p. 354, n. 3; cfr. A. TRANOY, 1981, p. 54. 

veciño río Eo, en cuxas inmediacións foi achado o documento. De calquera xeito, o 
valor deste testemuño é relativo“! por canto Nícer, o defunto que conmemora, dada a 
redación equivoca da estela, puido non ser o princeps Albionum (cft. $$1,4 e 8, 1-2); 
e aínda séndoo o seu lugar de enterramento puido non coincidir co seu lugar de resi- 
dencia, como por certo acontece —verémolo— cos principes de Lugo ($8, 1). De cal- 
quera xeito, aínda matizando o valor argumental da estela da Veiga, resulta dende logo 
plausíbel que a ciuitas Albionum se estendese efectivamente dende o Navia ata o Eo. 

Aquí remata a información directa con implicacións para o recoñecemento da 
área de asentamento dos albións. M. V. García Quintela, con todo, ten procurado 
postular a grande extensión territorial deste pobo, ao abeiro meramente dunha hipó- 
tese etimolóxica que vencellaría o radical céltico albio- co concepto “mundo””, na 
súa tentativa de atribuír grandes dominios aos principes galaicos, que discutiremos 
axiña ($5, 4). Obviamente, a etimoloxía non supón un vieiro acaído para diluci- 
darmos esta cuestión”: imponse, pola contra, recoñecermos a inexistencia de máis 
información directa arredor do espazo xurisdicional que ocuparon os albións, e pasar 
a valorarmos o potencial contributo doutras informacións indirectas. Cómpre, deste 
xeito, atendermos ás bisbarras ocupadas polos pobos veciños, que neste caso debu- 
xan uns lindeiros relativamente ben definidos. 

Neste senso, Cibarci e Paesici, que tamén forman parte da listaxe corográfica 
de Plinio, permiten excluír os seus ámbitos de asentamento en relación aos albións. 
Poderían aducirse, asemade, os Egi ou Egiuarri, cuxo etnónimo fornece na súa raíz 
un posíbel paralelismo co hidrónimo primitivo do río Eo (“ego"-), por cuxa razón se 
ten conxecturado o seu asentamento no devandito río““. Con todo, non existen indi- 
cios complementarios cos que verificarmos esta hipótese, de xeito que non resulta 
posíbel precisar o grao de vinculación entre os Egi ou Egiuarri e o río Eo, nin dende 
logo desbotar a presenza neste río doutras ciuitates. Imponse, xa que logo, centrar- 
mos a valoración das áreas excluídas do ámbito de ocupación dos albións nos pobos 
costeiros antes aludidos, para os que existe unha meirande información. 

Así, os Cibarci, cuxa forma etnonímica correcta, fronte á pliniana, é Cabarci, 
fornecida pola epigrafía” e da que nos fixemos eco na reprodución do texto en cues- 
tión, han de seren reducidos na contorna da actual parroquia de San Xulián de Cabar- 
COS, NO termo municipal de Barreiros, polo que precisamente o río Eo puido confor- 


41 Como xa puxo de manifesto N. V. SANTOS YANGUAS, 1992, p. 422. 

42 M.V. GARCÍA QUINTELA, 2002, pp. 47 e 49. 

43 Arredor do carácter especulativo da hipótese discutida, véxase A. GONZÁLEZ RUIBAL, 2006-2007, p. 533. Para 
críticas máis xerais da metodoloxía deste autor, cfr. a bibliografía recolleita en $2, 8. 

44 A. TRANOY, 1981, p. 58; M. D. DopPlco CAÍNZOS $ P. RODRÍGUEZ ÁLVAREZ, 1992, Pp. 396; A. RODRÍGUEZ COLMENERO, 
1997a, p. 86. 

45 CILIIL,5739. 

mar o seu lindeiro oriental“”. Pola súa banda, a redución xeográfica dos Paesici, que 
a corografía pliniana sitúa na costa do conuentus iuridicus asturicense, fica determi- 
nada pola ambigua corografía de Plinio. Neste senso, a expresión oppidum Noega in 
paeninsula Paesici, segundo a interpretación da sintaxe e puntuación, ofrece varias 
lecturas posíbeis. Mais con independencia de que se teña adscrito en certas ocasións 
Noega aos Paesici”?, hoxe sabemos con seguridade que Noega se situou na Campa 
Torres, actual Xixón”“”. Por esta razón, imponse que a península) mencionada por 
Plinio se referise a Noega, e non aos Paesici, como arriba recollín na reprodución 
literal do texto. Deste xeito, os Paesici han de seren interpretados como un elemento 
independente da listaxe corográfica. Ptolomeo asígnalles Phlaouionaouía”, forma 
grega dun topónimo latino “Flauionauia ou mellor “Flauium Auium, corresponden- 
te á actual Pravia, sobre o río Nalón”. O etnónimo fica asemade ben testemuñado 
en época alto-medieval, como denominación do territorium Pesgos, entroutras va- 
riantes toponímicas, ao que se asocian certas localizacións concretas”'. Dado que a 
redución dos Paesici non é un propósito específico do presente estudo, abonde con 
salientarmos simplemente entre as súas dependencias medievais o lugar de Tinegium 
(Tinéu) e os ríos Narcea e Luinia. Verbo a este último hidrónimo, antóllase máis con- 
forme á área de asentamento xeral dos Paesici a actual parroquia de Soto de Lluíña, 
no termo municipal de Cuideiru, có regato homónimo, afluente do alto Navia no 
val do Ibias. Pola súa banda, as outras dúas localizacións, contrariamente ao común 
das ciuitates citadas na corografía marítima de Plinio, permite valorar a dimensión 
interior do asentamento dos antigos Paesici. 

Porén, o que agora importa é excluírmos das áreas fornecidas para os Cabarci 
e OS Paesici aos seus veciños Albiones. Conclúese, xa que logo, que estes non rebor- 
daron a beira dereita do Eo, nin se estenderon pola costa alén de Cuideiru, nin polo 
interior ata a bacía do Nalón-Narcea. 

Malia que o etnónimo dos albións, fronte ao dos cóporos, desapareceu da xeo- 
grafía medieval, no espazo que estamos a debuxar constatamos dende moi antigo 
unha demarcación civil que semella ter herdado o núcleo principal da vella ciuitas 
Albionum. Trátase do territorium inter Nauia et Oue, evidente referencia corográ- 
fica ao espazo comprendido precisamente entre o Navia e o Eo, documentado xa 
no mesmo comezo do século X, nunha doazón de Afonso III á igrexa de Oviedo 


46 F. LÓPEZ CUEVILLAS, 1953, p. 54; A. TRANOY, 1981, p. 56; A. RODRÍGUEZ COLMENERO, 1997a, p. 86; R. BRAÑAS £ 
al., 2007, p. 536. 

47 F. López CUEVILLAS, 1953, pp. 73-74; F. J. LOMAS SALMONTE, 2006, pp. 136-138. 

48 J.L. MAvA, 1998, pp. 954-958; I. RODÁ DE LLANZA, 1998, p. 278; A. RUÍZ GUTIÉRREZ, 2001, p. 241. 

49 Ptol., Geog., IL, 6, 5. 

50 A. TRANOY, 1981, pp. 50-51; C. FERNÁNDEZ OCHOA, 1998, p. 1115; T. M. TORNADUJO RODRÍGUEZ, 2008. 

51 Cfr. A. TRANOY, 1981, p. 50; F. J. LOMAS SALMONTE, 1974, p. 132. 

non precisamente exenta de controversia”. Porén, na posterior concesión de Afonso 
VII de 1154, na que se cederon a esta igrexa non só propiedades senón o mesmo 
señorío xurisdicional da contorna, enxergamos unha xurisdición ampla e ben deli- 
mitada, perfectamente correspondente á anterior: o Castellum de Suerum quod est 
inter fluuium de Euue et fluuium de Navia”. Esta xurisdición, ata daquela reguengo, 
pasará a constituír un dos principais señoríos do bispado ovetense no Baixo Medie- 
vo, coñecido como 4Honor de Suaróny, malia rematar perdendo o castelo toda a súa 
vella importancia coa implantación do réxime concellil””. 

En suma, a posíbel correspondencia medieval suxerida non leva senón a apoiar 
a redución convencional dos albións: o recuncho nordoriental do conuentus iuridicus 
lucense, entre os ríos Eo e Navia””. Estes lindeiros, con todo, resultan meramente 
aproximativos. Por unha banda, o río Eo semella un límite taxativo, por atoparse, 
segundo xa se desenvolveu, na beira esquerda da súa foz un topónimo que conser- 
vou a denominación primitiva do veciño pobo dos cabarcos. O Navia, pola contra, 
malia ter fixado o límite do Honor de Suarón medieval, non semella ter represen- 
tado este papel na Antigúidade. A ciuitas inmediatamente veciña polo leste, a dos 
Paesici áchase relativamente lonxe, de xeito que o confín da ciuitas Albionum e do 
seu propio conuentus iuridicus houbo de ir máis ben pola serra do Rañadoiro””. De 
feito, a xa aducida denominación ptolemaica do río Navia —“Navia dos albións”—, a 
densa ocupación castrexa do seu val e, moi especialmente, a presenza no mesmo do 
importante castro de Coaña (est. 4A), invitan a considerar, fronte ao resto do espazo 
xurisdicional fornecido, que precisamente nesta área concreta se atoparía o fulcro da 
ciuitas Albionum?”. 

Resulta tentador —e con isto podemos pasar ao outro elemento da xeografía prin- 
cipesca dos albións— asociarmos este mesmo castro de Coaña co castellum Cariaca 
da estela da Veiga. Con todo, a relación linguística entrambos os topónimos semella 
difícil, cando non desbotábel; de xeito que só podería apoiarse nunha conxectura: a 
presunción de que a residencia dun princeps tivese que coincidir cun asentamento 
de importancia, e a constatación de ter sido Coaña o principal da súa bisbarra. Por 
outra banda, L. A. García Moreno ten proposto a relación de Cariaca coa ecclesia 
tardo-antiga de Carioca, co que podería atoparse un indicio da vixencia serodia deste 


52 G. del SER QUUANO, 1981, n”. 5. 

53 J.L. LóPEZ SANGIL 8 M. VIDÁN TORREIRA, 2011, n”? 29. 

54 R. PÉREZ DE CASTRO, 1987; J. I. RUÍZ DE LA PEÑA SOLAR, 1991, pp. 559-588. 

55 F. LÓPEZ CUEVILLAS, 1953, p. 50; A. TRANOY, 1981, p. 54; A. RODRÍGUEZ COLMENERO, 1997, p. 86; id., 1996, pp. 
228-230; N. V. SANTOS YANGUAS, 2006, p. 126; R. BRAÑAS ABAD £ al., 2007, p. 534. 

56 Como ten insistido F. CALO LOURIDO, 1993, pp. 65 ss., arredor da delimitación por serras mellor do que por ríos 
para a cultura castrexa. 

57 A. RODRÍGUEZ COLMENERO, 1996, pp. 228-230, suxire de feito que Coaña fose caput ciuitatis dos Albiones. 

castro e da propia comunidade dos albións””. Porén, a redución canónica da devan- 
dita ecclesia é o actual concello de Quiroga, moito máis ao sur, onde efectivamente 
se documenta como distrito civil e eclesiástico no subseguinte Alto Medievo”. Em- 
poriso, a proposta de L. A. García Moreno sitúanos perante unha posibilidade inelu- 
díbel, sempre que se admita unha non sempre doada variación vocálica (-a- ? -o-): a 
relación do castellum Cariaca co étimo pre-latino “carioca, relativamente común na 
toponimia galego-portuguesa, como ilustra a antedita voz Quiroga ou outras varian- 
tes coma Queiroga ou Queiruga. Hei de recoñecer, con todo, que ignoro a forma que 
debería de presentar a variante dialectal do occidente asturiano, de xeito que pola 
miña banda o máis sensato antóllase deixar aberta esta cuestión. 

Alén disto, outra fonte epigráfica un tanto discutida semella documentar un 
segundo castro albión: o castellum Ercoriobri, que se mencionaría como lugar de 
procedencia dun defunto, Nigriniano fillo de Nigrino, identificado a todas luces, 
abreviadamente, como Al(bio), “albión”“. Lamentabelmente, este documento está 
suxeito a unha notábel indefinición, pois non só se perdeu, senón que a crítica epi- 
gráfica posterior a E. Húbner asumiu diversos erros na súa descrición: denunciouse, 
así, que a atribución xeográfica feita polo insigne epigrafista alemán a Villanue- 
va de Cangas de Onís, tería sido resultado da súa confusión de entre as múltiples 
xvillanuevas) asturianas; é mesmo, ao non ter consignado Al(bio) ex O (castello) 
Ercoriobri senón a estraña secuencia AL-EX-7-E:R--CORIO/|BRI, propúxose unha 
lectura alternativa sen referencia a castellum ningún: Alex[i fir(atri) Corio|bri”'. Con 
todo, a primeira sospeita limítase á intención de levar o documento ao espazo albión, 
nomeadamente a Vilanova de Ozcos, como xeito de o conciliar coa hipotética origo; 
O que non é preciso, pois, de ser atinada a súa lectura tradicional, trataríase dunha 
lápida emigratoria. E a segunda sospeita é evidentemente unha mera conxectura fei- 
ta sobre a edición de E. Húbner, que, lonxe de resolver os seus problemas, incorre 
noutros diferentes. 

En efecto, se E. Húbner non estaba tan familiarizado como podemos estalo 
hoxe co signo O típico da epigrafía galaica, o feito de telo transcrito por ese estraño 
signo semellante a 7 que temos reproducido non resulta unha hipótese imposíbel, 
nin máis difícil do que corrixir a secuencia orixinal 7-E por ['F, as letras que falta- 
rían da lectura alternativa Alex[i fir(ater). Difícil tamén resulta postular un nome 


58 L.A. GARCÍA MORENO, 1998, p. 1357, n. 46, en referencia a Par. Suev., VIIL, 2. 

59 M. C. DÍAZ y DÍAZ, 1976, p. 114; J. C. RIVAS FERNÁNDEZ, 2003, p. 129; J. M. Novo GUISÁN, 1997-1998, p. 190; 
J. C. SÁNCHEZ PARDO, 2014, p. 443. Arredor do distrito alto-medieval, cfr. C. BALIÑAS PÉREZ, 1998, p. 270; P. 
DAVID, 1947, p. 47. 

60 CIL, 2711 - ERAS, 59. 

61 ERASs,59, cuxo autor, F. Diego Santos, é responsábel de ambas as lecturas epigráficas dispoñíbeis, defendendo 
a antiga na edición de 1959, e corrixíndoa a prol da nova na de 1985. Comparte a primeira sospeita arriba enun- 
ciada A. TRANOY, 1981, p. 373; a segunda, J. MANGAS £ M.T. OLANO, 1995, p. 346. 

Estampa 4. Castros galaicos 
Plano de dous castros representativos do transfondo arqueolóxico do principatus citados no texto: Coaña (A) 
e Viladonga (B). Adaptado, respectivamente, a partires de planos de A. García y Bellido, 1942; e F. Arias 
Vilas £ E. Ramil González, 2003. 

grego Alexius, extremadamente infrecuente en toda a Hispania romana, e que no 
noroeste só documentamos en Boñar, preto de León, nunha adicación votiva reali- 
zada, precisamente, por un liberto no que é doado sospeitar unha orixe oriental”. 
Semellante posibilidade non é extrapolábel á lápida que nos ocupa, onde o que te- 
mos é un particular peregrino. E a hipotética subseguinte mención Coriobri seguiría 
a referenciar plausibelmente un castro, como abreviatura de Coriobri(gensis). Outra 
posibilidade sería interpretar a devandita mención como a filiación do —sempre su- 
posto— adicante, Alex[i f]r(atri) Corio|bri (filius); o cal, alén de aportar un inusitado 
antropónimo “Coriobrus á onomástica indíxena ástur, tamén carrexaría a insólita 
situación de que o defunto, Nigriniano fillo de Nigrino, tivese un pai diferente ao 
seu propio irmán. Nada disto é imposíbel, pero coido que a soa afinidade onomás- 
tica dos tales Nigrino e Nigriniano presentes neste documento co Nícer da estela 
da Veiga abonda para avalar a lectura tradicional fronte á nova. Cómpre admitir, en 
suma, que a lápida perdida de Villanueva constitúe un testemuño da entidade civil 
da ciuitas Albionum ao mencionala como parte da origo dun seu emigrante, docu- 
mentando ademais un castellum Ercoriobris. O que ignoro por completo é ónde 
cumpriría ubicar este castro. 

O rexistro de castella albións sérvenos, en definitiva, para afondar no recoñe- 
cemento da organización socio-política desta ciuitas, pero non tanto, canda menos 
á luz dos escasos datos manexados, para mellorar a súa redución xeográfica. Coido, 
con todo, que resultará satisfactorio concluírmos que estes castros, canda a propia 
demarcación territorial da súa ciuitas, non rebordarían en calquera caso os difusos 
pero sólidos lindeiros que temos argumentado para os albións: o río Eo e a serra do 
Rañadoiro (mapa 1). 


5.3. Unha definición identitaria 


Sendo entidades diferentes, albións e cóporos designan unha realidade políti- 
co-administrativa análoga. Ignoramos a súa denominación institucional propia, pero 
sabemos que os pobos peregrinos da Callaecia eran denominados polos autores ro- 
manos populi? e ciuitates”. Na terminoloxía política romana, estes termos eran en 
realidade equivalentes”, e de feito sinónimos para a principal das nosas fontes, Pli- 
nio o vello, que computa implicitamente tanto aos albións coma aos cóporos entre os 


62 CILII,2694 - 5726 - IRPLe, 60. 

63 Flor., Epit., 1, 33, 12; Plin., Nat., III, 28 para O conuentus lucense. 

64 Plin., Nat., III, 18, para toda a Hispania citerior;, ibid., 28, especificamente para o conuentus bracarense. Tamén 
na epigrafía, no pobo asturicense dos Lougei (AE 1984, 553 - HEp 1, 1989, 458) e dez ciuitates bracarenses 
(CIL II, 2477). 

65 Cfr. A. CAPALVO LIESA, 1986; A. RODRÍGUEZ COLMENERO, 1996, p. 132; J. LÓPEZ QUIROGA, 2004, pp. 28-29; M. 
FERNÁNDEZ CALO, 2015, p. 180. 

16 populi do conuentus iuridicus lucense, e entre as 293 ciuitates da provincia His- 
pania citerior””, Isto non supón ningunha contradición, pois a ciuitas era expresión 
da entidade xurídica dunha comunidade local, como o populus o era do seu corpo 
cidadán; sendo termos, xa que logo, perfectamente intercambiábeis””. 

Porén, cómpre non simplificarmos a nosa análise con esta perspectiva civil), 
sen dúbida motivada por unha descrición, por parte da nosa fonte, do artellamento 
etno-político galaico ao abeiro das convencións politolóxicas e administrativas ro- 
manas. En efecto, outra faceta destas colectividades, máis 4étnicay), emerxe noutras 
noticias, malia non se testemuñar apenas na Callaecia stricto sensu —nin dende logo 
entre os albións e os cóporos— o termo latino paradigmático disto, gens, como deno- 
minación das comunidades locais. Ao meu saber, só Plinio o vello fai un uso claro 
desta acepción ao se referir aos ártabros como gens nunha controvertida pasaxe. 
Todas as demais incidencias do termo denotan outras acepcións máis xenéricas ou 
difusas, como cando Pomponio Mela adscribe os ártabros a unha máis ampla Celtica 
gens; Ou cando Xustino se refire co mesmo termo á estirpe do lexendario Teucro, 
por unha banda, e á xeneralidade dos galaicos, pola outra””. Non hai, con todo, que 
afastarse moito da Callaecia stricto sensu para dar con referencias ben máis signifi- 
cativas, pois gens testemúñase como denominación oficial de non poucas comunida- 
des ástures”. De calquera xeito, a faceta étnica non se limita á voz gens, pois tamén 
a atopamos nos omnes Callaeciae populi cuxa conquista atribúe Floro a Décimo 
Xunio Bruto”, evidentemente non expresados na acepción civil do termo populus, 
como viramos en Plinio, senón na étnica. Na mesma liña, Estrabón denomina xene- 
ricamente éthne, equivalente grego ao latín gens, ás comunidades galaico-lusitanas 
asentadas #entre o Texo e os ártabrosy”!', acotación que, significativamente, impli- 
citaría aos cóporos. Esta vertente étnica) da terminoloxía que os autores gregos e 
latinos atribuíron ás comunidades da Callaecia e, por extensión, aos albións e aos 
cóporos, importa especialmente por confirmar a pertinencia dunha das consecuen- 
cias da nosa análise epigráfica: a redución dos principes galaicos ao paradigma teó- 
rico do principatus gentis ($4, 6), con independencia de non se testemuñar entre eles, 
como vimos de apuntar, a denominación gens. 


66 Respectivamente, Plin., Nat., III, 28; 18. 

67 Cfr. M. FERNÁNDEZ CALO, 2015, p. 180. 

68 Respectivamente; Plin., Nat., IV, 114; Mela, Chor, II, 13; Tust., Epit., XLIV, 3, 3 e 6. 

69 A saber, Zoelae, Auolgigi, Uisaligi, Cabruagenigi, Gigurri e Susarri en CIL II, 2633; AE 1984, 553 - HEp 1, 
458. Téñase presente, con todo, que esta última fonte —a tabula Lougeiorum- ten sido obxecto dalgunha suspica- 
cia arredor da súa autenticidade: véxase A. M. CANTO, 1990; A. RODRÍGUEZ COLMENERO, 1997b, para a matización 
dos seus argumentos. 

7O Flor., Epit., 1,33, 12. 

71 Str.,, Geog., III, 3,5. 

De feito, este problema encadrela precisamente co exemplo rexional paradig- 
mático do principatus gentis, a África romana (cfr. $6, 1), onde Plinio empregou 
coma na Callaecia a voz populus como designación xenérica das súas comunidades 
locais”, independentemente do seu grao de desenvolvemento civil; mesturando así, 
en concreto, realidades sociais tan dispares coma os privilexiados oppida ciuium 
Romanorum con entidades étnicas rurais equivalentes a gentes. A este respecto, un 
dos primeiros principes africanos testemuñados, Floro Canaris, provén dunha comu- 
nidade, Thubursicu Numidarum, daquela intitulada ciuitas?'; arbitraria circunstancia 
terminolóxica que non arreda o seu caso particular do principatus gentis africano”. 
A contradición emerxe, pola contra, cando, en tempo de Traxano, Thubursicu se 
constitúa en municipium”?” e aparentemente exerza o seu principatus Larcio Macri- 
no””, Nestoutro caso a terminoloxía si que alude a un contexto institucional moi con- 
creto, o municipal, que a priori exclúe o desempeño dun princeps gentis. Semellante 
contradición ten sido obxecto de diversas tentativas de explicación”; embora coido 
satisfactoria a preconizada por M. Bénabou, quen suxiriu que Larcio Macrino tería 
sido princeps antes da promoción municipal, retendo o título á súa morte, pouco 
despois deste feito”. Con todo, semellante problema non nos compete agora: abonde 
con sinalarmos que, simplemente, os termos ciuitas ou populus, e dende logo éthnos, 
todos eles aplicados implicitamente nas fontes aos albións e aos cóporos, poden ser, 
e SONNO NO NOSO CASO, equivalentes a gens. 

En suma, na Callaecia peregrina, ciuitas, populus e éthnos designaron unha 
mesma realidade social: comunidades étnicas de proxección local que foron paseni- 
ño reforzando o seu artellamento civil, proceso que culminaría na municipalización 
a partires da dinastía Flavia pero que afunde as súas raíces nos séculos anteriores”. 
Obviamente, o principatus terá notábeis implicacións para avaliarmos este mesmo 
proceso entre os albións e os cóporos, e de feito en toda Callaecia en xeral, cuestión 
sobre a que voltaremos no seu momento ($10, 5). Mais polo de agora, resta concluír- 
mos que estas comunidades tiveron na súa etapa peregrina un ácompoñente étnico) 
que se solapou a —e eventualmente foi substituído por— a súa dimensión civil. 


72 Plin., Nat. V, 29. 

73 ILAlg, 1244; cfr. $6, 1, con bibliografía e reprodución documental. 

74 Véxase M. BÉNABOU, 1976, p. 461. 

75 Segundo o nome oficial da comunidade: municipium Ulpio Traiano Augusto Thubursicu (ILAlg 1, 1240). Arre- 
dor da municipalización desta comunidade, véxase J. GASCOU, 1972, pp. 104-106. 

76 ILAIg 1,1297. 

77 Véxanse, para unha síntese da cuestión, J. GASCOU, 1972, pp. 104-105; M. BÉNABOU, 1976, pp. 461-462; S. 
BACCOLINI, 2007, pp. 22 e 82-83. 

78 M. BÉNABOU, 1976, p. 462. 

79 Cfr., nomeadamente, M. FERNÁNDEZ CALO, 2016a. 

5.4. Unha definición estrutural 


Os pobos da Callaecia, coma os albións e os cóporos que aquí nos interesan, 
foron a expresión do poder local galaico do seu tempo”. Obviamente, tal asevera- 
ción contradí o esquema antropolóxico común arredor da estrutura das sociedades 
humanas, na que o grupo local, chanzo intermedio entre o núcleo familiar e a entida- 
de política rexional, adoita identificarse coa comunidade de asentamento inmediato: 
a aldea, o poboado, ou, noutras comunidades de diferente proxección habitacional, o 
clan?”'; o que na Callaecia antiga cumpriría identificar, certamente, co castro. Porén, 
en Historia romana, é na Antiguidade en xeral, a convención terminolóxica é ben dis- 
tinta. No ámbito disciplinar ao que se adscribe o presente ensaio, en efecto, a noción 
de xpoder local) redúcese nomeadamente á cidade-estado; mais tamén abrangue 
outras entidades de constitución e proxección xeográfica equivalentes, case sempre 
sobrepostas aos lugares de asentamento inmediato. 

A Callaecia, coma calquera ámbito do Imperio Romano, era unha realidade 
politicamente complexa, na que o poder imperial interactuaba, a través de diver- 
sas institucións intermedias, escomezando pola provincia e seguindo polo conuen- 
tus iuridicus, cos poderes locais”. Obviamente, tales poderes eran moi diversos. En 
África, o poder imperial esforzouse por manter o equilibrio local das colectividades 
étnicas, tendentes, pola súa estrutura ásegmentariay, ao agrupamento”. No Oriente 
romano certos estados federais, coma Licia, integráronse como tales, por riba da pó- 
lis, na estrutura político-administrativa provincial””. Mais a caracterización global da 
subestrutura do poder no Imperio Romano é que a rede de póleis e ciuitates, estados 
locais, artellaba a xeneralidade do territorio”. O nivel local do poder no Imperio 
Romano equivale, pois, á ciuitas. Neste contexto, albións e cóporos, con indepen- 
dencia da súa estrutura interna, da que axiña nos ocuparemos (85, 5), non se situaban 
senón na rede de ciuitates provincial e imperial. Non estaban a un nivel diferente: 
non había ciuitates nin enriba nin embaixo deles, senón que eles mesmos, a efectos 
administrativos, eran considerados ciuitates, con independencia da constitución par- 
ticular coa que se organizasen a nivel interno. 

Esta reflexión, tan obvia, resulta aquí ineludíbel porque M. V. García Quintela, au- 
tor dunha das investigacións máis relevantes arredor do principatus, ten conxecturado 
—como xa referimos— a dimensión supra-local dos albións e dos cóporos ($84, 1-2), para 


80 Cfr.id., 2015, p. 176. 

81 Cfr. R.L. CARNEIRO, 1981, para a influencia deste esquema nun modelo teórico de evolución socio-política uni- 
versal; A. W. JOHNSON £ T. K. EARLE, 2000, para a súa aplicación en diversos estudos de caso. 

82 Véxase FERNÁNDEZ CALO, 2018a, pp. 337-338, onde me centro precisamente na Callaecia, facendo apreciacións 
extensíbeis a Roma e aos seus sUCesores xermánicos. 

83 D. J. MATTINGLY, 1992 (2005), pp. 32 ss. 

84 M. SARTRE, 1994, pp. 15 e 39. 

85 Cfr. B. WARD-PERKINS, 1998, p. 371. 

el asentados supostamente en cadanseu “territorio moi amplo” equiparábel indistinta- 
mente aos reinos clientes do Imperio Romano, á Cantabria do princeps de Valmartino 
ou aos dominios do rex magnus Britanniae Togidubnus””. Desta presunción dixemos no 
seu momento ser “un dos puntos máis fracos” da interpretación de M. V. García Quinte- 
la arredor do principatus ($2, 8), afirmación que agora é o intre de xustificar. 

Vimos de defender, abofé, a imprecisión das nosas fontes no que respecta á se- 
mántica dos termos ciuitas e populus, cos que nomeadamente Plinio o vello cualifica 
as entidades etno-políticas locais da Callaecia. Neste senso, así como os devanditos 
termos incorren nunha evidente flexibilidade semántica, cualificando de feito réxi- 
mes organizativos moi diversos nas comunidades implicadas, se cadra podería ale- 
garse que tamén tolerarían unha certa flexibilidade interpretativa verbo á súa estru- 
tura e imbricación no entramado organizativo romano. Porén, o matiz organizativo 
difire do estrutural. Nunha descrición administrativa, coma a de Plinio, unha entida- 
de citada como populus ou ciuitas éo con independencia da súa constitución inter- 
na; pero certamente non podería ter sido nunca definida como tal se a súa relación 
coa administración provincial se expresase por un vieiro diferente ao dos populi e 
ciuitates, como por exemplo ao xeito dos reinos clientes, segundo suxire M. V. Gar- 
cía Quintela. Cumprirá ampliar esta difícil relación entre o principatus e O regnum 
socium máis adiante ($6, 6), que por si soa desbota, polo que importa agora, toda 
atribución dunha proxección xeográfica supra-local para os albións e os cóporos; e 
por extensión para a autoridade dos seus principes. Pero esta razón non é a única. En 
efecto, grazas ás lápidas emigratorias dos cóporos, xa estudadas ($4, 1), constatamos 
indefectibelmente a constitución civil deste pobo, evocada como vimos en mencións 
de origo explícitas e simples, que nin sequera inclúen cognomina, contrariamente a 
outras comunidades étnicas da Callaecia que si se dividiron en varias ciuitates, coma 
os céltigos ou OS seurros NO Mesmo conuentus Ou os lugóns no veciño asturicense?”, 
E o mesmo que apuntamos para os cóporos resulta a todas luces extensíbel tamén 
para os albións, embora a única posíbel lápida emigratoria testemuñada para eles 
teña sido obxecto de forte —ao meu ver excesiva— suspicacia ($4, 2). 

Abofé, contra o parecer de M. V. García Quintela, estamos perante un problema 
de estrutura, non de tamaño. Se admitimos que albións e cóporos son populi, como 
de feito fai expresamente o autor discutido, sobra toda conxectura de equivalencia 
con realidades xurídico-políticas dispares; independentemente de que, supostamen- 
te, tivesen unha proxección territorial equivalente. Para non me estender de máis 
con isto, coido que resultará oportuno ilustrar este problema cuns simples exemplos. 
Así, na Galia, o territorio xurisdicional das ciuitates, decote moito máis extenso 


86 M. V. GARCÍA QUINTELA, 2002, p. 5O. Arredor de cada analoxía, véxase respectivamente $$6, 6; 3, 3; 6,2. 
87 Co gallo de non me estender verbo ás fraccións e cognomina destes pobos, permítome remitir ao propio catálogo 
de A. TRANOY, 1981, pp. 49 e 58-60. 

cás galaicas, presentaba tamén acusadas diferenzas internas, doadamente recoñeci- 
beis en calquera mapa histórico””. Podemos citar o exemplo dos Lemouices ou dos 
Aruerni: nin sequera eran as ciuitates máis extensas, pero resultan especialmente 
significativas porque o seu territorio foi conservado case con exactitude nas dioceses 
de Limoges e Clermont-Ferrand, e máis recentemente nas régions administrativas de 
Limousin e Auvergune, vixentes ata a reforma rexional do 2015. Ao seu carón, pola 
contra, situábanse as diminutas ciuitates do val do Ródano, algunhas delas colonias 
romanas; e máis aló as dos Alpes, unha miríada de gentes de forte prosapia indíxena. 
Con independencia da súa superficie xurisdicional, orixe étnica e estatuto xurídico, 
todas elas resultan reducíbeis á categoría de ciuitates, compoñentes do poder lo- 
cal galo-romano: unha mesma realidade estrutural, suxeita a unha relación bipartita 
análoga coas estruturas provinciais e imperiais”. O mesmo podemos apuntar para a 
península ibérica: aquí, os 179 oppida béticos e os 45 populi lusitanos” sitúabanse, 
malia a súa evidente discrepancia territorial e terminolóxica, exactamente no mesmo 
nivel do artellamento político-administrativo: o poder local mediatizado polas estru- 
turas provinciais. 

En definitiva, con independencia do ámbito xurisdicional, real ou imaxinario, 
dos albións e os cóporos, a súa estrutura xurídica non debe de se confundir con 
realidades históricas dispares. Albións e cóporos foron —coma o resto dos populi, 
ciuitates ou éthne da Callaecia e da xeneralidade do Imperio Romano— expresión 
xenuína e inequívoca do poder local. 


5.5. Os castella Cariaca e “Circinum 


Como xa temos visto, Os principes galaicos non aparecen nos seus epitafios me- 
ramente asociados a uns pobos, senón tamén a uns castella, Cariaca e “Circinum, de 
xeito que o exame do contido xurídico das nosas fontes tamén ha de prestar atención 
á realidade social que agochan estas mencións ásub-locaisy. 

Algúns aspectos do réxime socio-político castrexo xa foron referidos, inevi- 
tabelmente, ao tratarmos a historia das investigacións e a entidade conceptual do 
principatus ($82, 2 e 3, 3). A nosa base positiva para o recoñecemento desta faceta 
característica da cultura castrexa e da Callaecia peregrina atópase na epigrafía do 
século I d.C., que evidencia o singular sistema de adscrición civil empregado polas 
comunidades galaicas desta época. Tal evidencia epigráfica, á que xa tamén nos re- 


88 Alén do mapa mudo co que ilustra as ciuitates galas L. LAMOINE, 2009, tan citado no presente ensaio, pode con- 
sultarse, por exemplo, o clásico atlas histórico de L. MIROT, 1947, n”. 2, con delimitación de cada unha delas no 
período baixo-romano. 

89 Cfr. coa principal investigación ao respecto, cun título —le pouvoir local en Gaule romaine— fortemente ilustra- 
tivo: L. LAMOINE, 2009. 

90 Respectivamente, Plin., Nat., II, 7; IV, 117. 

ferimos colateralmente ao editarmos as estelas principescas e identificarmos os seus 
trazos comúns (881, 1; 1,4; 3, 1), xira esencialmente arredor do signo O, marca de 
origo complementaria ao populus ou ciuitas na Callaecia. 

Dende o século pasado este signo foi obxecto dun grande interese por parte dos 
estudosos, cuxo criterio unificou por moito tempo A. Schulten coa súa lectura de 
centuria equiparábel a aáclany”', Mais xa na década de 1930 F. López Cuevillas e R. 
de Serpa Pinto, no seu adiantado, e xa varias veces referido, estudo das institucións 
proto-históricas galaicas, habían de postularen unha interpretación, tamén, adiantada 
ao seu tempo”: 


As centurias de que falan as inscripzóns [...] debían corresponderse con outros 
tantos castros, semellantes a Calubrica e o castello Berensi, que por dúas veces 
aparecen desinados no canto de aquelas pra determiñar a posizón de unha persoa 
dentro da tribu. 


Non sería ata case medio século despois cando esta idea volvese ser retomada, 
mais non xa só para facer corresponder as centurias con castros, senón, directa- 
mente, para substituír esa lectura por castellum, “castro” en latín. Débese a M”. L. 
Albertos, á que xa vimos corrixindo decisivamente a lectura epigráfica do sepulcro 
dos príncipes de Lugo, a determinación de corrixir, tamén, a teimosa lectura centuria 
para o signo O”?. A súa proposta, castellum, goza hoxe dun completo consenso aca- 
démico””, embora tamén se vexa afectada por non poucas inconcrecións. Obviamen- 
te, as implicacións desta corrección para o recoñecemento da sociedade castrexa de- 
mostráronse no seu momento moi significativas, sendo inmediatamente analizadas 
por J. Santos e, sobre todo, G. Pereira””. Evidenciáronse daquela unha serie de trazos 
particularizados no castellum: a súa delimitación xurisdicional, a súa personalidade 
xurídico-política, e a súas funcións votivo-relixiosas””. E isto, en conxunto, enxer- 
gou o réxime constitucional que tiveran os pobos galaicos durante a Romanidade 
temperá: cada un deles funcionaba como unha confederación de castros fortemente 
singularizados”. 

Dado que o castro foi o asentamento esencial e mesmo exclusivo da Callaecia 
dende moito antes da súa plasmación epigráfica, o réxime constitucional en cuestión 


91 A. SCHULTEN, 1962, pp. 72 ss. Para a síntese historiográfica destas primeiras achegas, véxase R. BRAÑAS ABAD, 
1995b, pp. 6 ss.; en relación ao principatus, $2, 2. 

92 F. LÓPEZ CUEVILLAS ÁX R. de SERPA PINTO, 1933-1934, pp. 289-290. 

93 M.L. ALBERTOS FIRMAT, 1975, pp. 64-66; ibid., 1977. 

94 Teño reunido unha ilustrativa bibliografía da cuestión en M. FERNÁNDEZ CALO, 2018a, p. 104. 

95 G. PEREIRA MENAUT £ J. SANTOS YANGUAS, 1980, pp. 117-130; G. PEREIRA MENAUT, 1982; id., 1983a; id., 1997a; 
id., 2005. 

96 Cfr. G. PEREIRA MENAUT, 1983a; M. FERNÁNDEZ CALO, 2016a, pp. 104-105; id., 2018a, pp. 35-37. 

97 G. PEREIRA MENAUT, 1983a; id., 1997a. 

é interpretado xeralmente como unha pervivencia cultural castrexa logo da conquista 
romana. Apenas a corrente arqueolóxica vencellada á “perspectiva segmentariay, 
dentro da súa tendencia a atribuír univocamente ao poder romano as institucións 
constatadas pola epigrafía (cfr. $2, 9), se opón a esta interpretación”. Fóra desta co- 
rrente, tanto na Arqueoloxía coma no sector da Historia antiga e romana predomina 
a noción da remanencia cultural indíxena”. En efecto, este consenso vese refrendado 
non só polos singulares trazos do castellum galaico e o inequívoco carácter indíxena 
desta institución no contexto xurídico peregrino no que se documenta, senón polo 
seu testemuño no Bierzo nunha data grosso modo coincidente coa propia conquista 
romana da bisbarra! 

Dende outras posturas particulares, tense procurado discutir a lectura castellum, 
ou a súa exclusión coa gentilitas celtibérica, tentando postular a existencia destes 
grupos de parentesco na Callaecia!'?'. Ao meu ver, o carácter netamente territoriali- 
zado do castellum galaico non exclúe a súa correspondencia a grupos de parentesco; 
mais a súa diferenza cos grupos xentilicios celtibéricos evidénciase xa no propio 
sistema de origo, claramente diferente nun e noutro caso, polo carácter toponímico 
do primeiro fronte ao estritamente familiar do segundo (cfr. $3, 3). 

Por último, certas achegas teñen matizado a equivalencia do castellum epi- 
gráfico a un único castro físico, a prol da súa correspondencia a agrupacións dos 
mesmos'”. Nunha miña recente avaliación en meirande fondura deste asunto, teño 
recoñecido, malia a miña indisimulada inclinación cara a interpretación canónica, a 
ausencia de argumentos decisivos a prol dunha ou doutra opción; pero suxerín tamén 
a necesidade de introducir no debate a dinámica evolutiva do poboamento castrexo, 
que non foi unha realidade estacionaria, senón que experimentou unha forte prolife- 
ración sobre todo na etapa final da cultura, dende remates do século II a.C. (cfr. $88, 
3 e 10, 3). Neste senso, o castellum podería ter sobrevivido como entidade xurídica 
“malia os desdobramentos demográficos”, e isto significa que hai lugar para o enri- 
quecemento mútuo entrambas as perspectivas!” 

Malia as súas inconcrecións, pódese concluír que o castellum foi a base do 
artellamento socio-político da Callaecia castrexa e peregrina, que dotou ás súas co- 


98 Véxase, nomeadamente, A. OREJAS SACO DEL VALLE 8; M. RUÍZ DEL ÁRBOL Moro, 2010. 
99 Segundo podemos exemplificar cun arqueólgo vencellado á áteoría heroica): A. GONZÁLEZ RUIBAL, 2006-2007, 
p. 306; con outros alleos a esta: F. ARIAS VILAS, 1992, p. 35; F. CALO LOURIDO, 1993, p. 176; e con especialistas 
de Historia antiga e romana: M. VILLANUEVA ACUÑA, 1993, pp. 250 ss.; P. LE ROUx, 2003, pp. 179-180; F. J. 
GONZÁLEZ GARCÍA, 2011a, p. 190; M. FERNÁNDEZ CALO, 2018a, p. 32. 
100 Como teño denotado noutro traballo recente a través do Edicto do Bierzo (AE 1999, 915 - HEp 7, 1997, 378): 
M. FERNÁNDEZ CALO 2016a, p. 105. 
101 A. RODRÍGUEZ COLMENERO, 1996, pp. 155-156; J. de ALARCAO, 2003b, p. 31; R. BRAÑAS ABAD, 2004. 
102 Por exemplo, M. V. GARCÍA QUINTELA, 2002, pp. 51-52; C. BÚA CARBALLO, 2003, pp. 173-174; A. OREJAS SACO 
DEL VALLE 8 M. RUÍZ DEL ÁRBOL Moro, 2010. 
103 M. FERNÁNDEZ CALO, 2018a, p. 40. 

munidades dun réxime constitucional moi específico no que se inscribiron os albións 
e OS CÓporos, amais dos seus propios castella Cariaca e “Circinum mencionados na 
nosa epigrafía principesca. 


5.6. Comunidades castrexas do norte da Callaecia 


En suma, podemos concluír que os albións e os cóporos, conxuntos humanos 
aos que pertenceron os principes galaicos testemuñados, eran entidades de escasa 
cohesión interna e de incerto artellamento civil, cuestión que terá que ser explorada 
precisamente ao abeiro da propia interpretación do principatus, O que necesariamen- 
te deixaremos para máis adiante ($10). Alén da epigrafía principesca, constatamos 
a entidade xurídica estrita destes pobos, embora con menos certeza para os albións, 
grazas a teren chegado a nós algunhas lápidas emigratorias nas que os etnónimos se 
incluíron na origo dos defuntos. En definitiva, albións e cóporos poden ser indistin- 
tamente reducidos ao concepto romano de ciuitas e populus, con cadansúa relación 
bilateral propia con Roma, suxeitos xa que logo ao proceso de conquista € ao con- 
secuente establecemento da administración imperial sobre eles, que os recoñeceu 
como realidades xurídicas de seu e lles impuxo certas prestacións fiscais e militares 
derivadas do dereito de conquista e dos tratados cos que este se exercía estrutural- 
mente. 

Mais tales entidades equivalen asemade a comunidades socio-políticas cunha 
personalidade xurídica, unha identidade étnica e un desenvolvemento institucional 
propios, moi anteriores á súa conquista. É aquí onde aparece o castellum, base do 
réxime socio-político dos pobos da Callaecia castrexa e peregrina, que condicionou 
a súa escasa cohesión interna. Fosen o que foren os principes, non escaparon deste 
singular sistema organizativo propio da Callaecia. 

Finalmente, a incardinación espacial dos principes, subxacente xa no propio 
lugar de achado dos seus sepulcros e corroborado pola redución xeográfica das súas 
comunidades de orixe, é o norte da Callaecia. Esta área de distribución semella 
dabondo singular e se cadra apunte, precisamente, á restricción da realidade social 
que subxace no principatus; o que obrigaría a matizarmos, outra volta, as achegas 
que pretenden xunguilo a títulos epigráficos dispares (cfr. $3, 4), ou directamente 
extrapolalo á Callaecia meridional ($2, 7). Polo de agora, con todo, sobra toda con- 
sideración adicional. As implicacións xeográficas e institucionais do noso rexistro, 
en relación ao exercicio histórico do principatus, serán só encetadas nos últimos 
capítulos deste libro ($89 e 10). O que agora se impón, en troques, é a recuperación 
do foco do noso interese nos paralelos externos identificados no anterior capítulo, 
cuxa concreción, co exame da proxección xurídica e territorial do principatus desen- 
volvida ata aquí, temos xa definitivamente completado. 

O PRINCIPATUS GENTIS NO IMPERIO ROMANO 


Da análise intrínseca da nosa epigrafía principesca postulamos no seu momento 
tres concepcións xenéricas que definirían o principatus galaico: realeza, xefatura e 
principatus gentis (84, 6). Son válidas estas reducións teóricas? Subxacen nelas os 
verdadeiros paralelos do noso principatus? 

Dos tres conceptos, se cadra o máis evidente, canda menos a nivel expresivo, 
é o principatus gentis, e tamén o máis estritamente vinculado ao eido específico da 
Historia romana. Nel centraremos este primeiro capítulo de contextualización exter- 
na; no Que con todo, inevitabelmente, se mesturarán tamén os outros dous conceptos. 

No contexto histórico polo que nos movemos, realeza, xefatura e principatus 
gentis apuntan indistintamente a unha mesma realidade social: comunidades rurais 
de organización non cívica). Esta etiqueta negativa, na Antiguidade recente e no- 
meadamente en Historia romana, equivale a réximes socio-políticos alleos á repú- 
blica antiga; o que abrangue dende as popularmente coñecidas como sociedades 
tribais) —isto é, sen un desenvolvemento civil significativo— a monarquías comple- 
xas. A etiqueta, pois, no que se refire ás formas monárquicas orientais, resulta dende 
logo simplificadora, e non pode referirse a unha realidade social, senón a unha es- 
tritamente gobernativa. K. Vlassopoulos, nunha denuncia que fago propia, ten in- 
sistido no sesgo xeurocéntrico) de toda categorización absoluta neste sentido, pois 
todos os imperios orientais repousaron sobre un entramado de cidades nas que os 
dereitos civís e mesmo a participación política tiveron sempre algunha relevancia'. 
O mesmo podemos apuntar dos “reinos clientes) de época alto-imperial romana, 
cuxo despotismo non excluíu a participación estrutural das súas elites locais; e non só 
no goberno, senón mesmo na relación bilateral con Roma á marxe dos seus dinastas”. 
Emporiso, a etiqueta 4non cívica) ten dende logo unha directa implicación nesta rela- 


1 K. VLASSOPOULOS, 2007, pp. 101 ss. 
2 Cfr. F. MILLAR, 2005, p. 231. 

ción bilateral, pois malia as obvias diferenzas entre as sociedades tribais e as monar- 
quías complexas, o poder romano vai en moitos casos interactuar con elas dun xeito 
esencialmente análogo, a través das propias figuras de autoridade unipersoal que as 
rexían. E aquí é onde subxacen os máis evidentes paralelos históricos do principatus 
galaico: xefaturas á cabeza de certas comunidades etno-políticas locais, baixo a me- 
diatización do poder supra-local romano... Ou o que é o mesmo: o principatus gentis. 

O principatus gentis é en esencia unha categoría historiográfica moderna, em- 
bora adoptada dunha expresión idéntica ben testemuñada na literatura e a epigrafía 
antigas. Dende un clásico estudo ao respecto de T. Kotula, centrado na África roma- 
na, O seu sentido conceptual resulta indisociábel do principatus ciuitatis. Xa nos te- 
mos referido á definición precisa destes dous termos ($82, 4-5), verbo aos que agora 
podemos engadir que xuntos representarían ademais unha secuencia evolutiva ideal 
da xefatura tribal deica a oligarquía urbana; e xa que logo da organización socio-po- 
lítica non cívica, co princeps gentium á cabeza da gens, deica a ciuitas republicana, 
coa participación política colexiada dos seus principes ciuitatis?. 

Porén, segundo ten amosado C. Berrendonner para a urbanizada e evidente- 
mente estatalizada Etruria setentrional dos séculos III ao I a.C., o termo princeps tivo 
tamén nas fontes o valor alternativo de maxistratura republicana, denunciando unha 
polisemia que tamén L. Lamoine ten refrendado cun amplo volume de información 
referente á Galia”. Conforme xa sinalamos no seu momento, unha das acotacións que 
T. Kotula atopara entre o principatus gentis e O ciuitatis sería a súa mención en sin- 
gular ou plural nas fontes ($4, 4); mais cómpre matizarmos agora que, fóra da África 
romana, existen referencias de principatus unipersoais en ámbitos de indubidoso 
artellamento civil e mesmo fortemente urbanos”. Coma sempre, a diferenza entre 
o principatus gentis e estes principatus ciuitatis unipersoais só pode discernirse a 
partires do contexto concreto de cada referencia. 

Certamente, no noso caso o rexistro apenas nos proporciona datos positivos cos 
que calibrarmos o grao do artellamento civil acadado polos albións e os cóporos; 
constituíndo o testemuño dos principes, de feito, a información máis relevante ao 
respecto. Porén, xa puidemos comprobar cunha certa insistencia a nidia dimensión 
étnica destas comunidades ($4, 3; 4, 6; 5, 3), O que de seu apoia a opción do prin- 
cipatus gentis. Mais sobre todo amosamos que a estrita análise epigráfica suxire O 
exercicio exclusivo dos principes galaicos e a súa dinámica de sucesión dinástica e 
vitalicia; O que os afasta, por unha banda, da elite conciliar preconizada polo concep- 


3 T. KOTULA, 1965; véxase tamén a súa recensión en T. RAYMOND, 1968, p. 525; M. BÉNABOU, 1976, p. 458; S. BAC- 
COLINI, 2007, pp. 21-22; L. BLÓCK X al., 2016, pp. 503 ss. 

4 C. BERRENDONNER, 2003, p. 152; L. LAMOINE, 2009, p. 73. Arredor da constitución das cidades etruscas, véxase $7, 5. 

5 De feito tamén en África, como xa amosamos en $4, 4, co gallo dun certo princeps Karthaginiensium (Iust., Epit., 
XXI, 4, ID). 

to usual de principatus ciuitatis, e pola outra de toda posibilidade dunha maxistratura 
republicana (cfr. $4, 4-6). O exemplo galaico é pois un claro testemuño, de feito 
canónico na definición que lle dera T. Kotula, de principatus gentis. 

Neste paradigma teórico subxace, en suma, o principal e máis vindeiro paralelo 
histórico para a contextualización externa do noso obxecto de estudo. Esta tarefa 
obríganos a saír do ámbito estrito da Callaecia a prol de recoñecermos as moi di- 
versas plasmacións rexionais do principatus gentis: cumprirá así prestar atención ao 
caso africano, ao céltico, ao balcánico e ao danubiano; e finalmente tamén ao Oriente 
grego, onde a terminoloxía é ben distinta pero as analoxías evidentes. Finalmente, 
outro concepto, O regnum socium, reclamará a nosa atención —tanto polo seu signi- 
ficativo predicamento na historiografía que nos precede como polas súas notábeis 
implicacións teóricas— á hora de calibrarmos o seu grao de ligazón cos principatus 
locais tratados ao longo do capítulo. Só entón formularemos a imbricación galaica 
no paradigma, substraendo notábeis consecuencias disto para a nosa investigación. 


6.1. O principatus gentis africano 


África conforma sen dúbida o núcleo paradigmático do principatus gentis en 
todo o Imperio Romano. Embora M. Bénabou se magoara da escaseza “esquelética” 
da súa documentación”, o certo é que a vintena de principes testemuñados epigrafi- 
camente”, que poderían rozar o medio cento de se lles sumaren os principes incertos 
presumidos en inscricións de difícil lectura e as mencións asimilábeis de principes, 
duces, optimates, reges e reguli nas fontes literarias, abranguindo da Mauretania 
Tingitana á Africa proconsularis, do século I ao V d.C.”, e sen solución de continui- 
dade coas realezas bérberes post-romanas”, converten en conxunto a África na sé do 
máis completo rexistro principesco da Romanidade... E tamén o máis estudado, o 
que facilitará a nosas pescudas. 

O principatus africano fica condicionado pola estrutura étnica, non civil, xe- 
ralmente referida como #tribab) na bibliografía'?, de certas comunidades rurais, pro- 
babelmente a meirande parte dos 516 populi da África alto-imperial". A incorpora- 
ción deste territorio ao Imperio Romano consistiu na absorción de extensos reinos 
supra-locais, logo da destrución de Cartago (146 a.C.): Numidia oriental (46 a.C.) 
e Mauritania (40 d.C.), transformados á altura do século I d.C. nas provincias al- 


6 M. BÉNABOU, 1976, p. 461; na mesma liña, T. KoTULA, 1965, p. 351. 
7 M. BÉNABOU, 1976, pp. 459-464; L. BLÓCK K al., 2016, pp. 509-510, ns. 38-67. 
8 Cfr. o catálogo de S. BACCOLINI, 2007, pp. 81-113 e 182-193. 
9 Cfr., nomeadamente, G. CAMPS, 1984. 
10 Véxanse T. KoTULA, 1965; M. BÉNABOU, 1976, pp. 446-448; D. J. MATTINGLY, 2005 (1992), pp. 32-35; S. BAC- 
COLINI, 2007, pp. 10-12. 
11 Plin., Nat. V, 29. 

to-imperiais da Africa proconsularis, a Mauretania Caesariensis, e a Mauretania 
Tingitana. Esta modalidade de conquista foi especialmente propicia para a conserva- 
ción das estruturas socio-políticas anteriores, como ilustra nomeadamente o caso do 
Oriente helenístico, do que tamén nos ocuparemos ($6, 5). As colectividades indíxe- 
nas norteafricanas levaban séculos integradas en construtos estatais supra-locais, 
sen dúbida catalizados pola vindeira presenza feno-púnica (cfr. $7, 2); sendo apenas 
substituídos finalmente polo réxime provincial romano. Esta mudanza, como sina- 
laría M. Bénabou, non tivo inmediatamente consecuencias significativas; de xeito 
que o control directo das colectividades étnicas locais apenas foi encetado por Roma 
senón a partires da revolta de Tacfarinas (17-24 d.C.), o que tampouco comportou 
ningunha reformulación substancial do seu artellamento político-administrativo. Na 
África romana, en fin, o poder local, polo demais inmerso nas formas de vida tra- 
dicionais, a cotío nómades, da rexión, foi excepcionalmente conservador e nunca 
chegou a se asimilar por enteiro ao réxime municipal; o que non obsta que este fose 
amplamente promocionado, sobre todo ao longo do século II d.C., entre Traxano e 
Septimio Severo”. Nestas circunstancias, as gentes africanas foron controladas a tra- 
vés do acantoamento militar, a adtributio a comunidades urbanas e dúas alternativas 
administrativas, embora non exclusivas da praxe gobernativa romana en África, si 
características dela: os praefecti e os principes gentis”. 

No praefectus gentis, cargo de carácter netamente militar, está fóra de toda 
dúbida a súa dependencia verbo á autoridade romana que o designaba e fiscalizaba, 
probabelmente o legatus de lexión'”. Isto mudará na etapa baixo-imperial, cando 
sexan nativos Os que ocupen os postos; e finalmente, xa na Tardoantigúidade, can- 
do sexa adoptado canda outros títulos administrativos polos propios xefes tribais 
mauritanos”. Aquí, porén, estamos inevitabelmente máis interesados nos paralelos 
alto-imperiais, e nisto o principatus africano si que amosa unha diferenza nidia coa 
devandita praefectura gentis, pois aquel foi durante todo o dominio romano unha 
figura indíxena. Isto, obviamente, non exclúe a súa fiscalización imperial'”, pero si 
que certifica a autonomía local de moitas gentes africanas", achegándoas neste as- 
pecto concreto —o autogoberno— ao réxime municipal, meta ideal da praxe goberna- 
tiva romana; mais nun contexto social, cultural e institucional de certo moi diferente. 

En efecto, os principes africanos son expresión da autoridade tradicional dos 
pobos da rexión: unha auténtica xefatura bérber mediatizada polo poder romano. 


12 J. GASCOU, 1972, p. 37. 

13 Véxase o capítulo específico que adica a esta cuestión M. BÉNABOU, 1976, pp. 427-469, e nomeadamente p. 446; 
a título de síntese, T. KOTULA, 1965, p. 349. 

14 M. BÉNABOU, 1976, pp. 455-456. 

15 Véxase, especialmente, S. BACOLINIL, 2007, pp. 19-20 e 269. 

16 Cfr. M. BÉNABOU, 1976, pp. 464-465. 

17 Arredor da personalidade xurídica da gens africana, véxase M. BÉNABOU, 1976, pp. 447-448. 

Poida que a etiqueta xbérber) non resulte afortunada, por anacrónica, para definir- 
mos o contexto norteafricano antigo'”; mais devén dende logo ineludíbel como de- 
signación do vindeiro parentesco etno-lingúístico das comunidades desta rexión, que 
de certo compartiron tamén, canda menos puntualmente, unhas institucións propias. 
Na terminoloxía antiga, probabelmente o termo englobador máis acaído fose 4libioy. 
Na súa refrescante tese de doutoramento, consagrada á sociolingúística do norte de 
África na Antigúidade, C. Múrcia Sánchez propón empregar sen reparos a moderna 
udesignación endoglótica) amazigh, avalada polo etnónimo antigo Mazices e se- 
mellantes, que aparecen aplicados a diversas comunidades indíxenas da rexión nas 
fontes latinas, gregas, líbicas e mesmo coptas”. Con todo, sendo a tradicional eti- 
queta xbérber) a de máis nidio contido taxonómico para a clasificación linguística, 
mantereina como categoría institucional referente ao conxunto das antigas xefaturas 
africanas aquí estudadas. 

Alén da súa asimilación ao vago concepto antropolóxico de “xefaturas, non 
semella doado concretarmos a caracterización do principatus africano, que de certo 
agocha variantes diversas, dada a amplietude espacial e cronolóxica do seu rexistro. 
Isto extráese primeiramente de que nalgúns casos non documentamos verdadeiros 
principes gentis ou meramente principes, senón principes kastelli””, que embora 
puideran interpretarse como parte do proceso de sedentarización das súas gentes”', 
denotan tamén unha probábel diverxencia xurisdicional: fronte á dimensión local 
da gens, oponse a dimensión sub-local do castellum”. Sexa como for, o contexto 
de dominio político romano converte dende logo o principatus africano, indepen- 
dentemente da súa diversidade, en “intermediario, axente de enlace que ás veces se 
transforma en axente de execución”””. Mais dada a ascendencia indíxena desta figura 
é evidente que non foron só representantes, senón perante todo autoridades locais: 
xefes vinculados aos usos institucionais xenuínos das súas comunidades”“. Con todo, 
a heteroxeneidade e amplietude espacial e cronolóxica do seu rexistro complica toda 
caracterización común; e neste senso S. Baccolini ten denunciado expresamente a 
simplificación que tal resolución comporta”. 

En efecto, o principatus africano denota as diferentes facetas da súa autoridade 
étnica ao aparecer tanto en apracíbeis epitafios das pacíficas Mauretania Caesarien- 
sis e Africa proconsularis, coma nos altares da paz de Volubilis, que conmemoran 


18 Nesta liña, S. BACCOLINI, 2007, pp. 271-273. 

19 C. MURCIA SANCHEZ, 2010, pp. 5-8 

2O Así, CIL VIII, 9006-9007. 

21 Cfr. M. BÉNABOU, 1976, p. 469. 

22 Cfr. S. BACCOLINI, 2007, p. 122. Arredor da proxección territorial destas entidades, véxanse $$5,4-5 e 7,2. 
23 M. BÉNABOU, 1976, p. 465. 

2A Cfr. D.J. MATTINGLY, 2005 (1992), p. 37. 

25 S. BACCOLINL, 2007, p. 270. 

Os sucesivos conloquia entre o procurador de Tánxer e os principes bacuatas, “en- 
trevistas que conduciron á confirmación do estado de paz existente entre as dúas 
partes presentes”. O seu testemuño tampouco discrimina as entidades étnicas a 
unha beira ou outra do limes romano, tan difuso nas provincias africanas, sen que 
esta discrepancia xeo-política implicase diferenzas substanciais no exercicio político 
da institución”. 

Sexa como for, o principatus africano é a todas luces a expresión latina da 
antiga realeza bérber. O seu rexistro documental resulta de feito indistinguiíbel, agás 
polo título empregado, doutras expresións institucionais máis 4rexias) coma rex ou 
regulus: ilustra isto o caso de Xulio Matif, un rex intercalado de súpeto, no 277 d.C., 
na longa secuencia dos principes Baquatium testemuñados””. Xa se reduza o título 
rexio a nada máis ca unha “variante enfática”, ou apoie a noción dun reforzamento 
da independencia bacuata no seu tempo?”, o caso de Xulio Matif evidencia o carácter 
netamente rexio) do principatus gentis africano. 

En fin, estas antigas xefaturas bérberes, que atopan un amplo e mesmo relati- 
vamente ben documentado desenvolvemento antes, durante e despois do dominio 
romano, entre comunidades de inequívoco parentesco etno-lingúístico, houberon de 
compartiren, canda menos puntualmente, uns usos institucionais análogos que difi- 
cilmente os principes gentis testemuñados puideron eludir (cfr. $$7,3 e 9, 4). 

Vimos de nos referir á impronta indíxena do principatus africano, mais resulta 
evidente que esta é só unha faceta, inseparábel da súa longa convivencia histórica 
cunha máis ou menos patente asimilación cultural romana. Esta dicotomía, como xa 
soubo ver M. Bénabou, expresouse claramente tamén en termos xeográficos, sendo 
a remanencia indíxena predominante na Mauretania Tingitana, e a romanización na 
Caesariensis e na África proconsularis: 


Así, as tribos da Cesariense e da Tinxitana manteñen a súa estrutura tradicional, 
como proba o exemplo dos bacuatas; mais o princeps devén cidadán romano. Na 
Proconsular e na Numidia, a evolución da gens, logo dun período de submisión e 
ás veces de fragmentación, que favorece un comezo de romanización, pode condu- 
cir á municipalización; [e] cando a tribo está dotada de institucións municipais, O 
princeps chega a xogar un papel crecente, asumindo novas funcións, coma Larcio 
[Macrino], que se converte en flamen perpetuo en Thubursicu Numidarum?!, 


26 M. BÉNABOU, 1976, p. 464. 

27 Ibid., pp. 459-461. 

28 ILAfr, 609 - IAMIIL, 360 - AE 1920, 44. Cfr. os principes contiguos Sepemazinis e Iulius Nufusis: IAMI, 359 - 
AE 1954, 110; ILAfr, 610 - IAMTI, 361 - AE 1921. 

29 M. BÉNABOU, 1976, p. 465. 

30 T. KoTuLA, 1965, p. 352; D. J. MATTINGLY, 2005 (1992), p. 37. 

31 M. BÉNABOU, 1976, pp. 468-469. 

En efecto, nas provincias orientais africanas o testemuño de principes vaise 
asociar dende o século II d.C., dun xeito máis ou menos patente, á onomástica latina, 
á cidadanía romana e aos cursus honorum municipais e provinciais, O que os dife- 
rencia nidiamente do exemplo galaico. Na Tingitana, pola súa banda, o principatus 
tamén resulta inseparábel, puntualmente, da romanización onomástica é mesmo xu- 
rídica, como ilustra a célebre tabula Banasitana?”, na que se outorgou a cidadanía 
a unha familia principesca. A documentación occidental, en fin, sobrerrepresentada 
polas epígrafes honoríficas que conmemoran os conloquia romano-bacuatas, difiren 
tamén do rexistro principesco galaico, de tema funerario. 

Porén, entre estas totais diverxencias documentais cómpre fornecermos dous 
epitafios principescos africanos, de onomástica total ou parcialmente indíxena, e 
aparentemente datadas no século I d.C. coma as galaicas”, que representan en suma 
unha analoxía ineludíbel con elas. A primeira, de Toudja, na Caesariensis, non moi 
substanciosa, apenas aporta máis có título princeps e o onomástico Uercien Ner- 
docen?“. A segunda, de Khemissa, na Proconsularis, semella en troques ben máis 
interesante”: 


FLORVS 
CHANARIS 
F(ilius) PRINCEPS 
GENTIS NVMI 
DARVM 
P(ius) V(ixit) 
ANN(is) LXXV 
H(ic) S(itus) E(st) 


O tema, a fórmula funeraria, o título principesco seguido dun etnónimo en xe- 
nitivo, a acentuada verticalidade do soporte, e mesmo a idade do defunto, converten 
esta epígrafe africana nun paralelo abraiante coa nosa estela da Veiga. Só se enxerga 
un matiz, e certamente non menor: a mención dos númidas, pobo que como é ben sa- 
bido acadaría unha decidida proxección supra-local, ao abeiro do seu potente reino, 
entre os séculos IIl e T a.C. De certo, o etnónimo habería de se restrinxir logo da con- 
quista romana, mais non semella posíbel determinarmos se a gens Numidarum sobre 
a que Floro Canaris exerceu o seu principatus tivo unha proxección local, equiva- 


32 IAMIL,94. 

33 Cfr. S. BACCOLINI, 2007, pp. 81-82 e 86. 
34 CIL, VIII, 8984. 

35 Ibid., 4884 - ILAlg, 1, 1341 - ILS, 6800. 

lente á de Thubursicu Numidarum que municipalizou a este pobo —ou a parte del— ao 
comezo do século II d.C., ou se pola contra incluíu varias comunidades locais”. 


6.2. Principes e reges socii celtas... e non tan celtas 


Fronte á situación africana que vimos de describir, o testemuño de principatus 
gentis que ofrece o Occidente europeo resulta insignificante. Isto débese ao notábel 
desenvolvemento civil, catalizado polo influxo das colonizacións mediterráneas e 
por pulos xurídicos promovidos baixo dominio romano, nos que as súas colectivi- 
dades etno-políticas, fronte ás bérberes tratadas, van inserirse ao remate da Idade do 
Ferro. Ocuparémonos polo miúdo deste transcendental aspecto da historia constitu- 
cional europea no vindeiro capítulo (8$7, 3 ss.): abonde agora con sinalarmos que a 
diverxencia da súa plasmación rexional favoreceu unha incidencia moi concreta, en 
época alto-imperial, do principatus gentis. En efecto, neste caso falarmos de Europa 
occidental equivale grosso modo a falarmos de sociedades celtas, máis rezagadas 
verbo aos veciños ámbitos itálico e ibérico nos seus ritmos estruturais, e canda eles, 
no seu desenvolvemento político. 

Pasando unha rápida revista ás cuestións que trataremos no vindeiro capítulo 
(87, 6), a Celtiberia experimentaría un desenvolvemento urbano e civil moi tempe- 
rán; e así tamén a Galia, embora con diferentes ritmos dende a cispadana á comata. 
Este proceso non deixará de se afianzar ata a municipalización, a cal incidirá tamén 
con diferentes ritmos pero sobre todo dende remates do século I d.C. Entre tales 
institucións aparecen efectivamente os principes, que as fontes da conquista roma- 
na vencellan sobre todo á dirección circunstancial das súas comunidades en tempo 
de guerra””, sendo expresión, en concreto, dunha nobreza guerreira con autorida- 
de privada sobre clientelas militares?”. Esta é sen dúbida a acepción predominante 
na Galia?””, onde os principes poderían reducirse aparentemente a unha xefatura de 
carácter non civil: segundo A. C. Johnston, a integración dos principes galos no 
modelo municipal romano representaría “na concepción weberiana, [...] O paso da 
xautoridade tradicional) á autoridade legal-racionaly”“, Esta caracterización só se- 
mella parcialmente axeitada, pois, volvendo sobre as concepcións teóricas tratadas 
no presente capítulo, os principes galos, dado o seu carácter eminentemente guerrei- 
TO, NON encaixan exactamente no principatus ciuitatis; mais certamente tampouco no 
principatus gentis, pois formaron parte a cotío, como comprobaremos no vindeiro 


36 Cfr. M. BÉNABOU, 1976, p. 462; S. BACCOLINL, 2007, p. 39, n. 46. 

37 Liv., A.U.C., XXV, 33; Caes., B.G., VII, 88; VIII, 12. 

38 Liv., A.U.C., XXVI, 50; Caes., B.G., V, 3; 415 VL, 8; VII, 32; 37; VII, 65. 
39 Véxanse L. LAMOINE, 2009, p. 92; A. C. JONHNSTON, 2017, p. 237. 

40 A.C. JOBNSTON, 2017, p. 363, n. 24. 

capítulo, de comunidades republicanas de forte artellamento civil. Os principes ga- 
los, definidos nomeadamente pola súa clientela guerreira, antóllanseme, máis ben, 
exemplo dun principatus ciuitatis en repúblicas de precaria organización militar, ou 
ben dun principatus gentis nun contexto de forte complexización socio-política. 

En fin, o amplo desenvolvemento civil da Galia e da Celtiberia, antes e despois 
da conquista romana, determina a discrepancia entre os seus testemuños de princi- 
pes e o modelo teórico do principatus gentis obxecto deste capítulo. Mais é na súa 
periferia, en áreas de recente asentamento celta ou ben afastadas dos circuitos eco- 
nómicos do Mediterráneo antigo, ou simplemente de celticidade incerta, onde si van 
agromar con asiduidade exemplos asimilábeis. Os principes galaicos, testemuñados 
non só nunha área de celticidade relativa, a Callaecia (cfr. $10, 1), senón nunhas bis- 
barras marxinais da mesma, son un claro exemplo disto. Os nosos principes, canda 
o cántabro, tamén xa tratado, co que presentan fondas diferenzas internas, constitúen 
con todo un mesmo grupo isolado de testemuños do principatus gentis arrecantado 
no noroeste da península ibérica (cfr. $3, 3). 

Nas estribacións italianas dos Alpes atopamos un segundo grupo análogo, com- 
posto por un princeps Sabinorum e outro Trumplinorum”'. Malia se situaren entre 
as Galias cisalpina e transalpina, volvemos atoparnos aquí con colectividades de 
celticidade incerta: canda menos os Trumplini, de Val Trompia, eran asociados no 
Alto Imperio á raza dos Euganei”, xeralmente tida por pre-celta. A arqueoloxía cer- 
tifica, porén, a súa apertura e asimilación cultural á Galia padana dende o século III 
a.C.” Os Sabini, pola súa banda, pouco teñen que ver co máis coñecido pobo itálico 
homónimo —canda menos en termos xeográficos—, pois habitaban o lombardo Valle 
Sabbia, ao que deron nome“. Conectando co principatus galaico, o rexistro prin- 
cipesco alpino provén de senllas estelas funerarias. Firmo, o princeps Sabinorum, 
aparece nunha lápida familiar coa súa muller e o seu fillo pequeno; namentres Staius 
Esdragassi, o princeps Trumplinorum, faino nunha lápida particular na que se con- 
signa tamén o seu exercio como praefectus cohortis Trumplinorum. A onomástica 
romana e a cidadanía da muller e do fillo de Firmo certifican a asimilación cultural 
deste princeps Sabinorum, que houbo de exercer, amais da xefatura do seu pobo, 
algún desempeño público en Brescia, cidade á que aquel ficaba adscrito en réxime 
de adtributio”. Estamos, pois, perante un princeps gentis e ciuitatis a un tempo. O 
caso de Staius é moi diferente: nun contexto onomástico e xurídico completamente 
indíxena, mais militante nos auxilia, supón sen dúbida un exemplo paradigmático de 


41 CIL V, 4983; 4910. 

42 Plin., Nat., II, 133. 

43 S. SOLANO, 2012. 

44 D. BRIQUE, 1973, p. 370. 

45 Cfr. L. LAMOINE, 2009, pp. 89-90. 

princeps militar””. Un e outro caso, en fin, representan con claridade principes gentis 


implicados en diferentes facetas do entramado de poder imperial romano. 

Veciña destes principes alpinos foi a dinastía Cotia, de presumiíbel orixe cel- 
to-lígur, cuxos dominios remataron constituídos na provincia —ben pequena, pero 
provincia a fin de contas— dos Alpes Cottiae. Logo das hostilidades iniciais, OS 
membros documentados desta dinastía vinculáronse decididamente dende a con- 
quista augustea dos Alpes á colaboración co poder romano, sendo intitulados alter- 
nativamente reges socii e praefecti polos emperadores. Combinaron así a súa vella 
autoridade étnica co servizo militar e administrativo; pero por suposto tenderon a 
se romanizaren, como ilustra a monumentalización da súa capital Segusio e a propia 
desaparición do título rexio na segunda metade do século I d.C.” Sexa como for, 
as súas funcións coincidiron intimamente, alén da neste caso mínima diferenza de 
tamaño, coas dos principes veciños que vimos de tratar. Coma entre os bacuatas 
en África (cfr. $6, 1), esta combinación de reges e principes nos Alpes redunda no 
carácter netamente indíxena do principatus alpino, e na difusa liña que o separaba 
da dignidade rexia. 

Tamén á periferia do mundo celta, pero xa non a unha comunidade anterior 
aos celtas senón posterior a eles, pertence o enigmático [princ]eps Suebor[um] do- 
cumentado na lápida de Búhl, un barrio de Offenburg, Baden- Wirttemberg, na área 
á beira dereita do Rin coñecida como agri Decumates, que no Alto Imperio ficou 
longamente baixo a soberanía romana. L. Blóck, J. Lauber e F. Tránkle, descifra- 
dores deste princeps no seu moi desgastado documento, teñen argumentado a súa 
adscrición étnica verbo á fracción dos Suebi nicrenses, que no século I d.C. ocuparan 
a zona coa aquiescencia romana”. Deste testemuño resulta especialmente relevante a 
identidade do adicante, un certo Próculo, fillo do princeps, pois, coma a propia estela 
en si, a súa onomástica, netamente romana, nos informa da pronta aculturación da 
súa comunidade. Polo demais, como entramado institucional indíxena detrás deste 
principatus suevo, O que atopamos é un caso especialmente rexio) de xefaturas in- 
díxenas: nin máis nin menos cás realezas xermánicas, ben documentadas antes e des- 
pois da estela de Búhl, sobre as que tamén voltaremos no vindeiro capítulo ($7, 2). 

Porén, na Antigúidade si que houbo un ámbito estritamente céltico no que o 
principatus gentis atopou unha ampla incidencia: a Gran Bretaña. Coma en toda a 
periferia do mundo celta, aquí as xefaturas tradicionais tiveron unha longa perviven- 
cia, meirande mesmo do que nos exemplos que vimos de tratar; pois esta illa ficou 
en grande medida arredada das transcendentais mudanzas constitucionais que si ex- 


46 Ibid., p. 92; L. BLOCk Z al., 2016, p. 506. Máis adiante exploraremos esta faceta no principatus galaico: véxase 
$10, 6. 

47 Cfr. C. RONCAGULIA, 2013. 

48 L. BLÓCKR Z al., 2016, p. 501-502. 


152 


perimentaron os pobos celtas continentais. Na conquista os romanos enfrontáronse a 
reis, non a repúblicas, e o emperador Claudio reclamou ter sometido once deles”“”; dos 
que, obviamente, “non se permitiría que todos seguisen a reinar”, Mais a conquista, 
así como carrexou unha modificación sen precedentes dos estatutos xurídicos e as 
relacións exteriores dos pobos británicos, non supuxo, por si mesma, unha reformu- 
lación constitucional do seu artellamento interno. De feito, por Tácito recoñécense 
tres soberanos que reinaron baixo o réxime provincial: Zogidubnus sobre varias ciui- 
tates meridionais, Cartimandua sobre os brigantes, e Prasutagus sobre os icenos”!'. 
Embora a numismática pode complementar o rexistro da realeza britano-romana”, 
é o propio Togidubnus quen ofrece un testemuño arqueolóxico máis relevante: a súa 
intitulación rex magnus Britanniae”. J. E. Bogaers, promotor desta lectura epigráfi- 
ca, aduciu varios exemplos do emprego do título análogo grego, basileús mégas, no 
Oriente romano, compartido por diversos monarcas que, como efectivamente fixo 
Togidubnus?”, terían acumulado principados grazas ao seu achegamento ao poder 
romano”. Segundo A. R. Birley, Togidubnus reinaría ata a súa morte na década dos 
7O d.C., pero a monarquía foi entón abolida e o núcleo do seu reino pasou a confor- 
mar a ciuitas dos Regnenses, que presuntamente significaría “a xente do reino””€. 
En Britannia, a expansión militar da provincia deica o norte combinará a pretensión 
civilizatoria da urbanización coa vocación pragmática que tanto caracterizou a praxe 
gobernativa romana, favorecendo a interacción imperial coas realezas tradicionais 
das comunidades étnicas conquistadas e por conquistar””. O resultado, materializado 
cun ritmo moi irregular dentro dos estándares do Occidente romano, será con todo, 
do mesmo xeito, a expansión da cidade de goberno republicano. 

A Gran Bretaña, en fin, non aporta directamente testemuños de principatus 
gentis, pero a constatación da supervivencia máis ou menos ampla da súa realeza 
tradicional resulta claramente asimilábel a esta categoría. A excepción confórmana 
OS casos de acumulación de dominios, como ilustra Togidubnus, onde xoga, máis có 
subdesenvolvemento material e institucional propio das xefaturas ás que nos vimos 
referindo, a incipiente complexización monárquica e a implicación dun acicate im- 
perialista externo: a propia Roma (cfr. $7, 2). 


49 CIL VI, 920. 

50 A.R. BIRLEY, 2005, p. 466. 

51 Respectivamente, Tac., Agr., XIV, 1; Hist., III, 45; Ann., XII, 36 e XIV, 31. 
52 A.R. BIRLEY, 2005, p. 466. 

53 RIB,91, segundo corrección de J. E. BOGAERS, 1979, p. 245 (cfr. $2, 8). 

54 Tac., Agr, XIV, 1. 

55 J. E. BOGAERS, 1979, p. 253. 

56 A.R. BRRLEY, 2005, pp. 467-468. 

57 Véxase, nomeadamente, J. WACHER, 1974, pp. 226-227. 

6.3. Principes do Oriente latino 


O testemuño epigráfico de principes chega ata o extremo oriental da Latinida- 
de, aportando aquí unha diversidade de testemuños interesante, embora non sempre 
compatíbel co modelo do principatus gentis ao que nos vimos referindo. 

Podemos comezar por onde o deixaramos: a periferia do mundo celta. Entre os 
celtas orientais, ora máis afastados das influencias culturais mediterráneas, ora ple- 
namente inmersos no contexto dinástico das monarquías helenísticas, e en calquera 
caso asentados máis recentemente, sería previsíbel que o principatus gentis atopase 
unha meirande incidencia do que no Occidente. Porén, apenas podemos fornecer 
máis có exemplo panónico. Seguindo a U. Rothe, poderiamos incluír esta provincia 
nun dos ámbitos de incidencia preferente do modelo descrito: 


Cando as ciuitates foron establecidas na rexión, o poder romano permitiu que fica- 
sen baixo o control dos principes nativos: unha inscrición traxanea na que se alude 
a un princeps Boiorum amosa que esta práctica, ou canda menos o concepto do 
princeps nativo, continuou ata entrado o século IP”. 


Sen dúbida, o testemuño máis significativo do principatus gentis panónico é 
o diploma militar de Vespasiano a Veláxeno, do 5 abril do ano 71, de proceden- 
cia incerta, atinxente ao licenciamento deste centurión eravisco”. O diploma, dado 
en Roma, é confirmado por cinco principes panónicos, concretamente dos Antizitii, 
Breuci, lasi e Boiorum —entidade esta última á que pertencían dous deles—, que ac- 
tuarían como testemuñas. Especúlase que estes principes estarían en Roma pola súa 
toma de partido a prol de Vespasiano na guerra civil e a expectativa de recibiren a 
cidadanía romana, que a onomástica deles só confirma no caso de Tito Flavio Sere- 
no, princeps lasiorum; sendo a dos demais netamente indíxena”. Este feito de un dos 
principes ser cidadán, amais de o principatus Boiorum aparecer compartido entre 
dous dos subscriptores, evidencia que non estamos perante un principatus gentis ca- 
nónico, asociábel sen reservas a unha xefatura indíxena unipersoal; senón, se acaso, 
unha transición deica o principatus ciuitatis. Porén, o máis relevante é o transfondo 
militar destes principes, imposto pola propia temática do documento; de xeito que o 
dilema teórico entre o principatus gentis e o principatus ciuitatis resultaría en certa 
medida falso neste caso, pois, con independencia do tipo de autoridade que exerce- 
sen estes persoeiros nas súas comunidades, o que dende foron é principes militares, 
puntualmente arredados das mesmas polo seu servizo ao Imperio”! 


58 U. RoTHE, 2014, p. 509. Cfr., na mesma liña, P. Kovács, 2015, p. 173. 

59 RMDI1V, 205. Arredor da reconstrución biográfica de Veláxeno, véxase I. ACRUDOAE, 2, pp. 143-144. 
60 RMD1V, p. 398, n. 1O. 

61 L. BLÓcCkK X£ al., 2016, p. 506. 


154 


A documentación nativa do principatus panónico é menos substanciosa, pois, 
malia atinxir a unha cantidade significativa de comunidades da provincia, faino polo 
común a través de epígrafes de incerta interpretación”. Practicamente a única men- 
ción clara asociábel sen reservas a un principatus gentis témola nunha epígrafe de 
Esztergom, Hungría, que menciona a un certo Ilucundi | princlipis) Azali(orum)”. 
Mais a incerteza que adoita arrodear os testemuños panónicos emerxe xa na lápida 
de Coceio Mésico, achada en Budapest, na que é mencionado un tal Florus princeps, 
aparentemente, entre os adicantes”“: unha mención principesca, pois, que tanto pode- 
ría ter un valor institucional como meramente onomástico; encadrelando, de ser así, 
coa lápida dos libertos da Coruña da que xa nos temos ocupado anteriormente ($3, 
2). Noutra epígrafe da veciña Bruckneudorf, xa en Austria”, o título principesco é 
só unha reconstrución lícita pero dende logo incerta: M(arcus) Co[c]c[ei] | Caup[ia] 
nus prf(inceps) c(iuitatis) B(oiorum); onde tamén valerían outras lecturas, como por 
exemplo pr(aefectus)”$. Se cadra o exemplo máis insólito desta indefinición a teña- 
mos en Novi Slankamen, na serbia Vojvodina, onde aparentemente se menciona un 
prf(inceps) praeflectus) Scor(discorum)”. E noutros casos, finalmente, o que se nos 
ofrecen son, coma en Bruckneudorf, mencións explícitas ou aparentes de principes 
ciuitatis””; as cales, de calquera xeito, non desbotan de seu interpretacións ao abeiro 
do modelo do principatus gentis, pois a ciuitas, con independencia do uso que deste 
termo fagamos hoxe a nivel teórico, non foi un título constitucional, e segundo o 
caso podería agochar diversos sistemas organizativos alén da cidade-estado de go- 
berno republicano. 

Saíndo xa da Panonia, atopámonos fronte a un problema semellante nos casos 
análogos dos Balcáns. Temos en primeiro lugar ao dálmata princeps ciuitatis Do- 
cleatium Caio Epicadi, probabelmente do século II d.C.”: malia terse interpretado 
como un dos “líderes da tribo” que se afincaran en Duklja canda a súa fundación, 
como postulaba M. Rostovtzeff”?, o contexto urbano e municipal do asentamento”! 
e O propio título principesco poderían asimilalo tamén a un verdadeiro princeps 
ciuitatis. Na mesma liña civil) podería interpretarse outra titulatura balcánica apa- 


62 Cfr. L. BLOcCK £ al., 2016, p. 508, ns. 22-28. 

63 AE 1937, 138. 

64 CIL1II, 3546. 

65 AE 1951,64 - 1960, 377 - 1999, 1251 - 2003, 1285. 

66 S. BACCOLINI, 2007, p. 144. 

67 AE 1998,73. 

68 AE 1997, 1261; 2005, 1241. 

69 ILJ,1853. 

7O M. RostovTtzEerr, 1998 (1957), p. 242. 

71 Cfr. CILTII, 12680 - 13818; 13819; 13820, no limiar entre os séculos T e II d.C. E xa que logo anterior á epígrafe 
principesca tratada, con mención IHIlIuir iure dicundo quinquennalis municipalis e ordo municipalis. 

rentemente máis elocuente: o principatus municipii, testemuñado entre os dálmatas 
Riditae e os mésicos Dardani?. Porén, na mesma capital dos primeiros, a actual $i- 
benik, testemúñase tamén un anónimo —e finado moi novo de máis para se tratar dun 
curial— princeps Delmatarum?”, cuxa adscrición á “aristocracia tribal” dálmata se- 
mella xa ineludíbel”“. Dado que o o principatus municipii non é ningunha verdadeira 
dignidade municipal, a súa incidencia en provincias de forte pervivencia indíxena 
coma Dalmacia e Mesia podería estar indicando precisamente a pervivencia das au- 
toridades étnicas pre-romanas baixo a xurisdición do municipium?”... Os Balcáns 
sitúannos con estes testemuños, en fin, perante un problema análogo ao do africano 
Larcio Macrino (cfr. 86, 1). 

Entre estes principatus locais volven aparecer, coma en África, outras men- 
cións probabelmente sub-locais. Voltando á Dalmacia, temos no século II d.C. a 
Agirrus Epicadi, intitulado princeps kastelli Salthua'”, claramente análogo, pois, ao 
principatus kastelli africano (86, 1). E aínda de volta ao interior, xa na Moesia infe- 
rior, testemúñase asemade nunha estela votiva, ergueita dacabalo entre os séculos 
IL e INM d.C., un insólito princeps uici”, auténtico úhapax institucional)”. O obxecto 
do seu principatus, un certo uicus “Tautiomosus, alude a un topónimo tracio que 
podería apoiar a impronta indíxena desta figura de autoridade”. Mais dende logo o 
que resulta desbotábel é a proxección local do seu principatus, pois de certo o uicus 
en cuestión, asentamento ou distrito rural, dependeu dalgunha ciuitas. É un caso 
semellante, xa que logo, ao principatus kastelli. 

Á outra beira do Danubio, na provincia de Dacia, documentamos outro grupiño 
de testemuños de principes, cuxa constante onomástica latina, datación serodia e, a 
cotío, referencia expresa a un contexto municipal, ten levado a os clasificar conxun- 
tamente na categoría do principatus ciuitatis”?. Se cadra o exemplo máis elocuente 
do principatus dacio e da súa problemática sexa o de Tf(itus) Aur(elius) Afer, defi- 
nido Delmata princeps | adsignato ex m(unicipio) Splono na súa lápida achada en 
Zlatna, no centro de Transilvania?”'. O seu principatus, abofé, encadrela intimamente 
cos exemplos balcánicos que vimos de tratar, ata o punto de ter sido considerado 


72 Respectivamente, CIL III 2774 - ILJ, 792-793; AE 2004, 1226 - ILJ, 511. Cfr., a prol da interpretación civil), 
L. BLÓCK L£ al., 2016, p. 506. 

73 CILUL 2776 - ILS, 7165. 

74 D. RENDIC-MIOCEVIO, 1972, p. 142. 

75 Cfr. R. CIRJAN, 2010, p. 127. 

76 AE 1910, 100 - AE 1906, 31 — ILJ, 1852. 

TT AE 1957, 99. 

78 Segundo expresión de D. APARASCHIVEI, 2015, p. 31. 

79 Ibid. p.31,n. 53. 

80 L.BL6óCkK 4 al., 2016, p. 506 para a caracterización; pp. 508-509, n”s. 29-32 para a catalogación. 

81 CILTIL 1322. 

como unha xenuína autoridade étnica dálmata transplantada a Dacia no contexto da 
conquista e organización da provincia”? Mais nunha espelida revisión desta postura 
tradicional, o historiador romanés E. Popescu argumentou no seu momento que o 
principatus étnico orixinal se tería transformado nun título honorífico coa munici- 
palización das comunidades locais daco-romanas, xa no limiar do século III d.C.” 
Estes principes, inmersos nun contexto plenamente civil, poderían ter deixado cons- 
tancia do seu principatus como lembranza da autoridade étnica das súas liñaxes. 

Finalmente, chegados ao recanto oriental da Latinidade, preto da ribeira do mar 
Negro, na área marítima mésica coñecida como Scyíhia minor, aparece un grupo par- 
ticularizado de principes loci: Atio Firmo e Xulio Quadratus”“. A eles xúnguense 
outros dous de título simple, sen complemento xenitivo: Antonio Zinensis e aínda un 
princeps anónimo”. Todos eles cítanse nos seus epitafios, datados no século II d.C.?6 
e achados nunha bisbarra de forte influencia imperial, o territorium Capidauensis””. 
Probabelmente estes persoeiros fosen grandes propietarios; e no caso de Quadratus 
sabemos que dende logo foi maxistrado, en concreto quinquennalis. Isto ten levado á 
consideración destes principes como membros de elites civís, reducíbeis á categoría 
do principatus ciuitatis””. Cómpre apuntar, de calquera xeito, que o seu título princeps 
non é dende logo administrativo e a súa autoridade nos /oci en cuestión puido respos- 
tar á remanencia, e loxicamente tamén á evolución, da súa autoridade indíxena, se é 
que realmente procederon das elites pre-romanas”. Resulta dende logo significativa, 
como sinalaba M. Rostovtzeff, a aparente representación de Quadratus na súa lápida 
“coa indumentaria local: camisa, pantalón, capa” (est. 5A)”. Nin sequera neste caso, 
en fin, a potencia do contexto romano exclúe a remanencia cultural autóctona. 

En efecto, a caracterización do principatus da Scythia minor depende tamén da 
dimensión do seu obxecto: o locus. Outra volta, neste caso os historiadores romane- 
ses tenden a reducilos a “comunidades que poderían ser definidas como estruturas 
supervivintes do período pre-romano””!'; mais a semántica xenérica do termo com- 
plica inextricabelmente toda concreción. Dado que tales principes semellan ubicarse 
no territorium Capidauensis, e que D. Aparaschivei os ten catalogado canda o prin- 


82 C. DAICOVICIU, 1958, pp. 260-261. 

83 E. POoPEsCU, 1967, p. 188. 

84 CILTIL, 772 e 12491. 

85 Ibid., J4A70 e 7481. 

86 Cfr. D. APARASCHIVEI, 2015, p. 43, táboa 3. 

87 M. RostovTzEFF, 1998 (1957), p. 646, n. 90. 

88 L. BLÓCK Z al., 2016, p. 506. 

89 Segundo insiste D. APARASCHIVEI, 2015, pp. 31-32 e 34-35. Cfr. M. RostovTzErr, 1998 (1957), p. 246. 

90 M. RoOsTOVTZEFF, 1998 (1957), p. 646, n. 90. Téñase presente que, para V. PÁRVAN, 1923, pp. 118-119, o represen- 
tado non sería o defunto senón un pastor dacio, parte da escenografía costumista do monumento. 

91 D. APARASCHIVEL, 2015, p. 31, n. 61, con bibliografía específica. 

Estampa 5. Legados de antigos soberanos 
Escolma de vestixios materiais dalgunhas xefaturas estudadas no texto. Á esquerda, posíbel representación, con 
característica indumentaria cbárbaray, do princeps loci Xulio Quadratus no seu monumento funerario (A). No 
centro, representacións vencelladas á realeza grega: arriba, a chamada umáscara de Agamenón) de Micenas, 
parte do enxoval funerario dalgún xefe aqueo da Idade do Bronce (B); abaixo, interpretación clásica da figura 
do rei Agamenón, plasmada na pintura dunha crátera, a propósito da intercesión de Crises pola liberación da súa 
filla Criseida, episodio do ciclo troiano (C). Á dereita, tumba de carro) de Hochmichele, un dos enterramentos 
principescos da cultura de Hallstatt final (D). Segundo debuxos e fotografías de V. Párvan, 1923 (A); Commons 
Wikimedia (B); A. Esteban Santos, 2010 (C); O.-H. Frey, 2001 (D). 


cipatus uici ao que nos referimos hai un anaco, se cadra cumpra valorar a súa dimen- 
sión sub-local. Porén, tamén se podería pensar en entidades sadtributas) a Capidava, 
coma no caso dos principes alpinos (86, 2). Disto obteriamos, en fin, uns principes 
gentis paradigmáticos... embora xa amplamente romanizados. 


6.4. Os strategoí tracios 


No medio de entre o Oriente latino que vimos de tratar e o mundo greco-roma- 
no do que nos ocuparemos no vindeiro apartado, achábase Tracia, rexión fortemente 
singularizada non só na teimuda pervivencia da súa cultura tradicional, senón tamén 
nos Seus Oficios administrativos rurais. Reducida a provincia por Claudio no 46 d.C. 
logo dunha axitada existencia como reino cliente, en Tracia perviviu durante o Alto 
Imperio unha xenuína organización territorial fundamentada na strategía. Estas cir- 
cunscricións, de natureza militar e administrativa”, eran parte da herdanza hele- 


92 TI. LOZANOV, 2015, p. 79. 

nística, cunha certa incidencia en todo o Oriente grego, o que evidencia a natureza 
funcionarial dos seus strategof, de certo cargos designados”. 

A expresión desta institución en Tracia, porén, resulta por enteiro inusual. Den- 
tro do mundo helenístico, a strategía era o instrumento monárquico para o control do 
territorio rural en certas rexións de lene artellamento urbano; pero en Tracia xunguíase 
tamén ao sistema de adscrición da origo persoal, e canda el ao seu propio sistema so- 
cio-político tribal). O arcaísmo tracio difire neste punto doutros ámbitos do mundo 
helenístico. Por exemplo, na tamén rural Capadocia, a outra rexión oriental que fixo 
das strategíai o aspecto máis senlleiro da súa organización interna nos períodos hele- 
nístico e alto-romano, a sociedade era moito máis complexa, e de feito “unha organi- 
zación feudal) semella ter[lle] sido característica, [...] pois podemos captar a sobran- 
ceira posición dos seus nobres iranianos, que controlaban as súas posesións dende as 
súas prazas fortes”. De certo, semellante complexidade social, indubidosa expresión 
periférica do rexurdimento das poderosas dinastías de frataraka na Persia helenísti- 
ca”, herdeira do pasado aqueménida e partícipe da brillante cultura cabaleiresca do 
Irán pre-islámico —e posterior—, difire do moito máis precario tribalismo tracio. 

En Tracia, as strategíai estaban xeralmente ao cargo de notábeis indíxenas de- 
signados: “principalmente elites tracias, algunhas fondamente helenizadas, ou gregos 
leais””“. Coido ilustrativo citarmos outra volta o caso de Capadocia, onde sabemos 
que á cabeza de cada un destes distritos estaba “un notábel indíxena, aristócrata ou 
sacerdote, coma o sumosacerdote de Comana, que engad[ía] á súa función relixiosa a 
dirección da strategia””. As circunstancias de creación das strategíai poden resultar 
tamén significativas, pois en Anatolia hai constancia da súa concesión arbitraria a di- 
nastas locais como xeito de os integrar nas estruturas imperiais, como ilustra o caso 
da Armenia seleúcida en tempo de Antíoco III (est. 6B)””. O rexistro tracio é máis 
pobre có do Oriente helenístico, pero obviamente aquí, onde as strategíai agruparon 
Os éthne locais ou se solaparon a eles, estas houberon de atoparen á súa fronte os 
propios xefes étnicos tradicionais, nun contexto de compromiso co Estado. Por iso, 
delas emerxe unha nidia analoxía coas xefaturas mediatizadas que estamos a estudar. 

Semella que as strategíai tracias foran creadas a mediados do século I a.C., pro- 
babelmente canda a reunificación sapea do Reino”, desaparecendo no século II d.C. 
debido á urbanización da provincia e a implantación da organización civil entre as 


93 T. BRUÚGGEMANN, 2007, pp. 279-280. 

94 C. MIcumHEeLs, 2013, p. 285. 

95 Arredor da pervivencia dos frataraká persas, véxase L. CAPDETREY, 2007, pp. 102-103. 
96 I. LOZANOV, 2015, p. 79. 

97 M. SARIRE, 1994, p. 281. 

98 L. CAPDETREY, 2007, pp. 130-131. 

99 M.-G. PARISSAKI, 2009, p. 327. 

Estampa 6. Monarcas da Antigúidade 
Escolma de retratos monetais de monarcas citados no texto. Por orde de lectura, posíbel as de Masinisa (A); 
estátera de Antíoco III (B); denario de Augusto (C); estátera de Alexandre o Grande (D); as de Deiotaro (E); 
denario de Xuba I de Numidia (F). Sen relación de escala. Segundo fotografías dos repositorios dixitais Com- 
mons Wikimedia (A-D e F) e Asia Minor Coins (E). 


súas comunidades locais!” O intervalo da disolución sitúase entre Traxano e Marco 
Aurelio, porque baixo o primeiro consta que os soldados tracios aínda indicaban a 
strategía na súa origo persoal, e baixo o segundo, a pólis'"!; o que asemade redunda 
na correspondencia da primeira coa organización átribab) tracia. E nisto atopamos, 
por certo, unha significativa analoxía co castellum galaico, como de feito xa veño 
apuntando noutros traballos'0??. 


6.5. Xefaturas rurais do Oriente grego 


O Oriente grego constitúe sen dúbida a porción do Imperio onde o principatus 
gentis, embora obviamente vinculado a unha terminoloxía moi diferente, atopa unha 
incidencia máis abondosa. Isto débese á grande particularidade organizativa deste 
ámbito xeográfico, que podemos ilustrar coa elocuente síntese de M. Sartre: 


100 M. SARTRE, 1994, p. 258; I. LOZANOV, 2015, p. 81. 
101 M. SARTRE, 1994, p. 258. 
102 M. FERNÁNDEZ CALO, 2018a, p. 134. 

A organización antoniana —e octaviana— do Oriente marabilla pola abraiante di- 
versidade dos estatutos e dos modos de control. Deixando á parte a administración 
provincial directa, atopámonos con reinos, coma os de Galacia, Capadocia, Xudea 
ou Nabatea; principados clientes de pequeno tamaño, mesmo minúsculo, [coma] os 
principados de Amanus, Emesa, Iturea e as numerosas tetrarquías sirias; santuarios 
autónomos, principalmente en Anatolia; cidades libres e aliadas [coma] Rodas [e] 
Cícico; cidades gobernadas por medio dun tirano, [coma] Cos; [e] estados federais 
[coma] Licia. A ninguén se lle ocorreu uniformizar esta diversidade que é, alén da 
herdanza de [Marco] Antonio, a herdanza de toda a historia helenística!” 


Abofé, o Oriente romano foi un mosaico de constitucións diversas, e polo que 
agora nos importa moitas rexións estiveron ocupadas e organizadas por comunida- 
des étnicas e non por cidades. Así, por exemplo, Asia Menor, verbo á que continúa 
M. Sartre: 


Os textos [...] mencionan numerosos nomes de tribos, coma os Abrettenoi e os 
Olympenoi na Misia oriental, os Oroandeis en Licaonia, as tres tribos gálatas de 
Galacia, os Etenneis e os Cotenneis en Isauria, os Kennatai e os Lalasseis na Cili- 
cia traquea, e moitos outros. A listaxe dos conuentus de Asia non só confirma esta 
proliferación senón que a incrementa, pois amosa varias comunidades descoñecidas 
mediante outra documentación, aquelas ás que Plinio consideraba sen dúbida como 
sen importancia, ignobiles. Ademais ocorre que estas comunidades forman parte da 
formula prouinciae no mesmo plano que as cidades. Existe, xa que logo, un grande 
número de pobos) en época augustea que non dependen de ningunha cidade ve- 
ciña!04, 


O mesmo acontece fóra de Anatolia. No interior de Siria, o propio Plinio consig- 
naba a carón de Apamea a Nazerinorum tetrarchia; e, alén de Hierápolis, Bambyce e 
Calcis ad Belum, unha serie de etnónimos dos que un, a Ituraeorum gens, recibe unha 
denominación para nós do máis elocuente: sen dúbida é xenérica, ao incluír a relación 
unha das súas fraccións, os Baethaemi, pero acredita así a independencia verbo ao 
mundo urbano na identificación étnica das comunidades rurais e nómades da rexión!” 

As comunidades étnicas, que como vemos conviven coas cidades dun extremo 
a outro do Oriente, serán obxecto de mudanzas transcendentais no Alto Imperio: 
coma no Occidente, tenderon a se ámunicipalizareny, embora á maneira grega, cons- 
tituíndose en póleis, proceso que atopou un pulo específico relevante no século II 
d.C.!?$; e mesmo algún no Baixo Imperio!” Os réximes non civís, daquela en retro- 


103 M. SARIRE, 1994, p. 12. 

104 Ibid., pp. 314-315. 

105 Plin., Nat., V, 81-82. 

106 M. SARIRE, 1994, p. 319. 

107 J.-M. CARRIÉ, 2008 (2005), pp. 294-295. 

ceso, resistiron nalgunhas provincias orientais, e nomedamente en Siria, onde, como 
viramos en África ($6, 1), resultaron favorecidas pola longa pervivencia das formas 
de vida nómade das rexións sub-desérticas. 

Importa, de calquera xeito, formularmos a organización interna destas comuni- 
dades étnicas, de certo diferente ao goberno republicano propio das póleis veciñas. 
De feito, na mentalidade romana, dentro das concepcións da teoría política antiga, 
a súa organización previsíbel era precisamente a monarquía: como apunta E. C. L. 
van der Vliet, “os pobos que nunca habitaron en cidades, para Estrabón, estaban 
baixo unha especie de goberno monárquico”, mesmo se “non formaban unha soa 
unidade política baixo un só soberano”!””. Estamos, outra volta, perante as teimosas 
concepcións de xefaturas e realezas primitivas. No Oriente, entre estas formas de 
organización non civís destacaban, e atoparon sempre un completo protagonismo 
historiográfico, as grandes monarquías mediatizadas, que reciben a denominación 
tradicional, embora imprecisa, de reinos clientes, sobre os que voltaremos axiña ($6, 
6). Non é este exemplo, tan afastado do principatus galaico, ao que cómpre atender 
agora. En efecto, o principatus gentis occidental, incluído o galaico, atopa o seu 
equivalente en formas greco-orientais ben máis modestas. 

No Oriente helenístico, o título hasileús ficaba reservado para as grandes mo- 
narquías supra-locais, namentres que os soberanos sobre pequenos principados lo- 
cais, xa fosen urbanos ou rurais, recibían preferentemente a denominación de dynas- 
tal", termo grego cunha semántica esencialmente equivalente ao noso principatus 
latino, denotando nomeadamente señores ou soberanos de proxección local. A me- 
dio camiño entrambas as denominacións, sobre todo en Siria, aparecen asemade os 
tetrárchai, título que etimoloxicamente contén a noción da acumulación de varios 
principados"”. En Galacia, pola contra, estes tetrárchai protagonizaron a integración 
ao Imperio Romano dos pobos gálatas aos que subdividían, achegándose xa que logo 
máis á caracterización típica do principatus gentis occidental". 

Porén, sen dúbida o título paradigmático entre as pequenas xefaturas étnicas 
do Oriente será o phylarchos!?”: coma no principatus gentis, esta figura non semella 
vincularse a un carácter funcionarial nin a ningunha designación oficial romana; e 
de feito, conectando xa co caso galaico (cfr. 84, 5), constátase a súa sucesión dinás- 
tica'”. Adóitase admitir que dende o século V d.C. os phylarchoi árabes terían sido 


108 E. C.L. van der VLIET, 2003, p. 264. 

109 Cfr. M. SARTRE, 1994, pp. 12-16; F. MILLAR, 2005; para o período helenístico, L. CAPDETREY, 2007, pp. 115 ss. 

110 Arredor do uso xenérico destes títulos, véxase Str., Geog., XVII, 3, 25; F. MILLAR, 2005, p. 230, arredor da 
lectura tetrárchai. 

111 Arredor da constitución gálata, véxase Str. Geog., XIL, 5, 1; cfr. $$7,2e 7,4. 

112 Str., Geog., XVIL, 3, 24. 

113 T. BRÚGGEMANN, 2007, p. 280. Cfr. P. MAYERSON, 1991, p. 293. 

asimilados ao organigrama funcionarial romano-oriental, pero mesmo este desenvol- 
vemento serodio ten sido discutido, pois non semella que o termo pasase a designar 
na documentación da época unha realidade xurídica específica, nin que se diluíse a 
impronta indíxena nin a sucesión dinástica dos seus beneficiarios". 

Así, estas figuras vencéllanse aos usos indíxenas tradicionais das súas comu- 
nidades, sendo tamén as súas representantes perante o poder romano ou as cida- 
des intermediarias. En efecto, en moitos ámbitos rurais, territorio xurisdicional de 
determinadas póleis, aparecen figuras institucionais nas que resulta incerta a súa 
asimilación a xefaturas tradicionais ou maxistraturas municipais: por exemplo, ár- 
chontes, dióketai, komárchai, brabeutai, protokometai"”. Nestes últimos atopamos 
“a idea tan grega de chamar primeiros); aos notábeis”"'$, o que os achega mesmo á 
dimensión etimolóxica do propio principatus; embora o segundo compoñente, kóme, 
favoreza máis ben a súa asimilación a unha autoridade aldeá sub-local. Algunhas 
destas figuras terán unha longa pervivencia no período bizantino, cando se vence- 
llen, nomeadamente, á dirección e representación das comunidades labregas perante 
os grandes propietarios". 

Oriente aporta, en fin, un rexistro tan amplo e diverso coma inapreixábel nesta 
monografía. Abonde con sinalarmos que no Alto Imperio este universo institucional 
pode conxugarse no concepto de xefaturas mediatizadas, á cabeza de comunidades 
de proxección xeográfica diversa, pero sempre en contextos estruturais e funcións 
socio-políticas análogas ao principatus gentis occidental. 

Porén, Oriente difire de Occidente precisamente na amplietude cronolóxica do 
seu rexistro. O que no Occidente apenas podemos presumir como unha pervivencia 
indíxena agochada baixo unha denominación latina, no Oriente constatámolo expre- 
samente. Non estará de máis ilustralo co mesmo exemplo escolleito por L. Capde- 
trey, a propósito da diversidade constitucional helenística: 


Un decreto esmírneo dos anos 240 [a.C.] alude ás embaixadas de Seleuco II aos 
basileis, dynastai, póleis e éthne para facer recoñecer a inmunidade do santuario de 
Artemisa Stratonikis e do territorio de Esmirna. A partires dunha fórmula densa e 
globalizadora, esta pasaxe evoca así un mundo politicamente constituído por cida- 
des, éthne, dinastas e reis", 


Semellante pluralidade foi característica non só do mundo helenístico na súa 
globalidade, senón do propio artellamento interno de cada un dos seus construtos 


114 Véxase, nomeadamente, P. MAYERSON, 1991, cunha pequena bibliografía ao respecto. 

115 Escolma tomada de M. SARTRE, 1994, p. 314, adaptando a súa transcrición grega ás convencións empregadas 
no presente ensaio. 

116 M. SARITRE, 1994, p. 314. 

117 M. KAPLAN, 1992, pp. 199-200. 

118 L. CAPDETREY, 2007, p. 91, en referencia a OGIS, 219. 

imperiais. A diversidade de medios para o control do territorio, e, polo que aquí 
importa, o recoñecemento das xefaturas étnicas tradicionais, foron certamente moi 
anteriores ao dominio romano do Oriente. É certo que o termo éthnos enfatiza a auto- 
nomía é mesmo o privilexio xurídico dunha comunidade, opoñéndose en certo xeito 
á noción de goberno despótico do dynastés"”, Porén, estes dous conceptos sitúanse 
en niveis semánticos diferentes, no que o éfthnos non sempre tivo unha verdadeira 
dimensión político-administrativa. De feito, dos éfthne saíron a cotío os propios dy- 
nastail que os dirixiron, os representaron perante as monarquías imperiais, e even- 
tualmente encabezaron movementos emancipatorios fronte ás mesmas, asentando as 
súas propias monarquías”. O período helenístico, insiste L. Capdetrey, supuxo pola 
súa inestabilidade unha certa creba do vello equilibrio aqueménida entre o poder 
imperial, as comunidades étnicas sometidas e as súas dinastías tradicionais, favore- 
cendo a proliferación de construtos políticos —imperiais e locais— estritamente funda- 
mentados no dereito de conquista"!. A urbanización e a constitución civil de antigos 
éthne supuxo, coma no Imperio Romano, outro factor de retracción destas xefaturas 
étnicas tradicionais'”. Porén, a súa longa supervivencia non foi tampouco estraña á 
rica historia do Oriente helenístico, rebordando a cotío, como puidemos comprobar, 
o mesmo dominio romano. 


6.6. Principatus e regnum socium 


Como se lembrará, un tópos de amplo predicamento na investigación que nos 
precede arredor do principatus galaico, suxerido dun xeito moi colateral, por primei- 
ra vez, por G. Pereira Menaut, e máis recentemente e con meirande insistencia por 
M.V. García Quintela e F. J. González, é a asimilación desta institución ao concepto 
político romano de rex socius (véxanse táboa 2; $82, 2; 2, 8-9). De certo, se ao que 
nos referimos con isto é a poderosos monarcas de influencia supra-local, coma os 
múltiples casos orientais ou Zogidubnus na Gran Bretaña —non así outros reis brita- 
no-romanos, ben máis modestos— ($$6, 2 e 6, 5), a hipótese resultaría desbotábel de 
partida. Porén, a cuestión ten unha meirande complexidade; e ao se referir á relación 
entre o principatus e o poder romano, presenta un notábel interese para o noso parti- 
cular propósito de investigación. 

En primeiro lugar, ao referírmonos ao concepto de regnum socium, cómpre 
determinar o rango da súa acepción, se xenérica ou específica. A noción xenérica 
equipárao ao concepto, máis amplo e impreciso, de reino clientes, ao que con todo 


119 D. MUSTI, 2008 (1984), p. 209; L. CAPDETREY, 2007, pp. 91-92. 

120 D. MUSTI, 2008 (1984), pp. 180-181; L. CAPDETREY, 2007, pp. 91 ss. 
121 L. CAPDETREY, 2007, p. 114. 

122 Ibid., pp. 104-106. 

non adoitaron adscribirse os verdadeiros reges socii, que non tiñan xuridicamente 
unha relación de clientela co poder romano'”. Outros conceptos asociados, coma 
xestado-títerey, xestado-tapónys, etcétera, poderían resultar máis ou menos conci- 
bíbeis, sempre que antes se admitise a dimensión #estatalb) dos pobos sobre os que 
Os principes exerceron a súa soberanía; mais de calquera xeito simplificarían tamén 
o carácter sen dúbida multifacético do principatus e da súa relación con Roma. A 
noción específica do concepto, pola contra, refírese ao recoñecemento oficial do rex 
SoOcius: a súa appellatio, outorgada polo Senado; e, despois de Augusto, polo Empe- 
rador'”“. Isto carrexa unha consecuencia moi clara para o caso galaico: a appellatio 
non consiste só en declarar a un individuo socius et amicus, senón perante todo en 
designalo rex appellatus'?”, o que na Callaecia desbota a propia intitulación prin- 
ceps; cuestión por certo independente da dimensión, rexia Ou non, que o tal título 
tiver pola parte indíxena (cfr. $86; 9-10). 

Cómpre, pois, en termos xurídicos, obstarmos a asimilación do principatus ga- 
laico ao concepto de regnum socium. Mais isto, certamente, non obsta a influencia, 
implicación e recoñecemento expreso do poder romano verbo ao beneficiario deste 
oficio, o que reborda a mera dependencia provincial e a interacción, a través del, coa 
súa comunidade. Isto pode exemplificarse, na veciñanza inmediata da Callaecia, coa 
tabula Lougeiorum do Courel, que recolle un /hospitium entre o presumibel gober- 
nador provincial Asinio Galo e a ciuitas dos Lougei'”. Esta comunidade, aparente- 
mente representada polos seus propios legados (legati), debía de ter dado xa daquela 
os primeiros pasos deica a súa constitución republicana””, de xeito que resultaría 
previsíbel que entre comunidades rexidas por figuras de autoridade unipersoal, como 
coidamos que o foron polas mesmas datas os albións e os cóporos, a relación entre 
o poder local e o imperial se expresase cunhas formas bilaterais de carácter máis 
privado. 

Abofé, o recoñecemento institucional de Roma non estivo restrinxido aos re- 
ges socii, senón que tamén incidiu entre persoeiros aos que o poder romano nunca 
recoñeceu como tales. Como xa denotou P. C. Sands, baseándose fundamentalmente 
en varias pasaxes de Tito Livio a propósito dos contactos con Masinisa (est. 6F) e 
outros xefes africanos'””, o trato con eles era de feito significativamente diferente, 
pero dende logo repousaba sobre uns principios análogos: 


123 Cfr. D. C. BRAUND, 1984, p. 23; M. SARTRE, 1994, p. 60; F. MILLAR, 2005, p. 233. 

124 D. C. BRAUND, 1984, pp. 24 e 27. 

125 Ibid., 23-24. 

126 AE,1984, 553. Arredor do papel de C. Asinio Galo no noroeste hispano, véxase M. D. DorlIco CAíNZos, 2013, 
p. 87. 

127 Véxase M. FERNÁNDEZ CALO, 2016a, pp. 110-111. Arredor das dinámicas constitucionais da Callaecia alto-ro- 
mana voltaremos en $$10, 5-6. 

128 Liv., A.U.C., XXX, 15; XXVII, 4. 

O rei ácompletoy (rex) recibía a insignia dos maxistrados romanos triunfais, a toga 
bordada e a túnica —[ou] noutras ocasións a toga purpurea-, a sella curulis e un 
bastón de almafí, unha coroa e un prato de ouro; e ás veces [tamén] presentes mi- 
litares, cabalos afatados, armas, e unha capa militar. Un selo de ouro e vasixas de 
prata foron asemade enviadas a Masinisa en varias ocasións. [En troques,] os reguli 
recibían só a toga praetexta, a indumentaria do maxistrado curul e non o triunfal. 
Unha distinción desta sorte foi feita entre o rei Sífax e os reguli en África". 


O contexto administrativo imperial do que procede o rexistro principesco da 
Callaecia implica sen dúbida o recoñecemento oficial dos principes, e probabelmen- 
te —como de feito acontecería coas elites locais en xeral— o establecemento de rela- 
cións xurídicas persoais entre eles e os maxistrados romanos; e mesmo cerimonias 
rituais e entregas formalizadas de presentes coma as mencionadas por P. C. Sands. 
Isto, certamente, non comporta unha relación directa co Senado nin co Emperador, o 
cal se cadra poida parecer desbotábel pola insignificancia do principatus galaico, de 
O compararmos cos reges socii orientais ou númidas representados polo caso de Ma- 
sinisa ao Que nos vimos de referir, cos que obviamente si houbo un intenso contacto 
bipartito. Cómpre admitirmos, en fin, que no noso caso a parte romana desta relación 
se reduciría ordinariamente ás autoridades provinciais. 

Con todo, alén da estancia de Augusto (est. 6C) na península ibérica durante as 
guerras cántabras, e da segura implicación dos principes galaicos nas mesmas, dun 
bando ou doutro (cfr. $8$8, 2-3), contamos cunha información potencialmente asimi- 
lábel á relación global do Emperador cos principes gentis. Infórmanos, neste senso, 
Suetonio logo dunha longa exposición arredor das conquistas de Augusto: 


Mais el endexamais fixo a guerra a ningún pobo sen unha causa xusta e precisa; e 
estivo tan lonxe de desexar incrementar a súa soberanía ou a súa gloria bélica a cal- 
quera prezo, que lles fixo xurar a certos xefes dos bárbaros (barbarorum principes) 
diante do templo de Marte ultor que gardarían fielmente a paz que pediran””, 


Se a expresión barbarorum principes alude aos pobos vencidos por Augusto, 
poderíanse estender a ela moitos dos principes gentis estudados no presente capítulo. 
A etiqueta barbarus, como ilustra por exemplo o corpus cesariano verbo á Lusitania 
nas guerras civís romanas”!, non exclúe por certo a suxeizón dunha determinada co- 
lectividade étnica ao dominio imperial nin a unha xurisdición provincial. Poida, da- 
quela, que algún dos principes galaicos ou dos seus ascendentes estivese entre os que 
Augusto fixo xurar fidelidade diante do templo de Marte ultor en Roma? Non preten- 


129 P. C. SANDS, 1908, pp. 75-76. 
130 Suet., Caes., II, 21, traducido da ed. J. H. WEstCoTT A E. M. RANKIN, 1918, p. 57. 
131 Caes., B.C., , 44; B.H., 8. 

do chegar ata onde non permiten os datos positivos, pois o certo é que non sabemos 
con certeza nin sequera cándo os albións e os cóporos foron conquistados (cfr. $8, 2). 

De calquera xeito, coido que o exposto ata aquí si que ilustra a potencial re- 
lación entre o poder romano e uns principes gentis coma os galaicos, certamente 
diferente á seguida cos reges socii, pero si análoga nalgúns aspectos: sepáraos, desta 
volta si, unha diferenza de forma máis ca de contido. 


6.7. Principes gentis e principes galaicos 


A estas alturas, xa concluíndo o presente capítulo, percibirase que as xefatu- 
ras étnicas locais atoparon unha grande difusión ao longo de todo mundo circun- 
mediterráneo sobre o que Roma edificou o seu imperio (mapa 2). Estas xefaturas 
conviviron coas cidades de goberno republicano, póleis e ciuitates, verdeiro cerne 
da civilización clásica; e tiveron unha relación bipartita esencialmente equivalente 
a elas coas instancias provinciais e imperiais romanas. Con claridade, non son de 
ningún xeito asimilábeis ao concepto de regnum socium, mais isto non desbota a súa 
proximidade estrutural ao poder romano. 

Perante a excepcional diversidade destas xefaturas case sobran as xeneraliza- 
cións teóricas. Sobre todo no Oriente grego atopamos un universo terminolóxico que 
de seu desbota toda uniformidade. As súas diferenzas inciden mesmo na proxección 
xeográfica destas figuras, pois témonos referido a xefaturas probabelmente sub-locais 
—principes kastelli, principes uici, komárchai, protokomeétai— canda outras supra-lo- 
cais coma os tetrarchal. Porén, cando a súa autoridade se proxecta localmente, estas 
xefaturas resultan dende logo asimilábeis á categoría de principatus gentis; e sempre, 
no indefectíbel contexto administrativo romano, á de “xefatura mediatizaday. 

Emporiso, coido que a idea máis relevante que xorde do noso longo pero sen 
dúbida superficial repaso do principatus gentis romano, e que dalgún xeito unifica 
semellante diversidade, é outra: todas estas institucións, mesmo a strategía tracia, 
non son nin moito menos innovacións xeradas ao abeiro do dominio imperial roma- 
no, senón pervivencias ou respostas propias dun substrato etno-lingúístico, xurídico 
e gobernativo —bérber, céltico ou pre-céltico, paleo-balcánico, helenístico— moi an- 
terior. Por iso, estas institucións, que segundo o caso dependeron dun sancionamento 
máis ou menos patente por parte do poder romano, representan perante todo unha 
remanencia inequívoca dos usos culturais e políticos indíxenas... Non resultará in- 
oportuno, daquela, admitilo tamén, definitivamente, para o principatus galaico. 

Unha derradeira apreciación que me gustaría formular ao abeiro do exposto ata 
aquí é a aparente relación, canda menos na África romana, entre o principatus e a 
praefectura gentis ($6, 1). Non semella irrelevante, neste senso, que encadrelando 
coa constatación dunha forma rexional de principatus gentis, para a nosa terra con- 

Mapa 2. O principatus gentis no Imperio Romano. 

temos tamén co interesante testemuño dun praefectus Callaeciae'”. Noutro traballo 
recente teño confrontado este cargo, documentado aparentemente na década do 70 
d.C.!?. con outro praefectus aerarii militaris mencionado nunha inscrición braca- 
rense deica o 20/30 d.C."“, suxerindo ademais a posibilidade dunha lectura errónea 
da mención imperial que podería rebaixar na mesma medida o exercicio do propio 
praefectus Callaeciae en cuestión'”. Sexa como for, esta figura apunta claramente a 
un contexto cronolóxico fortemente análogo ao noso principatus. A figura do prae- 
fectus Callaeciae semella a todas luces un cargo vencellado á administración militar 
romana da rexión””; e así, xa que logo, potencialmente adscribíbel ao control das 
súas xefaturas locais, coma unha verdadeira praefectura gentis malia o seu apelativo 
coronímico e non estritamente étnico. Isto, de calquera xeito, non é máis ca unha 
posibilidade factíbel, cuxa resolución terá que ser, se acaso, resultado dunha inves- 
tigación específica na que non pretendo entrar aquí; non sendo, de feito, o primeiro 
en propoñela'”. Non quero, con todo, deixar de sinalar que o testemuño deste prae- 
fectus volve redundar, canda menos a título indiciario, na pertinencia do paradigma 
teórico manexado, o principatus gentis, para O noso caso particular. 

Sexa como for, a consecuencia xeral que dende logo cómpre extraer deste capí- 
tulo é outra, insistentemente suxerida segundo fomos culminando cada un dos seus 
apartados, e xa que logo ben máis doada de formular: na Callaecia, coma noutras 
rexións do mundo romano, houbo á cabeza de certas comunidades étnicas unhas xe- 
faturas de exercicio unipersoal vencelladas a uns usos institucionais anteriores, que 
se mantiveron no cargo logo da conquista. 

Onde conduce esta conclusión? Coido que a resposta é previsíbel: do mesmo 
xeito que fixemos agora cos paralelos expresivos, cómpre incardinarmos o princi- 
patus no contexto global destas figuras de autoridade unipersoal. Nunha palabra: 
explorarmos a historia das xefaturas étnicas na Antigúidade recente, ou o remate da 
Idade do Ferro, no mesmo grande marco histórico europeo e circunmediterráneo... 
Unha historia que non é outra cá historia das realezas desas idades antergas. 


132 CILIL, 3271. 

133 Cfr. nomeadamente M. ALPERS, 1995, p. 213, que sitúa a data post quem no 81 d.C. 

134 CIL, 2423. 

135 M. FERNÁNDEZ CALO, 2018a, p. 100. 

136 Cfr. J. MUÑIZ COELLO, 1980, pp. 140-141; A. TRANOY, 1981, pp. 150-151; M. ALPERS, 1995, p. 213; P. OZCÁRIZ 
GIL, 2014, p. 223; M. FERNÁNDEZ CALO, 2018a, pp. 99-100. 

137 En efecto, xa A. RODRÍGUEZ COLMENERO, 1996, p. 174, valoraba a presenza dunha praefectura romana en re- 
lación ao principatus galaico, embora a través dun indicio externo: unha inscrición lusitana perdida (CIL II, 
5617) con mención dun praefectus Caesarum, mais sen relación ningunha coa Callaecia. 

REALEZAS NA ENCRUCILLADA DA HISTORIA 


Afondarmos na historia das realezas antigas é a tarefa que demandan tanto os 
resultados da nosa análise epigráfica coma o contexto xeral no que puidemos situar o 
principatus gentis en época romana ($84, 6; 6, 7). Porén, a xrealezay categoriza todo 
un universo institucional de moi longo percorrido histórico, presente, polo que aquí 
importa, en boa parte das sociedades antigas dende o mesmo intre no que emerxen 
as primeiras fontes escritas. Como é ben sabido, tal dispoñibilidade documental fica 
intrinsecamente unida ao desenvolvemento dos primeiros estados urbanos, nos que 
a realeza foi, en efecto, o principal organismo gobernativo. Mais non semella que a 
orixe desta institución, nas moi diversas formas que presentará na Antiguidade, teña 
nada que ver co nacemento do Estado, senón cun desenvolvemento institucional 
moito máis primitivo en sociedades pre-estatais. 

Neste senso, o feito de se testemuñaren diversos cognados asociados á realeza 
en moi distantes linguas indoeuropeas permitiu á paleontoloxía linguística verificar 
a existencia dunha institución asimilábel na propia sociedade proto-indoeuropea; ou 
sexa, no mesmísimo Calcolítico da estepa eurasiática. Esta primitiva realeza indoeu- 
ropea, canda, por moito tempo, todas as súas herdeiras e outras institucións análogas 
de pobos sen parentesco etno-lingúístico recoñecido, teñen pouco que ver co orga- 
nismo gobernativo dun Estado; e si moito co que en Antropoloxía se adoita denomi- 
nar uxefatura), independentemente de que dende esta disciplina se tenda a discernir 
a cotío categoricamente ambos os conceptos, no presuposto de ser a realeza unha 
forma de goberno máis ampla e centralizada cá xefatura'. Porén, na Antigúidade 
estes termos non poden ser disociados, e de feito do xefe étnico proto-indoeuropeo, 
“h3réegs, deriva directamente o actual vocabulario romance da realeza”. 


1 Cfr. J.-C. MULLER, 2005, p. 414. Arredor do concepto xefatura, véxase $7, 9. 
2 Cfr.J.P. MALLORY 2 D. Q. ADAMS, 1997, p. 329: ckingo. 


171 


En efecto, esta primitiva xefatura —canda un enorme conxunto doutras insti- 
tucións socio-políticas, dereito, mitoloxía e lingua— difundiuse ao longo de Eurasia 
no milenario proceso de expansión dos pobos indoeuropeos, e evoluíu canda eles, 
desdebuxando os seus trazos primixenios, mesturándose cos usos institucionais pro- 
pios doutros estratos etno-lingúísticos, anteriores ou posteriores; e transformándose, 
en definitiva, canda as grandes mudanzas estruturais das súas sociedades. Á avalia- 
ción deste proceso histórico, no que se refire á evolución dunha realeza indoeuropea 
ata desembocar no principatus galaico, adicareille unha pequena e case meramente 
reflexiva, embora coido que transcendental, atención nun vindeiro capítulo ($$10, 
1-2). Impórtame agora, pola contra, incardinar esta institución non na súa liña xenea- 
lóxica, senón no seu contexto histórico; pois a realeza, en canto a réxime gobernativo 
ou modelo constitucional dunha sociedade, ten pouco que ver coa adscrición et- 
no-lingúística da mesma, e si moito coas súas bases materiais e mesmo coas simples 
tendencias chegadas polo contacto con outras sociedades máis ou menos distantes. 

Por esta razón, a realeza non se limita a un conxunto de institucións propias 
dos pobos indoeuropeos, senón que aparece, procedente dunhas liñas xenealóxicas 
moi diversas pero indistintamente asimilábeis a unha categoría politolóxica análoga, 
nas máis diversas sociedades do mundo antigo e moderno. En efecto, a realeza foi 
unha institución practicamente universal entre os pobos adscritos ás grandes familias 
etno-lingúísticas do mundo circunmediterráneo antigo e actual: a afroasiática e a in- 
doeuropea; mais foino tamén entre moitos outros grupos isolados, coma os eétruscos, 
os Íberos ou os turdetanos, dos que nos ocuparemos polo miúdo neste mesmo capí- 
tulo (mapa 3). Obviamente, baixo semellante amplietude da realeza antiga subxace 
unha diversidade excepcional. Non pode ser o mesmo, abofé, a realeza dun pobo de 
pastores nómades do que a dunha sociedade urbana; e neste senso o rol social dun 
ensi sumerio de comezos do III milenio a.C. tiña moi pouco que ver co dun “h3ré$gs 
proto-indoeuropeo coetáneo. Porén, calquera deles sería traducíbel por “rei” —verba 
que por certo procede directamente da reconstruída indoeuropea, non da sumeria-—, € 
vencellaríase indistintamente, dun xeito máis ou menos definido, a unha autoridade 
suprema, en xeral de exercicio vitalicio e sucesión dinástica, baseada nun privilexio 
xurídico-relixioso asumido pola súa sociedade. 

Nestas circunstancias, a Idade do Ferro e a Antiguúidade recente caracterízanse 
por unha transcendental redefinición das realezas, que conducirá decote á súa aboli- 
ción: como ten sabido ver J. Sanmartín, “o primeiro milenio antes da nosa era seme- 
lla ter traído unha crise da monarquía”. Porén, esta proposición, que o mesmo autor 
matiza, é só parcialmente válida. Non precisamente o I milenio a.C., mais si a Idade 
do Ferro en xeral, despois do colapso do Bronce final (séculos XIII-XII a.C.), vai 


3 J. SANMARTÍN, 2001-2002, p. 418. 

Mapa 3. Realezas na en 


asistir mesmo á implantación de realezas en pobos aparentemente non dotados antes 
delas, como nos transmiten tradicións tan distantes coma a hebrea ou a frixia”. Ins- 
critos na influencia dun ámbito oriental que mantivo con forza as estruturas políticas 
da Idade do Bronce, pequenas realezas, coma a lidia, a meda ou a persa, establecerán 
sucesivamente poderosos imperios dende o século VII a.C.? O que se materializa no 
I milenio a.C. é unha diversificación sen precedentes dos réximes socio-políticos 
locais e a consecuente conformación, canda novas formas de realeza imperial afasta- 
das dos modelos étnicos e os imperantes na Idade do Bronce, de novas constitucións 
republicanas nas cidades-estado ao longo de todo o mundo circunmediterráneo. 

Se definimos o principatus como realeza, imponse daquela contextualizalo 
antes neste contexto global, tan complexo e contraditorio. Obviamente, existen no 
marco circunmediterráneo antigo moi numerosos exemplos potencialmente asimilá- 
beis, cuxo tratamento pormenorizado, con todo, dista dos obxectivos e posibilidades 
razoábeis da presente monografía. Porén, a incardinación histórica do principatus, 
aínda necesariamente superficial, resulta aquí irrenunciábel: tal é o propósito que 
tentará satisfacer o presente capítulo. 


7.1. Unha proposta tipolóxica 


Malia contar cunha inapreixábel bibliografía de estudos de caso ou rexionais, 
a árealeza da Idade do Ferro) ou ada Antigúidade recente) é unha cuestión, na súa 
globalidade, escasamente investigada. Se cadra a propia diversidade subxacente nes- 
tes enunciados explique tal circunstancia, e mesmo obste a pertinencia de todo ache- 
gamento así formulado. Porén, o principatus, como realeza, ten que ser contextuali- 
zado nesta acotación global do problema, o que nos obriga aquí a encetarmos unha 
clasificación teórica ad hoc, que poderá ser máis ou menos oportuna, mais dende 
logo preceptiva para a resolución dos obxectivos que vimos de nos marcar. 

Ao meu ver, o contexto histórico inmediato do principatus permite estable- 
cer unha sinxela tipoloxía xeral segundo o nivel de institucionalización estatal das 
realezas implicadas. Cumpriría distinguirmos, neste senso, entre o carácter estatal 
consolidado das monarquías helenísticas, o incipiente do que denominarei ámonar- 
quías agregativasy, e o carácter esencialmente pre-estatal das 4realezas locais). Esta 
clasificación abrangue así as realezas que van anteceder ao proceso de expansión 
romano; e obviamente elude o propio Principado, o establecemento do goberno im- 
perial en Roma. 

Como é ben sabido, as monarquías helenísticas foron, dende remates do século 
IV a.C., a forma de goberno característica entre a península balcánica polo norte e 


4 Respectivamente, I Sm., 8 ss.; Arr., Anab., II, 3. 
5 A historia destas monarquías foi rexistrada por Herod., Hist., I. 

Exipto polo sur ata o extremo oriental do Irán, cunha eventual difusión deica a mes- 
ma India, resultado da conquista macedonia do Imperio Persa aqueménida e a pos- 
terior fragmentación do legado de Alexandre (est. 6D). A monarquía helenística pro- 
cede, xa que logo, dunha herdanza diversa, que xunguiu unha elite militar de orixe 
balcánica a unha burocrática oriental, sen esquecermos a mesma síntese nos seus 
usos xurídicos, políticos e relixiosos”. A influencia do modelo de Estado helenístico 
rebordou o ámbito estrito das monarquías herdeiras de Alexandre: aludiuse antes á 
India, pero polo que aquí nos importa chegou tamén ás grandes repúblicas que se 
disputaron o Mediterráneo occidental no século III a.C., Roma e Cartago. Resulta es- 
pecialmente significativa, pola súa proximidade e potencial influencia na Callaecia, 
a relativa asimilación dos usos institucionais helenísticos no imperio asentado pola 
familia cartaxinesa dos Barga na península ibérica”. 

Porén, o único importante para os nosos limitados intereses particulares é que 
dificilmente a realeza étnica local do principatus galaico podería asimilarse a esta 
categoría histórica dos complexos, xerarquizados, burocratizados, militarizados, 
multi-étnicos, e supra-locais, imperios helenísticos. Desbotado, pois, todo paralelo 
coas afastadas monarquías helenísticas, cómpre avalialo cos outros dous modelos 
xéÉtnicos) identificados. 


7.2. Monarquías agregativas 


Coa segunda categoría enunciada, a monarquía agregativay, non pretendo nin 
moito menos asentar unha tipoloxía de validez universal; senón, simplemente, ca- 
racterizar baixo unha denominación unívoca unha serie de construtos estatais inci- 
pientes que agromaron ao longo do mundo circunmediterráneo antigo coincidindo 
co proceso de expansión romano e a posterior consolidación das súas fronteiras. 
Con este apelativo de sagregativo)y pretendo aludir á súa común tendencia deica a 
unificación de xefaturas locais preexistentes, a cotío identificándose privativamen- 
te con entidades étnicas recoñecíbeis, xerando así monarquías supra-locais. Abofé, 
tal definición podería ter unha aplicación case infinita, embora aquí cinguireime 
necesariamente aos exemplos máis próximos ao principatus galaico; OU sexa, aos 
ámbitos europeo e mediterráneo antigos. 

Así acotado o problema, o fulcro paradigmático das monarquías agregativas 
se cadra sexa outra volta o norte de África, pola súa longa pervivencia antes, duran- 
te e despois do dominio romano, e a súa escasa tendencia á consolidación estatal. 
Inscritos na estrutura ásegmentaria)) tradicional das sociedades bérberes, á que xa 


6 Para unha completa síntese do helenismo, véxase F. CHAMOUX, 1981. 
7 Embora este tópos teña sido matizado —que non estritamente desbotado— máis recentemente: véxase E. C. GoONn- 
ZÁLEZ WAGNER, 1999. 

nos referimos con anterioridade ($6, 1), estas realezas podían fluctuar entre varios 
segmentos de liñaxe e xeraren así monarquías incipientes, como o foron a númida e 
a mauritana”. Xa mencionamos o caso dos altares da paz de Volubilis, nos que os di- 
rixentes bacuatas son designados principes, agás Xulio Matif, denominado rex (cfr. 
86, 1), que probabelmente poidamos inscribir agora na dinámica “fluctuante)) propia 
das realezas locais bérberes pola súa tendencia á expansión sagregativay). 

Outra área de grande desenvolvemento da monarquía agregativa atopámola nos 
Balcáns. Os primeiros exemplos son gregos, entre os que dende o século VIII a.C. 
consta a conformación de monarquías federais nalgúns ét/ne que agruparon xefatu- 
ras locais preexistentes”. Porén, a realeza grega destaca por outra sorte de desenvol- 
vementos institucionais, do que nos ocuparemos no seu momento ($7, 4). O auxe das 
monarquías agregativas dos Balcáns vincúlase de feito a outro contexto ben diferen- 
te: así, dende a segunda metade do I milenio a.C., daquela coincidindo coa fronteira 
ou simplemente coa soberanía persa, foron agromando grandes construtos políticos 
de longa pervivencia, coma o Épiro, Macedonia e Tracia, que darían consolidado 
as súas estruturas estatais, asimilando —no caso macedonio, de feito, ácreandoy— o 
modelo de Estado helenístico!. 

O caso tracio resulta especialmente significativo, pois o reino odrisio só foi 
constituído despois da conquista persa, como resultado da imposición dun dos múl- 
tipes éthne locais!'. Non moi lonxe de aquí, o noso concepto de monarquía agrega- 
tiva pode ser extrapolado aos construtos políticos creados en lliria” e máis adiante 
en Dacia, neste último caso xa coincidindo durante moito tempo coa fronteira ro- 
mana. Aquí, a imposición de Burebista, en orixe un insignificante rei dos Getaí que 
deu conquistado un pequeno imperio entre O mar negro e a chaira panónica, casa 
claramente co paradigma manexado. Na crueldade amosada cos celtas danubianos 
e as cidades gregas ou helenizadas, segundo Estrabón”, puidera suxerirse mesmo, 
coido, a súa vinculación preferencial coas comunidades de identidade xeto-dacia 
en contraposición aos demais grupos etno-lingúísticos da rexión, materializando 
dun xeito particular o carácter étnico) aquí preconizado para as monarquías agre- 
gativas. 

Máis ao noroeste e coma Dacia á outra beira do Danubio no que dende o sé- 
culo I d.C. se instauraría O máis perdurábel limes romano, chegamos á Xermania. 
Este é un caso evidente dos procesos continuos de agregación étnica e consolidación 


8 D. J. MATTINGLY, 2005 (1992), pp. 32-35. 
I P. CARLIER, 1984, pp. 405 ss. 
10O Arredor da formación e desenvolvemento da monarquía macedonia, véxase M. B. HATZOPOULOS, 1996. 
11 Cfr. Thucyd., Hist., II, 29,2. 
12 Arredor dos reinos ilirios, véxase J. WILXES, 1992, pp. 156 ss. 
13 Str., Geog., VIL, 3, 11. 

das súas estruturas políticas, culminando como é ben sabido na creación de pode- 
rosas confederacións étnicas que chegarían a conquistaren, no transcurso das súas 
migracións, a metade occidental do Imperio Romano ao longo do século V d.C. 
Este proceso de afianzamento político dos pobos xermánicos resulta indisociábel do 
reforzamento, e desdebuxamento, dos caracteres orixinarios da súa realeza. Signifi- 
cativamente, Tácito discernía entre pobos dirixidos por principes dos dirixidos por 
reges"”; e salientando o carácter dinástico da realeza xermánica, sinalaba con todo o 
seu mecanismo de sucesión electivo”. A historiografía institucionalista alemá e bri- 
tánica moderna —sen dúbida influenciada polo mito racial xermánico-— ten tradicio- 
nalmente asumido a forte restricción popular do poder desta realeza'”, tese hoxe moi 
discutida'”. Con todo, o escaso desenvolvemento institucional dos pobos xermánicos 
en relación aos seus veciños meridionais na Antigúidade, e o feito de non se atopar 
unha evidencia unívoca do carácter sagrado da súa realeza'”, se cadra acrediten en 
parte o vello paradigma da libertas xermánica. Con todo, as restriccións desta reale- 
za non poden estenderse a datas serodias, pois a devandita institución incrementou 
dende logo paulatinamente a súa influencia social e a súa vinculación á caudillaxe 
militar ao longo da Antiguidade”, claro factor operativo das migracións e conquistas 
xermánicas do século V d.C. 

Continuando deica o Occidente, as realezas celtas non semellan teren desenvol- 
vido máis ca puntualmente, en época histórica, procesos de agregación asimilábeis á 
monarquía agregativa. Na Galia as relacións de hexemonía entre as ciuitates expre- 
sábanse en forma de clientelas comunitarias”?, o que non implicaba necesariamente 
a unificación do oficio rexio; e dende logo non acontece así cando xa dispomos de 
máis información, na conquista cesariana, pois daquela, como veremos, as realezas 
xa foran abolidas na meirande parte das comunidades ($7, 5). Unha monarquía agre- 
gativa si que podería ser identificada na figura do rei arverno Bituitus, cuxo poder 
hexemónico no sur das Galias durante o século II a.C. se cadra explique que se nos 
refira tanto como rex Aruernorum como basileús ton Allobrigon nas fontes”'. Outro 
posíbel caso, só incipiente, podería atoparse na sublevación de Vercinxetórix, esco- 
lleito imperator —conforme á interpretatio Romana— por un amplo conglomerado 


14 Tac.. Germ., 10-11; 25. 

15 Como ilustra a controvertida expresión de Tácito, Germ., 7: reges ex nobilitate, duces ex uirtute sumunt. 

16 Por exemplo, F. KERN, 1956, pp. 12 ss. 

17 J. CANNING, 2006, pp. 16-17; F. OAKLEY, 2006, p. 36. 

18 Véxase D. H. GREEN, 2000, pp. 123-124. 

19 Ibid., pp. 122-123. 

20O Curiosamente denominadas principatus no corpus cesariano. Unha síntese exhaustiva e recente da cuestión pode 
consultarse en E. ARBABE, 2013, pp. 68 ss. 

21 Respectivamente, Liv., Per, LXI; App., Kelt., 12 [15]. 

de ciuitates de común identificación étnica”... Obviamente, o inmediato esnaqui- 
zamento desta revolta por Xulio César impide asimilar dun xeito unívoco a circuns- 
tancial unión galo-celta a unha monarquía agregativa coma as demais tratadas”'. Na 
Galia, de feito, o propio reforzamento das estruturas republicanas entre as ciuitates 
desaconsella tal asimilación. 

Na Gran Bretaña, pola contra, onde a realeza atoparía unha meirande pervi- 
vencia, sabemos que, en ocasións, algúns reis darían imposto a súa autoridade sobre 
varias ciuitates, como exemplifica o xa tantas veces referido Togidubnus ($6, 2). En 
Irlanda non hai fontes tan antigas, pero as tradicións épicas e xurídicas anteriores á 
conquista normanda do século XII d.C. fornecen unha realeza orixinaria asimilábel 
con exactitude a unha estrutura agregativa, pois sobre os reis de túath aparecían 
eventualmente reis de provincia e ard-rí, de toda Irlanda”“. Os reinos celtas danu- 
bianos, orixinados por un influxo expansivo serodio dende a Galia —e posibelmente 
dende a propia Italia— a partires do século ITV a.C. tamén mantiveron nesta inestábel 
rexión as súas estruturas tradicionais; e malia eventualmente subordinaren ás colec- 
tividades étnicas veciñas, Ou sufriren o seu dominio, non semella que tales hexemo- 
nías circunstanciais tivesen incluído a unificación do oficio rexio””. Temos noticia, 
non obstante, dun certo Critasirus que si tería unificado os boios e os tauriscos antes 
da conquista do dacio Burebista””. De calquera xeito, xa Danubio arriba, o reino 
do Nórico si que acadaría unha pervivencia significativa. Segundo G. Alfóldy, este 
construto político supra-local desenvolveríase a partires duns Norici epónimos asen- 
tados na actual Carintia, formando unha moi tenue confederación entre as demais co- 
munidades célticas da rexión”. Isto non desbota o importante rol da súa monarquía; 
e neste senso constan, por exemplo, as alianzas exteriores dun dos seus reis, Voccio, 
a través do matrimonio da súa irmá co poderoso —e polígamo-— rei suevo Ariovisto, 
en tempo de César””. Por último, o grao de centralización política no extremo oriental 
do asentamento céltico, Galacia, houbo de ser tamén cativo malia a súa forte cohe- 
sión nos conflitos bélicos; e de feito a súa unificación como reino non se produciu ata 
Deiotaro (est. 6E), a mediados do século 1 a.C., xa baixo os estándares helenísticos 
e un evidente influxo romano. Porén, xa dende antes se terían producido tentativas 
unificadoras dentro do paradigma das monarquías agregativas aquí estudadas, no 
que de feito semella casar a figura de Ortiagón, a remates do século II a.C.” 


22 Caes., B.G., VIL, 63. 

23 J. COLUIS, 2000, p. 321. 

24 Arredor dos diversos títulos rexios gaélicos, véxase F. J. BYRNE, 1973, pp. 41-42. 

25 Arredor da turbulenta historia política pre-romana desta rexión, véxase A. Mócsvy, 2014 (1974). 
26 Str., Geog., VIL, 5,2. 

27 G. ALFÓLDY, 1974, p. 31. 

28 Caes., B.G., 1,53. 

29 Polyb., Hist., XXII, 21. 

Pasando dun extremo a outro do asentamento céltico e das súas constitucións 
políticas, cómpre situar aos celtíberos nun proceso de transformación institucional 
análogo ao da Galia, descoñecéndose entre eles realezas de dimensión supra-local 
(cfr. $7, 6). E finalmente, xa fóra do que pode ser asimilado sen reservas ao marco 
etno-lingúístico celta, embora obviamente si nun mesmo ámbito indoeuropeo oc- 
cidental, M. V. García Quintela ten debuxado unha caracterización semellante á de 
todas estas realezas agregativas para o lusitano Viriato, quen, partindo duns inicios 
precarios, no apoxeo do seu poder acadaría unha autoridade sobre boa parte do occi- 
dente da península ibérica”. 

Como se comproba, múltiples monarquías agregativas foron formadas durante 
a Antiguidade recente entre sociedades moi diversas, decote sen parentesco etno-lin- 
gúuístico ningún, mais sempre vinculadas a un desenvolvemento estrutural análogo: 
sociedades sen Estado, embora habitualmente baixo a influencia de potencias im- 
periais. Este artellamento interno podía consolidarse, deica a súa estatalización, ao 
abeiro da súa meirande ou menor pervivencia histórica, que no contexto no que nos 
movemos se concretaría na influencia helenística e máis tarde a romana. Isto pode 
ilustrarse co desenvolvemento de cortes e centros políticos, coma a Sarmizegetusa 
de Decébalo, en Dacia; ou con innovacións estritamente organizativas, coma a im- 
plantación do modelo lexionario nos exércitos de Deiotaro en Galacia e Xuba I en 
Numidia (est. 6A e E)”'. O carácter agregativo destas realezas non é, xa que logo, 
máis ca un resultado do artellamento estrutural das súas sociedades, susceptíbel de 
se difuminar canda a evolución das mesmas. En efecto, por embaixo da monarquía, 
máis ou menos institucionalizada, estes construtos políticos abranguían comunida- 
des étnicas administrativamente disgregadas, rurais e mesmo nómades, nas que os 
vínculos de parentesco pesaban máis cós civís. A monarquía era un verdadeiro Es- 
tado incipiente; mais a estrutura sobre a que repousaba, unha constelación de socie- 
dades locais isoladas, non plenamente estatalizadas, e en moitos casos nin sequera 
sedentarizadas. 

Isto podería dar unha certa impresión de 4primitivismoy, o cal resulta inexacto. 
Unha monarquía agregativa non podería xurdir en calquera sociedade átribal), senón 
só naquelas nas que tivese agromado un sector da poboación vinculado dalgún xeito 
ao exercicio bélico, do que procedese un líder carismático, co seu crecente séquito de 
guerreiros, que cohesionase a través dos seus éxitos militares un grupo amplo de co- 
munidades locais, normalmente emparentadas en termos etno-lingúísticos, e asentase 
sobre elas unha dinastía. A monarquía agregativa emerxe preferentemente, xa que 
logo, en sociedades que teñen xa unha certa complexidade interna alén dos grupos 


30 M.V. GARCÍA QUINTELA, 1999, p. 217. 
31 D.C. BRAUND, 1984, p. 116. 

de parentesco máis inmediatos. Porén, non hai que pensar necesariamente, en orixe, 
nunhas elites guerreiras, embora estas acadarían sempre un amplo desenvolvemento 
ao abeiro das monarquías agregativas. Emporiso, nestas sociedades si que se tería 
producido canda menos un desequilibrio significativo entre a poboación e os recur- 
SOS, Xa sexa pola estratificación social ou, simplemente, por unha depauperización 
xeral ou o emerxer de posibilidades económicas máis atractivas cás actividades me- 
ramente produtivas. Neste senso, non debería de nos abraiar que en moitos casos es- 
tas monarquías agregativas procedesen máis ca dun sector aristocrático definido, de 
grupos guerreiros marxinais, xa fosen bandidos, dos que por certo se coñecen varios 
exemplos de dynastai orientais”, ou simplemente iuuenes vinculados a un exercicio 
das armas diferenciado por segmentos de idade. Non podo evitar sinalar que a figura 
de Viriato, pastor lusitano”, se vincularía necesariamente a algún destes exemplos. 

Fronte a esta diversidade de contextos sociais nos que se xestaron as monar- 
quías agregativas, hai un factor que en boa medida as unifica: a súa sistemática 
aparición en áreas de fronteira, nas que civilizacións máis avanzadas exercían a súa 
influencia. Resultan especialmente evidentes o caso macedonio e tracio verbo ao Im- 
perio Persa, o númida é mauritano verbo ao cartaxinés, ou o dacio e xermano verbo 
ao romano. A que pode deberse esta tendencia común entre sociedades tan distan- 
tes? Os antropólogos R. B. Ferguson e N. L. Whitehead cuñaron o concepto “zona 
tribab) para caracterizaren estes contextos históricos nos que comunidades étnicas 
subdesenvolvidas entran en contacto con potencias imperiais, experimentando como 
consecuencia fortes transformacións internas”. A etiqueta pode resultar máis ou me- 
nos oportuna, mais dende logo as mudanzas socio-políticas condicionadas pola in- 
fluencia imperialista nestas áreas fronteirizas, polo contacto diplomático, o emerxer 
de novas posibilidades económicas, e a simple ameaza militar, resultan a todas luces 
evidentes. Polo que agora nos importa, a creación destas monarquías agregativas 
viuse a cotío condicionada pola vindeira presenza —e ameaza— dun Estado imperial 
veciño, e as transformacións sociais a ela asociadas. 

Coido que, malia a inevitábel superficialidade da nosa exposición, tendo per- 
corrido xa a xeneralidade do marco circunmediterráneo antigo, podemos por fin 
avaliarmos, como fixemos antes co exemplo helenístico, a afinidade da monarquía 
agregativa co principatus galaico. Neste caso o resultado negativo non é menos evi- 
dente: a característica esencial da monarquía agregativa é a súa agrupación rexional 
de entidades étnicas locais; e a autoridade dos principes galaicos, cómpre repetilo 
unha vez máis, limitouse a unha soa ($5, 4). 


32 Cfr. M. SARTRE, 1994, pp. 15 e 17. 

33 Cas., Hist., XXIL, 73, 1. 

34 R. B. FERGUSON £ N. L. WHITEHEAD, 2005 (1992). Arredor da súa aplicación á Callaecia pre-augustea, véxase 
$82,9e9,5. 

Emporiso, si que emerxe unha nidia analoxía que encadrela con outros resul- 
tados previos deste mesmo estudo. En efecto, as rexións nas que se documenta a 
monarquía agregativa —África, Gran Bretaña, os Balcáns, as provincias danubianas— 
coinciden con exactitude coas que máis tarde, baixo pleno dominio romano, asenta- 
rán o principatus gentis (cft. $6; e especialmente mapas 2-3). Coido, neste senso, que 
M. V. García Quintela demostrou unha lúcida intuición na súa interpretación orixinal 
—non así na súa revisión posterior— ao vincular o principatus galaico ao mesmo ho- 
rizonte institucional cá figura de Viriato””, que aquí incardinamos nunha longa serie 
de monarquías agregativas. Obviamente, Viriato non pode ser adscrito sen a debida 
crítica á cultura castrexa da Callaecia; pero o feito de que, baixo dominio romano, 
o principatus gentis sucedese a monarquías agregativas meirandes, esnaquizadas 
como consecuencia da conquista, podería apoiar a hipótese de que unhas circuns- 
tancias análogas tivesen operado na evolución histórica do noso caso particular, o 
principatus galaico... Mais a avaliación de tal posibilidade, recusábel neste capítulo 
de contextualización xeral, só poderá ser atendida máis adiante ($9, 5). 


7.3. Realezas locais 


A consecuencia derivada do ata aquí exposto é que o principatus galaico, inde- 
pendentemente do seu se cadra fluctuante desenvolvemento histórico como realeza, 
e cinguíndonos á forma na que efectivamente se constata, ha de pescudar os seus 
paralelos externos en exemplos de proxección moito máis local cás monarquías he- 
lenísticas e agregativas que vimos de tratar. Estes paralelos son, precisamente, as 
realezas locais. 

En grande medida, tal áproxección locab; pode semellar só unha cuestión de 
tamaño. As realezas locais anteceden ás monarquías agregativas, as cales non son 
senón unha agrupación das primeiras a través da unificación —ou xerarquización— do 
oficio rexio, polo que o marco social e o propio funcionamento institucional de un- 
has e outras resulta potencialmente análogo. Mais a analoxía non remata aquí, pois 
na Antiguúidade —coma hoxe- toda comunidade política, mesmo de proxección local, 
consistía nun agregado de entidades menores. Os démoi e kómai nas póleis gregas, 
as curiae primitivas en Roma e se cadra no resto do Lacio, os pagi nas ciuitates ga- 
las, ou o propio castellum na Callaecia, constitúen claros exemplos disto”. Porén, 
estas fraccións socio-territoriais non só subdividían a comunidade política, senón 


35 M. V. GARCÍA QUINTELA, 1999, p. 217, n. 5. Para unha avaliación historiográfica das achegas deste autor, con 
citas textuais, véxase $2, 8. 

36 Arredor dos pagi galos, L. Lamoine, 2009, pp. 13-14; M. Tarpin, 2009. Unha boa síntese da curia primitiva ro- 
mana pode consultarse, en galego, en C. Búa Carballo, 2003. Véxase M. V. García Quintela, 2002, para análises 
cruzadas entre os exemplos celtas e gregos. O castellum galaico xa o estudamos noutro capítulo deste mesmo 
ensaio (85, 5). 

Estampa 7. Realezas antigas na pintura 
Páxinas anteriores. Primeira páxina, arriba, O Rapto das Sabinas de J.-L. David: Museo do Louvre, París (A). 
Óleo sobre lenzo de estilo neoclásico, composto a remates do século XIX. O xenial artista francés interpreta 
o lexendario episodio aos pés dunhas impoñentes e anacrónicas murallas de Roma, cos sabinos á esquerda e 
os romanos —obsérvese a loba capitolina no escudo do soldado en primeiro plano-— á dereita. Atrapadas entre 
impetuosos, embora apenas púberes combatentes, as sabinas e os seus fillos ocupan o centro da composición. 
Os brazos estendidos dunha muller sabina dá orde a toda a escena, e semella prefigurar o desenlace do episo- 
dio e a razón pola que o reproducimos: a paz e o ásinecismo)) entre OS romanos e OS sabinos; a mesma orixe 
da comunidade civil da antiga Roma. A partires dunha fotografía anónima do repositorio dixital Commons 
Wikimedia. Abaixo, O combate entre os Horacios e os Curiacios de G. Cesari: Museos Capitolinos, Roma 
(B). Fresco de estilo manierista, composto a comezos do século XVII. O ácabaleiro de Arpinoy dá vida ao in- 
tre culminante do lexendario duelo entre campións, no que Publio Horacio dá morte ao último dos Curiacios, 
entre os cadáveres dos seus respectivos irmáns. Os dous exércitos, sen vestixio da hostilidade que conducira 
á guerra entre as súas cidades, contemplan tranquilamente o combate en segundo plano, encabezados polos 
barbados Tulo Hostilio (dereita) e Mecio Fufecio (esquerda): respectivamente, o terceiro rei de Roma... e o 
primeiro ditador de Alba Longa. A partires dunha fotografía de M.-L. Nguyen (B) no repositorio dixital Com- 
mons Wikimedia. Segunda páxina, arriba, A morte de Viriato, de J. de Madrazo: Museo do Prado, Madrid (C). 
Óleo sobre lenzo de estilo neoclásico, composto a comezos do século XIX. O cadro reproduce o intre no que 
Viriato é achado morto polos seus soldados e lugartenentes, lusitanos evocadoramente pintados coma se fosen 
gregos, no medio dunha tenda que non agocha o carácter emerxente e provisorio do poder do máis célebre 
caudillo hispano da Antiguidade, e da súa frustrada monarquía sagregativay. A partires de fotografía pública 
do Museo del Prado. Abaixo, A morte de Dido, de G. B. Tiepolo: Museo Pushkin, Moscova (D). Óleo sobre 
lenzo de estilo rococó, composto na segunda metade do século XVIII. O xenial veneciano reproduce o intre 
no que a lexendaria raíña cartaxinesa Dido —abandonada polo heroe troiano Eneas, seu amante e devanceiro 
dos romanos- se suicida sobre a súa pira funeraria, entre unha difusa pero sobrecolledora paisaxe arquitectó- 
nica, e toda a súa corte: mozos, carpideiras, dous elegantes paxes renacentistas, un logrado soldado con capa e 
capacete de estilo clasicista, e un ancián que lembra, con certo anacronismo —ou non?-—, ao arquetipo do sabio 
xudeu. A partires de fotografía anónima do repositorio dixital Commons Wikimedia. 

que en grande medida a antecederon. Neste senso, tradicións moi antigas adscri- 
bían á realeza a unificación destas entidades previas nunha soa comunidade política, 
como ilustra Plutarco verbo ao ásinecismo)) da Ática por Teseo ou a integración dos 
sabinos en Roma por Rómulo e Tito Tacio (est. 7A)”. De feito, no pensamento an- 
tigo, a agregación de familias en aldeas e de aldeas en cidades foi concibida como o 
mecanismo de conformación do Estado dende Aristóteles?”. 

Evidentemente inspirado polo perfecto esquema aristotélico, o brillante N. D. 
Fustel de Coulanges concibiu o proceso de conformación da pólis e ciuitas antigas 
como a agregación primitiva de familias en fratrías, das fratrías en tribos, e das tribos 
na cidade”. R. Drews, traballando unha achega previa de J. Andreev, simplificaría 
este esquema: para el, a pólis grega xurdiría, a partires do período xeométrico (sécu- 
los IX-VIII a.C.), da integración consensual entre hasileis, xefes aldeáns preexisten- 
tes“?. É certo que esta bhasileia, a realeza grega, foi, como demostrou P. Carlier e axi- 
ña repetiremos aquí”', unha realidade ben máis complexa e asociábel dende antigo a 
entidades de meirande proxección xeográfica; mais a súa vinculación a sinecismos, 
a través da agregación de comunidades e realezas preexistentes —se cadra non tan 
estritamente aldeás como preconizaba R. Drews, nin nun proceso tan lineal, nin vin- 
culado necesariamente ao período xeométrico— segue a ilustrar con verosimilitude a 
historia primitiva desta institución e a da propia pólis grega. 

A realeza enxérgase como organismo gobernativo das comunidades locais de 
múltiples ámbitos xeográficos —coma os xa citados de Grecia, o Lacio, a Galia ou, a 
través do principatus galaico, a Callaecia— dende tempos recuados; e como tal suxi- 
re a súa inherente ligazón ao propio proceso de conformación de tales comunidades. 
As realezas locais, deste xeito, houberon de bascularen a cotío entre os lugares de 
asentamento e pequenos segmentos de identificación étnica coma as monarquías 
agregativas, embora cinguíndose normalmente ao ámbito da veciñanza inmediata. 
Mais chegou un intre —coma na monarquía agregativa chegou a súa estatalización— 
no que as comunidades políticas locais se vincularon a grupos humanos moi defini- 
dos e excluíntes cos veciños. Por iso, os procesos que conduciron á conformación 
das realezas locais e das monarquías agregativas son claramente dispares e ocorreron 
en épocas mutuamente afastadas; e como veremos tamén, en chanzos sucesivos do 
desenvolvemento social das súas comunidades ($9, 5). 

A conformación destas realezas locais fica de calquera xeito intrinsecamente li- 
gada á das súas comunidades etno-políticas, procesos que indistintamente se recúan 


37 Plut., Thes., 24; Rom., 19-20. 

38 Arist., Polit., 1, 1252b. 

39 N.D. FUSTEL DE COULANGES, 1866, pp. 143 ss. (cap. iii, 1). 
40 R. DREws, 1983; J. ANDREEV, 1979. 

41 P. CARLIER, 1984. 

moito no tempo, resultando inapreixábeis en termos históricos pola ausencia, daque- 
la, de documentación escrita. Estas comunidades conformáronse e consolidáronse 
en datas temperás, embora probabelmente non se estabilizasen ata a súa integración 
en entidades políticas meirandes, supra-locais, coma as monarquías agregativas que 
vimos de tratar ou o propio Imperio Romano, que as conquistaron, taxaron as súas 
riquezas, redefiniron os seus límites, arbitraron os seus conflitos externos e, nalgúns 
casos, as destruíron para sempre. Emporiso, malia que a orixe destas comunidades 
estivo probabelmente ligada á das súas realezas, o seu desenvolvemento bifurcouse 
na Antiguidade recente, conforme a ritmos diferentes en cada ámbito xeográfico, 
pero sen apenas excepcións. En efecto, así como as comunidades locais se viron inte- 
gradas noutros construtos políticos, baixo constitucións diversas, as súas realezas co- 
rreron unha sorte ben distinta: non o auxe e devalo das monarquías helenísticas, non 
o emerxer esporádico das monarquías agregativas; senón a súa retracción constante 
como órgano de goberno. Tamén isto soubo ver, coido que con meirande fortuna, o 
brillante N. D. Fustel de Coulanges”. 

Mais tratarmos un tema en termos tan xerais e abstractos pode resultar inopor- 
tuno, especialmente cando, coma neste caso, non contamos con investigacións glo- 
balizadoras nas que fundamentarmos os nosos presupostos. Por iso, o que propoño 
de seguido é adicarmos unha atención individualizada a diversas rexións ou ámbitos 
culturais definidos nos que se testemuña, ou se intúe, a existencia de realezas locais 
na Idade do Ferro, pero que no seu contexto de afianzamento civil foron substituídas 
sistematicamente por formas de goberno estatal, monárquico ou republicano, máis 
complexo có orixinario. Estes ámbitos son Grecia, Italia, a Galia, a península ibérica, 
e Fenicia, a partires de cuxa análise individualizada proporei un ensaio de síntese... 
Pois recoñecermos este proceso na súa globalidade terá, por suposto, fondas impli- 
cacións para a interpretación particular do principatus galaico. 


7.4. A realeza grega 


Grecia é sen dúbida o espello da historia política e institucional —coma en tantas 
outras cuestións— do mundo circunmediterráneo antigo, ou canda menos da súa parte 
occidental. E dentro do que aquí nos interesa, Grecia é nomeadamente o espello da 
evolución da realeza, pois o seu desenvolvemento antecede ao que, conforme a dife- 
rentes ritmos, acontecerá posteriormente en moi diversas sociedades antigas, segun- 
do veremos en cada caso. E para nós, o espello da realeza grega é ineludibelmente o 
decisivo estudo de P. Carlier ao respecto“?, que será onde apoiaremos, fundamental- 
mente, a nosa exposición. 


42 Cfr. N.D. FUSTEL DE COULANGES, 1866, pp. 302 ss. (cap. iv, 3). 
43 P, CARLIER, 1984. 

O rexistro grego é excepcional. A realeza testemúñase en documentación escri- 
ta, coma no Próximo Oriente, dende a mesmísima Idade do Bronce. Esta documen- 
tación procede dos arquivos achados nos conxuntos pacegos da cultura micénica, 
primeiros testemuños da lingua grega na súa forma máis antiga constatada, o gre- 
go micénico, escrito nun sistema semi-silábico coñecido como lineal-B. Nas táboas 
micénicas aparecen referencias a wa-na-ka, reis supremos dos pazos e dende logo 
tamén das bisbarras adxacentes, vencellados a unha autoridade sagrada e militar““; 
e ga-si-re-we, referencia xenérica a úxefes), podendo denotar dende agrupacións 
laborais a pequenos reis rurais baixo a soberanía dos wa-na-ka”“”. Estes termos fi- 
carán longamente no léxico grego: wa-na-ka, pola caída do digamma (F, w 2 g), 
convértese no ánax; namentres ga-si-re-we, por paso da labiovelar a bilabial (k” 2 
D), en basileús””. O primeiro termo, ánax, que ilustrativamente aínda reserva Homero 
a Agamenón“, o rei sobre os reis dos aqueos, decaerá posteriormente do seu uso — 
equiparado, por outra banda, á familia léxica de “señor”; de xeito que o segundo, 
basileús, converterase na designación por antonomasia da realeza grega post-micé- 
nica (est. 5SB-C). 

Esta deriva semántica viuse determinada pola crise da Idade do Bronce final, 
unha serie de turbulencias políticas e económicas, e ineludibelmente migratorias, 
que supuxeron o colapso da civilización micénica, canda a hitita e as cidades cos- 
teiras do Levante mediterráneo, arredor do século XII a.C. En Grecia, Os pazos mi- 
cénicos foron destruídos e asistiuse a unha retracción económica e simplificación 
social sen precedentes. As entidades políticas da xidade escura) resultante (séculos 
XII-VIII a.C.), sen dúbida de natureza non estatal, houberon de teren polo común 
unha proxección territorial e dende logo unha complexidade institucional modestas. 
É neste contexto onde o wa-na-ka, o grande soberano pacego, deixa paso no arcervo 
léxico grego ao ga-si-re-we, a pequena xefatura rural preexistente e equivalente ou 
asimilada á traída polos dorios na súa migración, ao comezo do período. 

A sociedade que emerxe logo desta idade escura, canda a re-adopción da escritu- 
ra e a consecuente aparición do alfabeto grego, presenta xa a todas luces unha realeza 
en crise. Homero, a quen o ciclo épico da guerra de Troia —sen dúbida reaproveitado 
dunha anterga tradición micénica remanente”— non lle serve senón para representar 
un retrato achegado á institución rexia do seu tempo””, debuxa o paradigma das reale- 


44 Ibid., pp. 125-131. 

45 Ibid., p. 115. 

46 M. VENTRIS A J. CHADWICK, 1953. Téñase presente que o q nas trascricións de micénico equivale ao qu latino 
(kw). 

47 Porexemplo, Hom., II., T, 390. 

48 P. CARLIER, 1984, p. 142. 

49 Véxase, nomeadamente, J. LATACZ, 2004 (2001). 

5O P. CARLIER, 1984, pp. 210-214. 

zas gregas de úalto arcaísmoy”!. Sintetizando a fulcral achega de P. Carlier, sobre todo 
a Ilíada define unha realeza fortemente humana, imperfecta, próxima ideoloxicamen- 
te aos seus súbditos e escasamente institucionalizada; mais tamén dotada dunha certa 
sacralidade, suxeita estruturalmente a un exercicio vitalicio e dinástico, e circunstan- 
cialmente á dirección bélica e á presidencia —que non dirección— das asembleas das 
súas comunidades”. Os trazos divinos da realeza micénica foran daquela transferidos 
a Zeus, nunha plausíbel redefinición teolóxica da ideoloxía rexia”, na que o soberanía 
doméstica e absoluta do ánax muta na pública e consensual do hasileús?”. Porén, P. 
Carlier tamén amosa cómo a Odisea, co conflito dos pretendentes de Penélope e o 
triunfo final de Ulises, paradigma do “individuo excepcional”, prefigura o conflito 
aristocrático e a ideoloxía tiránica grega que estaba por vir”... E sen saírmos do ám- 
bito dos precursores da literatura grega, a Tespias de Hesíodo era xa sen dúbida no seu 
tempo unha pólis de goberno aristocrático, non monárquico””. 

En efecto, a partires do século VIII a.C. arrinca a época arcaica, na Que se está a 
producir —dentro dunha dinámica estrutural que afonda as súas raíces no precedente 
período xeométrico)— un notábel incremento demográfico e produtivo; canda a 
apertura de novos contactos exteriores, favorecidos sobre todo polas colonizacións 
mediterráneas; e, polo que aquí interesa, a urbanización e o desenvolvemento do 
Estado: o nacemento da pólis. Este proceso, e nomeadamente o devandito século 
VIII a.C., coincide co devalo xeneralizado da hasileia grega”. A eito, aristocracia 
das póleis, empoleirada neste tempo pola acumulación de riqueza e a xestación das 
súas clientelas sociais, vai tender a prescindir dos basileis, o que dará lugar, logo 
evidentemente de procesos de conflagración civil (stásis), a réximes aristocráticos 
ou Kxoligárquicosy. Sintetizando, canda G. Glotz, este complexo proceso, a aristocra- 
cia servirase das institucións preexistentes —consellos e asembleas— e irá artellando 
as diferentes maxistraturas, decote resultantes da evolución de vellos cargos: así, 
nomeadamente, o arcontado (de árchon, “maxistrado”), maxistratura republicana su- 
prema, fora orixinariamente o delegado aristocrático na casa do bhasileús?”. 

Nestas circunstancias, Os basileis terán que se adaptaren, reducíndose a unha 
mera maxistratura máis, ao novo réxime aristocrático; ou ben tentar impedir pola 
forza a súa instauración. Esta pugna causaría, segundo P. Carlier, o devalo da vella 
ideoloxía rexia grega: 


51 De feito, “royautés de haut archaisme”, concepto cuñado por P. CARLIER, 1984. 
52 P. CARLIER, 1984, pp. 178-194. 

53 F.J. GONZÁLEZ GARCÍA, 2002, pp. 71-94. 

54 R. DESCAT, 1979, pp. 229-240. 

55 P. CARLIER, 1984, p. 214. Cfr. $7,9. 

56 Ibid., p. 504. 

57 G. GLo1Z, 1929, p. 79. 

58 Ibid., p. 118. 

Entrementres os aristócratas, a cotío apoiados polo démos, tentan limitar os poderes 
rexios, O rei procura impór unha autoridade máis absoluta. Neste senso, os actos 
de hybris que a tradición atribúe aos derradeiros reis reflicte probabelmente, a un 
tempo, a actitude que adoptaron realmente e a propaganda dirixida contra eles”. 


En Grecia, esta nova monarquía xabsolutas, apoiada nas súas riquezas e clien- 
telas persoais, amais de no recurso sistemático á forza, será nidiamente distinguida 
da realeza tradicional, vinculada meramente, como xa vimos, a unhas prerrogativas 
políticas e relixiosas asumidas polo dereito consuetudinario: tal é a distinción entre 
tyrannía e basileia”. En xeral, a imposición dos tiranos gregos non derivará dunha 
simple redefinición das atribucións dos vellos reis, senón dun proceso máis ou me- 
nos longo de stásis no contexto da inestabilidade do réxime aristocrático. Os tiranos 
adoitaban ser líderes de faccións políticas que daban construído un poder unipersoal 
a través das súas bases materiais e habilidades particulares, atraéndose nomeada- 
mente as simpatías do pobo (démos), prexudicado polo réxime aristocrático“!. Mais 
a tiranía, rexeitada en orixe polas elites, será finalmente tamén deostada pola men- 
talidade popular, por mor do progreso do ideal áisonómicoy”: é desta sensibilidade 
de onde deriva a súa actual dimensión semántica negativa entre as linguas europeas 
modernas. Excepcionalmente, certos tiranos recibiron o título de basileús”?, o que 
obviamente non implica unha recuperación dos usos institucionais da realeza pre-es- 
tatal grega, senón un interese lexitimador definido nunha sociedade xa moi diferente 
a aquela da Idade Escura. 

En suma, nos períodos arcaico e clásico a realeza grega tradicional desa- 
parece, substituída por réximes aristocráticos ou tiránicos, e eventualmente re- 
convertida nunha maxistratura de carácter xudicial e relixioso en moitas cidades, 
das que se coñece especialmente o caso ateniense”. Porén, a adiarquíay ou dobre 
realeza espartana, malia se readaptar tamén a un complexo réxime republicano, 
ficará como institución dinástica significativamente vencellada, coma a realeza 
homérica, á presidencia das asembleas e a dirección dos exércitos”. En calquera 
caso, Grecia constitúe o exemplo paradigmático da crise das realezas tradicionais 
como consecuencia da complexización social e a conformación do Estado na An- 
tigúidade recente. 


59 P. CARLIER, 1984, p. 509, adaptando a súa transcrición grega ás convencións ortográficas observadas no presente 
ensaio. 

60 Cfr. ibid., pp. 234-239. 

61 C. Mossé, 1970, p. 11. 

62 P. CARLIER, 1984, p. 511. 

63 Por exemplo, Polyb., Hist., 1, 9,2. 

64 Cfr. o longo cap. III de P. CARLIER, 1984. 

65 Nomeadamente, P. CARLIER, 1984, pp. 301-315. 

A xeneralizada disolución da realeza grega no período arcaico circunscribiu a 
cotío os estudos modernos desta institución ao período helenístico””. A realeza ato- 
paría, certamente, un renovado desenvolvemento en Grecia a partires da conquista 
de Filipo II de Macedonia, co establecemento de poderosas monarquías supra-lo- 
cais, xa distantes daquela primixenia realeza étnica, aptas para se afirmaren fronte ás 
forzas sociais das póleis. Porén, non escaparon tampouco, en ocasións, ao proceso 
global ao que nos temos achegado no presente apartado: así, por exemplo, a mo- 
narquía pergamea disolveuse en virtude do testamento de Atalo III, co que os seus 
estados foron integrados ao remate do século II a.C. na República romana””; e, dun 
xeito máis significativo, o Épiro constituíuse en república federal no 234 a.C...“ As 
forzas sociais que na Antiguidade recente conducirían ao triunfo da república nas 
cidades-estado, culminado precisamente —e se cadra paradoxalmente— baixo o do- 
minio imperial romano, non discriminaron, como vemos, excepcionalmente, certos 
construtos políticos supra-locais. 


7.5. Realezas itálicas 


Pasando á outra e verdadeira raíz da civilización occidental, Roma, coido sig- 
nificativo escomezarmos coa ponderación do relato das #orixesy) da cidade eterna, 
cuxa confianza, segundo podemos sintetizar recorrendo a F. J. Lomas e P. López 
Barja de Quiroga, é suxeito de ampla matización na historiografía moderna: 


Dende, canda menos, 1738, cando L. de Beaufort publicou en Utrecht unha Diser- 
tación arredor da incerteza dos cinco primeiros séculos da historia de Roma, existe 
unha corrente escéptica que nega, en meirande ou menor medida, toda credibilidade 
ao relato das orixes”, 


Como é ben sabido, este relato das orixes fai descender o Estado romano dunha 
lexendaria realeza procedente do matrimonio entre o heroe troiano Eneas e Lavinia, 
filla do rei Latino dos aborixes —epónimo, efectivamente, dos latinos—, ao que seguiu 
a fundación de Lavinio. O seu sucesor Ascanio fundaría pola súa banda Alba Longa, 
cidade que había de se converter na sé da realeza latina. Ao termo dunha longa xe- 
nealoxía, o avó de Rómulo e Remo, Númitor, accedería ao trono desta cidade antes 
da usurpación de Amulio e logo de ser restaurado polos seus netos”. A realeza de 
Roma, fundada segundo a tradición por Rómulo no 753 a.C., vincularíase así a unha 
anterga realeza latina. 


66 Ibid., p. vii. 

67 Liv., Per, LVIII, 3. 

68 Cfr.J. WILxEs, 1992, p. 157. 

69 F.J. LOMAS SALMONTE K£ P. LÓPEZ BARJA DE QUIROGA, 2004, p. 5O. Cfr. G. DUMÉZIL, 1974 (1966), pp. 21-30. 
TO Liv., A.U.C., L, 1-5. 

Pouco importa agora determinarmos a historicidade destas tradicións e as dos 
seis reis que, despois de Rómulo, foron escolleitos sucesivamente para o trono de 
Roma, enmarcados nun relato obviamente máis ou menos mitificado e recoñecidos 
só por unhas fontes relativamente serodias que probabelmente informan ben pouco 
das atribucións que verdadeiramente tivo esta realeza e dos feitos reais nos que se 
viu implicada. De calquera xeito, resulta sen dúbida salientábel que G. Dumézil 
interpretase no seu momento a xenealoxía rexia de Roma non como un relato his- 
tórico mitificado, senón como un relato mítico #historificadoy; reproducindo así, 
precisamente, certos trazos da ideoloxía indoeuropea dos antigos romanos”'. Para- 
doxalmente, isto favorecería a historicidade dos usos institucionais reflectidos nestas 
tradicións. 

Porén, nada disto se sitúa dentro do noso interese inmediato. O que aquí impor- 
ta é fundamentalmente que a realeza romana foi substituída nun intre determinado 
por un réxime republicano. Segundo a tradición, o derradeiro rei, Tarquinio o sober- 
bio, tería sido expulsado no 509 a.C. por unha sublevación popular estoupada tras a 
violación da nobre Lucrecia. Este Tarquinio encadrela coa transformación despótica 
da institución monárquica que viamos antes nas tiranías gregas. Tal impresión non 
só se ve favorecida polo alcume e os abusos deste rei, senón pola súa propia chegada 
ao poder nunha sublevación contra o seu antecesor Servio Tulio?”. A dimensión tirá- 
nica do poder real está, en efecto, presente en toda a tradición arredor da monarquía 
romana e nomeadamente nos reis etruscos”. En Roma, a primitiva implantación da 
República é un proceso complexo, no que se mestura a intervención etrusca e latina 
a prol da restauración da monarquía, pero que en calquera caso tería derivado axiña, 
ao escomezar 0 século V, no establecemento do consulado como maxistratura supre- 
ma colexiada en substitución da realeza, incrementándose asemade as competencias 
dun Senado preexistente””. Porén, o desenvolvemento xurídico e institucional sería 
longo, atopando como fito relevante a promulgación da Lei das XII táboas no 450 
a.C., que culmina a progresiva imposición do Estado romano fronte aos poderes 
xentilicios. 

Malia a precariedade da documentación, a historia da realeza romana pode en- 
cadrarse nidiamente nun contexto itálico máis amplo, no que por certo non seme- 
llan existir barreiras etno-lingúísticas relevantes. Se damos credibilidade á tradición 
transmitida por Tito Livio, a realeza era unha institución común entre as comunida- 
des latinas, pois o rei Tulio Hostilio de Roma tería feito a guerra ao tamén rei Gaio 


71 Principalmente, G. DUMÉZIL, 1974 (1966); véxase tamén id., 1986 (1968), pp. 261 ss. 
72 Liv., A.U.C., 1, 47. 

73 F. GLINISTER, 2006. 

7A Cfr. F.J. LOMAS SALMONTE £ P. LÓPEZ BARJA DE QUIROGA, 2004, pp. 52-54. 

Cluilio de Alba Longa”: no transcurso desta guerra, marco do famoso episodio dos 
Curiacios e os Horacios, produciuse tamén o feito, máis relevante para nós, da morte 
de Gaio Cluilio, en cuxo lugar os albanos nomearon como dictator a Mecio Fufecio 
(est. 7B). Esta dictadura, aparentemente, prevalecerá como “a máis senlleira maxis- 
tratura latina”; embora obviamente non a única, convivindo coa pretura e a censura, 
e finalmente —pois a epigrafía institucional latina ilumina fundamentalmente só do 
século II a.C. en adiante— tamén con cargos máis tipicamente municipais””. Polo que 
agora importa, no século V a.C. testemúñase o exercicio de Lucio Manmilio, definido 
expresamente como dictator de Túsculo”, o que acreditaría a temperá xeneraliza- 
ción do réxime republicano entre estas comunidades do Lacio. A dictadura latina, 
porén, será asemade unha institución político-relixiosa e militar de carácter confe- 
deral””. Entre os samnitas e outros pobos itálicos meridionais aparece en troques o 
medádiss, posíbel cognado osco do latino iudex, e equivalente a praetor, magistratus 
Ou strategós”, o que certifica tamén neles este afianzamento institucional republica- 
no. SÓ entre os faliscos semella documentarse un posíbel cognado da realeza latina, 
precisamente rex, no seu rexistro lingúístico pre-latino””. 

As comunidades itálicas, en fin, aparecen no propio intre da expansión romana 
nun estadio relativamente avanzado do seu desenvolvemento material e político, 
que tería abolido dende había tempo as súas realezas primitivas... Sempre que, se 
como semella polas tradicións implicadas no caso latino, tales realezas tiveran ori- 
xinariamente unha implantación xeneralizada. O afianzamento republicano, en fin, 
culminará no século I a.C. logo da 4guerra social), cuxos consensos de armisticio 
favorecerán a implantación dun modelo de cidade-estado republicana moi concreto, 
O municipium, entre a xeneralidade das comunidades itálicas?!. 

Aludín antes ao rebordamento das barreiras etno-lingúisticas neste proceso po- 
lítico: abofé, non me refiría meramente á analoxía entre os pobos latino-faliscos e os 
osco-umbros, senón nomeamente aos pobos non ítalos é mesmo non indoeuropeos. 
En efecto, o exemplo máis significativo da realeza da Italia antiga e da súa degrada- 
ción atópase en Etruria. A partires do século VIII a.C. ocorreron nesta rexión unhas 
decisivas transformacións estruturais, conducindo a unha notábel complexización 
social” que incluíu o cohesionamento dos grupos xentilicios previos en cidades-es- 


75 Liv., A.U.C., 1, 22-23. 

76 T.J. CORNELL, 2000, p. 222. 

77] Liv., A.U.C., TIL, 18. 

78 Cfr. F.J. LOMAS SALMONTE £ P. LÓPEZ BARJA DE QUIROGA, 2004, pp. 67-68. 
79 E.T. SALMON, 1967, pp. 84-85. 

80 Cfr. M. de VAAN, 2008, p. 522: rex, regisy. 

81 Cfr., nomeadamente, o exhaustivo estudo de E. BISPHAM, 2008, pp. 161 ss. 
82 M. TORELLL, 2000, p. 196. 

tado de corte monárquico”. Existe, xa que logo, unha certa contradición entre o 
desenvolvemento institucional orixinal da realeza etrusca verbo ao que viramos na 
grega, pois fronte a este caso saíu aparentemente fortalecida dos procesos sociais 
vinculados á urbanización. Sen dúbida esta circunstancia tivo moito que ver na reco- 
rrente asociación tópica entre os antigos de 4Etruria)) con realeza. 

Porén, Etruria había de reproducir os mesmos procesos de afianzamento re- 
publicano cás comunidades gregas ou itálicas que vimos de tratar, embora por un 
vieiro propio. Aquí, a institución rexia, zilath””, sería reconvertida nunha maxistra- 
tura electa temporal, eventualmente colexiada, ao longo dun proceso histórico que 
a estas alturas resultará familiar: reforzamento da clase aristocrática, conflito civil, 
e finalmente imposición do ideal isonómico, o goberno republicano, neste caso ao 
longo dos séculos VI e V a.C.” Mais ao contrario do que aconteceu na xeneralidade 
de Grecia, onde a reconversión dos hasileis, agás en Esparta, derivaría en oficios de 
escaso poder, o zilath etrusco ficou como maxistratura suprema, embora xa non vita- 
licia. Etruria tivo, en efecto, un desenvolvemento institucional senlleiro enmarcado 
nunha insólita pobreza documental que tivo moito que ver cuns fondos condiciona- 
mentos sociais e ideolóxicos: 


En Roma, o poder atopaba a súa razón de ser no servizo á ciuitas, namentres na 
Etruria federada, a súa lexitimidade residía noutra parte, sen dúbida no prestixio da 
identidade xentilicia. En efecto, nas inscricións os maxistrados non manifestaban 
actuar a prol da comunidade cívica. Máis ca cidades sen maxistrados, a epigrafía de 
Etruria [...] aporta a imaxe dun pobo mudo?“. 


Deste xeito, a asimilación de Etruria aos canons político-culturais romanos, se- 
gundo engade C. Berrendonner, non se efectuaría ata a guerra social, que reformulou 
as maxistraturas locais baixo unha nova base xurídica e ideolóxica, ao abeiro, coma 
no resto de Italia, da difusión do municipium e das cidadanías latina e romana. 


7.6. Realezas célticas 


Sen dúbida, a realeza formou parte das estruturas organizativas tradicionais dos 
pobos célticos, e se cadra poidamos albiscala xa nos chamados #príncipes de Halls- 
tatb), entre cuxos vestixios arqueolóxicos destacan as famosas úátumbas de carro) 
que proliferaron por boa parte da Europa noroccidental deica o século VI a.C. (est. 


83 H. BECKER, 2013, p. 351. 

84 Ibid., p. 352. A denominación alternativa lucumon, aínda de referencia común na bibliografía, semella tratarse 
en realidade dun exónimo latino. 

85 M. TORELLL, 2000, pp. 199-200; H. BECKER, 2013, pp. 352-354. 

86 C. BERRENDONNER, 2003, p. 169. 

SD)”. Porén, como veremos, as realezas en xeral e a céltica en particular, en canto 
a institucións, tiveron un desenvolvemento esencialmente autónomo verbo á evolu- 
ción material das súas sociedades ($$10, 3-4); e neste caso estiveron vixentes antes 
do auxe e despois do devalo da cultura de Hallstatt e dos seus príncipes. Podemos así 
rastrexar, certamente, un significativo paralelismo co exemplo grego e o seu tránsito 
da Idade do Bronce á do Ferro. 

No caso céltico non dispomos lamentabelmente de fontes escritas nin de preto 
tan antigas, pero si cunha tradición histórica —ou pseudo-histórica”“ moi interesante, 
transmitida por Tito Livio, que favorecería a identidade dos príncipes de Hallstatt 
con reis. En efecto, este historiador de época augustea relata que o feliz reinado 
de Ambigatus dos bitúrixes, que en tempo de Tarquinio Prisco (século VI a.C.) os- 
tentaban supostamente a hexemonía da Galia céltica, trouxera unha grande prospe- 
ridade pero tamén unha perigosa proliferación demográfica; polo que este rei, xa 
vello —probabelmente referíndose xa que logo ao século V a.C.”-— dirixiu entón aos 
seus sobriños a fóra da patria na procura de novas terras, o que culminaría, en Italia, 
coa fundación de Milán”. Esta tradición, probabelmente lexendaria por se referir a 
unha época tan anterga, impórtanos aquí por atribuír xa dende aquela o goberno da 
Galia aos seus reis. Mesmo as migracións, enmarcadas no rito socio-relixioso do uer 
SacCrum, son atribuídas nesta fonte a membros de casas reais: estes chegarían a reis, 
precisamente, segundo o éxito das súas campañas e a fundación de novas comuni- 
dades lonxe da patria orixinaria. Neste senso, tamén o célebre caudillo Breno que no 
387 a.C. saqueou Roma sería definido por Livio, significativamente, como regulus 
Gallorum; e basileús por Apiano”!. 

Aquela Galia cisalpina fundada presuntamente polos sobriños de Ambigatus foi 
a primeira rexión céltica en sufrir a conquista romana, no tránsito entre os séculos 
III e IL a.C.; e como tal o rexistro literario implicado aporta algunhas das informa- 
cións máis antigas arredor do réxime organizativo céltico. Seguindo a M. V. García 
Quintela, nestas fontes emerxen denominacións institucionais diversas, dificilmente 
reducíbeis a unha realidade social uniforme; pero entre elas hai tamén referencias 
expresas a reguli e basileis que poden asimilarse con certeza ás realezas tradicionais 
destes pobos”. Tales realezas, ás veces de exercicio diárquico””, conviviron con con- 
sellos deliberativos comunais, denominados por Livio senatus””. A cruel conquista 


87 Pode consultarse unha completa síntese en galego da cultura de Hallstatt en F. CALO LOURIDO, 2010, pp. 33 ss. 
88 Véxase, arredor da crítica das fontes e as súas motivacións políticas e culturais, J. H. C. WILLIAMS, 2001, pp. 100 ss. 
89 Cfr. J. COLLIS, 2000, p. 236. 

90 Liv., A.U.C., V, 34. 

91 Ibid.) V, 38; App., Kelt., 3. 

92 M.V. GARCÍA QUINTELA, 2002, p. 55. Cfr. por exemplo, Liv., A.U.C., XXXIV, 46; Polyb., Hist., II, 21,4 e 23,3. 
93 Polyb., Hist., IL, 21, 5 e 22,2. Cfr. E. ARBABE, 2013, p. 312, n. 1162. 

94 Liv., A.U.C., XXXV, 22 e 40. 

e a intensa colonización romana do val do Po causará unha creba transcendental no 
devir histórico destes pobos e do seu réxime organizativo orixinario; proceso que na 
súa dimensión xurídica e institucional culminará, coma no resto de Italia, coa latini- 
zación e municipalización resultantes da guerra social (cfr. $7, 5). 

Na Galia transalpina ou narbonense, pola súa banda, Livio volve mencionar 
reguli entre os líderes dos continxentes celtas no contexto da campaña contra Italia 
dirixida por Aníbal, de quen mesmo se aduce ter resolto un conflito sucesorio entre 
os alóbroxes””. Porén, esta rexión non será obxecto da expansión romana ata remates 
do século II a.C., e neste intre tan avanzado volven agromar referencias ás realezas 
autóctonas, coma a xa mencionada arriba do arverno Bituitus, quen xa semella casar 
máis na categoría de monarquía agregativa do que nas realezas étnicas locais que nos 
ocupan agora (cfr. $7, 2). El será, por certo, o derradeiro rei arverno coñecido, o que 
probabelmente non se deba só á precariedade dos datos dispoñíbeis, senón ás trans- 
cendentais mudanzas institucionais que axiña había de experimentar a súa comuni- 
dade, coma as de toda a Galia. Significativamente, Celtilo, da xeración posterior a 
Bituitus, que pasaría á Historia sobre todo por ser o pai de Vercinxetórix, sabémolo 
executado polos seus rivais políticos ao tentar xrestaurar a realeza) dos arvernos??”. 

En efecto, fronte ao que fomos vendo ata aquí, o panorama constitucional cél- 
tico transfórmase radicalmente na chamada Galia comata coincidindo co proceso 
de urbanización e complexización social sen precedentes que vai caracterizar aquí 
á derradeira fase da cultura de La Téne (séculos II-I a.C.)”. Este é, abofé, o mesmo 
proceso estrutural que advertimos no resto do marco circunmediterráneo antigo; e do 
mesmo xeito na Galia as realezas tradicionais van verse sistematicamente derrocadas 
por réximes republicanos””. Neste contexto, novas maxistraturas, entre as que des- 
taca —mais non exclusivamente— o uergobretus, repártense as atribucións políticas e 
relixiosas da anterga realeza. Entrementres sobrancean tamén os principes, como xa 
vimos a expresión na Galia da aristocracia local, cun amplo poder privado e capaci- 
dade de mobilizaren clientelas militares; mais en definitiva alleos á institución rexia 
(86, 2). A Galia asimilaríase plenamente, xa que logo, ao proceso constitucional 
global que tentamos rastrexar neste capítulo. 

Obviamente, as xeneralizacións poden resultar perigosas, e neste caso constá- 
tase a pervivencia do goberno rexio nalgunhas comunidades ata moito despois da 
conquista cesariana”. Exemplos de realezas tradicionais atopámolos a esas alturas 


95 Ibid., XXI, 24; o episodio sucesorio en ibid., XXI, 31. 

96 Caes., B.G., VIL, 4. 

97 Cfr. J. COLLIS, 2000, p. 237; F. CALO LOURIDO, 2010, pp. 50-53. 

98 Véxanse J. COLLIS, 2000, pp. 231-232; S. LEWUILLON, 2002, p. 244; L. LAMOINE, 2009, pp. 223 ss.; E. ARBABE, 
2013, pp. 309-312. 

99 Cfr. S. LEWUILLON, 2002, p. 244. 

entre OS secuanos Ou OS nitióbroxes. Na Galia bélxica a realeza si que semella ter 
mantido aínda unha difusión xeral e mesmo diversa, ao se testemuñar unha diarquía 
entre os eburóns!'”?. Porén, dende logo as principais comunidades da Galia central 
eran daquela xa repúblicas, coma a dos arvernos, arriba aludidos, ou a dos eduos'?! 
e a dos helvecios'”. Estamos perante un proceso, cómpre lembralo unha vez máis, 
que conecta a historia política e a socio-económica, e consecuentemente houbo de 
expresarse con ritmos diferentes segundo a ubicación dos pobos e o seu enriquece- 
mento... e, obviamente, tamén segundo o carácter dos seus reis. Porén, o devalo da 
realeza céltica non se detivo coa conquista, embora nalgunha ocasión esta servise 
para mantela ou restaurala'”, pois resultaría definitivamente abolida ao ritmo da 
latinización xurídica e a municipalización, que na Galia incidiría sobre todo entre os 
Flavios e os Antoninos'”“. No litoral mediterráneo este proceso, coma a conquista, 
foi máis precoz, coincidindo co mandato de César!””. 

A periferia do mundo celta, pola contra, ficou máis arredada dos grandes pro- 
cesos estruturais deste tempo, de xeito que a realeza mantivo toda a súa influencia 
social, tendente mesmo a cotío, como vimos, á conformación de monarquías agrega- 
tivas (87, 2). Con todo, cada rexión tomará claramente o seu propio vieiro. 

Así, o tránsito entre os séculos II e 1 a.C. foi excepcionalmente convulso nos 
Balcáns, onde se xunguiron aos tradicionais movementos de pobos a grande migra- 
ción dos cimbros e os teutóns, as guerras mitridáticas e as propias guerras civís roma- 
nas. Todo isto “favoreceu o particularismo, producindo moitas pequenas entidades 
políticas compostas [...] por grupos tribais que actuaban individualizadamente”!06. 
Os escordiscos perderon a súa hexemonía nos Balcáns fronte a outras colectividades 
que deran dominado anteriormente; e se Critasirus puido representar como vimos 
unha monarquía emerxente sobre os boios e os tauriscos, esta viuse dende logo es- 
naquizada pola conquista do dacio Burebista ($7, 2). Nestas circunstancias, a realeza 
local houbo de manter a súa influencia social entre os celtas danubianos, embora só 
poidamos intuílo da súa tendencia á conformación de monarquías agregativas e a 
súa plausíbel pervivencia logo da conquista romana, a través da figura, que xa temos 
estudado en fondura, do principatus gentis (86, 3). 

Galacia, pola súa banda, ficou lonxe tamén do afianzamento institucional dos 
celtas occidentais. Semella que os tres pobos gálatas, Trocmi, Tectosages e Uolsci, 


100 Véxase, por exemplo, Caes., B.G., IL, 4 e 215 IV, 21; VI, 31. Arredor dos eburóns, Caes., B.G., V, 24, 4; VL, 31, 
5; cfr. E. ARBABE, 2013, p. 312. 

101 En detalle, arredor da constitución edua, véxase J. COLLIS, 2000, p. 232. 

102 Cfr. Caes., B.G.,1,2-3. 

103 J. COLLIS, 2000, p. 231. 

104 Cfr. J. FRANCE, 2001, p. 208; L. LAMOINE, 2009, p. 22; E. ARBABE, 2013, pp. 524-525. 

105 C. GODINEAU, 2008 (1996), p. 473. 

106 A. Mócsy, 2014 (1974), p. 17. 

chegaron con cadanseu rei, referidos con asiduidade polas fontes gregas e latinas 
como bhasileis, reges e reguli'”; e mantiveron unha escasa cohesión mesmo na cons- 
titución interna de cada pobo, subdivididos, como tamén expuxemos no seu momen- 
to, en tetrarchíai, equivalente gálata aos pagi da Galia, con cadanseu xefe (86, 5). 

Finalmente, as illas británicas constitúen sen dúbida a rexión onde as realezas 
célticas atoparían unha meirande pervivencia. Aquí a realeza só foi substituída por 
réximes republicanos no transcurso da municipalización, logo da conquista roma- 
na!'?$. o que só incidiu, obviamente, na provincia de Britannia. A realeza perviviu, de 
feito, ata o Medievo en Irlanda e o norte da Gran Bretaña; e mesmo rexurdiu, na for- 
ma da realeza galesa medieval, no mesmísimo ámbito provincial romano. Gran Breta- 
ña é, coma África, un caso excepcional da reprodución das realezas indíxenas logo da 
dilatada, embora obviamente superficial, incidencia do réxime municipal romano!”. 

Logo deste repaso pan-céltico, fica aínda unha importante e antiga rexión célti- 
ca no tinteiro: a Celtiberia. Porén, a nosa desatención non se debe nin moito menos 
a que aquí as realezas étnicas e a súa abolición tivesen unha menor significancia, se- 
nón á súa inserción nun ámbito xeograficamente moi definido e máis próximo a nós: 
a península ibérica. En efecto, así como as dinámicas estruturais que conduciron na 
Galia á implantación dos seus réximes republicanos tiveron orixe no Mediterráneo, 
este mesmo proceso atopa na Celtiberia o seu precedente no veciño ámbito íbero, co 
que gaña sentido estudalas conxuntamente. 


7.7. Realezas hispanas 


Na península ibérica, na Antigúidade ámbito de forte pervivencia da monar- 
quía, a realeza étnica vai atopar con todo unha plasmación insignificante. Serán pre- 
ferentemente outras as formas políticas, en efecto, as que caractericen dende antigo 
as realezas hispanas, afectadas axiña, por outra banda, por procesos de implantación 
republicana. 

É un lugar común entre os estudosos das institucións ibéricas en xeral e das 
súas realezas en particular escomezar polo primeiro monarca hispano documentado, 
a mediados do século VI a.C. e no medio de entre a Historia e a lenda: Argantonio de 
Tartessos". Situámonos aquí perante unha verdadeira civilización urbana!'"', embora 
non moi ben constatada por mor, en grande medida, de ficar agochada embaixo das 
propias cidades e vilas andaluzas actuais. Entre os xacementos coñecidos destaca 


107 Véxase M. V. GARCÍA QUINTELA, 2002, p. 59 para un catálogo destas referencias en Polibio e Tito Livio. 
108 Cfr. J. WACHER, 1974, pp. 226 ss. 

109 C. WICKHAM, 2005, pp. 303 ss. 

110 Por exemplo, J. CARO BAROJA, 1971, pp. 81 ss. 

111 Cfr. R. CARRILLO, 2011, pp. 154 ss. 

Tejada la Vieja, Escacena del Campo, unha auténtica cidade cuxa muralla ten sido 
datada para o século VIII a.C.'”, o que nos informa da precocidade do proceso de 
urbanización tartésico. En Tejada distínguense xa edificios de posíbel uso público 
ou non habitacional, ou simplemente residencias de elite; o que, xunguido á riqueza 
dalgúns enxovais funerarios do período orientalizante (século VII a.C.)"?, acredita O 
carácter complexo e estratificado desta sociedade. Neste contexto, Argantonio apare- 
ce coma O monarca á cabeza dun Estado consolidado, cunha clara influencia non só 
supra-local senón mesmo supra-rexional debido aos contactos mercantís cos gregos 
e Os fenicios, e probabelmente tamén coa faixa atlántica hispana, nos que se basearía 
parte da súa riqueza!''. 

Contradicindo a liña evolutiva xeral do marco circunmediterráneo antigo, O 
precoz desenvolvemento estrutural de TZartessos non tería conducido á abolición 
das realezas, senón, precisamente, ao seu reforzamento. Isto conecta, por certo, cun 
desenvolvemento institucional análogo ao do Próximo Oriente coetáneo: o reforza- 
mento do carácter autocrático das monarquías e a súa expansión imperial. Resulta 
revelador, neste senso, o emprego do verbo tyrannéuo por parte de Heródoto para se 
referir ao reinado de Argantonio"”, co que enfatizaría non necesariamente un carác- 
ter pexorativo, mais si dende logo o poder absoluto deste monarca!!$, 

Adóitase atribuír á redefinición xeo-política do Mediterráneo occidental logo 
da batalla de Alalia (535 a.C.) o colapso de Tartessos e a substitución da súa pre- 
sumiíbel influencia supra-rexional polos fenicios, e en concreto os cartaxineses. A. 
Schulten mesmo faría a estes os directos responsábeis da destrución de Tartessos"”. 
Semella que efectivamente o tránsito do século VI ao V a.C. supuxo unha cesura sig- 
nificativa no desenvolvemento histórico da rexión; mais dende logo o colapso políti- 
co É incerto, pois ignoramos o grao de integración rexional que puidera ter acadado 
realmente Tartessos. Por outra banda, o comercio redirixiuse e os asentamentos, agás 
contados casos, mantiveron Os seus niveis de ocupación!!'”. A sociedade, independen- 
temente da dimensión que tivese acadado o trauma do século VI a.C., houbo se cadra 
de fraccionarse, mais non de disolverse. Tres séculos despois, o mundo turdetano 
que emerxe nas fontes greco-latinas da man da conquista cartaxinesa e as guerras 
púnicas, semella a todas luces herdeiro directo de Tartessos; e canda el, éo tamén a 
súa realeza. 


[SS 


2 M.B. DEANOS A. T. CHAPA BRUNET, 1997, pp. 148-149. 

3 J.A. MARTÍN RUIZ, 1996; M. B. DEANOS £ T. CHAPA BRUNET, 1997, p. 151. 

4 Segundo F. CALO LOURIDO, 1993, p. 57, a influencia mediterránea na Callaecia ata o século VI tería chegado 
precisamente “a traveso de Tartesos”. 

5 Herod., Hist., 1, 163. 

6 Cfr. J. CARO BAROJA, 1971, p. 81. 

7 A. SCHULTEN, 2006 (1921), pp. 117 ss. 

8 R. CARRILLO, 2011, pp. 260 ss. 

No século III a.C. a Turdetania era un verdadeiro mosaico de entidades políti- 
cas!” entre as que destacaban extensos reinos, sen dúbida os verdadeiros poderes 
hexemónicos da rexión ata a conquista cartaxinesa. Estes reinos turdetanos estaban 
formados por agregación de cidades (oppida) nas mans de determinados monarcas, 
coma Culcas que chegou a dominar vinte delas, ou Luxinio, rei só de dúas pero 
cunha certa influencia sobre a faixa litoral hispano-fenicia'?”. Noutros casos, máis 


numerosos, a monarquía circunscribíase a unha soa cidade??? 


. De calquera xeito, a 
realeza turdetana, urbana e decote supra-local, e se cadra de carácter autocrático, 
semella dende logo estruturalmente máis vindeira aos desenvolvementos orientais 
do que ás xefaturas étnicas e as monarquías agregativas do Occidente mediterráneo 
e europeo coetáneos. 

Porén, a Turdetania non sería allea á implantación republicana que caracterizou 
esta época. Así, semella que algunhas das máis importantes cidades da rexión, e no- 
meadamente Astapa que dirixiu unha contundente oposición militar aos romanos'”, 
terían constitucións republicanas, a todas luces influídas, neste caso, polas veciñas 
colonias fenicias (cfr. $7, 8). 

A conquista cartaxinesa liderada pola familia dos Barga, a remates do século III 
a.C., implantou xa claramente un modelo de Estado oriental, concretamente de corte 
helenístico (cfr. $7, 1), sobre este mosaico político da Turdetania. Neste contexto, 
mesmo foron frecuentes os matrimonios entre os dirixentes cartaxineses e as fillas 
de reis autóctonos como estratexia de control político'?. A conquista romana, pola 
contra, malia que en orixe houbo de garantir a supervivencia das realezas afectas, a 
longo prazo favorecería na Turdetania, coma na xeneralidade do mundo circunme- 
diterráneo antigo, a abolición da monarquía. En efecto, o poder romano estableceu 
unha novidade significativa na historia política da rexión: non só o réxime muni- 
cipal; senón, nomeadamente, unha nova forma de entender as relacións bilaterais 
intercomunitarias, entre a República romana e a comunidade local, removendo para 
sempre o papel sobranceiro dos monarcas supra-locais turdetanos no verdadeiro cer- 
ne do artellamento político da rexión. Pero isto non sería inmediato: no 45 a.C. aínda 
constatamos un destes reis, Indo, cun relevante papel político na rexión'”“, embora 


119 Cfr. J. CARO BAROJA, 1971, p. 132; N. COLL 8L T. GARCÉS, 1998, p. 442. 

120 Liv., A.U.C., XXVIII, 13, 3; XXXIII, 21,7; Polyb., Hist., XXL 11,7. 

121 Así, Atenes, Corbis, Orsua e Corribilo (Liv., A.U.C., XXVIIIL, 15,15; 21, 6; XXXV, 22,5); e posibelmente o dux 
Calbo (ibid., XXIII, 26, 6) e un basileús anónimo citado por Diodoro Sículo (Hist., XXV, 12, 1): cfr. o catálogo 
de N. COLL 8L I. GARCÉS, 1998, p. 438. 

122 Liv. A.U.C., XXVIII, 22. 

123 Polyb., Hist., IL, 32, 2; Diod., Hist., XXV, 12; Liv., A.U.C., XXI 2,5; XXIV 41, 7. Cfr. J. CARO BAROJA, 1971, 
pp. 142-143. 

124 Caes., B.H., 10. 

teñan xurdido dúbidas arredor da pertinencia de ubicar, tamén, o seu reino na Tur- 
detania'”. 

A monarquía turdetana difire con claridade do principatus galaico pola súa co- 
tiá implantación supra-local, mais tamén polo seu carácter urbano e xa que logo 
ineludibelmente estatalizado, o que a afasta mesmo das monarquías agregativas que 
estudamos neste capítulo. É, xa que logo, un caso moi concreto de realeza: nin local, 
nin agregativa, nin helenística e nin sequera, pola súa ubicación xeográfica, oriental; 
e resposta así a un caso isolado de desenvolvemento socio-político da Antigúidade 
recente... Mais trátase dun caso isolado tamén na propia península ibérica. 

Na literatura histórica, os turdetanos adoitan ser adscritos ao ámbito íbero, pero 
teñen pouco que ver con eles en termos etno-lingúuísticos”?” e, no aquí nos importa, 
institucionais. Se cadra é precisamente a influencia turdetana a que explique a asi- 
milación da realeza oretana, un dos pobos íberos veciños, a unha certa proxección 
política supra-local, sobre varias cidades”. Neste caso, pola súa sensíbel corres- 
pondencia étnica, situariámonos preto do concepto de monarquía agregativa. Pola 
contra, os demais casos de goberno rexio íbero semellan claramente asimilábeis ás 
realezas étnicas de proxección local. Cómpre subliñar, canda N. Coll e I. Garcés, “as 
diferenzas entre o tipo de monarquía meridional, que maioritariamente basea o seu 
poder nos oppida, e a levantina, sempre asociada a populi”, Semella que canda 
menos Cástulo se tería axiña disgregado da monarquía oretana, embora resulta incer- 
to determinarmos o rol institucional de Cerdubelo, quen rendeu a praza aos romanos 
no 206 a.C.” Porén, neste contexto íbero, onde que a urbanización é máis recente 
do que na Turdetania, e a súa realeza se vincula a un poder moito máis precario, a 
implantación republicana será tamén máis precoz. En efecto, a remates do século III 
a.C. “o rei [xa] non é a figura dominante da paisaxe política da Iberia” ””. Daquela, as 
cidades levantinas terían implantado xeneralizadamente constitucións republicanas, 
131 namentres a realeza pervivía 
noutros casos, segundo semella ter acontencido entre os edetanos'”. 

De calquera xeito, a incidencia da realeza íbera, a partires dos séculos III e II 
a.C. aos que se refiren as primeiras fontes greco-latinas dispoñíbeis, sitúase funda- 


como ilustra Sagunto, co seu praetor e O Seu senatus 


125 Cfr. N. CoLL A TI. GARCÉS, 1998, p. 445. 

126 Arredor do complexo panorama etno-lingúístico turdetano, véxase o recente e completo estudo de J. de Hoz, 
2016. 

127 Diod., Hist., XXV, 10,3 e 12, 1. 

128 N. COLL £ TI. GARCÉS, 1998, p. 442. En realidade, estes autores non fan senón actualizaren a tese de J. CARO 
BAROJA, 1971, pp. 139-149, que tamén admite, con matices, P. MORET, 2002-2003, p. 31. 

129 Liv., A.U.C., XXVIII, 20, 11; cfr. N. COLL £ 1. GARCÉS, 1998, p. 438, n. 6. 

130 P. MORET, 2002-2003, p. 31. 

131 Liv., A.U.C., XXI, 12, 7. 

132 Polyb., Hist., X, 34-35; 40, 3; Liv., A.U.C., XXVIL, 17, 1. 

mentalmente no ámbito setentrional, o val do Ebro e actual Cataluña, máis subde- 
senvolvido e xa que logo máis proclive á remanencia de institucións pre-civís'?. 
Destacan aquí os ilerxetes Indíbil e Mandonio, que poderiamos asimilar a unha mo- 
narquía agregativa incipiente'?“. O presunto carácter diárquico destes caudillos non 
tería por qué arredar necesariamente o caso ilerxete das restantes realezas íberas; e 
ademais cómpre engadir que este tópico historiográfico ten sido recusado, coido que 
fundamentadamente, por varias achegas”. 

O interior indoeuropeo da península ibérica, malia a súa evidente discrepancia 
etno-lingúística, inscríbese en termos socio-políticos e institucionais nun panorama 
esencialmente idéntico ao íbero. De feito, aquí os testemuños de realezas son aínda 
máis precarios. Para comezar, é incerta a adscrición étnica de Moeniacoeptus e Uis- 
marus, definidos por Livio como reguli Gallorum, que combatiron polos cartaxine- 
ses na Turdetania deica o 214/212 a.C.“ Coido, de calquera xeito, que se trabucan 
os que pretenden facelos celtíberos””, xa que o etnónimo Gallus debería de ter en 
Livio un senso ben máis preciso, e no contexto do mercenariado cartaxinés resulta 
ao meu ver por enteiro plausíbel a noción dun continxente militar procedente pre- 
cisamente da Galia. Xa inequivocamente autóctono, embora de incerta adscrición 
étnica, é o rex Hilerno que no 193 a.C. capturaron os romanos tras vencer en batalla, 
preto de Toledo, a unha coalición de carpetanos, váceos, vetóns e celtíberos”?”. No 
179 a.C. outro regulus, un certo Thurrus, se nos menciona á cabeza da cidade, se 
cadra carpetana, de Alcen!'?”. Temos finalmente a Viriato (est. 7C), de quen, como 
xa tratamos, M. V. García Quintela estudou in extenso a súa vinculación á ideoloxía 
rexia indoeuropea en xeral e á celta en particular ($2, 8). Emulase ou non este cau- 
dillo militar lusitano ás realezas locais autóctonas, dende logo cómpre adscribilo, no 
apoxeo do seu poder, a unha incipiente monarquía agregativa (cfr. $7, 2). 

Coido relevante sinalarmos que os testemuños, efectivos ou potenciais, de rea- 
lezas indoeuropeas hispanas afástanse dalgún xeito da Celtiberia stricto sensu, apun- 
tando en troques á Carpetania e á Lusitania. Resulta, xa que logo, tentador adscribir- 
mos a pervivencia das realezas autóctonas á veciña influencia turdetana, como vimos 
especialmente proclive ao fortalecemento monárquico e só puntualmente dada ás 
formas republicanas. 


133 Por exemplo, Liv., A.U.C., XXL, 61,8; XXXIV, 11,2 e 21,2. 

134 Cfr. ibid., XXVIII, 24. 

135 Véxanse J. ALVAR EZQUERRA, 2004, p. 23; P. MORET, 2003-2003, p. 28. 

136 Liv., A.U.C., XXIV, 42, 8. 

137 J. CARO BAROJA, 1971, p. 145; M. V. GARCÍA QUINTELA, 2002, p. 40.; id., 2006, p. 161. 

138 Liv., A.U.C., XXXV, 7,8. 

139 Ibid., XL, 49, 5. Reproduzo o topónimo en acusativo, como figura na fonte orixinal, ao resultar incerta a súa 
forma de nominativo. Arredor da ubicación xeográfica, cfr. Itin. Ant., 445, 5, con mención dunha Alces. 

Sexa como for, alén das referencias tratadas, dende logo na Celtiberia “o termo 
rex non volve aparecer nas fontes” e os caudillos militares fanno “baixo os termos 
distintos de strategós e dux”'”, Logo destes primitivos reis de comezos do século II 
a.C., a extensión xeral do goberno republicano entre os celtíberos non deixa lugar 
a dúbidas: documéntanse o consello de anciáns como principal órgano gobernativo 
das cidades, o fulcral papel da asemblea, e a escolla por aclamación dos mandos 
militares'“'. A todas luces, a realeza tradicional celtíbera estaba en crise dende antes 
da chegada dos romanos e non vai sobrevivir á conquista. 

A realeza presenta, en fin, unha diversidade excepcional na Antigúidade da 
península ibérica: a vella e sólida tradición monárquica turdetana, as realezas étnicas 
íberas e indoeuropeas que apenas van poder sobrevivir as mudanzas estruturais das 
súas sociedades ao remate da Idade do Ferro, e finalmente algún conato de desenvol- 
vemento de monarquía agregativa, como ilustran os casos lusitano e ilerxete. Porén, 
no medio de semellante diversidade emerxe unha nidia idea xeral: a península ibé- 
rica non vai resultar allea ao triunfo das constitucións republicanas que caracterizou 
esta época. 


7.8. A realeza fenicia 


Por simple razón da súa plasmación ambivalente verbo ao proceso político glo- 
bal aquí tratado, decidín deixar para o final o caso que, probabelmente, debería de ter 
aberto este capítulo: a realeza fenicia, que nos leva ao outro recuncho do Meditérra- 
neo. En Fenicia, o Estado e a vida urbana tiveron unha biografía moito máis dilatada 
do que no resto das rexións estudadas neste capítulo, Exeo incluído, tendo aló sobre- 
vivido con meirande fortuna ao colapso do século XIII a.C. As estruturas políticas, 
tanto monárquicas coma oligárquicas, que emerxen na Idade do Ferro son en Fenicia 
claras continuadoras das existentes xa no Bronce. Entre elas, destacou sempre o rei, 
milk, enmarcado nun contexto etno-lingúístico dispar a todos os exemplos estudados 
neste capítulo, o semita'”. Seguindo a J. Elayi, as atribucións desta realeza fenicia 
eran verdadeiramente significativas: 


As funcións políticas dos reis fenicios das que temos algún coñecemento para a 
época persa son [... a] sacerdotal, [a] guerreira e, se cadra, [a] xudicial. A función 
sacerdotal é a mellor constatada, e poida que a máis importante!“ 


140 M. SALINAS DE FRÍAS, 1986, p. 59. 

141 Cfr. ibid., pp. 59-61, con abondosas referencias. 
142 M. SZNYCER, 1984, p. 295. 

143 J. ELAYIL, 1997, p. 69. 

Porén, continúa J. Elayi, “os poderes do rei semellan sempre máis ou menos 
limitados”'““. En efecto, lonxe do tópico arredor do poder absoluto das monarquías 
orientais, en Fenicia testemúñase dende antigo o contrapeso de órganos deliberati- 
vos'”, que aparecen retratados xa no Libro de Unamón (século XI a.C.) no tratado 
entre Asarhadón de Asiria e Baal de Tiro (VII a.C.)'”, ou no Libro de Ezequiel (VI 
a.C.)'“. Tales institucións, aludidas como consellos de anciáns nas dúas últimas fontes 
(parsamúte; zaqgen) aparecen expresamente no Unamón como mw 'd, evidentemente 
análogo ao hebreo mó “ed, “asemblea”'”. Finalmente, estes mesmos Órganos cívicos 
semellan ter exercido un papel máis relevante cá propia realeza no amistoso recibi- 
mento de Alexandre en Sidón e na virulenta oposición de Tiro, ao remate do século IV 
a.C.” Isto xúnguese ao concepto de cidadanía ou da cidade fenicia como comunidade 
cívica, que atopa un certo testemuño en documentación local e externa”! Porén, o 
contrapeso máis característico da realeza fenicia —e eventualmente o seu substitu- 
to— foi o sufetado, “unha maxistratura especificamente semítica”, constatada dende o 
segundo milenio a.C., traducida a cotío dentro da familia léxica de “xuízo, e que no 
futuro vai designar o oficio republicano por excelencia das cidades-estado fenicias'”. 

A perda dos rexistros fenicios, cuxo lamento constitúe case unha convención 
neste eido historiográfico, impide confrontar os procesos, sen dúbida fluctuantes, 
nos que bascularon o goberno rexio e o republicano nas cidades da rexión. Dun xeito 
significativo, Flavio Xosefo, asegurando basearse precisamente nestes rexistros hoxe 
perdidos, consignou que no longo asedio de Tiro por Nabucodonosor II, a comezos 
do século VI a.C., os reis terían sido substituídos por unha sucesión de efémeros 
dikastai, evidente equivalente grego de 4xuízoy, OU sexa, de sufete; para logo volver 
restaurarse a realeza a remates do século, baixo o dominio de Ciro de Persia!” Pro- 
babelmente os mesmos procesos de stásis e fluctuación constitucional que tan ben 
se coñecen en Grecia (cfr. $7, 4) tiveron unha manifestación propia en Fenicia, e se 
cadra tamén máis precoz; pero en definitiva non tendente á abolición definitiva da 
realeza, que foi a forma de goberno paradigmática das cidades da rexión. 

En suma, a realeza fenicia enxerga unha forte restricción histórica das súas 
atribucións gobernativas”“. Mais isto supón, en boa medida, unha innovación da 


144 Ibid., p. 70. 

145 Ibid., pp. 70-71; S. STOCKWELL, 2010. 
146 Unam., IL, 71-74. 

147 SAA IL, 5. 

148 Ez.27:9. 

149 J. A. WILSON, 1945, p. 245. 

150 Cf. Arr., Anab., IL, 15-16. 

151 Cfr. K. VLASSOPOULOS, 2007, pp. 106-107 e 236 
152 M. SZNvYCER, 1984, p. 294. 

153 Tos., Apion., 1,21. 

154 S. STOCKWELL, 2010, p. 129. 

Idade do Ferro, que racharía coa concepción absoluta da monarquía oriental e das 
propias realezas canaaneas que antecederan na Idade do Bronce á sociedade fenicia. 
Tal caracterización, que resultará familiar pola nidia analoxía do paso do wa-na-ka 
micénico ao hbasileús grego (87,4), terá tamén unha plasmación moi concreta en Fe- 
nicia. Segundo J. Sanmartín, o que el ten denominado 4baalismoy, en referencia ao 
concepto semita occidental ha “al, “señor”, forma de poder patrimonializado e abso- 
luto, daría paso ao longo do I milenio a.C. a un goberno compartido coa oligarquía”. 
Se cadra nesta mudanza poida atoparse a influencia das estruturas (democráticas) 
dos pobos semi-nómades, nomeadamente os hebreos, cos que as cidades fenicias 
entraron en contacto nesta época”. Sexa como for, a evolución das institucións fe- 
nicias semella confluír co proceso global tratado ao longo do presente capítulo, pero 
cun senlleiro, e máis moderado, resultado final: non a abolición da realeza, non a 
implantación tiránica; senón a simple limitación do poder rexio. 

Porén, esta pervivencia ficará condicionada polo contexto político, no que os 
imperios orientais concibiron a interacción coas realezas locais como parte consubs- 
tancial da súa praxe gobernativa. Isto rematará coa conquista macedonia de Alexan- 
dre, pois o mundo helenístico subseguinte vai asistir a unha estandarización ben 
distinta das formas de dominio imperial e da vida política local, manifestada no- 
meadamente na helenización e no goberno republicano das cidades... Un resultado 
semellante, xa que logo, ao da conquista romana da Turdetania, segundo vimos hai 
un anaco ($7, 7). Neste novo contexto, a partires do século III a.C., Fenicia asistirá 
por fin á abolición da realeza e ao empoleiramento definitivo do sufetado””. 

Emporiso, todo o ata aquí exposto, superficial síntese da longa historia cons- 
titucional fenicia, circunscríbese só a unha pequena porción da súa civilización: a 
Fenicia metropolitana; obviando, de feito, a súa porción principal, que non é outra 
có mundo colonial mediterráneo. Se o desenvolvemento político de Chipre, illa mul- 
ti-étnica ao longo do I milenio a.C., resultou esencialmente análogo ao da Fenicia 
metropolitana, tendo sido abolidos os seus reinos autóctonos só canda o establece- 
mento láxida e unha nova helenización no marco da koiné!”, no Mediterráneo occi- 
dental, que necesariamente cómpre ilustrar co que axiña será o seu fulcro imperial, 
Cartago, o desenvolvemento institucional semella ter sido ben diferente. 

Como é ben sabido, a tradición atribúe a fundación de Cartago á raíña tiria 
Dido (est. 7D), que, alén da celebérrima Eneida de Virxilio, era considerada como 


155 J. SANMARTÍN, 2001-2002, p. 420. 

156 S. STOCKWELL, 2012. Arredor desta valoración do ordenamento socio-político hebreo, véxase C. U. WoLr, 1947. 

157 M.-F. BASLEZ $£ F. BRIQUEL CHATONNER, 2003, pp. 204-206. In extenso, véxase C. APICELLA $L F. BRIQUEL CHA- 
TONNET, 2015. 

158 S. FOURRIER, 2015. 

1599 Porén, tivese sido ou non a realeza a súa forma 


de goberno orixinaria, dende o século V a.C. no que escomeza a aparecer o sufetado 
na documentación local, semella que Cartago era xa unha república!“ Esta noción 
resulta extrapolábel á xeneralidade das colonias fenicias do Mediterráneo occidental, 
pois “ningún texto púnico [...] menciona a existencia dun rei, [...] nin en Cartago 
nin en ningunha outra cidade”!é!, 

Coñecemos ademais a constitución cartaxinesa grazas ao seu excepcional re- 
xistro por Aristóteles!”: a maxistratura suprema colexiada, a comandancia militar 
independente, o Senado, o consello restrinxido e o inmenso poder da Asemblea, 
confirman en conxunto o seu carácter republicano e mesmo netamente uádemocrá- 
ticoy)!?; “subversión mesma”, segundo J. Sanmartín, “do principio monárquico de 
matriz vetero-oriental”!“#. Porén, fronte a esta certeza emerxe tamén unha contradi- 
ción, da que non escapou tampouco o citado Aristóteles, que denominou aos digna- 
tarios da devandita maxistratura suprema basileis, reproducindo así unha tendencia 
característica entre os autores gregos e latinos —estes últimos obviamente baixo o 
termo rex— de referiren unha insólita realeza neste marco constitucional republicano. 
Non estamos, certamente, perante a mestura de realeza e república, como podería 
ilustrar o caso espartano —embora Aristóteles insistise na analoxía'”—, senón, como 
ten asentado M. Sznycer, perante a alusión equívoca das fontes greco-latinas ao su- 
fetado cartaxinés, institución para a que non existía unha convención terminolóxica 
unívoca! 

Obviamente, a información dispoñíbel arredor da constitución cartaxinesa 
avantaxa esmagadoramente a de todas as demais cidades fenicias do Occidente. Po- 
rén, fronte á absoluta ausencia de referencias locais á realeza fenicia, a constata- 
ción epigráfica do sufetado é relativamente abondosa no mundo púnico!“”. Abofé, a 
meirande parte das colonias fenicias non deixou documentación en absoluto; mais 
a constitución republicana das coñecidas invita a admitirmos que esta foi efectiva- 
mente a súa forma de goberno ordinaria. Significativamente, no meirande emporio 
do extremo occidental fenicio, Cádiz, os sufetes testemúñanse, grazas ao reporte 
externo de Tito Livio, dende o século III a.C...'“ Un exemplo ben substancioso para 


tal, regina, na historiografía antiga 


159 Cfr. Verg., Aen., 1, 303; Iust., Epit., XVII, 6,2. 

160 M. SZNYCER, 1984, p. 296; véxase tamén J. SANMARTÍN, 2001-2002, p. 421. 
161 M. SZNvYCER, 1984, p. 295. 

162 Arist., Polit., II, 1272b-1273b. 

163 Cfr. Polyb., Hist., VI, 51. 

164 J. SANMARTÍN, 2001-2002, p. 421. 

165 Arist., Polit., 1272b; arredor da realeza espartana, véxase $7, 4. 

166 M. SZNYCER, 1984, pp. 293-295. 

167 Ibid., p.295. 

168 Liv., A.U.C., XXVIII, 37. 

O noso interese particular, pois a influencia mercantil gaditana na Callaecia púidose 
traducir tamén nalgún colateral influxo político (cfr. $10, 5). 

En suma, o mundo fenicio presentou na Idade do Ferro unha clara dicotomía 
no seu desenvolvemento político. Por unha banda, a Fenicia metropolitana restrinxiu 
nunha época moi temperá o poder da súa realeza co reforzamento das institucións 
de corte oligárquico, sendo a súa abolición moi serodia, a partires só do século III 
a.C. Chipre, pola súa banda, reproduciu esta mesma pervivencia das realezas locais. 
En troques, nas colonias do Mediterráneo occidental non hai unha constancia firme 
da existencia temperá de realezas, embora nada obste esta posibilidade; mais en cal- 
quera caso, segundo se desprende do caso particular de Cartago, o mundo colonial 
fenicio deu paso ao goberno republicano dende canda menos o século V a.C. 

Todo isto volve redundar na forte independencia das transformacións so- 
cio-políticas verbo ao substrato etno-lingúístico nas sociedades antigas, pois neste 
caso nunha mesma cultura se deron resultados institucionais dispares, sen dúbida 
condicionados pola praxe política dos imperios orientais na Fenicia metropolitana, 
por unha banda, e a liberdade das colonias pola outra. Mais sobre todo o que para 
nós importa do caso fenicio é a temperá instauración republicana no mundo colo- 
nial; O que, canda o exemplo grego, debuxa o papel destas precoces culturas urba- 
nas como fulcrais catalizadoras non só do cambio social, senón tamén da mutación 
constitucional, das poboacións que na Antiguidade bordeaban o mar Mediterráneo 
e se viron suxeitas á súa influencia mercantil, cultural e institucional... Entre elas, 
embora non precisamente preto do Mediterráneo, inseriuse nalgún intre a sociedade 
galaica. 


7.9. Xefatura e realeza, Estado e república 


Como se comproba, o proceso de redefinición e abolición das realezas locais 
ao longo do I milenio a.C. atopou unha incidencia practicamente universal, embora 
dende logo diversa, na xeneralidade do marco circunmediterráneo antigo (cfr. tá- 
boa e mapa 3). Agás na Fenicia metropolitana, na Turdetania e en certa medida na 
Etruria, este proceso coincidiu sempre con outros análogos de progreso produtivo, 
estratificación social e urbanización. A implantación do Estado coincidiu, pois, neste 
contexto, coa abolición das realezas, xefaturas que afundían as súas raíces en anter- 
gas estruturas étnicas das súas sociedades. 

No medio disto aparece o principatus galaico. A súa redución ao concepto de 
xefatura), en canto a realeza arcaica ou autoridade étnica baixo a mediatización 
imperial romana, non supón senón repetirmos un dos seus tópoi “de meirande pre- 
dicamento”. Porén, como ten denunciado B. X. Currás Refojos, poucos autores dos 
que teñen aplicado este concepto á Protohistoria galaica se detiveron realmente a o 

INSTITUCIÓN 


REXIÓN RISA INFLEXIÓN RESULTADO 
Grecia basileús proceso de urbanización abolición, tiranía, 
AA (séculos IX-VIII a.C.) maxistratura sacerdotal 
Esparta id. id. diarquía controlada 
Fenicia crise do Bronce final; limitación nos comezos 
mettonolitaña milk conquista macedonia (séculos da Idade do Ferro; 

p XII e III a.C.) abolición no helenismo 
tudo abolición, se realmente 
colonial id. antes do século V a.C. FS - h 
fico existiu algunha vez 

; Ñ proceso de urbanización dedos 
Italia rex (séculos VI-V a.C.) abolición 
; ; ; implantación republicana redefinición como 
sé (Bica) a gradual (século VI-V a.C.) | maxistratura temporal 
abolición, con 
Galia rix última fase da cultura de La pervivencias ata a 
Téne (séculos II-I a.C.) municipalización 
romana 
conquista romana, aló onde abolición, 
illas británicas id. chegou a producirse (século rexurdimento post- 
1d:/€.) romano 
abolición, con 
Turdetanta ceHO conquista romana (séculos pervivencia marxinal 
I-II a.C.) ata a municipalización 
romana 
proceso de urbanización 
Iberia nuclear id. (segundo a rexión, antes do abolición 
século III a.C.) 
Celtiberia reikis id. id. 


outras rexións 
ibéricas 


varias, de nome 
descoñecido 


conquista romana (séculos 
III-T a.C.) 


abolición, con 
pervivencia marxinal 
ata a municipalización 
romana 


Táboa 3. Esquema xeral das realezas locais estudadas. 


conceptualizaren'”. Isto resulta evidente na aplicación do concepto ao principatus, 
verbo ao que xa temos compendiado as excepcionalmente diversas, e habitualmente 
vagas, opinións ao respecto (véxanse táboa 2; $$2 e 4, 6). Mais se aquí pretendemos 
empregar a úáxefatura) como eixo da nosa interpretación antropolóxica do princi- 


169 B. X. CURRÁS REroJos, 2014, p. 204. 

patus e da súa incardinación na historia constitucional do mundo antigo, cómpre 
certamente atendermos ás súas notábeis implicacións teóricas. 

Neste senso, cando vimos de avaliar un proceso global incidente en toda a ba- 
cía mediterránea de disolución de realezas no marco do afianzamento civil das súas 
sociedades, emerxe inevitabelmente un certo resabio evolucionista. E efectivamente, 
o popular paradigma neo-evolucionista concibe a xefatura como un estadio de des- 
envolvemento socio-político universal, precisamente entre a tribo e o Estado. Dende 
esta perspectiva, a xefatura, desenvolvida nun determinado contexto de desenvol- 
vemento material, racharía co carácter acéfalo das sociedades tribais a prol dunha 
autoridade que arrombaría as relacións sociais e a acumulación e redistribución de 
recursos'””'. En termos estritamente estruturais), a xefatura xurdiría en troques por 
simple agregación de tribos, do mesmo xeito que daría paso ao Estado pola senlla 
agregación de xefaturas'”!. 

Este esquema, de vocación universal pero teorizado sobre a base específica 
da conformación das primeiras civilizacións do Vello e do Novo Mundo, resulta en 
certa medida inexacto para a incardinación teórica dos particulares procesos políti- 
COS AOS QUe NOS estamos a referir aquí. A todas luces, o esquema semella por enteiro 
pertinente para as monarquías agregativas, que se orixinaron a partires da agrupación 
de xefaturas étnicas de proxección local, cuxa progresiva institucionalización, de se 
daren as circunstancias oportunas, tendeu efectivamente á conformación de estados. 
Tamén as realezas locais poden atopar algunha coincidencia co esquema neo-evolu- 
cionista: todas elas rebordaron o ámbito de asentamento inmediato; é mesmo se vin- 
cularon decote, en orixe, a procesos de úsinecismoy, e xa que logo á conformación, 
por agregación, das súas propias comunidades históricas (cfr. $87, 3-4). 

Pero aquí remata o contributo positivo do esquema neo-evolucionista para o 
noso caso particular. No mundo circunmediterráneo antigo, o proceso de estatali- 
zación non se produciu normalmente ao abeiro dunha agregación de entidades pre- 
existentes, senón a través da directa transformación da comunidade pre-estatal en 
cidade-estado. Ademais, os aspectos subestruturais do esquema neo-evolucionista 
matízanse polo feito de que progreso económico e a estratificación social non favo- 
receron o empoleiramento político destas realezas, senón sobre todo a base material 
dos poderes oligárquicos que as derrocaron. A teoría neo-evolucionista, así como 
atopa unha evidente correspondencia cos procesos históricos nos que se xestaron as 
primeiras civilizacións, amais das propias monarquías agregativas que se estudaron 
neste mesmo capítulo, resulta por enteiro desbotábel para a incardinación teórica das 
nosas humildes realezas locais. 


170 E.R. SERVICE, 1984 (1962), pp. 170 ss. 
171 R.L. CARNEIRO, 1981, pp. 45-46. 

Con esta recusación particular non estamos senón que a lle engadir unha crítica 
máis á ampla matización que este paradigma sufriu dende o seu postulado orixinal 
nas décadas de 1960 e 1970. Hoxe, denunciado o seu carácter teleolóxico e criticada 
a propia pertinencia conceptual de cada un dos seus estadios constituíntes, téndese a 
adscribir as xefaturas, simplemente, a “un sistema social de clases sen Estado”? Isto 
afástanos aínda máis de toda asimilación teórica, pois as realezas locais en cuestión 
desapareceron precisamente canda o xurdimento de novas clases sociais: canda me- 
nos campesiños, rendistas e mercaderes sobre a moito máis homoxénea base labrega 
que arrincara do colapso estrutural que en moitos ámbitos, segundo vimos, marcou o 
tránsito entre a Idade do Bronce e a do Ferro, ou ben etapas concretas desta última. 

En tales circunstancias, cómpre simplemente pescudarmos outras perspectivas 
da xefatura) que poidan asimilarse ao noso caso particular. Obviamente, este con- 
cepto, que procede do propio acervo lingúístico ordinario, non pode circunscribir- 
se ao emprego que del fixer unha corrente antropolóxica, por moita influencia que 
tivese no seu momento é hoxe mesmo. Así, como sintetiza J.-C. Muller, na propia 
Antropoloxía este termo pode designar non só o modelo social neo-evolucionista 
ao que nos vimos referindo, senón, simplemente, un oficio: o exercido por un xefe; 
O que de seu incorre nunha certa vaguedade e denota tamén, consecuentemente, a 
diversidade intrínseca das xefaturas!” Sen saírmos dos esquemas máis lineais, pode 
resultar familiar, e tópica, a gradación que obra entre a figura do big man de Nova 
Guinea, a xefatura simple das illas Trobriand, e a complexa da Polinesia'”“. Parti- 
cularmente, inclínome a pensar que a xeneralidade das realezas locais estudadas ao 
longo deste capítulo casan coas xefaturas simples mellor do que coas complexas; 
ás que se adscribirían, pola contra, os gobernos de tendencia tiránica, as chamadas 
sociedades heroicas e as propias monarquías agregativas, nidios síntomas da im- 
plantación primitiva do Estado. Isto é só unha sospeita que non pretendo entrar a 
argumentar polo miúdo, tarefa moi pertinente para un traballo doutro tipo, pero que 
desborda por enteiro o limitado propósito do noso. 

O que me interesa é simplemente fundamentar un uso lato sensu do concepto 
de xefatura, que poida aplicarse a calquera comunidade dada, neste caso pre-estatal, 
na que se advirta a presenza dun xefe, con independencia das atribucións deste e da 
estrutura social concreta sobre a que se erixa. E coido, neste senso, que o esquema 
teórico pertinente para a xeneralidade das realezas locais que vimos de estudar non é 
o neo-evolucionista nin as súas correccións, senón o postulado por P. Clastres, quen 
preferiu atopar o seu fito teórico esencial no propio Estado. Para este antropólogo, en 


172 1. SASTRE XZ al., 2010, p. 174; na mesma liña, M. GODELIER, 1999. 

173 J.-C. MULLER, 2005. 

174 Así, por exemplo, figuran entre os exemplos paradigmáticos que estruturan o propio libro de A. W. JOHNSON £ 
T. K. EARLE, 2000. 

efecto, a xefatura, realidade pre-estatal, corresponderíase a un exercicio moi precario 
do poder, de autoridade consensual e escasa capacidade socio-económica: sería só 
a aparición do Estado o que marcaría a verdadeira estratificación social, o goberno 
coercitivo, e a apropiación e xestión centralizada de recursos'””. Unha forma de en- 
tender, abofé, a uxefatura simples. 

Este modelo, que de feito conta xa cunha certa tradición na investigación ar- 
queolóxica galega (cfr. $$7, 9 e 10,4), resposta dende logo mellor ás circunstancias 
específicas da evolución institucional do mundo circunmediterráneo antigo. Mais 
non estamos a suxerir nada novo: xa R. Drews reducía a hasileía grega aos pequenos 
xefes rurais dos períodos escuro e xeométrico'””; e xa na súa clásica Ancient Society, 
L. H. Morgan postulaba que “os chamados reinos da idade heroica foron democra- 
cias militares, e nada máis”'”, Obviamente, a etiqueta ádemocrática) pode resultar 
excesiva, pero ilustra a precariedade do poder rexio nestas sociedades. En efecto, na 
xa fortemente estratificada sociedade homérica, a estrutura política pode ser resu- 
mida, segundo P. Carlier, pola fórmula “o pobo escoita, os anciáns propoñen, o rei 
decide”"””. Tales realezas tradicionais afástanse, xa que logo, do despotismo que ca- 
racterizou ás monarquías estatais e imperiais da Antiguúidade, e achéganse en troques 
ás repúblicas que de feito xurdiron do seu precario sistema organizativo. Esta mesma 
proposición obsérvase, de feito, na propia sensibilidade antiga. Seguindo unha vez 
máis a P. Carlier, a teoría política grega concibía precisamente na limitación do poder 
O trazo definitorio da hasileia!?”. Mais non creo, contra R. Drews e L. H. Morgan, e 
canda P. Carlier, que a precariedade destas xefaturas recuse a súa plena considera- 
ción como verdadeiras realezas. 

Neste senso, van ser certas transformacións estruturais da Idade do Ferro, propi- 
cias ás novas posibilidades económicas e á capacidade de apropiación e acumulación 
privada de recursos, segundo diferentes ritmos en cada rexión e en cada sociedade, 
O que rachará coa antedita limitación tradicional da realeza. Coido que quen mellor 
soubo ver este transcendental fito histórico foi o grande Tucídides, quen atribuíu, 
nun tímido pero precoz alegato da análise materialista, ao enriquecemento) (tón 
chrématon tén ktésin) das póleis a desfiguración da realeza limitada tradicional e o 
xurdimento da tiranía en Grecia!” 

Este enriquecemento material vai abrir, abofé, novas posibilidades á xefatura 
tradicional. Por citarmos o exemplo xeograficamente máis vindeiro ao noso prin- 


175 P. CLASTRES, 1974, pp. 161 ss. 

176 R. DREWS, 1983, p. 129. 

177 L. H. MORGAN, 1877, p. 124. 

178 P. CARLIER, 1984, p. 504. 

179 Ibid., p. vii; cfr. Arist., Polit., III, 14, 1285b-1286a; Plat., Nom., III, 684, a-b. 
180 Thucyd., Hist., L, 13, 1. 

cipatus, resulta ilustrativo disto que hoxe se tenda a adscribir as realezas hispanas 
testemuñadas polas fontes greco-latinas —ou sexa, nunha etapa serodia— ao paradig- 
ma “heroicos”. Nisto inflúe non só o seu destacado papel bélico segundo as fontes, 
senón tamén a súa vinculación a unha sociedade na que estaban a se acentuaren as 
diferenzas sociais e, moi especialmente, a agromar unha elite ecuestre cada vez máis 
ampla e poderosa que vai ser axiña a expresión militar das oligarquías urbanas'”. 
P. Moret ten chamado ademais a atención arredor dunha interesantísima pasaxe de 
Ateneo, tomada presuntamente de Polibio, na que se compara o pazo de Menelao co 
dun Iberós tinos basiléos que, querendo igualar o luxo dos feacios, gardaba cervexa 
en cráteras de ouro e prata'”. A todas luces, Ateneo ou Polibio quixeron con esta 
anécdota “burlárense dun bárbaro estrafalario”, pero iso non desbota o seu valor 
como “un dos textos máis detallados que se teñan conservado [...] arredor da reali- 
dade material dun pazo ibérico”'“. Pola referencia á cervexa, bebida típica entre os 
pobos do norte da península ibérica, A. Schulten quixo identificar este rei anónimo 
con Viriato; pero P. Moret, aducindo a evidencia arqueolóxica arredor da produción 
e consumo de cervexa no antigo levante español, non atopa motivos para levalo a 
fóra do ámbito íbero stricto sensu!” Soberano íbero local ou caudillo lusitano su- 
pra-local, esta descrición non pode ser entendida como unha realidade atemporal), 
senón que cómpre levala, do mesmo xeito có xenriquecemento)) que preconizaba 
Tucídides para Grecia, a unha etapa moi concreta do desenvolvemento estrutural da 
súa sociedade. Na realeza “heroicay, de áureos tesouros e séquitos ecuestres, temos 
en realidade unha etapa de transición entre as atribucións tradicionais e as tiránicas 
desta institución: o desdebuxamento da limitada, simbólica e consensual xefatura 
étnica preconizada por P. Clastres, a prol dunha nova autoridade estatalizante. 

Se cadra pola analoxía coas revolucións liberais contemporáneas, a historiogra- 
fía moderna adoita adscribir este proceso de redefinición e eventual abolición das 
realezas tradicionais á tendencia autocrática dos soberanos e a consecuente contes- 
tación social, cerne das tiranías e oligarquías que virían despois e que tanto difiren 
da xefatura étnica orixinaria!“ Esta tendencia tiránica, certamente, detéctase con 
claridade nas propias tradicións antigas: a arbitrariedade de Creonte na Antígona 
de Sófocles ou de Tarquinio o Soberbio na tradición romana, sen esquecermos a xa 


181 Véxanse, por exemplo, N. CoLL £ I. GARCÉS, 1998, p. 440; P. MORET, 2002-2003, p. 23. A tendencia non é nova: 
cfr. J. CARO BAROJA, 1971, p. 149. 

182 Véxase, nomeadamente, E. SÁNCHEZ-MORENO, 2005. 

183 Athen., Deipn., 1, 28, 18. 

184 P. MORET, 2002-2003, pp. 29-30. 

185 A. SCHULTEN, 1974, pp. 542-543; P. MORET, 2002-2003, p. 29; cfr., arredor da cervexa, Str., Geog., III, 3,7. 

186 Véxase, por exemplo, arredor da realeza grega, P. CARLIER, 1984, p. 511; da romana, F. GLINISTER, 2006; da gala, 
S. LEWUILLON, 2002, p. 244. Xa N. D. FUSTEL DE COULANGES, 1866, pp. 302 ss. (cap. iv, 3), concibía a abolición 
da realeza en Grecia e Roma como a primeira revolución das constitucións antigas. 

mencionada prefiguración da ideoloxía tiránica co triunfo do individuo excepcio- 
nab) en Ulises, segundo P. Carlier ($7, 4), son só algúns exemplos notábeis. E sen 
dúbida, a memoria dos excesos dos reis do pasado tamén influíu na sensibilidade 
xanti-monárquica) de moitas sociedades republicanas da Antigúidade, como poden 
ser a púnica'””, a romana!'”” ou a gala!”. 

Porén, cómpre ao meu ver non subestimarmos o outro actor en liza neste pro- 
ceso. En efecto, ás novas capacidades socio-económicas das xefaturas tradicionais, 
cerne da tiranía, xunguíronse as das novas forzas sociais ascendentes: as oligarquías 
mercantís e rendistas, que chegarían a artellaren neste contexto redes de poder pri- 
vado á marxe do poder comunitario e simbólico do rei. Este conflito bipartito, impo- 
síbel na sociedade máis igualitaria e subdesenvolvida que arrinca da Idade do Ferro, 
remataría por diluír os trazos característicos das realezas tradicionais a prol dos no- 
VOS réximes tiránicos e oligárquicos que as substituíron como parte do proceso de 
afianzamento civil e de implantación do Estado nas súas sociedades. 

Sen dúbida, o triunfo da república é resultado dunhas poderosas forzas estru- 
turais; mais do mesmo xeito podemos entender que a permanencia da realeza o é da 
inhibición destas mesmas forzas: velaquí o lugar que corresponde ao principatus ga- 
laico no seu contexto histórico máis global, longamente analizado neste capítulo que 
agora concluímos... Podemos pasar agora, pois, a pescudarmos o que isto significa 
na propia sociedade da que formou parte. 


187 Por exemplo, a frustrada reforma constitucional de Asdrúbal o Belo en Cartago mobilizou un movemento opo- 
sitor baixo a acusación de querer instaurar unha monarquía: cfr. Polyb., Hist., IL, 8,2. 

188 Cfr. F. GLINISTER, 2006. 

189 Como ilustra o xa tratado caso do arverno Celtilo: Caes., B.G., VII, 4. 


212 


A ERA DOS PRINCIPES 


Ao valorarmos o principatus, xa definitivamente, como senlleira pervivencia 
da máis antiga tradición institucional da Callaecia, perfílanse uns claros vieiros po- 
los que encetarmos a súa interpretación histórica. Mais, como encaixan OS nosos 
principes no devalo global das realezas do seu tempo, que vimos de explorar no 
anterior capítulo? Abofé, antes de rastrexarmos a función social do principatus e a 
súa sorte como institución ao abeiro da pluralidade de realezas antigas das que nos 
ocupamos, primeiramente cómpre situalo na propia historia da Callaecia. 

A cuestión cronolóxica poderíase resolver simplistamente aducindo ao que xa 
a análise epigrafista ten concluído verbo ao rexistro documental implicado; e deter- 
minarmos así que, coma as epígrafes nas que se constata, o principatus ten que ser 
datado ao longo do século 1 d.C., e se cadra mellor na súa primeira metade, sen máis 
precisión posíbel ($$1, Le 1,4). Porén, tal proposición é só parcialmente veraz, pois 
a cronoloxía do principatus é unha cuestión substancialmente independente á do seu 
rexistro. 

Isto débese á natureza da nosa documentación: non é o mesmo unha epígrafe 
honorífica ou votiva, que nos proporciona unha data atribuíbel ao exercicio social 
do seu adicante, ca unha funeraria, que non aporta senón unha datación ante quem. 
Neste senso, o que podemos incardinar nas datas aducidas é a decisión duns adican- 
tes, incertos na Veiga e identificados cos herdeiros (heredes) en Lugo, de honraren a 
uns determinados defuntos. Mais isto, como veremos, non ten unha correspondencia 
unívoca coa defunción destes, e moito menos co exercicio do seu principatus. Sexa 
como for, independentemente da data de erección das epígrafes, o que suxire a na- 
tureza intrínseca da nosa documentación é un retraso significativo da cronoloxía do 
principatus galaico: cómpre distinguirmos, xa que logo, o contexto dos adicantes, 
do contexto dos adicados. 

8.1. O contexto dos adicantes 


A datación epigráfica apórtanos a clave non para contextualizarmos os prin- 
cipes, senón a produción mesma dos propios documentos que os constatan. Mais 
detrás deles, indistintamente lápidas funerarias, houbo tamén unhas persoas que fo- 
ron as responsábeis últimas da nosa documentación. Coido relevante, neste senso, 
atendermos particularizadamente ás razóns que puideron cominar que, moitos anos 
despois do exercicio e mesmo da defunción dos principes, se deixase constancia 
deste título nos seus epitafios. 

Para resolvermos esta cuestión vémonos ineludibelmente obrigados a nos cen- 
trar principalmente na epígrafe de Lugo, onde a referencia aos adicantes, os herdei- 
ros (heredes) dos defuntos, é explícita. Abofé, nun sepulcro familiar adicado por uns 
determinados herdeiros a dúas xeracións de ascendentes debúxase un contexto social 
ben significativo. Emerxe, en primeiro lugar, a historia familiar que arrodea esta 
epígrafe; o que non é, por certo, un aspecto que teña recibido moita atención dende 
a investigación histórica. Podemos aludir, con todo, á excepción que constitúen M”. 
D. Dopico e J. Santos, arredor de cuxa achega deixamos anteriormente algúns cabos 
soltos (83, 1) que agora é o intre de amalloar: 


O princeps [...] cóidase asemade de mencionar as unidades administrativas, cun- 
ha precisa alusión ás divisións provinciais (provincia Hispania citerior) e aos 
castella respectivos. Estes indíxenas escollen o latín, as fórmulas e as titulaturas 
de Roma e esquecen as indíxenas —fose cal for a súa denominación— e, mantendo 
a súas bases económicas e de prestixio social intactas, trasladáronse a viviren á 
nova cidade!'. 


Esta lectura sitúanos, en efecto, perante unha posibilidade ineludíbel: a residen- 
cia luguesa destes principes. É esta unha posibilidade, con todo, que cómpre calibrar, 
e eventualmente corrixir, por unha circunstancia xurídica que temos argumentado no 
seu momento: os Copori e Lucus Augusti non compuñan de ningún xeito a mesma 
ciuitas (885, 1; 5, 3). Neste senso, ata que punto uns principes Copororum podían ser 
naturais de Lugo? Semellante posibilidade desbótase dende logo no caso do primei- 
ro princeps, Vecio, quen, como se avanzou, presenta unha origo indefectibelmente 
castrexa, concretada no castellum “Circinum. Vimos tamén que as reducións xeo- 
gráficas potenciais deste castellum nos levan a ben lonxe de Lugo ($5, 1); e o feito 
de concretar a todas luces a origo dun princeps Copororum non deixa moita marxe, 
ao meu ver, para o atribuír á xurisdición territorial local de Lugo no canto da dos 
cóporos. Nestas circunstancias, Vecio non podería ter residido en Lugo máis ca en 


1 M.D. DoPIlco CAÍNZOS £ J. SANTOS YANGUAS, 2006, pp. 715-716. 


214 


calidade de incola, en cuxo caso o seu papel público nesta cidade, contra as sospeitas 
de M”. D. Dopico e J. Santos, de ningún xeito “houbo de ser relevante”. 

Feito este matiz, a residencia e naturalización luguesa do segundo princeps si 
resultaría admisíbel, pois, como se lembrará, a epígrafe non lle explicita mención 
de origo ningunha. Isto poderíase explicar, como fixemos, por unha omisión por 
redundancia ($1, 3); ou ben pola súa residencia e naturalización luguesa, como 
queren M”. D. Dopico e J. Santos. Esta segunda posibilidade, con todo, sitúanos 
perante outro problema: que dereito, ou simplemente que interese, podía ter un 
munícipe de Lugo en se facer chamar princeps Copororum? A priori resultaría 
admisíbel pensar que aínda atase a este suposto princeps lugués algunha respon- 
sabilidade pública na comunidade dos cóporos; mais non que, sendo munícipe de 
Lugo, preferise deixar constancia no seu epitafio, ergueito precisamente nesta mes- 
ma cidade, dunha dignidade recoñecida no pobo dos seus devanceiros antes cós 
recoñecementos obtidos na súa propia. Nunha palabra, o epitafio evidencia que 
o desempeño público deste segundo princeps foi insignificante en Lugo. A todas 
luces, a noción da residencia luguesa destes principes, imposíbel en Vecio, resulta 
tamén problemática no seu anónimo fillo; e isto obríganos a encetarmos unha sen- 
síbel corrección desta premisa. 

Non estará de máis, con este fin, atendermos ao contexto epigráfico: como xa 
se referiu no seu momento, o sepulcro dos príncipes foi achado ao pé da muralla de 
Lugo ($1, 1). Isto non supón un dato menor no que respecta á estrita biografía do 
documento, pois as obras de fortificación da cidade a remates do século III d.C.?, 
das que é produto o seu actual recinto amurallado, poderían ter motivado un trasla- 
do e mesmo unha reutilización da peza dende a súa ubicación orixinal; o que, por 
certo, cumpriría vencellar ao seu notábel desgaste. En caso contrario, poida que o 
trazado da muralla tivese simplemente respectado o lugar do sepulcro, arredor de 
dous séculos máis antigo. Sexa como for, mesmo no posíbel traslado da lápida, non 
semella razoábel pensar que a súa ubicación orixinal distase moito da cidade. Mes- 
mo a presunción dunha orixe nalgunha necrópole próxima a Lugo, pero fóra da súa 
xurisdición urbana, asimilábel xa que logo ao territorio xurisdicional dos cóporos, se 
antolla posibelmente excesiva. En suma, no sepulcro dos príncipes de Lugo, malia 
a súa a todas luces axitada biografía como documento, todo apunta a ser lugués o 
contexto do soporte epigráfico... Pero nada máis. 


2 Parafraseando aos propios M. D. Dorlco CAÍNZOS £ J. SANTOS YANGUAS, 2006, p. 716. Cfr. o contexto da cita 
completa en $2, 4. Arredor da excepcionalidade de que un incola accedese á curia municipal, cfr., por exemplo, 
J. F. RODRÍGUEZ NEILA, 2002, p. 46. 

3 A. TRANOY, 1981, pp. 411-412; E. GONZÁLEZ FERNÁNDEZ ZL M. C. CARREÑO GASCÓN, 1998, pp. 1179 ss.; A. M. 
SUÁREZ PIÑEIRO, 2006-2008, p. 314; M. FERNÁNDEZ CALO, 2018a, pp. 160-164. 

En efecto, a presumíbel ubicación orixinal do sepulcro non supón un argumento 
decisivo á hora de determinarmos o lugar de residencia dos defuntos. Como apunta 
A. Rodríguez Fernández, poderiamos pensar na “ligazón” que os principes repre- 
sentarían entre a capital conventual e a súa comunidade, que non era Lugo senón un 
pobo que en todo caso “se achaba nas súas proximidades”. Mais gustaríame obviar 
por un intre os principes a prol doutro actor presente nos seus epitafios, ignorado 
por completo nos estudos que nos preceden pero ineludíbel á hora de tratar de com- 
prender a nosa propia documentación. En efecto, o título principesco alusivo a unha 
comunidade étnica e origo castrexa, segura no princeps anónimo e extrapolábel ao 
seu pai Vecio, desbota toda posíbel naturalización luguesa; e isto debuxa un contexto 
ben diferente: quen houbo de residir en Lugo non foron os principes, senón os pro- 
pios heredes consignados na epígrafe, que ergueron o monumento funerario aos seus 
antecesores, posibelmente con motivo do pasamento do segundo princeps, se non 
máis tarde. Obviamente, non semella moi probábel que ambos os principes morreran 
a un tempo, sobre todo sendo como eran pai e fillo; polo que definitivamente cómpre 
admitir que o sepulcro foi ergueito moito despois do pasamento do primeiro prin- 
ceps, Vecio. E así como se dilúe toda correspondencia cronolóxica entre a defunción 
de canda menos este Vecio e a erección do sepulcro, non hai que forzar a tamén dis- 
cutíbel correspondencia xeográfica entre o lugar do sepulcro co lugar de residencia, 
e nin sequera co lugar de defunción. Os que se trasladaron a Lugo, en fin, foron en 
todo caso uns descendentes que non sabemos se mantiveron o título principesco dos 
cóporos; mais si que tiveron un evidente interese en se faceren entroncar con estes 
principes Copororum no sepulcro familiar que lles ergueron en Lugo, a priori moito 
despois canda menos do pasamento do primeiro princeps, Vecio, cuxos restos hou- 
beron de ser, xa que logo, trasladados dende o seu lugar de enterramento —e de resi- 
dencia— orixinal. A isto engádese un contexto potencialmente idéntico na Veiga, se é 
que o princeps Albionum non foi Nícer senón o seu pai Clutoso; posibilidade aberta, 
como se avanzou no seu momento, pola redación equivoca da epígrafe ($1, 4). 

Conclúese, xa que logo, dun xeito seguro en Lugo e aínda probábel na Veiga, 
que as epígrafes en cuestión fixesen constar o título principesco non por interese ex- 
preso dos principes senón polo dos seus descendentes, para quen, no século 1 d.C. e 
probabelmente na súa primeira metade, mesmo nun contexto urbano € municipal no 
caso de Lugo, resultaba socialmente significativo publicitar o seu entronque familiar 
cuns certos devanceiros que compartiran unha dignidade social determinada sobre 
algunhas comunidades étnicas rurais da Callaecia. Máis adiante, inevitabelmente, 
cumprirá voltar sobre estas consideracións ($10, 6). 


4 A. RODRÍGUEZ FERNÁNDEZ, 2018, pp. 372-373. 

8.2. O contexto dos adicados 

Así chegamos á cuestión, de meirande interese para nós, da cronoloxía precisa 
da propia biografía dos principes. Se asumimos que as epígrafes foron ergueitas ao 
longo deste século I d.C., obviamente a incardinación cronolóxica dos principes ne- 
las nomeados devén como mínimo tan incerta coma eses cen anos de intervalo. Non 
é o mesmo que estes principes finasen a comezos, a mediados, ou a remates do de- 
vandito século, para calibrarmos cronologicamente a súa biografía; e, en consecuen- 
cia, para contextualizarmos o exercicio do seu principatus. Porén, xa se precisou que 
a cronoloxía semella indistintamente apuntar á primeira metade do século; e de feito 
coido que a información intrínseca da que dispomos na nosa documentación segue 
empurrando a prol de recuarmos aínda máis esta data. 

En efecto, na Veiga temos a mención dun defunto, Nícer, que finou á idade de 
setenta é cinco anos. Non sabemos se o princeps tamén aludido na estela ha de ser 
identificado con este Nícer; mais dende logo semella plausíbel, por razóns estrita- 
mente lingúísticas e concretamente de concordancia sintáctica, segundo xa se expu- 
XO No seu momento, que O princeps en cuestión non fose el senón o seu pai, Clutoso 
($1, 4). Se o princeps foi Nícer, o seu principatus, dada a dinámica de sucesión 
dinástica e vitalicia desta institución ($4, 6), poderíase adscribir ata a setenta e cinco 
anos antes da erección da estela, o que certamente supón unha rebaixa cronolóxi- 
ca substancial que podería levarnos mesmo ata mediados do século I a.C. Se, pola 
contra, o princeps non foi el senón seu pai, cumpriría recuar canda menos outros 
vinte ou trinta anos, como mínimo, o lapso xeneracional. Nunha palabra: se a estela 
da Veiga está datada ante quem ás décadas centrais do século I d.C., O principatus 
albión podería levarnos... ata a primeira metade do século anterior! 

Porén, non son estas as únicas lecturas posíbeis derivadas da equivoca reda- 
ción da estela da Veiga. En efecto, se o princeps non foi Nícer nin o seu pai, senón 
unha figura anónima con influencia no castro de Cariaca ou ben sobre o propio 
defunto, lecturas dende logo máis difíciles pero sintacticamente posíbeis (cfr. $1,4), 
cumpriría facer coincidir o contexto cronolóxico do principatus albión coa propia 
defunción de Nícer. 

De calquera xeito, o lapso xeneracional e a diacronía entre a defunción e o 
principatus que na Veiga non son máis ca meras posibilidades, en Lugo resultan 
indefectíbeis. Aquí temos, en efecto, unha secuencia sucesiva de dous principes, pai 
e fillo. E mesmo, coñecendo a identidade do primeiro princeps, Vecio, a través da 
súa filiación, penderá sempre a sospeita de que o avó, Verobeo, fose tamén princeps 
antes cós seus descendentes. Como vimos, a inscrición foi adicada por uns herdei- 
ros, honrando simultaneamente a dous dos seus principescos ascendentes, nun intre 
indeterminado do século I d.C., e probabelmente na súa primeira metade. De certo, 

a priori non semella factíbel que isto se deba ao seu pasamento simultáneo, senón, 
como xa apuntamos, a que o altar funerario familiar fose adicado post quem ao pasa- 
mento do segundo princeps. Neste caso non contamos cunha idade de defunción unií- 
voca, senón cun numeral romano LX probabelmente incompleto pola erosión, que 
informa de que Vecio tiña como mínimo sesenta anos cando finou, ao que cumpriría 
sumar aínda a idade do seu fillo, non conservada en absoluto. Isto significa que a 
conclusión hipotética da Veiga, onde o principatus pode ser recuado máis ou menos 
segundo a identidade do seu beneficiario, en Lugo antóllase indefectíbel, pois aquí o 
que temos é precisamente unha secuencia familiar de dúas xeracións. 

A conclusión que se desprende de todo isto é sinxela: os principatus que consta- 
tan unhas determinadas epígrafes funerarias do século I d.C. exercéronse sen dúbida, 
en parte, xa dende o século anterior; e mesmo, segundo adiemos máis ou menos a 
cronoloxía das epígrafes e as descoñecidas idades dos defuntos, potencialmente nos 
levarían a antes da propia época imperial romana, que como é ben sabido arrinca 
polos pactos entre Augusto e o Senado no 27 a.C. (cfr. táboa 4). 


FAMILIA PRINCIPESCA FAMILIA PRINCIPESCA 
COPORA ALBIOA? 


Verobeo, princeps? 


Vecio, princeps Clustoso, princeps? 


| ? 
anónimo, princeps Nícer, princeps? antes de ca. 1-50 d.C. 


AS | eosiai aa a ad cd iii cc dta asi c ii ina aas ic cian iii cis inn21222 Qatación epigráfica 


herdeiros, principes 


ciuitatis? despois de ca. 1-50 d.C. | 


Táboa 4. Xenealoxías princispescas galaicas. 


Semellante cronoloxía, dende logo factíbel mesmo para Nícer e o segundo 
princeps Copororum, e ineludíbel para Vecio e Clutoso —seguimos a ignorar quen 
foi realmente o princeps Albionum-, resulta en calquera caso decisiva para a caracte- 
rización histórica do principatus galaico. Certamente, en termos xurídicos esta pode 
semellar unha cuestión insubstancial, pois a unha marxe ou a outra da Era cristiá, 
o principatus situaríase nun contexto idéntico: a condición peregrina, e xa que logo 
indíxena, do réxime xurídico-político das súas comunidades. Isto sería así en toda 
a Callaecia, como vimos e arredor do que voltaremos, antes da década do 70 d.C. 

(883, 2; 3,4; 4, 3-5; 5, 3). Porén, o que me importa sinalar agora é que unha data 
recuada para o exercicio do principatus non se limita a un determinado contexto 
xurídico local, senón a un máis amplo administrativo e xeo-político. 

Neste senso, se o principatus galaico pode adscribirse a unha cronoloxía ante- 
rior ou simplemente coincidente co establecemento do Principado romano de Au- 
gusto (27 a.C.), daquela esta realidade social expresouse nunha Callaecia na que as 
comunidades locais non só mantiñan os seus réximes xurídico-políticos autóctonos, 
senón na que nin sequera existía unha administración romana. En efecto, a Augusto 
corresponde a implantación administrativa romana na Callaecia, con todo o que 
isto implica: designación de cargos funcionariais, delimitación de circunscricións 
administrativas, apertura de calzadas, fundación de cidades, acantoamento militar 
permanente, xestión de monopolios estatais, etcétera”. 

Mais o remate do século T a.C. coincide tamén no noroeste hispánico coa mesma 
culminación da conquista romana. Abofé, isto non ha de se malinterpretar levando 
O carro por uns vieiros erróneos, deica a teimosa adscrición da conquista romana da 
Callaecia ás guerras cántabras (22-19 a.C.), burda simplificación da complexidade 
deste proceso histórico. De feito, contamos con informacións referentes á conquista 
do sur da Callaecia dende o século II a.C., e do norte ártabro dende a primeira me- 
tade do T a.C.“A influencia das guerras cántabras na Callaecia non pode extrapo- 
larse á totalidade do seu territorio, cuxa meirande parte sufrira dende moito antes 
as campañas de conquista e houbo de ficar, irremediabelmente, no bando romano 
neste conflito. As fontes desta guerra silencian a implicación galaica e atribúen sis- 
tematicamente a ástures e cántabros o suxeito de confrontación”; e as máis recentes 
prospeccións arqueolóxicas, encetadas a cotío por vellos partidarios do reduccio- 
nismo augusteo, recoñecen a diversidade de contextos estratéxicos que atinxen aos 
novos xacementos militares descubertos, cuxa morfoloxía “non sería incompatíbel 
cun hipotético horizonte tardo-republicano””. Obviamente, nada disto non exclúe a 
participación galaica no bando ástur-cántabro; mais si que desbota, dada a dispoñi- 
bilidade doutras fontes que certifican unha conquista moi anterior para moitos pobos 
da faixa occidental atlántica, a súa participación xeral. Para algúns autores, de feito, 
a conquista romana da Callaecia houbo de ser máis obra de César, responsábel da 


[94] 


Para unha síntese recente, véxase M. FERNÁNDEZ CALO, 2018a, pp. 83 ss. 
Por exemplo, App., Iber., XII, 70-73, arredor das campañas de Servilio Cepión e Xunio Bruto; Str., Geog., III, 5, 
11, arredor da expedición marítima de Licinio Craso; Cas., Hist., XXXVII, 53, arredor da de Xulio César. Para 


[SN 


análises pormenorizadas das campañas de conquista romanas de época republicana na Callaecia, véxanse C. To- 
RRES RODRÍGUEZ, sen data; A. TRANOY, 1981, pp. 125 ss.; B. X. CURRÁS REFoJos, 2014, pp. 717 ss.; M. FERNÁNDEZ 
CALO, 2018a, pp. 49 ss. 

7 Cfr. Suet., Caes., II, 21; Flor., Epit., II, 33; Cas., Hist., LL, 20; LIII, 25; Oros., VI, 21, 1. 

8 J.M. Costa GARCÍA, Z al., 2019, p. 38. 

última campaña testemuñada con certeza neste ámbito, ca de Augusto”. Sexa como 
for, cómpre concluír, canda unha xa andada e esencial achega de A. Rodríguez Col- 
menero ao respecto, que a implicación galaica nas guerras cántabras houbo de redu- 
Cirse, se acaso, aos pobos interiores, veciños dos ástures, para os que non contamos 
con reportes dunha conquista anterior'?. 

Sexa como for, a conquista romana da Callaecia é un proceso complexo que, en 
certo xeito, tivo en cada pobo unha plasmación individualizada. Lamentabelmente, 
polo que a albións e cóporos respecta non contamos con datos específicos, e puidera 
ser tanto que a súa conquista tivese ocorrido canda as guerras cántabras de Augusto, 
como moito antes. A título hipotético, se cadra se poida suxerir que os cóporos se ti- 
vesen visto afectados pola expansión marítima romana da primeira metade do século 
Ta.C., e que os albións, veciños dos ástures, fosen un dos pobos galaicos dobregados 
só por Augusto, pois non sabemos ata qué punto as campañas marítimas de época 
republicana rebordaron o golfo ártabro. 

Nestas circunstancias, emerxe a posibilidade evidente de que os principes tes- 
temuñados na nosa documentación exerceran parte do seu principatus durante datas 
anteriores á propia conquista romana dos seus pobos, sobre todo no caso dos albións. 
Isto comporta, coido que dun xeito decisivo, o carácter non só peregrino, non só cas- 
trexo, non só indíxena, senón definitivamente pre-romano, do noso principatus... O 
que non fai senón reforzar, abofé, a postura ú4indixenista) dominante na historiografía 
que nos precede, e resultado intrínseco da nosa propia análise epigráfica ($$2 e 5,3-5). 


8.3. Deica un panorama arqueolóxico do principatus 


En base a esta pequena exposición de orde cronolóxica, coido que se pode pos- 
tular con firmeza que a datación do principatus difire substancialmente da da súa do- 
cumentación, levándonos doadamente ao século I a.C., e mesmo a antes da conquista 
romana de certas bisbarras do norte da Callaecia. Por outra banda, a disparidade 
contextual dos adicantes e dos adicados da nosa epigrafía principesca tamén resulta 
indicativa da relevancia social dos principes históricos, pois os seus descendentes, 
nun contexto social moi diferente —concretamente municipal e urbano no caso da 
epígrafe de Lugo- tiveron un grande interese en se faceren entroncar publicamente 
con eles a través dos seus epitafios. 

Semellante diverxencia, con todo, non debuxa un contexto histórico necesa- 


I F. CALO LOURIDO, 1993, pp. 88-89; J. de ALARCAO, 1995 (1988), p. 26. 

1O A. RODRÍGUEZ COLMENERO, 1977, pp. 43-44. Máis recentemente inciden nesta mesma conclusión A. de la PEÑA 
SANTOS, 2005, p. 152; A. MORILLO CERDÁN, 2016; M. FERNÁNDEZ CALO, 2018a, pp. 55-56. Engado a título anec- 
dótico que se cadra aquí poidamos situar o episodio do monte Medulio, sempre que sigamos o relato de Orosio 
(Hist., VI, 21, 7), que o asocia ao Miño; e non o de Floro (Epit., II, 33), que o leva á fronte cántabra da guerra. 

riamente contraposto entre o presumiíbel acceso dos principes testemuñados ao seu 
rango no século I a.C., e a súa defunción no 1 d.C. Xa vimos que o contexto xurídico 
é indistintamente peregrinos, non romano, a unha ou outra beira da Era cristiá ($3, 
4), só distinguidas pola meirande ou menor influencia administrativa imperial; cir- 
cunstancia certamente relevante pero de implicacións moi relativas no específico rol 
social dunha institución indíxena coma o principatus. En efecto, nun contexto xurí- 
dico peregrino, o princeps, independentemente do sancionamento imperial externo, 
expresaría a mesma autoridade étnica perante o seu pobo, xa estivese este máis ou 
menos integrado nas estruturas provinciais, e tivese ou non sufrido xa as guerras de 
conquista. Mais o continuísmo entrambos os contextos, dos adicantes e dos adica- 
dos, non se limita a esta difusa permanencia do réxime xurídico autóctono, senón ás 
propias tendencias estruturais da Callaecia, plasmadas no rexistro arqueolóxico da 
súa cultura castrexa. 

En efecto, os séculos contiguos ao comezo da Era cristiá nos que vimos de si- 
tuar o lapso biográfico dos nosos principes coinciden coa convencionalmente consi- 
derada derradeira fase da cultura castrexa da Callaecia: a que vería, por unha banda, 
o seu máximo desenvolvemento material, e pola outra, o seu estancamento e devalo. 
Se este límite superior equivale á latinización xurídica da década do 70 d.C. ($$10, 
5-6), o inferior cómpre balizalo, segundo admite o consenso académico, e aínda cun- 
ha ampla indefinición posíbel de décadas, no remate do século II a.C. 

Esta data marca unha excepcional inflexión histórica, embora obviamente só 
materializada ao longo do resto da etapa. O fito inicial coincide en boa medida co 
comezo da conquista romana da Callaecia, que arrinca a partires do 139 a.C. e que 
en adiante iría espallando a influencia de Roma pola rexión. Non pretendo volver 
sobre a cuestión da conquista romana —verbo á que xa apuntamos a diversidade de 
situacións que suxire O noso escaso rexistro histórico— nin a das datas probábeis, 
e diverxentes, nas que este proceso puido afectar aos albións e aos cóporos cuxos 
principes testemuñamos ($8, 2). Importa aquí, porén, sinalarmos que esta influen- 
cia imperialista externa é entendida habitualmente como un fulcral factor operativo 
das transformacións que van ocorrer en adiante na Callaecia, embora isto ofreza 
lecturas diversas: procesos de agregación etno-política condicionados pola ameaza 
militar"; imposición de obrigas fiscais sobre pobos anteriormente libres que se te- 
rían así visto obrigados a artellaren novos mecanismos de distribución e acumula- 
ción pública de recursos”; desenvolvemento material favorecido pola estabilidade 
xeo-política resultante da conquista”... Sen ánimo de entrarmos neste debate que 


11 A.C.F. da SILVA, 1995, p. 524; A. GONZÁLEZ RUIBAL, 2006-2007, pp. 431 ss.; F. J. GONZÁLEZ GARCÍA, 2011a. 
12 TI. SASTRE PRATS, 1999, pp. 200 ss.; B. X. CURRÁS REFOJOS, 2014, pp. 757 ss. 
13 F. CALO LOURIDO, 1997a; C. A. B. de ALMEIDA, 2016. 

de feito, para variar na investigación histórica e arqueolóxica da Callaecia antiga, 
non existe como tal, senón máis ben como pluralidade de posturas contraditorias—, 
coido pertinente sinalarmos que as diferentes solucións que se teñen ofrecido re- 
sultan potencialmente complementarias, e indistintamente válidas para explicaren 
a sen dúbida multifacética e variábel situación xeo-política da Callaecia, segundo 
a influencia romana se foi espallando pola rexión e esta foi sendo contestada pun- 
tualmente polas revoltas e conflitos civís característicos do momento. Ao meu ver, 
como lectura unificadora, sería difícil eludir que esta etapa se enmarca dende logo 
nun contexto xeo-político no que o poder imperial romano actuará de hégemón, 
tanto coas colectividades etno-políticas afíns e sometidas coma coas hostís e libres, 
con todo o que isto implica en canto a contrapeso e eventual desestabilizador das 
relacións ínter-étnicas da rexión'”. 

Esta etapa nace, xa que logo, nun contexto xeo-político sen precedentes na 
Callaecia; pero en moitos aspectos vai simplemente continuar e afianzar unhas ten- 
dencias estruturais previas, que levaban moito tempo operando na cultura castrexa. 
Así, o comercio exterior seguiría mediatizado polos mercaderes fenicios, agora in- 
tegrados na estrutura provincial romana que condicionará a penetración de cerámica 
campaniense e moeda nos xacementos da rexión”. Esta é tamén a época da verda- 
deira proliferación da siderurxia nativa, só timidamente desenvolvida nos séculos 
anteriores (cfr. $10, 3); e do mesmo xeito, como máis adiante trataremos polo miúdo, 
semella que só a partires de agora se producirá a grande eclosión da riquísima ouri- 
varía castrexa ($9, 2). 

Pola súa banda, o castro, núcleo de asentamento característico e virtualmente 
exclusivo na Callaecia dende canda menos tres ou catro séculos atrás, mantén toda 
a súa vella influencia, embora agora enmarcada na súa diferenciación cualitativa. É 
característica desta etapa, en efecto, a colonización castrexa do fondo dos vales!$, 
proceso culminado agora pero probabelmente latente varios séculos atrás'”. Outras 
áreas, sobre todo as montañas do interior galego e do antigo conuentus iuridicus 
asturicense, arredadas dos ritmos xerais da Callaecia na anterior etapa, van experi- 
mentar un notábel desenvolvemento, máis serodio, vinculado á actividade mineira". 
A petrificación dos poboados, xeneralizada nas estruturas defensivas e domésticas 
xa dende a fase arqueolóxica anterior, é unha realidade mantida na grande prolife- 
ración castrexa dende o remate do século II a.C. (cfr. $10, 3). O careado, talla da 


14 Cfr., en meirande fondura, M. FERNÁNDEZ CALO, 2018a, pp. 80 ss. 

15 J.L. NAvEIRO LóPez, 1991, p. 176. 

16 Cfr. G. PEREIRA MENAUT, 2005, p. 121; B. X. CURRÁS REFOJOS, 2014, pp. 781 ss.; C. A. B. de ALMEIDA, 2016, pp. 
117-121. 

17 Cfr. C. PARCERO OUBIÑA, 2000, pp. 322 ss.; A. GONZÁLEZ RUIBAL, 2006-2007, pp. 273-274. 

18 Cfr. A. ARIZAGA CASTRO A X. AYÁN VILA, 2007, p. 487. 

pedra previa á súa utilización, desenvolvido dende o século III a.C., atopa agora 
unha nova dimensión ao abeiro do progreso metalúrxico e a eclosión, no século I 
a.C., da plástica castrexa”. Estes traballos canteiros, canda a xa aludida siderurxia 
e ourivaría, albiscan o afianzamento da especialización laboral sobre a base labrega 
que definiu e predominou sempre na sociedade castrexa (cfr. $10, 3). A ourivaría, 
pola súa banda, evidencia a acentuación das diferenzas sociais verbo ao período 
precedente ($9, 2). 

Emporiso, esta fase non se define só polo afianzamento dunhas tendencias es- 
truturais previas, a proliferación dos castros e a asimilación de áreas ata daquela cul- 
turalmente afastadas, senón tamén por novidades sen precedentes na rexión, amais 
da súa mesma rexionalización. 

Neste senso, será na parte meridional da Callaecia, nas bisbarras costeiras e 
vales fluviais do futuro conuentus bracarense, onde, sobre todo ao longo do século 1 
a.C., ocorran unhas transformacións máis radicais, co xurdimento dos grandes cas- 
tros, auténtico fenómeno de urbanización castrexa”. Xa tivemos ocasión de compro- 
barmos cómo procesos deste tipo se corresponderon sempre a unhas decisivas trans- 
formacións socio-políticas, e nomeadamente constitucionais, ao longo do mundo 
circunmediterráneo antigo ($$7, 3 ss.). E neste senso, malia que o identidade comu- 
nitaria se expresaría no pulo sen precedentes das obras de fortificación e, agora, nas 
pavimentacións e na creación de espazos públicos, van emerxer tamén por fin dife- 
renzas significativas entre as unidades domésticas constituíntes dos asentamentos. A 
decoración arquitectónica e a escultura castrexa, case por enteiro circunscrita a esta 
área meridional dos grandes castros, suxire a amortización de recursos, ou áfondo 
cerimonial), impulsado por parte das elites emerxentes para potenciaren o seu pres- 
tixio social”'. O grupo doméstico, fronte á comunidade de asentamento, convértese 
no referente identitario por excelencia, o que resulta especialmente evidente na tipo- 
loxía arquitectónica da úcasa-pátioy castrexa”. O progreso do comercio, indubidoso 
factor operativo do desenvolvemento dos grandes castros, é consubstancial á acumu- 
lación diferencial de riqueza e, xa que logo, á estratificación social. E os procesos 
de “sinecismoy, dos que tales asentamentos xurdiron en termos demográficos ao 
integraren a poboación de castros preexistentes”, vincúlanse de seu á xerarquización 


19 Arredor da plástica, véxase F. CALO LOURIDO, 1994. 

20 Véxanse C.A. F. de ALMEIDA, 1983, p. 189; A. C.F. da SILVA, 1995, pp. 517 ss.; F. CALO LOURIDO, 2005; id., 2016; 
A. GONZÁLEZ RUIBAL, 2006-2007, pp. 318 ss.; X. B. CURRÁS REFoJos, 2014, p. 770. 

21 F. CALO LOURIDO, 1994, p. 689. 

22 A. GONZÁLEZ RUIBAL, 2006-2007, pp. 400-409, insiste en asimilar por esta razón a sociedade bracarense deste 
tempo ao difuso concepto lévistraussiano société á maison; o que con todo ten impugnado, tanto no seu fondo 
teórico coma na súa aplicación, X. B. CURRÁS REFOJOS, 2014, pp. 242-250. 

23 A. GONZÁLEZ RUIBAL, 2006-2007, pp. 328 ss.; B. X. CURRÁS REFOJOS, 2014, pp. 780-781; F. CALO LOURIDO, 2016, 
p. 106. 

dun hHinterland, o que racharía, por primeira vez, coa descohesión que caracterizara 
sempre o poboamento castrexo”“. 

Fronte a estas transformacións sen precedentes na Callaecia meridional, boa 
parte do interior tramontano bracarense e todo o ámbito setentrional lucense van 
ficar moito máis tempo ancorados na tradición propia da etapa anterior. E é aquí, 
efectivamente, onde aparecen os principes, como reclamando o seu vencellamento 
coa máis anterga tradición da Callaecia castrexa... Evocando, en fin, por última vez, 
a súa teimuda impronta indíxena. 

Tal foi a era dos principes da Callaecia: o limiar da Era cristiá, definido pola 
derradeira fase da cultura castrexa e o estatuto xurídico peregrino das súas comuni- 
dades; e nas bisbarras setentrionais, as de meirande interese para nós, polo meirande 
conservadorismo cultural. Ese é o tempo no que os principes viviron e morreron; e 
no que se cadra descanse a pegada do seu poder... Chegou pois o intre de o rastrexar. 


24 A.C.F. da SILVA, 1986, pp. 27 e 43; F. PÉREZ LOSADA, 1998, p. 263; A. GONZÁLEZ RUIBAL, 2006-2007, pp. 318 ss.; 
F. J. GONZÁLEZ GARCÍA, 2011a. Cómpre apuntar, con todo, que o papel politicamente central dos grandes castros 
non pode ser acriticamente xeneralizado a todos estes xacementos: cfr. F. CALO LOURIDO, 2016, p. 103; na mesma 
liña pero para oppida extra-galaicos, G. WooLr, 1993. 

O PRINCEPS E OS SEUS ATRIBUTOS 


Discernirmos o principatus como institución propia da conservadora Callaecia 
setentrional no limiar da Era cristiá ábrenos un contexto social ben definido, históri- 
ca, arqueolóxica, xeográfica e culturalmente, no que o incardinar. Mais abre tamén a 
controvertida cuestión da organización social da cultura castrexa, verbo á que exis- 
ten hoxe posturas irreconciliábeis, ás que xa temos referido irremediabelmente ao 
encetarmos a historiografía do principatus (82, 9), pero cuxa valoración e resolución 
fican tan lonxe dos obxectivos específicos do presente ensaio. Apenas me limitarei 
a sinalar, neste senso, que a nosa unívoca identificación do principatus como unha 
institución rexia semella a priori probabelmente incompatíbel coa lectura en clave 
usegmentaria)) da cultura castrexa, aparentemente beneficiosa para a contraria lectu- 
ra heroicay, e simplemente útil para posturas menos ríxidas. Pero a miña intención 
non é, nin moito menos, ocuparme do debate arqueo-antropolóxico vixente en toda a 
súa amplietude, senón só extraer o que algúns aspectos concretos da cultura castrexa 
daquel tempo poden aportar á avaliación do rol social do principatus. Sen dúbida, 
o postulado dunha realeza galaica no limiar da Era cristiá ten moito que dicir verbo 
á organización social da cultura castrexa; mais o que agora nos importa é o que o 
amplo pero desdebuxado rexistro material e inmaterial desta ten que dicir para a 
avaliación do propio principatus. 

Isto non nos sitúa perante unha tarefa doada, e menos ca doada unívoca, dada 
a inexistencia de fontes explícitas complementarias aos isolados epitafios princi- 
pescos que xa estudamos en fondura ($$1 e 4-5). Non somos os primeiros en bater 
con este problema, certamente con escasos visos de resolución; e que como tal ten 
xerado como alternativas a simple desatención pesimista, por unha banda, e o recur- 
so sistemático de métodos comparativos pola outra, segundo fica xa recolleito, con 
vocación de síntese, na historiografía que encetamos nun dos capítulos introdutorios 
deste ensaio ($2). Diversas achegas xa teñen, neste senso, conxecturado visións moi 

concretas da sensibilidade ideolóxica, da praxe cerimonial e dos mecanismos de 
reprodución social das realezas pre-históricas da Callaecia en base a indicativos 
decote xenéricos cando non dubidosos. Así, por exemplo, quixéronse ver cerimo- 
nias entronizatorias nos podomorfos da nosa arte rupestre' €, a nivel de substrato, 
nun certo rito demarcatorio galego do Antigo Réxime”; sen esquecermos o suposto, 
e xa tratado, simbolismo rexio do motivo solar da estela da Veiga ($1, 5). Preten- 
deuse mesmo identificar a influencia dunha institución análoga á chamada ftanistry 
gaélica —a asociación ao trono dentro da liñaxe agnaticia, a cotío en beneficio de 
irmáns, curmáns ou sobriños— na xeneralidade das realezas hispanas antigas”, cando 
tal institución é privativa de Irlanda tanto no mundo celta coma no indoeuropeo, e 
a súa extrapolación hispana non ten máis base ca un lote de testemuños lacónicos, 
isolados e sen discriminación de fronteiras etno-lingúísticas, de liderados dúplices e 
conflitos sucesorios entre curmáns... E cando, malia a precariedade do noso rexistro, 
O que constatamos na Callaecia é un principatus prosaicamente herdado de pais a 
fillos (cfr. 44, 5). En fin, independentemente do seu variábel atractivo, todas estas 
hipóteses antóllanse simplemente inverificábeis, a cotío alleas á posibilidade dunha 
discusión rigorosa ao abeiro de argumentos positivos ou negativos; pero a súa rela- 
ción coa cultura castrexa resulta, iso si, no mellor dos casos tanxencial. 

Non pretendo aplicar aquí ningún método comparativo, tal como teñen feito, 
mellor ou peor, múltiples achegas das que nos preceden, cuxas proposicións temos 
discutido, desbotado e eventualmente admitido ao longo do presente ensaio, e que 
agora vai tocar simplemente eludir. Tampouco pretendo achegar unha interpretación 
monolítica do principatus en canto a realeza, postulándolle unhas funcións unívocas 
e unha determinada sensibilidade ideolóxica e praxe cerimonial que coido que es- 
tamos aínda moi lonxe de poder enxergar. O meu obxectivo é ben máis modesto, e 
coido que tamén ben máis necesario: incardinarmos o principatus na súa sociedade, 
a cultura castrexa; calibrando as implicacións potenciais que rexistro histórico desta 
suxire arredor do posíbel desempeño concreto desta institución. 

De entre este rexistro —sen dúbida cunha complexidade intrínseca lonxe de po- 
der ser satisfeita cun simple capítulo— propoño de seguido atender ás posíbeis impli- 
cacións da panoplia guerreira, a ourivaría e a escultura castrexas; amais de avaliar- 
mos a influencia que as clientelas militares e as caudillaxes excepcionais, factores 
suxeridos dende certas achegas, puideron ter na nosa institución. Isto proporcionara- 
nos unha caracterización social hipotética do principatus, que tentarei conxugar nun 
derradeiro apartado, ensaio de síntese para este capítulo. 


1 M.V. GARCÍA QUINTELA £ M. SANTOS ESTÉVEZ, 2000; A. PENA GRAÑA, 2004b. 

2 A. PENA GRAÑA, 2004b, p. 119; véxase tamén, nomeadamente, M. TENREIRO BERMÚDEZ, 2007. 

3 M.V. GARCÍA QUINTELA, 2006. Xa A. PENA GRAÑA, 2004a e 2007, a quen o anterior ignora, viña insistindo na extra- 
polación da tanistry irlandesa á Callaecia antiga e medieval, embora dun xeito certamente máis disperso: cfr. $2, 2. 

9.1. O princeps e as armas 


Na historiografía que nos precede, a dirección militar conforma unha das suxe- 
rencias máis recorrentes arredor do rol social do principatus”. Aínda se isto non fose 
asi, a cuestión antollaríasenos de obrigado tratamento, ao se referir a unha función 
por enteiro previsíbel en calquera realeza antiga ou xefatura pre-estatal. Porén, non 
podemos discutir o rol militar dos principes sen antes avaliarmos a dimensión da 
guerra e das actividades bélicas na súa sociedade. Lamentabelmente, coma case todo 
O Que arrodea á cultura castrexa, esta cuestión vese envolta dunha forte controversia 
sen visos de resolución. O moi precario rexistro armamentístico castrexo ten comi- 
nado decote a matización da importancia da guerra nesta cultura”; pero as armas, 
independentemente do seu restrinxido valor cuantitativo e cualitativo, están aí, e re- 
sultan ineludíbeis para avaliarmos a organización social castrexa”, e canda ela, o po- 
tencial rol militar do principatus. Tal é a tarefa á que adicaremos o presente apartado. 

Quen máis ten estudado nos últimos anos a cuestión da guerra na cultura cas- 
trexa é F. J. González, autor verbo do que xa referimos noutro capítulo a súa vincu- 
lación coa ádteoría heroica) ($2, 9), e que encetou na década do 2000 unha serie de 
pescudas dirixidas a rehabilitar o carácter belicoso desta sociedade”. Porén, a súa 
achega non se vai limitar á argumentación deste carácter, senón a postular ademais 
un modelo moi definido da súa evolución. Seguindo as teorías antropolóxicas de 
P. Clastres, F. J. González vai reducir a Idade do Bronce final, caracterizada como 
veremos no vindeiro capítulo pola estratificación social e o abondoso rexistro dunha 
panoplia militar indubidosamente aristocrática ($10, 3), centrada na espada, a unha 
usociedade con guerreiros), na que a guerra sería unha adicación preferente dun 
sector social individualizado e dominante, que con ela catalizaría a súa influencia 
e reprodución social. O tránsito deica a Idade do Ferro, pola contra, caracterizado 
—como tamén veremos— pola matización das diferenzas sociais, xeraría unha 4so- 
ciedade guerreira), onde toda a comunidade, máis igualitaria, armada con lanzas e 
puñais, sería equivalentemente responsábel do exercicio das armas e a condición de 
guerreiro universal; e onde a influencia dos combatentes dependería non da herdanza 


4 Presente mesmo antes da lectura étnica do principatus, como amosa a interpretación de E. Húbner no seu CIL 
II, 2585. A faceta militar foi retomada logo do achado da estela da Veiga por A. D'ORs, 1944, p. 125; e a partires 
del por múltiples investigadores, coma A. C. F. da SILVA, 1986, p. 279; J. C. BERMEJO BARRERA, 2005 (1986), pp. 
111-112; A. PENA GRAÑA, 1993; E. PITILLAS SALAÑER, 2003, pp. 82-83; M. V. GARCÍA QUINTELA, 1999, p. 217; M. 
COSTA GARCÍA £ E. CARLSSON-BRANDT FONTÁN, 2015, p. 21. Tamén, dun xeito canda menos implícito, os autores 
vinculados á ateoría escultóricas: J. de ALARCAO, 1998, pp. 51-52; A. RODRÍGUEZ COLMENERO, 2013, pp. 304-305. 
Cfr., para o encadramento historiográfico de todas estas achegas, $2. 

5 Por exemplo, F. CALO LOURIDO, 1993, pp. 187-188. 

6 Cfr., na mesma liña, B. X. CURRÁS REFOJOS, 2014, p. 558. 

7 F.J. GONZÁLEZ GARCÍA, 2006; id., 2007a; id., 2009a. 

do seu status, senón das súas fazañas individuais”. Tal organización social definiría 
longo tempo a Idade do Ferro galaica. 

Porén, xa vimos que deica remates do século II a.C. ocorreu unha inflexión 
histórica sen precedentes no devir da cultura castrexa ($8, 3); e é tamén por esas da- 
tas cando escomeza a emerxer un meirande volume de información que nos permite 
achegarnos con grande precisión ao aspecto dos combatentes galaicos daquel tempo. 
Para F. J. González, a imaxe resultante, a mesma que ofrecen as explicacións dos 
autores greco-romanos” e a propia estatuaria castrexa (est. 8)'9, indicaría a reedición 
dunha “sociedade con guerreiros): 


A panoplia destes [novos] guerreiros comprendeu un pequeno escudo circular (cae- 
tra), un casco, daga e algunhas lanzas, unha túnica de liño amarrada ao van, e ele- 
mentos decorativos tales coma torques, brazaletes ou uiriae. Individuos equipados 
deste xeito houberon de pertenceren a unha nova aristocracia guerreira, pois o equi- 
pamento dos combatentes ordinarios, coma na Idade do Bronce, era moito máis 
modesto". 


Tal é a lectura que, en liñas xerais, unifica a toda a corrente “heroicas”. Porén, a 
mesma imaxe exacta pode ser interpretada en termos antitéticos, como pode ilustrar 
X. B. Currás Refojos, precisamente vinculado á contraria corrente úsegmentariay: 


Un varón adulto coa espada cinguida, o escudo colgado e unha lanza na man podería 
ser unha estampa relativamente habitual na caracterización de todos os homes da 
comunidade; un feito que redunda no carácter comunal da guerra [castrexa]”. 


Emerxe, pois, a total ambivalencia interpretativa dun mesmo aspecto da cultura 
material. Hai realmente razóns para isto? Non o creo. Coido, de feito, que o proble- 
ma está na obxectividade, ou falta dela, entre os investigadores; non na ambiguúidade 
do rexistro. Pois, se optamos por interrogar tal rexistro con obxectividade, no canto 
de empregalo subxectivamente para favorecer premisas preconcibidas, as respostas 
que nos pode dar, lonxe de sumirnos na ambigúidade, semellan dabondo unívocas. 
Explícome. 

Non é a miña intención encetar a avaliación exhaustiva do rexistro que proba- 
belmente este asunto demandaría, pois a súa relación co noso obxecto de estudo, o 
principatus, é só transversal. Mais coido pertinente tratar de respostarmos a unha soa 
pregunta que, de seu, pode abrir unha solución satisfactoria ao problema formulado: 


8 Cfr., arredor destes conceptos, P. CLASTRES, 1981, pp. 217 ss. 
9 Nomeadamente, Str., Geog., III, 3, 6; Diod., Hist., V, 34, 6-7. 
10 Para un catálogo actualizado, véxase F. CALO LOURIDO, 2003, pp. 6-32; do mesmo xeito, id., 1994, pp. 668-692. 
11 F. J. GONZÁLEZ GARCÍA, 2009a, p. 70. 
12 A. J. GONZÁLEZ RUIBAL, 2006-2007, pp. 225-226; J. RODRÍGUEZ CORRAL, 2009, pp. 211-212. 
13 B. X. CURRÁS RErojos, 2014, p. 577. 

Estampa 8. Estatuas de guerreiros 
Debuxo dalgúns exemplares representativos da máis senlleira tipoloxía escultórica da 
arte castrexa meridional. En orde de lectura, pezas de Lezenho (A-B), Sáo Juliáo (C), 
Campos (D-E), Meixedo (F), Santo Ovídio de Fafe (G), Santa Comba de Basto (H-I). 
Segundo A. C. F. da Silva, 1986. 

é a panoplia castrexa atribuíbel a un uso isonómico ou aristocrático? Tratarei de 
respostar a isto aducindo paralelos externos, pois coido que é o xeito máis doado e 
ilustrativo de facelo. Neste senso, ningún dos capacetes, coirazas ou escudos coñe- 
cidos ou presumidos na cultura castrexa destacaría en absoluto como #aristocrático) 
no medio de, por exemplo, o equipamento hoplítico, que como é ben sabido —e o 
propio F. J. González concorda expresamente-— foi en Grecia “a manifestación bélica 
do ideal isonómico da pólis”“. De feito, a caetra galaica resulta ben máis modesta 
e probabelmente máis asequíbel na súa sociedade có antigo /óplon grego, e non 
digamos có scutum itálico coetáneo. As armas ofensivas non debuxan un panorama 
diferente: das coñecidas, probabelmente as de meirande prestixio fosen os puñais 
afalcatados e de antenas que, respectivamente no sur e no norte da Callaecia, esco- 
mezan a emerxer no rexistro arqueolóxico canda menos dende o século II a.C. (est. 
9)'”. Ao meu ver, o parcial solapamento xeográfico dos dous tipos aludidos podería 
suxerir a adopción máis serodia dos puñais afalcatados, de evidente impronta me- 
diterránea, sobre unha tradición anterior representada polos puñais de antenas que 
morfoloxicamente semellan derivar das espadas análogas da Idade do Bronce final'”. 
Mais fose cal for a secuencia histórica que definiu a adopción destas armas na Ca- 
Ilaecia, as súas implicacións tácticas resultan idénticas; e a súa posesión dista tamén 
de poder ser restrinxida a unha aristocracia guerreira. De feito, o tamaño dos puñais 
galaicos achados raramente reborda os 35 centímetros'”. Non creo que isto desbote a 
súa condición de verdadeiras armas, como matizan algúns autores, mesmo partida- 
rios da natureza aristocrática da guerra castrexa'”; pero dende logo si que as sitúa moi 
por detrás doutras armas coetáneas, coma o gl/adius itálico ou a falcata ibérica, que 
sabemos que estiveron a disposición de amplos continxentes populares. 

Obtemos, pois, que nin un só dos elementos da panoplia castrexa pode ser 
contemplado, nin moito menos, como privativo ou sequera definidor dun sector so- 
cial preeminente. É moi doado citar como excepción as alfaias, pero evidentemente 
estas non forman parte da panoplia. Por elas, e só por elas, se pode xustificar que 
F. J. González, no seu texto arriba reproducido, intúa a presenza dunha aristocracia 
guerreira; mais unha elite deste tipo cómpre definila pola pose dun armamento que 
poida ser privativo dela, e non pola ourivaría, que pode ter moitos significados. En 
efecto, sen saírmos do modelo interpretativo de P. Clastres, a ourivaría pode dis- 
tinguir á aristocracia herditaria dunha 4sociedade con guerreiros); pero ben pode 
facelo tamén cos campións circunstanciais dunha sociedade guerreira). Mais nin 


14 F. J. GONZÁLEZ GARCÍA, 20094, p. 67. 

15 Cfr. A. GONZÁLEZ RUIBAL, 2006-2007, pp. 423 ss.; B. X. CURRÁS REFoJos, 2014, p. 568. 
16 Cfr. J. RODRÍGUEZ CORRAL, 2009, p. 125. 

17 A. GONZÁLEZ RUIBAL, 2006-2007, pp. 427-428. 

18 Cfr. F. CALO LOURIDO, 1993, p. 188; J. RODRÍGUEZ CORRAL, 2009, p. 211-212. 

Estampa 9. Puñais de antenas 
Algúns exemplares representativos da tipoloxía armamentística máis característica da área setentrional da 
cultura castrexa. En orde de lectura, puñais de Penécaros (A), Viladonga (B) e Santa Trega (C). Con estes 
tres exemplares cubrimos a práctica totalidade da singular área de distribución destas armas na Callaecia, da 
actual Asturias ata a foz do Miño... Amais dun rango cronolóxico ben máis incerto. Sen relación de escala. 
Fotografías de M. A. de Blas Cortina £ A. Villa Valdés, 2007 (A); Museo de Viladonga (B); F. J. Torres 
Goberna, 2012 (C). 

sequera temos que limitarnos ao unidireccionalismo dunha teoría antropolóxica. 
En realidade, a ourivaría, de seu, sinala distinción social, non necesariamente —nin 
moito menos— o carácter, simbolismo ou ideoloxía militar subxacente en tal distin- 
ción; e precisamente no vindeiro apartado ocupareime in extenso doutros signifi- 
cados extra-militares das xoias da cultura castrexa e doutros factores sociolóxicos 
incidentes na súa eclosión ouriveira ($9, 2). O que temos, en suma, é unha panoplia 
isonómica solapada a unha ourivaría que pode ter moitos significados alén da gue- 
rra e da aristocracia. Non me resisto, en fin, a parafrasear a F. Calo Lourido, o mei- 
rande estudoso da plasmación plástica do guerreiro galaico: albiscar nesta figura o 
reflexo de aristocracias militares ou “guerreiros profesionais” se cadra se antolle 
“unha magnífica ximnasia mental —pola dificultade— pero pode chegar a rematar 
nunha vía morta””. Pecharei, pois, esa vía, da que non coñezo nin un só indicio 
material, nin tampouco unha soa xustificación entre os seus partidarios, para os que 
a presunción de aristocracias guerreiras se antolla un punto de partida máis ca de 
chegada. E o meu punto de chegada, coido que dabondo xustificado, é que na cul- 
tura castrexa, mesmo despois do século II a.C., as actividades e responsabilidades 
militares seguían atinxindo por igual e dun xeito equivalente a toda a comunidade; 
ou canda menos, a dos varóns adultos. 

Abofé, case sobra xustificarmos a partires do rexistro arqueolóxico o carácter 
non aristocrático dos usos bélicos da antiga Callaecia, cando as propias fontes clási- 
cas explican teimudamente a súa expresión máis xenuína, o bandoleirismo propio de 
todo o occidente da península ibérica, pola pobreza dos seus pobos e dos seus com- 
batentes””?. Neste senso, a investigación da cultura castrexa non é precisamente un 
terreo virxe na aplicación do paralelo institucional da (banda guerreira), indoeuropea 
(““koryos)”'. Certamente, os seus indicios resultan pouco concluíntes na Callaecia e 
dende logo non semella oportuna a súa simple inferencia por extrapolación; mais 
dende o clásico estudo de K. MacCone ao respecto reuniuse unha evidencia firme a 
prol da súa presenza na propia sociedade proto-indoeuropea”. De feito, a reconstru- 
ción desta institución presenta unha forma moi concreta, repetida unha e outra vez 
nas máis diversas sociedades indoeuropeas ao longo de Eurasia. Non estará de máis 
achegarmos unha visión xeral desta antiquísima institución, para o que podemos 
acudir ao necesariamente sintético artigo ao respecto da Encyclopedia of Indo-Euro- 
pean Culture de J. P. Mallory e D. Q. Adams: 


19 F. CALO LOURIDO, 1993, p. 193. 

20 Str., Geog., III, 3, 5; Diod., Hist., V, 34; App., Iber., XII, 61. 

21 Nomeadamente, dende as pescudas de B. GARCÍA FERNÁNDEZ-ALBALAT, 1990, pp. 235 ss. Arredor da reconstru- 
ción paleo-lingúística, cfr. J. P MALLORY A D. Q. ADAMS, 1997, p. 30: áarmyy. 

22 K. MACCONE, 1987. 

Hai dabondas correspondencias léxicas, e dende logo estruturais, para reconstruír- 
mos unha banda guerreira) proto-indoeuropea, comprendendo un segmento de 
idade de varóns solteiros sen terra, pero libres, que vivían fóra da comunidade ence- 
tando actividades predatorias, cunha particular asociación cos lobos —ou en menor 
medida, cans ou osos-—, [chegando a seren] famosos polo seu comportamento de 
tipo berserkr na batalla, e podendo conformar as átropas de asaltos nos encontros 
militares. [Mais] isto era un segmento particular de idade [... cuxos membros, de] 
casados e asentados na súa terra, entraban no “teutéha-, a organización tribal dos 
adultos, ficando aínda susceptíbeis á conscrición militar”. 


Neste senso, cando Diodoro Sículo explica que os mozos máis pobres da Lu- 
sitania —na que xenericamente se incluíu a Callaecia ata Augusto— se botaban ao 
monte onde se reunían en bandas e se adicaban ao saqueo””, está a describir unha 
dinámica social que, canda menos a título de hipótese razoábel, se pode entender ao 
abeiro do modelo teórico da banda guerreira indoeuropea. Emporiso, non se pode 
pretender substraer este modelo do contexto estrutural que lle reconstruíu a paleon- 
toloxía lingúística e da propia explicación socio-económica que no noso caso lle 
daban expresamente Os antigos, como se ten feito tan a cotío, se cadra para facelo 
casar cunha imperceptíbel aristocracia guerreira”. En efecto, máis do que tal aris- 
tocracia, nas bandas lusitanas atopamos un precario arcaísmo, como efectivamente 
teñen sabido ver xa algunhas outras achegas””. Ao meu xuízo, é precisamente esta 
faciana económica da banda guerreira a que enxerga a súa influencia máis transcen- 
dental: os seus compoñentes ordinarios eran mozos solteiros que a través das súas 
actividades militares reunían o capital necesario para formalizaren a súa vida adulta. 
Isto ten máis importancia do que a priori puidera parecer, pois na xeneralidade das 
sociedades indoeuropeas arcaicas unha forma de legalización típica do matrimonio 
era a retribución do xprezo da noiva) (“wedmo-) ao sogro”. Este factor da banda 
guerreira xa ten sido obxecto de consideración por A. Pena Graña; e malia persoal- 
mente non coincidir coa súa visión xeralmente aristocrática deste fenómeno social, 
coido que merece algunha atención a súa suxerencia arredor de que o 4prezo da noi- 


23 J.P. MALLORY 2 D. Q. ADAMS, 1997, p. 31. 

24 Diod., Hist., V, 34, 6; cfr. Str., IIL, 3, 5. 

25 Así, por exemplo, J. C. BERMEJO BARRERA, 1981, pp. 273-274; J. M. VÁZQUEZ VARELA Z£ M. V. GARCÍA QUINTELA, 
1998, pp. 136 ss.; A. PENA GRAÑA, 2004a, pp. 98 ss.; F. J. GONZÁLEZ GARCÍA, 2007a, pp. 36 e 46. Tamén, con 
meirande moderación arredor da entidade desta elite guerreira, F. M. V. R. QUEIROGA, 1992, p. 89. O sesgo que 
supón obviar a vertente socio-económica do antigo bandoleirismo hispano xa ten sido denunciado por J. M. 
BLÁZQUEZ, 2001, p. 180. 

26 Por exemplo, M. ALMAGRO GORBEA, 1992, pp. 5-31, pp. 14-15; A. BALBOA SALGADO, 2005, p. 167; M. LLINARES 
GARCÍA, 2016, p. 77. 

27 Cfr. J.P. MALLORY 4 D. Q. ADAMS, 1997, cit., pp. 82-83: dbride-pricey; para a relación entre esta institución e a 
propia banda guerreira no contexto das culturas arqueolóxicas asociadas á sociedade proto-indoeuropea, véxase 
D. W. ANTHONY, 2007, p. 239. 

va) podería estar detrás da referencia estraboniana arredor das dotes 4inversasy, de 
homes a mulleres, practicadas polos cántabros”... Máis difícil resulta, certamente, 
extrapolala á Callaecia”. 

Sexa como for, impórtame salientar que a banda guerreira emerxe así como un 
verdadeiro mecanismo isonómico, garante da promoción social ao capitalizar aos 
seus continxentes, abríndolles as portas para acadaren unha posición de prestixio na 
súa sociedade: nin máis nin menos cá de cabeza de familia. En casos excepcionais, 
estes guerreiros puideron chegar de feito a superaren as limitacións sociais conven- 
cionais, como exemplifica Viriato e a súa construción embrionaria, como vimos e 
sobre o que voltaremos, dunha monarquía agregativa ($$7, 2; 9, 5). Mais a banda 
guerreira é definitivamente unha institución xá marxe); da sociedade, que posibilita 
a algúns dos seus membros marxinais a adquisición do seu lugar adentro) da mes- 
ma. De ningún xeito se pode inferir disto a existencia dunha aristocracia guerreira, 
ou unha “sociedade con guerreiros), se non máis ben o contrario: é precisamente a 
través destas actividades de mocidade pola que algúns individuos se integrarían na 
súa adultez, por mantermos os termos de P. Clastres e F. J. González, na 4sociedade 
guerreira). Por iso —e así chegamos por fin ao obxecto esencial da nosa exposición— 
a figura preeminente desta sociedade, o princeps, arrédase de toda relación posíbel 
con tales continxentes extra-sociais. 

Abofé, a integración das hipotéticas bandas guerreiras —e a da xeneralidade dos 
propios adolescentes castrexos— na sociedade dos adultos abre irremediabelmente a 
cuestión dos ritos de paso na cultura castrexa, e isto o papel do princeps como poten- 
cial dirixente cerimonial dos mesmos. Non é precisamente a participación en bandas 
guerreiras o rito de paso no que procede discernir a figura do princeps, xefe do seu 
pobo, non caudillo de adolescentes. Mais é ben sabido que as xefaturas pre-estatais 
se asociaron a cotío á posesión de artefactos ou capacidades máxicas imprescindi- 
beis para a culminación de determinadas cerimonias e garantiren así a reprodución 
social?”; de xeito que o rol do principatus si que se podería albiscar noutro tipo de 
ritos de dimensión máis comunitaria, fose cal for a súa relación coas actividades 
guerreiras xuvenís. 

Por razóns principalmente historiográficas, neste problema resultan ineludíbeis 
as saunas castrexas, das que está catalogado un nutrido grupo setentrional fortemente 
asimilábel á área de constatación do principatus?', e verbo ás que se ten suxerido tan 
insistentemente a súa vinculación a rituais deste tipo, mesmo de iniciación especi- 
fica en irmandades guerreiras. Con demasiada frecuencia se ten suxerido, tamén, a 


28 A. PENA GRAÑA, 2004a, pp. 99 e 104-105, a partires de Str., Geog., IIL, 4, 18. 
29 Cfr. F. CALO LouRrIDO, 1993, pp. 172-173. 

30 Cfr. M. GODELIER, 1999, p. 24. 

31 Véxase, nomeadamente, A. VILLA VALDÉS, 2011. 

súa relación coa banda guerreira indoeuropea”; o que ao meu ver comporta unha 
contradictio in terminis ao se opor o carácter evidentemente socializador da sauna 
ao extra-social da banda guerreira. O binomio #saunas-ritos de iniciacióny, tan su- 
xestivo para as funcións sociais do principatus é, con todo, unha cuestión difícil de 
concretar —ritos de paso universais ou exclusivos; relación ou non coas bandas gue- 
rreiras...?— da que, de feito, non existe unha base positiva firme, escomezando pola 
cronoloxía”. Ademais, a única información de índole etnográfica da que dispomos 
arredor da sauna castrexa é unha pasaxe de Estrabón referida aos baños de vapor e 
auga fría que, “ao xeito dos espartanos” (lakonikos), adoitaban tomar as xentes do 
Douro”. Abofé, non resulta doado extraermos desta noticia, transmisora dunha “evi- 
dente impresión de cotidianeidade””, un rito de paso determinado nin moito menos 
a súa función estritamente guerreira?”... Nin, por suposto, tampouco ningunha rela- 
ción sobranceira dos principes coas saunas. 

Sexa como for, elementos coma a panoplia, o bandoleirismo e mesmo unha in- 
terpretación en clave ámilitar) dos baños castrexos distan de reflectiren aristocracia 
ningunha, e de feito apuntan teimudamente, un por un, deica a solución contraria. 

Porén, así como o bandoleirismo se pode atribuír a uns continxentes xextra-so- 
ciais), e a sauna, segundo certas achegas, á iniciación, ou sexa, á #socializacións, 
claro é que existiu tamén outro tipo de guerra —independentemente de teren coin- 
cidido ou non as súas tácticas militares— que si implicou á sociedade en conxunto: 
refírome, abofé, á guerra intercomunitaria. É aquí onde cómpre albiscarmos o papel 
militar, se o tiver, do princeps. 

A este respecto, dáse un abraiante reducionismo na investigación arqueolóxi- 
ca da cultura castrexa, presente mesmo, indistintamente, nas irreconciliábeis teorías 
usegmentaria) e heroicas, que adoita reducir a noción da violencia intercomuni- 
taria a simples dinámicas de confrontación bilateral entre castros””?. Non creo que 
esta fose, nin moito menos, a expresión exclusiva do conflito intercomunitario na 
Callaecia castrexa, e en caso de selo non se podería vincular ao papel do principa- 
tus, realeza sobre pobos enteiros, non sobre castros individuais (cfr. $4, 2). Lamen- 


32 M. ALMAGRO-GORBEA K J. R. ÁLVAREZ-SANCHÍS, 1993, pp. 211 ss.; A. BALBOA SALGADO, 2005, pp. 176-177; F. J. 
GONZÁLEZ GARCÍA, 2007a, p. 46. 

33 Sobre todo A. VILLA VALDÉS, 2011, sen fornecer ningún refrendo arqueolóxico de peso, defende que as saunas 
asturianas estarían en funcionamento xa a mediados do I milenio a.C.; pola súa banda, S. Ríos GONZÁLEZ, 2000, 
argumenta a súa orixe romana. Para unha crítica exhaustiva da cuestión cronolóxica e da pobreza das probas 
aducidas a prol de cronoloxías antigas, véxase id., 2017, pp. 107 ss.; para a recusación das teorías iniciáticas, F. 
CALO LOURIDO, 2010, pp. 260 ss. 

34 Str., Geog., III, 3, 6. 

35 En palabras de S. Ríos GONZÁLEZ, 2017, p. 120. 

36 Segundo recoñecen M. ALMAGRO-GORBEA ££ J. R. ÁLVAREZ-SANCHÍS, 1993, p. 213. 

37 Por exemplo, C. PARCERO OUBIÑA, 1999, pp. 373-374; B. X. CURRÁS REFOJOS, 2014, pp. 558 ss. 

tabelmente, non temos nada co que calibrarmos a expresión étnica) do conflito 
intercomunitario á que nos estamos a referir, mais si que podemos intuíla en base á 
inequívoca entidade socio-política dos pobos castrexos (cfr. $5, 3). Como amosarei 
no vindeiro capítulo ($10, 4), a ausencia de xerarquías habitacionais nesta cultura 
—canda menos ata a aparición dos grandes castros— non desbota a existencia de am- 
plas e ben definidas identidades étnicas, cunha certa dimensión política que podería 
expresarse circunstancialmente en conflitos ínter-étnicos. Isto infírese, de feito, no 
proceso de conquista romano, cando cada pobo galaico houbo de se enfrontar por si 
mesmo a esta agresión externa??”. 

Polo demais, a dirección militar foi unha das funcións básicas dos reis nas so- 
ciedades antigas e modernas, como xa tivemos ocasión de comprobar no caso ho- 
mérico, no espartano, no latino, no celta, no turdetano, no íbero, no fenicio e, en fin, 
en todas as realezas vinculadas a procesos de expansión etno-política sagregativay) 
($7); de xeito que resulta a todas luces admisibel tamén para o principatus galaico. 
Mais cómpre insistirmos en que non calquera conflito pode ser dirixido por un rei. 
As razzias de botín, actividade na que puidemos recoñecer a varios reis galos, seme- 
Ilan vincularse, canda menos nese caso, a procesos migratorios certamente desbotá- 
beis para a cultura castrexa, que de feito culminou a sedentarización das poboacións 
pre-históricas da Callaecia (cfr. $10, 3). E o exemplo de Viriato, quen á marxe do 
afastamento xeográfico era un bandoleiro feito rei e non un rei metido a bandoleiro, 
non serve, a priori, para caracterizarmos as funcións tradicionais da realeza galaica; 
senón se acaso, como veremos, uns desempeños circunstanciais condicionados por 
un contexto de excepcionalidade ($9, 5). Outra dirección bélica, a guerra entre po- 
bos, máis grave e excepcional, e se cadra tamén vinculada un meirande formalismo 
ritual, é a que, se acaso, cumprirá vincular ao principatus. 


9.2. O princeps adobiado 


A ourivaría é unha das manifestacións materiais máis senlleiras da cultura cas- 
trexa, embora tamén das de máis difícil adscrición cronolóxica, dada a descontextua- 
lización que adoita arrodear os seus achados. Dende o pioneiro estudo de A. Blanco 
Freijeiro, as decoración en granulado e filigrana considérase unha innovación de 
influxo mediterráneo, atribuíndose as xoias lisas, incisas e estampadas ao substrato 
artístico anterior. O insigne arqueólogo situaba no século III a.C. a creba entrambas 
as tradicións ouriveiras”. Porén, aínda hoxe todas as pezas atopadas en contextos 
estratigráficos claros proceden de niveis de ocupación romanizados, o que dende 
a década de 1980 abriría un certo escepticismo arredor da antiguidade da ourivaría 


38 Véxase M. FERNÁNDEZ CALO, 2018a, p. 48. 
39 A. BLANCO FREUEIRO, 1957, nomeadamente p. 300. 

castrexa”?. Malia que dende aquela se teñen producido algúns avances, cos datos ac- 
tuais aínda segue sen ser posíbel recuar a súa orixe alén do propio século III a.C. no 
que A. Blanco Freijeiro concibira a súa redefinición. Nesta liña, X. L. Ladra acotou a 
biografía da ourivaría castrexa entre os séculos IIVII a.C. que se propuxeran para as 
arracadas da Graña e Briteiros, e o IIVIV d.C. dos torques de Viladonga“'. 

Hoxe hai visos de confirmarmos, en liñas xerais, esta proposta, grazas á ob- 
tención das primeiras datacións radio-carbónicas directas para varias mostras dunha 
masa de fundición e un lingote plano-convexo dos tesouros de Recouso e Calvos de 
Randín. Segundo X.-L. Armada e O. García Vuelta, as súas datas calibradas, 213/88 
e 204/46 a.C. respectivamente, imporían unha nidia premisa: 


A ourivaría máis típica da cultura castrexa orixinouse, abofé, na segunda Idade do 
Ferro, e semella ter experimentado un significativo desenvolvemento nos séculos 
Il e la.C., vencellado aos procesos de progresiva complexidade e transformación 
social que ocorreron durante ese período”. 


Semella hoxe pois que a ourivaría castrexa ten que se asociar directamente á 
grande inflexión castrexa de remates do século II a.C., á que xa nos temos referido 
(88, 3) Obviamente, isto non discrimina a posibilidade dunha meirande antiguidade, 
e dende logo tampouco a evidencia da súa longa pervivencia posterior (cfr. $10, 6); 
pero si que nos aporta un contexto unívoco para encetarmos por fin unha lectura 
social do mesmo, cos principes e as controversias académicas arredor da sociedade 
castrexa en mente. 

O florecemento ouriveiro non é un proceso limitado aos gustos artísticos ou á 
simple indumentaria, pois algunhas das súas pezas constitúen indicadores inequívo- 
cos de rango social. Pola súa importancia cualitativa e cuantitativa —e para nós polo 
seu simbolismo-, sen dúbida entre elas destaca o torque, algúns de cuxos exemplares 
chegan a acadaren proporcións verdadeiramente abraiantes, coma “o de Burela cos 
seus 1812 gramos de masa e 23 quilates, [ou] o de Coto da Recadeira con 1460”“?. 
Se as anteriores son asimilábeis á veciñanza inmediata dos albións, o mesmo pode- 
mos apuntar dos torques de Xanceda, procedente da mesma área de asentamento dos 
cóporos (est. 10). Claramente todas estas pezas foron obxecto de ostentación para 
persoas poderosas... Se cadra principes? 


40 Por exemplo, A. de la PEÑA SANTOS, 1992, p. 384; F. CALO LOURIDO, 1993, p. 133. Coido moi relevante sinalar, 
pois houbo decote terxiversacións nesta liña —por exemplo A. GONZÁLEZ RUIBAL, 2006-2007, p. 420; cfr. a réplica 
en F. CALO LOURIDO, 2010, p. 270—, que os anteditos traballos en ningún caso postulaban unha cronoloxía romana 
para esta manifestación artística, senón que só salientaban a incerteza cronolóxica, adiando, á luz dos datos dos 
que se dispuña daquela e hoxe mesmo, as datas manexadas pola investigación anterior. 

41 X.L. LADRA, 2002, p. 186. 

42 X.-L. ARMADA £ O. GARCÍA VUELTA, 2015, p. 378 

43 F. CALO LOURIDO, 2010, p. 271. 

O torque tense asociado tradicionalmente aos valores guerreiros, mais tal aso- 
ciación, por enteiro certa, non ha de motivar unha interpretación unidireccional des- 
tas alfaias. De feito, na Galia, clásico obxecto de confrontación comparativa, o torque 
estivo tamén asociado á realeza“”; e segundo L. Lamoine a súa ofrenda popular a Au- 
gusto ilustraría esta relación simbólica, coa desaparición da realeza celta tradicional 
e a imposición do Principado romano como o seu novo detentador”. En efecto, non 
meramente a ostentación social, non meramente os valores guerreiros, senón tamén 
a soberanía, distingue o simbolismo do torque“”. E o propio rexistro artístico castrexo 
evidencia a polisemia do seu valor simbólico na Callaecia, ao asocialo con claridade 
e insistencia a dúas representacións iconográficas tan distintas coma as estatuas de 
guerreiros e os bronces sacrificiais””, Atributo guerreiro e compoñente ritual, xa que 
logo: a simboloxía do torques denota certamente contextos e significados diversos 
na cultura castrexa, e canda isto implicacións sociais contraditorias. Vexamos o que 
poden dicir do principatus. 

Verbo á primeira representación, o simbolismo guerreiro, claro é que nos evo- 
ca cuestións insistentemente tratadas xa no presente ensaio: a teoría heroica) e a 
súa presunción dunha aristocracia militar como sector social definido ($$2, 9; 9, 1), 
amais —e sobre todo— da teoría escultórica), que vén vinculando expresamente as 
estatuas de guerreiros dos castros meridionais con principes ($2, 7). Porén, coido 
que ningunha das dúas posturas dá unha resposta acaída ao estrito contexto estrutural 
que arrodea estas figuracións artísticas. En primeiro lugar, nunha cultura castrexa na 
que a guerra foi sempre unha actividade de exercicio isonómico e nunca deixou de 
selo ata a súa disolución, segundo amosamos ($9, 1), nin o torque nin a ourivaría en 
xeral, como indicios de estratificación social, poden vincularse a unha aristocracia 
guerreira, senón a unha elite de base socio-económica e sensibilidade ideolóxica ben 
diferentes. Se algo caracteriza, en termos materiais, a grande inflexión castrexa do 
século II a.C. —e sobre todo os grandes castros meridionais nos que aparecen as esta- 
tuas en cuestión— é o desenvolvemento urbano, produtivo e mercantil. Pode resultar 
ilustrativo da transformación social parella a esta tendencia estrutural o rexistro epi- 
gráfico de Briteiros, que é constante na mención dun certo Camalus”“”, a todas luces 
o notábel máis importante deste castro no albor da Era cristiá; pero do que, como 
tanto ten insistido F. Calo Lourido, sabemos que non foi máis có “petrucio dunha 
familia de oleiros”. Obviamente, os grandes castros bracarenses, verdadeiro fenó- 


44 L. LAMOINE, 2009, pp. 149 ss. 

45 Ibid., pp. 165-166. 

46 M.J. SANTOS, 2007, p. 189. 

47 B. X. CURRÁS REFOJOS, 2014, cit., p. 620.; X.-L. ARMADA PITA Z O. GARCÍA VUELTA, 2014, p. 59. 
48 A saber, CIL II, 5588-5590; 5592; 5594-5595; 5601a; 5601c; 5604b. 

49 F. CALO LOURIDO, 1994, p. 684. 

Estampa 1O. Torques de Xanceda 
Debuxo dos torques de Xanceda, exemplo significativo deste tipo de xoia castrexa, citado no texto. Á es- 
querda (oriéntese a imaxe), vista do primeiro torque, salientando os planos interior e exterior da barra e o 
desenvolvemento do panel central (A). Á dereita, vista do fragmento da barra que se conserva do segundo: 
anverso, reverso, plano interior e desenvolvemento da decoración (B). Segundo debuxos de R. Otero Janeiro, 
reproducidos por L. Castro Pérez, 1995. 

meno de urbanización rexional, foron o caldo de cultivo oportuno para o xermolo de 
oligarquías mercantís e industriais, que non necesariamente terían por que darlles ao 
exercicio das armas un valor social distinto ao do resto da poboación labrega, base 
daquela “sociedade guerreira) preconizada por F. J. González a partires de P. Clas- 
tres (cfr. 49, 1). Como ía ser doutro xeito se uns e outros, con independencia de iren 
máis ou menos adobiados, facían uso das mesmas armas na guerra? 

As estatuas de guerreiros constitúen unha das tipoloxías máis impresionantes 
da plástica castrexa, sendo tamén por iso a máis estudada e discutida. Lonxe está da 
miña intención achegar revisión ningunha do seu significado histórico, pero no que 
atinxe ao noso problema inmediato cómpre sinalar que toda a historiografía tende a 
asocialos á inversión suntuoria das elites locais”?. Dado que os guerreiros da estatua- 
ria castrexa non se distinguen por unha panoplia precisamente aristocrática, segundo 
xa vimos ($9, 1), sobra toda consideración dunha natureza militar para a base da 
distinción social desta elite, que non pode ser arredada dos sectores económicos 
urbanos que dominaron a vida dos grandes castros. A hipotética elite representa- 
da polas estatuas de guerreiros empuña as mesmas armas atribuíbeis ao común da 
poboación; de xeito que, máis cá ostentación dunha suposta aristocracia guerreira, 
semella poder albiscarse mellor a exhibición do compromiso patriótico por parte das 
novas oligarquías urbanas. 

Polo demais, o testemuño de estatuas de guerreiros, única tipoloxía artística que 
vincula o torque ao eido militar na cultura castrexa, limítase á Callaecia meridional. 
Isto dilúe inexorabelmente os posíbeis vínculos do principatus tanto con estas esta- 
tuas coma co simbolismo militar que constatan para o torque. De feito, o contexto 
estrutural que favoreceu a pervivencia da nosa institución no norte da Callaecia dife- 
riu substancialmente do que condicionou o xermolo dos grandes castros no sur, onde 
semellan terse dado transformacións económicas, sociais é políticas máis precoces 
e radicais (cfr. $10, 5). Resulta difícil, en fin, albiscar o principatus nas estatuas de 
guerreiros... Embora non necesariamente na plástica castrexa, como tentarei amosar 
no vindeiro apartado ($9, 3). 

Ficando pois no asunto que nos ocupa agora, a impresión é radicalmente dis- 
tinta coa outra representación iconográfica antes aludida: o ornamento de ministros 
relixiosos (cfr. táboa 5). Estoutro conxunto de representacións aparece ben teste- 
muñado na conservadora Callaecia setentrional, polo que xa de seu semella poder 
achegarnos mellor a un valor máis primitivo do torque na cultura castrexa. 

Dos bronces sacrificiais do noroeste da península ibérica compendiados por 
X.-L. Armada e O. García Vuelta, a presenza escenográfica do torque só resulta 


50 Cfr. interpretacións nesta liña, con ampla discusión bibliográfica, en F. CALO LOURIDO, 1994, p. 684; A. GONZÁLEZ 
RUIBAL, 2006-2007, pp. 400-409. 

PEZA torque caldeiro puñal escudo 
Cariño exento - - incerto 
Castelo de Moreira id. presente exento - 
Instituto Valencia de Don Juan ataviado id. ataviado - 
Lalín exento id. - - 
Museo Arqueológico Nacional I - id. - - 
Museo Arqueológico Nacional II | exento id. - - 
Punta Atalaia id. incerto - - 
Monte da Trinidade id. - - - 
Costa Figueira incerto presente ataviado ataviado 


Táboa 5. Iconografía figurativa dos bronces sacrificiais castrexos. Segundo M. Llinares García, 2016, con 
engádegos puntuais. 


evidente na peza —desubicada— do madrileño Instituto Valencia de Don Juan, onde 
adobía o pescozo de dous dos sacrificadores (est. 11 A)”'. Porén, a representación da 
mesma alfaia, exenta, é característica destas pezas, e nomeadamente nalgunhas das 
de máis evidente funcionalidade, como acontece nos fermosos machados votivos de 
Cariño, Punta Atalaia e Monte da Trinidade, que por certo nos levan a tan preto dos 
nosos principes (est. 11B-C)”. O de Punta Atalaia é O Único descuberto en contexto 
de excavación formal, o que permite balizar a súa cronoloxía entre os séculos I a.C. 
e II d.C...” Malia o certo adiamento, non se afasta pois da derradeira fase da cultura 
castrexa á que nos vimos referindo. 

Lévanos ao sur, en troques, o bronce de Costa Figueira, achado neste xace- 
mento de Vilela, Paredes, onde a presenza de torques non semella clara”?“, mais si 
que o é a escenografía sacrificial, se cadra a mellor da arte castrexa (est. 11D). A súa 
denominación máis popular, acarro de Vilelay, resulta equivoca, pois este artefacto 
non contén representación dun carro senón de dous, embora aparentemente dun só 
eixo cada un, compoñentes case anecdóticos dunha riquísima escena de sacrificio, 
ben descrita por A. C. F. da Silva: 


51 Cfr. X.-L. ARMADA £ O. GARCÍA VUELTA, 2003, pp. 51 para a reprodución técnica, pp. 54-55 para as fotografías, 
p. 56 para a descrición. Para unha síntese descritiva, véxase M. J. SANTOS, 2007, p. 187. 

52 Arredor dos dous primeiros, véxase X.-L. ARMADA $£ O. GARCÍA VUELTA, 2003, con fotografía na p. 48; E. CASTRO 
VIGO, 2009, pp. 131-138. Ata onde sei, o de Monte da Trinidade aínda non foi publicado formalmente, malia o 
MUSEO DE VILADONGA, 19/07/2017, ter dado noticia da peza na web. Por desgraza, o castro de Monte da Trinidade 
saltou á palestra recentemente por razóns alleas a esta excepcional descuberta: a desfeita do xacemento por unha 
canteira. Véxase X. SALGADO, 2018. 

53 E. CASTRO VIGO, 2009, p. 133. 

54 M. LLINARES GARCÍA, 2016, p. 75, a clasifica entre os bronces sacrificiais castrexos con torque; pero O meu exame 
das fotografías e representacións dispoñíbeis —confeso non ter accedido á peza orixinal— impídeme corroboralo. 

D teme atos 


Estampa 11. Bronces sacrificiais 
Escolma de debuxos dalgúns bronces sacrificiais representativos de entre os mencionados no texto. Por orde 
de lectura, machados votivos do Instituto Valencia de Don Juan (A), Cariño (B), Punta Atalaia (C), e o cha- 
mado carro); de Costa Figueira (D). Sen relación de escala. Segundo X.-L. Armada Pita £ O. García Vuelta, 
2003 (A); id., 2014 (B-C); A. C. F. da Silva, 1986 (D). 

[O bronze] é composto por uma barra longitudinal com quatro rodas, vazadas, duas 
Juntas de bois, puxando em sentido oposto, e catorze figuras humanas como sendo 
quatro de condutores, colocados sobre os dois eixos das rodas, dois sacerdotes la- 
deando um animal, que seria a vítima do sacrifício, e oito acompanhantes, quatro 
deles guerreiros e quatro mulheres, trés das quais transportando uma carga no dor- 
so; [...] parecendo [...] traduzir com clareza a alegoría de uma cena processional 
tradicionalmente relacionada com a citacáo de Estrabáo sobre o culto á divindade 
guerreira dos povos indígenas do Noroeste”. 


Féminas oferentes, guerreiros gardiáns e ministros relixiosos: o conxunto es- 
cenográfico outorga o seu lugar cada unha das tres clásicas funcións indoeuropeas, 
nunha perfecta equivalencia só matizada polos condutores dos carros. Abofé, o bron- 
ce de Costa Figueira semella proclive ás lecturas en clave duméziliana, segundo 
reivindicou o propio A. C. F. da Silva, querendo ver nel a evidencia definitiva “de 
um grupo social dedicado ás funcóes religiosas” no seo da cultura castrexa””. Esta 
lectura ten sido xa reprobada en termos absolutos?”, pero dende unha postura máis 
moderada cómpre sinalarmos que o propio principio trifuncional pode non apuntar 
necesariamente a sacerdocio ningún, xa que a primeira función indoeuropea é de 
feito a soberanía (cfr. $10, 2). É certo que Estrabón dá noticia da existencia de hie- 
roskópoi, adiviños harúspices, na antiga Lusitania, nomeadamente implicados no 
sacrificio de prisioneiros de guerra””; e non falta quen quere ver neles unha verda- 
deira clase sacerdotal, cando non druídica”. Esta opción, con todo, bate coa apre- 
ciación lírica de Silio Itálico, que malia o seu relativo valor histórico constitúe o 
único testemuño complementario da haruspicina galaica: o poeta asóciaa á mocidade 
guerreira”, o que evidentemente dificulta toda lectura en clave trifuncional do cos- 
tume en cuestión”'. Nada desbota a existencia de especialistas relixiosos na cultura 
castrexa, pero as fontes coas que contamos relativizan a exclusividade das súas fun- 
cións, apuntando ademais sempre a un ambiente estritamente militar. Por iso, nunha 
cerimonia comunitaria coma a representada en Costa Figueira, sacrificial mais non 
necesariamente mántica, non cumprirá enxergar precisamente ao rei, mellor do que 
este sacerdocio de incerta institucionalización social, como dirixente relixioso repre- 
sentante da soberanía? 


55 A.C.F. da SILVA, 1986, p. 183, aludindo a Str., Geog., IIL, 3,7. 

56 Ibid., p. 302. 

57 Cfr. F. CALO LOURIDO, 2010, p. 312. 

58 Str., Geog., IIL, 3, 6. 

59 Así, M. V. GARCÍA QUINTELA, 1991, pp. 25-37, pp. 36-37. 

60 Sil., Pun., III, 344-345. 

61 Como recoñece un dos máis relevantes defensores do druidismo na Callaecia: M. V. GARCÍA QUINTELA, 1991, p. 
31. Para unha crítica e encadramento historiográfico en meirande fondura da cuestión, véxase A. FREÁN CAMPO, 
2018, pp. 178 ss. 

A cronoloxía hipotética do bronce en cuestión, que se ten querido levar por ne- 
bulosos criterios estilísticos aos séculos IV/III a.C.”, incardinaríao nunha sociedade 
galaica meridional na que aínda non se produciran as transcendentais mudanzas es- 
truturais que a arredarían dende o remate do século II a.C. da Callaecia setentrional. 
De se admitir esta cronoloxía, a peza denotaría un contexto estruturalmente análogo 
—asinestadialy, xa que logo, e con independencia da súa distancia espacial e tempo- 
ral— aos nosos principes do norte. Isto favorecería a identificación do mesmo prin- 
cipatus como forma concreta da hipotética realeza representada en Costa Figueira, 
embora só dun xeito en extremo conxectural, pois a estimación cronolóxica é cer- 
tamente feble e se cadra cumpriría ubicar esta peza na mesma época cás anteriores. 

Sexa como for, alén desta difusa conexión do bronce de Costa Figueira coa 
soberanía, a vinculación do principatus con cerimonias relixiosas albíscase na po- 
síbel relación entre torque e realeza, e a máis evidente entre torque e cerimonias 
sacrificiais. Non creo que esteamos en disposición de atribuír univocamente os bron- 
ces sacrificiais castrexos a cerimonias entronizatorias, como ten adiantado A. Pena 
Graña”, mais cómpre non desbotarmos algunha posíbel ligazón entre tales represen- 
tacións escenográficas e a realeza efectivamente existente na sociedade que as pro- 
duciu. Os principes, mesmo en contextos anteriores á grande inflexión castrexa do 
remate do século II a.C., puideron implicarse coma outras realezas antigas na direc- 
ción de cerimonias comunitarias que incluísen sacrificios rituais. Tales cerimonias, 
de carácter excepcional —sen discriminarmos a posibilidade da súa perioricidade e 
vencellamento a un calendario relixioso ben delimitado—, unicamente dependentes 
da dispoñibilidade de certas pezas de gando para o sacrificio, suporían importan- 
tes instrumentos de cohesión socio-política esencialmente independentes do grao de 
desenvolvemento económico e estratificación social, e dos mecanismos de exacción 
e redistribución interna de recursos, das súas comunidades. Por iso, se cadra cumpra 
albiscar nelas, que apenas podemos senón presumir dalgunhas representacións artís- 
ticas, unha das funcións máis relevantes do principatus, antes e despois do século 
II a.C. 

Dende a teoría segmentaria desenvolveuse unha hipótese relativa ao valor co- 
munitario da ourivaría castrexa, que ten sido reprobada con algunha acritude —e ca- 
ricaturización— dende a contraria teoría heroica”. O postulado dunha figura social 
preeminente na cultura castrexa, o principatus, permítenos admitir en liñas xerais 
a hipótese dun valor canda menos eventualmente comunitario na ourivaría, sen ne- 


62 A.C.F. da SILVA, 1986, p. 183; cfr. incerteza cronolóxica en F. CALO LOURIDO, 2010, p. 312. 

63 A. PENA GRAÑA, 2004a, pp. 187 ss. 

64 A formulación do valor comunitario remóntase ao libro de A. PEREA X F. J. SÁNCHEZ-PALENCIA, 1995; tendo sido 
retomada en B. R. ARMBRUSTER K£ A. PEREA, 2000, p. 111; B. X. CURRÁS REFOJOS, 2014, pp. 618 ss. Contra estas 
achegas, véxanse R. BRAÑAS ABAD, 2005, p. 163; A. GONZÁLEZ RUIBAL, 2006-2007, pp. 415 ss. 

cesidade de caer en extremos interpretativos tales coma a súa pose colectiva e acu- 
mulación simbólica, ou a súa categórica redución á ostentación dunha aristocracia 
guerreira, como respectivamente se ten formulado dende as citadas perspectivas. 
Segundo X. B. Currás Refojos, a ourivaría é un “símbolo [...] do liderado”, de xeito 
que hai lugar para interpretala “como un atributo asociado a unha función, non a 
unha clase social”. Para el, este liderado sería adquirido e efémero; pero a nosa 
constación do carácter netamente rexio do principatus, suxeito a unha dinámica de 
sucesión dinástica e vitalicia ($84, 5-6), invítanos a corrixir esta premisa. O princeps 
emerxe, ao meu ver, como o depositario natural de alfaias, especialmente torques, 
que simbolizarían tanto a súa soberanía coma a propia identidade do seu pobo, pre- 
cisamente porque a figura do soberano exercería un papel fulcral no cohesionamento 
de comunidades de escaso artellamento interno (cfr. $$9, 6; 10, 2). Este dobre sim- 
bolismo expresaríase sobre todo en contextos temperáns, de lene desenvolvemento 
económico e menor estratificación social, cando o princeps requeriría das súas fa- 
zañas persoais ou da participación proactiva —non da coacción— da súa sociedade 
para a amortización de recursos precisa na facturación de alfaias dotadas dun valor 
simbólico asumido por toda a comunidade. E o mesmo cumpriría engadir arredor das 
pezas de gando obxecto dos sacrificios rituais aos que nos temos referido. 

Mais este contexto non é certamente o da eclosión ouriveira, senón se acaso O 
da etapa que a precede, na que a sociedade castrexa, inmersa nun meirande subdes- 
envolvemento material, fora tamén máis igualitaria en termos socio-económicos. O 
que a eclosión ouriveira denota é precisamente a democratización das alfaias, á que 
vai acceder un meirande corpo social de elites incipientes, desdebuxando o seu posií- 
bel valor simbólico primitivo a prol da simple ostentación persoal. Situámonos nun 
contexto de incipiente capitalización na Callaecia, ao abeiro do progreso produtivo 
e mercantil definidor da etapa que se abre dende o remate do século II a.C. O seu 
corolario é a estratificación social da cultura castrexa, materalizada por primeira vez 
en toda a nosa Idade do Ferro (cfr. $10, 3). 

Como vimos, no mundo circunmediterráneo antigo este vai ser o caldo de cul- 
tivo oportuno non para a xestación dunha realeza, senón para a súa reformulación ou 
abolición ($7, 9). A eito, a aparición de novas posibilidades económicas, de novos 
sectores sociais e dos seus novos intereses políticos, non vai senón actuar contra a 
esencia mesma da sociedade deixada atrás, incluídos os vellos detentadores da súa 
autoridade étnica. E aquí volve sobrancear a senlleira voz de Tucídides, que atribuía 
ao enriquecemento das póleis o factor operativo deste proceso en Grecia”: na Ca- 
Ilaecia será o ouro o que sexa atesourado polas novas forzas sociais emerxentes, e O 


65 B. X. CURRÁS REFoJos, 2014, p. 619. 
66 Thucyd., Hist., L, 13, 1. 

que produza a creba da sociedade orixinaria. Ao longo do mundo circunmediterrá- 
neo antigo, en efecto, este mesmo contexto estrutural socavaría a influencia social da 
realeza, e coido que non hai razóns para pensar que na Callaecia fose acontecer dun 
xeito diferente co principatus. 

En suma, non podemos arredar da ourivaría deste tempo aos principes, mais 
tampouco ás novas oligarquías locais xestadas paralelamente. Con todo, alén da 
mera ostentación persoal, outras expresións da arte castrexa permiten asociar ás al- 
faias castrexas, e sobre todo aos torques, funcións sociais moi concretas, definidas 
polo seu simbolismo: nomeadamente, no que ao principatus respecta, enxalzar a súa 
soberanía e a identidade comunitaria en cerimonias relixiosas. 

O papel da relixión ten sido amplamente soslaiado na investigación do princi- 
patus, apenas só formulado, dun xeito máis ou menos directo, por P. Le Roux e N. 
V. Santos Yanguas””. Porén, coido que o rexistro material da cultura castrexa, aquí 
estudado, apunta non só á grande pertinencia desta vía por eles aberta, senón que a 
tal función relixiosa houbo de estar entre as máis relevantes dos principes. 


9.3. O princeps no seu trono 


Vimos de nos referir hai un chisco ás estatuas de guerreiros, que teñen sido 
insistentemente asociadas ao principatus pola que denominamos no seu momento 
xteoría escultórica), arredor da que tamén expresamos as nosas reservas ($9, 2). 
A discrepancia xeográfica, social e mesmo simbólica deste repertorio escultórico 
coa epigrafía principesca, como expuxemos no seu momento, xustifica a súa total 
desvinculación ($2, 7). Porén, os argumentos disimilatorios non se limitan á difícil 
relación entre as estatuas de guerreiros e os principes, senón a que a propia plástica 
castrexa aporta un mellor candidato á hora de formularmos unha posíbel conexión 
co principatus. Este candidato son as estatuas sedentes (est. 12); sen dúbida merece- 
doras dunha atención individualizada, que é o que propoño concederlles no presente 
apartado. 

As estatuas sedentes conforman outra das grandes tipoloxías da plástica cas- 
trexa meridional (est. 12), mais desta volta xa non aparecen sistematicamente vin- 
culadas ao ámbito urbano dos grandes castros, senón que tamén se documentan en 
bisbarras marxinais. Cando F. Calo Lourido publicou a súa esencial Plástica da cul- 
tura castrexa galego-portuguesa, só se coñecían os exemplares de Lanhoso e Xinzo 
(est. 12A e 12D-E). Os contextos concretos xa os afastaban do común das estatuas 
de guerreiros, pois embora Lanhoso si que se trata dun grande castro, os sedentes de 
Xinzo non foran achados nun xacemento castrexo senón nunha uilla romana, lugar 


67 P. LE ROUx, 2003, p. 174; N. V. SANTOS YANGUAS, 2006, pp. 21-23. Cfr., respectivamente, $$2, 5-6. 

Estampa 12. Estatuas sedentes 
Fotografías dos cinco exemplares certos desta senlleira tipoloxía artística. Arriba, sedentes de Lanhoso (A) e 
Pedrafita (B); centro: sedente de Braga (C); abaixo: sedentes de Xinzo (D-E). Sen relación de escala. Segundo 
A. M.S. Bettencourt, 2009 (A e C); M.I. Luís Torres, 1995 (B); CPCAL, 09029801-09029802 (D-E). 


ao que presuntamente terían sido levados nunha data serodia. Perante este corpus tan 
precario, F. Calo Lourido soubo determinar o valor das estatuas sedentes como tema 
artístico castrexo, a masculinidade das súas representacións, a súa funcionalidade fu- 
neraria e a súa cronoloxía xulio-claudiana””. Dende aquela, o corpus de sedentes, que 
o mesmo F. Calo Lourido ten compendiado máis recentemente, duplicouse”, o que 
semella ter avalado cada unha das súas vellas proposicións; mais tamén arroxado no- 
vas claves para o seu estudo. Así, o sedente de San Martiño de Pedrafita (est. 12B), 


68 F. CALO LOURIDO, 1994, pp. 693-702. 
69 Id., 2010, pp. 258 e 266. 

achado nun cemiterio de incerto encadramento arqueolóxico”, lévanos á fronteira 
mesma entre O conuentus bracarense e o asturicense: un ambiente no que a cultura 
material indíxena semella achegarse máis á conservadora Callaecia setentrional do 
que ao contexto urbano dos grandes castros meridionais (cfr. $8, 3). Pola súa banda, 
o sedente de Braga (est. 12C), aínda podendo terse traído dalgún castro veciño, es- 
tende a tipoloxía ata o ambiente dunha cidade propiamente romana”!'. Abofé, deica 
o limiar da Era cristiá, cando semellan poder datarse estas esculturas, o único que 
teñen en común os seus tan variados contextos locais é unha mesma dicotomía cul- 
tural: a forte influencia romana e o pertinaz substrato castrexo. E embora certamente 
O tema e a técnica poidan estar a remitiren un influxo mediterráneo, os individuos 
representados infórmannos dunha realidade indefectibelmente indíxena”. 

Cómpre insistirmos, neste senso, na individualidade temática dos sedentes cas- 
trexos, cuxas discrepancias coas estatuas de guerreiros resultan manifestas: fronte 
a elas, os sedentes non reflicten contundencia, forza e vitalidade, propias dun com- 
batente na súa mocidade, senón piedade, repouso e maxestade (cfr. est. 8 e 12). As 
figuras aparecen sobre cadeiras que a todas luces representan o modelo real deste 
instrumento, móbel e de madeira, aparentemente sobrio e apenas no caso de Pedra- 
fita adobiado cun trisquel (est. 12B). Estas cadeiras resultan sen dúbida insólitas na 
precariedade material previsíbel para todo enxoval castrexo, e arrédanse da estrutura 
de repouso máis típica dos castros, o banco corrido de pedra. Evidentemente, fronte 
ao carácter comunitario deste, despréndese a individualidade da cadeira que serve de 
asento aos individuos representados nestas obras. Abofé, non soamente dende unha 
perspectiva duméziliana, senón mesmo na linguaxe común, poderiamos afirmar que 
as estatuas de guerreiros plasman un simbolismo militar, namentres que os sedentes 
reflicten soberanía. Evidentemente, esta soberanía tanto podería ser doméstica coma 
comunitaria; mais tal indefinición se cadra poida ser matizada á luz doutro trazo so- 
branceiro da tipoloxía artística en cuestión. Os sedentes, en efecto, adoitan adobiarse 
con xoias e nomeadamente torques”, dos que xa temos referido o seu ineludíbel 
vencello simbólico coa soberanía comunitaria. Nas estatuas sedentes podemos al- 
biscar, como coidamos que acontece cos guerreiros (cfr. 89, 2), a representación de 
oligarquías locais adobiadas cos atributos tradicionais da realeza; mais tamén, sim- 
plemente, a directa representación de tales realezas. Podemos estar, nunha palabra, 
perante principes no seu trono. 


7O M.I. LuIsS TORRES, 1995, pp. 37-50. 

71 A. M. S. BETTENCOURT £ H. P. A. de CARVALHO, 1993-1994, pp. 279-291. Amplía a hipótese da proveniencia 
castrexa A. M. S. BETTENCOURT, 2003, p. 147. 

72 Como atinadamente sinala A. M. S. BETTENCOURT, 2003, p. 147. O influxo mediterráneo forma parte da interpre- 
tación xeral deste tema artístico —coma de toda a plástica cstrexa— para F. CALO LOURIDO, 1994, p. 699. 

73 Cfr. F. CALO LOURIDO, 1994, p. 652. 

Estampa 13. Figura de Roriz 
Debuxo do chamado sedente de Rorizy, segundo A. M. S. Bettencourt, 2003. Compárese cos sedentes cas- 
trexos (est. 12) para fundamentar a súa exclusión da mesma categoría artística, coma a defendida neste ensaio. 


Os sedentes aparecen tamén portando a cotío páteras ou vasos, O Que OS Vin- 
cularía a unha actitude oferente e xa que logo á función relixiosa dos individuos 
representados”“, como xa vimos que acontece nos bronces sacrificiais (89, 2). O falo 
que inclúe o exemplar de Braga (est. 12C) podería afastalos, con todo, da nosa inter- 
pretación en clave rexiay”?... A non ser que se conciba a apropiación por parte do 
hipotético rei deste certo atributo divino, nalgún contexto ritual ou —sen que unha op- 
ción exclúa a outra— como parte do proceso de incremento das prerrogativas rexias, 
dentro da tendencia tiránica que caracterizou a derradeira etapa do desenvolvemento 
histórico das realezas antigas e que podería incidir nunha manifestación artística 
serodia coma as nosas estatuas sedentes. O falo é, en efecto, un dos poucos atributos 
divinos testemuñados na escasísima iconografía relixiosa castrexa, que sobrancea 
nunha presunta representación de Reue Larauco, deus se cadra vinculado á función 
soberana pola súa aparente asimilación con Xúpiter”. 

Conscientemente, obviei ata o de agora o máis recente achado que ten vido 
engrosar a nómina dos sedentes castrexos: o de Roriz (est. 13), cuxa orixinalidade 


74 Cfr. A. RODRÍGUEZ COLMENERO, 1977, pp. 325-326. 

75 Cfr. A. M. S. BETTENCOURT £ H. P. A. de CARVALHO, 1993-1994, p. 280. 

76 Segundo a imaxe conservada na igrexa parroquial de Vilar de Perdizes, difundida por M. GAGo, 2012. A asimila- 
ción divina resulta, con todo, incerta: cfr. S. ALFAYÉ VILLA, 2013, pp. 198-199. Arredor da interpretatio Romana 
deste deus, cfr. AF, 17; 111; 127. 

obriga de feito a matizar, e moito, a súa inclusión na mesma categoría artística cós xa 
tratados””. Nesta obra non se distingue sequera con claridade a definitoria posición 
sedente nin a cadeira, que en todo caso semella, en palabras de A. M. S. Bettencourt, 
“gravada através de incisóes profundas”, nunha “posicáo excéntrica em relacáo ao 
corpo da figura”. A citada arqueóloga, a quen se debe a publicación do achado, vai 
promover a súa contextualización artística e social canda as súas veciñas as estatuas 
sedentes de Braga e Lanhoso”. Porén, a tosquedade, o esquematismo, a absoluta 
“feicáo rudimentar””, individualizan, coido que con pouca marxe de dúbida, a peza 
de Roriz. De lle procurarmos paralelos formais na nosa arte rexional, coido que, 
máis do que calquera tipoloxía propia da arte castrexa, cumpriría pensar nas esta- 
tuas-menhir ou nas estelas antropomorfas. En concreto, a disformidade do núcleo 
escultórico de Roriz lembra á estatua-menhir de Longroiva; a presenza iconográfica 
nos seus laterais ás de Chaves ou á de Sáo Joáo de Ver (est. 14A-B); e o esquema- 
tismo facial tamén a esta última. Algúns destes trazos resultan tamén recoñecíbeis 
en estelas antropomorfas coma as de Tins e Muíño de San Pedro (est. 14C). A mo- 
numentalidade é a principal discrepancia con estes exemplos, aspecto no que só se 
pode formular algún paralelismo coas estatuas-menhir máis pequenas, coma as de 
Santa Luzia, Moncorvo ou Quinta do Couquinho?“!'. As estatuas-menhir e as estelas 
antropomorfas tenden a datarse respectivamente na Idade do Bronce e no período 
romano”, embora non falten partidarios dunha cronoloxía pre-histórica tamén para 
estas últimas, baixo a premisa de as súas eventuais epígrafes latinas seren resultado 
do serodio aproveitamento de núcleos escultóricos anteriores”. Sen necesidade de 
entrarmos neste debate, antóllase ao meu ver dabondo significativo o paralelismo do 
sedente de Roriz, canda menos, coas características formais das estatuas-menhir; o 
que podería suxerir, tamén para el, unha cronoloxía moi anterior ao período castrexo. 

De feito, alén das características formais, tamén a iconografía redunda nesta 
sospeita. É certo que a aparente e dende logo esquemática cadeira da estatua de 
Roriz só atopa paralelos, dentro da nosa arte rexional, na plástica castrexa, a través 
das estatuas sedentes que estamos a tratar; pero O cervo € O arco que se inscriben 
nos seus bordos laterais apuntan noutra dirección ben distinta. Motivo usual nos pe- 


77 F. CALO LOURIDO, 2010, p. 266. 

78 A. M.S. BETTENCOURT, 2003, p. 145. 

79 Ibid., pp. 146-150. 

80 Ibid., p. 144. 

81 Tendo todas elas entre 23 e 35 centímetros de altura, segundo V. O. £ S. O. JORGE, 1990, ns. 9-11, fronte aos 24 
de Roriz: cfr. A. M. S. BETTENCOURT, 2003, p. 146. 

82 Cfr. F. CALO LOURIDO, 1994, pp. 779-780. 

83 Así, por exemplo, F. J. GONZÁLEZ GARCÍA, 2009b, pp. 123-152. 

Estampa 14. Paralelos escultóricos para Roriz 
Escolma de estatuas-menhir e estelas antropomorfas citadas no texto. Á esquerda, arriba, esta- 
tua-menhir de Sáo Joáo de Ver (A); abaixo, peza homóloga de Chaves (B); á dereita, estela antropo- 
morfa do Muíño de San Pedro (C). Compárense coa peza de Roriz (est. 13). Segundo V. O. £ S. O. 
Jorge, 1990 (A-B); F. Fariña Busto, 2002 (C). 

tróglifos da nosa Idade do Bronce“, o cervo (est. 15A) é, ata onde sei, descoñecido 
na arte castrexa, malia a súa nutrida nómina de esculturas zoomorfas. Máis precau- 
cións impón o arco, que podería estar representado nos enigmáticos petróglifos de 
tipo xbésta) (est. 15B), pero que outra volta se ausenta na arte castrexa”. Restaría, 
polo demais, interrogármonos arredor do contexto arqueolóxico da peza, de cuxo 
achado só sabemos terse producido no castro de Roriz ao remate da década de 1970 
por un crego da zona, quen tivo a ben notificárllelo ás autoridades competentes”. 
Nestas circunstancias, o contexto arqueolóxico do lugar do achado devén o único 
argumento externo co que calibrarmos a súa cronoloxía; e aquí o que atopamos é 
un xacemento con vestixios ocupacionais dende a Idade do Bronce ata a época ro- 
mana, con posterior ocupación medieval””?. Precisamente do mesmo castro procede 
outra escultura, unha cabeza de pedra, cuxo naturalismo e perfección técnica, malia 
a alteración sufrida logo do seu achado?””, denuncia a súa pertenza a un estilo moi 
diferente: o castrexo. Por iso, afastándose tanto o sedente de Roriz dos estándares 
da plástica castrexa —mesmo da única outra escultura documentada no seu mesmo 
xacemento—, e achegándose en troques a outras manifestacións artísticas da Idade 
do Bronce a nivel formal e iconográfico, se cadra cumpra pensar que a súa labra co- 
rresponde a este primeiro intre da ocupación do xacemento. Poderiamos ter pois na 
estatua de Roriz, na que se ausenta todo o influxo mediterráneo —bulto redondo, si- 
metría, naturalismo— que impregna aos sedentes castrexos, un precedente deste tema 
artístico, producido por unha sociedade moi diferente, pero na que probabelmente 
sobranceaba xa unha autoridade étnica análoga, antecedente, coido que sen solución 
de continuidade, do principatus documentado só moito despois (cfr. $10, 3). 

Sexa como for, canda menos os sedentes castrexos suxírennos a particular aso- 
ciación do principatus coetáneo cun obxecto definido, que distinguiría simbolica- 
mente ao seu detentador do resto do seu pobo; algo que, segundo vimos, non aconte- 
ce en absoluto coas estatuas de guerreiros. En efecto, o tronos vincularía o princeps 
á presidencia de asembleas e á impartición de xustiza, onde precisamente atopamos a 
tantas realezas antigas e€ modernas. Resulta, outra volta, especialmente significativa 


84 Para o cervo, se cadra o elemento figurativo máis característico dos nosos petróglifos, sobran as citas eruditas, 
embora non estará de máis remitirmos ao detallado estudo de A. de la PEÑA SANTOS £ J. M. REyYy GARCÍA, 2001, 
pp. 249-252. 

85 Os arcos son citados de pasada por J. M. VÁZQUEZ VARELA, 1983, pp. 46-47, entre a utillaxe habitualmente repre- 
sentada nos petróglifos galegos, pero M. SANTOS ESTÉVEZ, 2007, p. 83, insiste na súa ausencia. Ao meu saber, só 
os petróglifos de tipo xbésta)s fornecen unha representación interpretábel como armas arroxadizas. O problema, 
alén do hipotético desta lectura iconográfica, é a cronoloxía, que se sospeita medieval: cfr. F. J. COSTAS GOBERNA 
8. P. Novoa ÁLVAREZ, 1993, pp. 231-232; M. SANTOS ESTÉVEZ, 2007, pp. 199-200. 

86 A. M. S. BETTENCOURT, 2003, pp. 143-144. 

87 Cfr. F. CALO LOURIDO, 1994, p. 398; A. M. S. BETTENCOURT, 2003, p. 144. 

88 F. CALO LOURIDO, 1994, p. 400. 

Estampa 15. Paralelos iconográficos para Roriz 
Debuxo de dous dos máis representativos conxuntos de arte rupestre con presenza certa ou conxectural dos 
dous motivos iconográficos, alén da cadeira, que adobían a figura de Roriz: á esquerda (oriéntese a imaxe), 
cervos na Laxe das Lebres, Poio (A); á dereita, petróglifos de tipo xbéstas no Esperón, Mondariz (B). Sen 
relación de escala. Segundo, respectivamente, F. J. Costas Goberna £ al., 1990-1991, reproducido por M. 
Santos Estévez, 2007; e A. de la Peña Santos £ J. M. Rey García, 2001. 

a precariedade material que arrodea a evidente carga simbólica destas cadeiras, cuxa 
existencia sería posíbel mesmo en contextos de forte subdesenvolvemento económi- 
CO é escasa estratificación social. E a súa natureza móbel, por último, exclúe tamén 
a necesidade de toda vinculación a unha arquitectura monumental, pois semellante 
trono podería albergarse tanto na vivenda familiar do princeps como desprazarse 
aos lugares abertos nos que eventualmente se realizasen cerimonias relixiosas ou 
asembleas políticas. 


9.4. O princeps e o seu séquito 


Un presuposto inherente á lectura en clave estratificada da sociedade castrexa 
é o seu artellamento interno a través de institucións clientelares. Esta noción unifica 
á corrente arqueolóxica 4heroica) —dende a que se argumenta ou simplemente se 
asume a clientela como alicerce socio-político dunha hipotética aristocracia gue- 
rreira— cos estudos comparativos celtas, tendentes a extrapolaren certas formas de 
clientelaxe ecuestre propias de moi diversas sociedades célticas”... Calquera destas 
premisas podería ter, certamente, significativas implicacións no que respecta ao rol 
social do principatus, potencial padroeiro na cultura castrexa. 

Cómpre comezar interrogándonos arredor de a qué tipo de clientelas nos es- 
tariamos a referir. No ámbito do comparativismo céltico poderíanse dar tantas res- 
postas como autores implicados, pero imos ver, sen nos estender cos exemplos, que 
tales respostas descansan xiran sempre arredor duns presupostos semellantes. Así, 
para A. Pena Graña, o princeps galaico arrodearíase dun séquito cabaleiresco, cuxos 
membros non só se substentarían no beneficium recibido ao entraren no patrocinium 
do señor, senón que mesmo residirían no seu propio castro, sendo ocasionalmente 
adoptados na súa liñaxe”. Supostamente, semellante capacidade económica do prin- 
ceps derivaría das súas posesións fundiarias, cuxo usufructo entregaría aos labregos 
a cambio rendas en especie”'. Abofé, A. Pena Graña sitúa na nosa Idade do Ferro non 
só unha analoxía, senón a mesma xénese do feudalismo. Fuxindo deste anacronismo, 
M. V. García Quintela ten aludido a certos tipos de clientela testemuñados na propia 
Idade do Ferro —deuoti celtíberos, soldurii galos, essedarii britanos— como instru- 
mento do poder das xefaturas célticas, facéndoas extensíbeis, a través precisamente 
do principatus, á cultura castrexa”. Tal extrapolación pode parecer máis moderada 
cá de A. Pena Graña, pero o certo é que a analoxía estrutural propugnada por M. V. 


89 Entre a teoría arqueolóxica heroica, C. PARCERO OUBIÑA, 2000, pp. 291-292; A. GONZÁLEZ RUIBAL, 2006-2007, 
pp. 395-400; entre os estudos celtas, A. PENA GRAÑA, 1993; R. BRAÑAS ABAD, 1995a; M. V. GARCÍA QUINTELA, 
2002, pp. 98-100. Cfr. $82, 2; 2, 8-9. 

9O A. PENA GRAÑA, 2004a, p. 274. 

91 Ibid., pp. 210 ss. 

92 M.V. GARCÍA QUINTELA, 2002, pp. 98-100. 

García Quintela implicita un detalle non precisamente irrelevante: o carácter ecues- 
tre das clientelas fornecidas. En efecto, todas elas consistiron indistintamente no 
séquito de xinetes —no caso britano de aurigas— que acompañaban ao seu padroeiro 
á guerra. Por iso, non importa tanto que sigamos a A. Pena Graña ou a M. V. García 
Quintela, pois a verosimilitude da extrapolación das clientelas propugnadas por un e 
outro dependen indistintamente do valor que o cabalo tiver na cultura castrexa. 

Neste punto batemos cun atranco insuperábel. Por citarmos a un arqueólogo 
precisamente vinculado a unha análoga perspectiva heroica), A. González Ruibal 
recoñece expresamente a singular incardinación da Callaecia castrexa no mundo 
ecuestre da Idade do Ferro: 


Os cabalos e a súa iconografía non destacan no noroeste da península ibérica. [...] 
Isto non quere dicir que os habitantes do noroeste descoñecesen o uso do cabalo ou 
que este fose marxinal, [... pero] non existe parangón con outras áreas da península 
ibérica onde este animal posuíu un lugar destacado como elemento de prestixio e 
diferenciación das elites. [...] No noroeste, [pola contra,] o animal non chegou a 
ser un elemento de status, canda menos non comparábel ao da zona celtibérica ou 
vetoa”. 


Non hai dúbida, pois, de que fronte ás sociedades célticas paralelizadas, o cabalo 
tivo un valor cativo como marcador de rango social na cultura castrexa. Mais tamén 
o tivo no propio exercicio das armas: as estatuas de guerreiros, nas que tan insistente- 
mente se teñen querido ver figuracións aristocráticas, representan non ao xinete senón 
ao infante; e do mesmo xeito a participación galaica nos auxilia romanos —obviamen- 
te condicionada pola tradición militar indíxena”“— realizouse case exclusivamente en 
cohortes de infantaría””. A conclusión de todo isto é simple: sen por suposto discri- 
minar O uso puntual do cabalo, a guerra castrexa librábase esencialmente a pé””. Mais 
O que agora importa é o corolario desta conclusión: non hai lugar na cultura castrexa 
para postularmos a significancia no seu seo de clientelas ecuestres. Os séquitos mili- 
tares castrexos foron se acaso ben máis modestos cós deuoti celtíberos, soldurii galos 
e essedarii britanos, e dende logo cós cabaleiros feudais, aos que indistintamente o 
comparativismo céltico ten querido albiscar na nosa Idade do Ferro. 

Porén, a pé ou dacabalo, o substento dun cliente segue a pasar por unha certa 
capacidade acumulativa de recursos por parte do seu padroeiro, que na cultura castre- 
xa, a xulgar polo seu rexistro material, non semella ter sido nunca moi significativa; 


93 A. GONZÁLEZ RUIBAL, 2006-2007, pp. 398-400. 

94 Como atinadamente insiste F. J. GONZÁLEZ GARCÍA, 2007a, p. 52. 

95 Cfr. N.V. SANTOS YANGUAS, 1988, pp. 101 ss. 

96 Como xa denotou F. M. V. R. QUEIROGA, 1992, p. 84, cando as formulacións aristocráticas dominaban a visión 
da guerra na cultura castrexa. 

OU non canda menos na súa metade setentrional con meirande interese aquí, lonxe 
do ámbito urbano dos grandes castros. Os datos, de feito, apuntan máis ben a todo o 
contrario: o igualitarismo perfílase nos lugares de habitación, no acceso aos medios 
de produción, na capacidade de almacenaxe das unidades domésticas””... Pero sobre 
todo o simple —e teimudo-— carácter isonómico da panoplia matiza indefectibelmente 
todo protagonismo socio-político da clientelaxe militar nos usos bélicos propios da 
cultura castrexa ($9, 1). Non obstante, todo isto —e lémbrese que mesmo a evolución 
armamentística desta cultura ten sido obxecto de difíciles lecturas en termos 4he- 
roicos)— non desbota, segundo moitos estudosos, a idea dunha forte estratificación 
social de natureza militar, ao suxeriren que esta non comportaría necesariamente un 
reflexo material unívoco”?. 

Neste senso, é tamén M. V. García Quintela o principal teórico do que non el, 
senón o seus recensionadores, denominan “teoría do valor)”, que suxire que na 
sociedade castrexa o éthos heroico outorgaría un meirande prestixio á posesión de 
bens móbeis, nomeadamente xoias e gando, sobre os inmóbeis: terras e vivendas!00, 
Algúns reportes etnográficos antigos, máis ou menos fiábeis, poderían ir de feito 
nesta liña, ao indicaren unha curiosa dicotomía laboral definida polo xénero entre 
OS galaicos, conforme á que a labranza sería considerada un traballo de mulleres na- 
mentres que os homes valorarían as actividades gandeiras e guerreiras'”'. Suxírese, 
pois, que neste contexto se artellarían unhas redes de clientelaxe militar a partires da 
distribución de bens móbeis, patrimonio masculino, que os padroeiros entregarían 
aos clientes que entrasen no seu servizo. 

Porén, a influencia destas clientelas segue a depender duns condicionantes ma- 
teriais: neste caso, da potencialidade económica dos bens móbeis obxecto de distri- 
bución. Deles, o ouro antóllase un candidato obvio para a súa circulación en redes 
de reciprocidade aristocrática; pero non precisamente para a dotación e substento de 


97 Para críticas xerais das interpretacións en clave estratificada da sociedade castrexa, con meirande fondura argu- 
mental cá que podemos desenvolver aquí, véxanse F. CALO LOURIDO, 1993, pp. 187 ss.; B. X. CURRÁS REFOJOS, 
2014, pp. 219-224. 

98 M.V. GARCÍA QUINTELA, 2002, pp. 19-20 e 97-98; A. BALBOA SALGADO, 2007, p. 40; X. AYÁN VILA, 2011, p. 526. 

99 Por exemplo, C. PARCERO OUBIÑA, 2000, p. 292; A. GONZÁLEZ RUIBAL, 2006-2007, p. 396; B. X. CURRÁS REFO- 
JOS, 2014, p. 218. Descoñezo se o termo aparece realmente nalgunha obra de M. V. García Quintela —dende logo 
non o fai na principal, a citada por estes autores e aquí mesmo-— ou se a súa alusión constante na bibliografía se 
debe só ao ámimetismo)) bibliográfico. Dende logo, a denominación non semella pertinente ao inducir á con- 
fusión co homónimo concepto económico, clave nas tradicións clásica e marxista. Polo que sei, M. V. GARCÍA 
QUINTELA, 2002, p. 97, refírese a “una idea del valor”. Porén, nunha avaliación dun concepto historiográfico 
alleo coma a que trato de desenvolver aquí, véxome inevitabelmente obrigado a manter a convención termino- 
lóxica, xteoría do valor), preconizada pola xeneralidade da bibliografía ao respecto; embora non, paradoxal- 
mente, pola obra principal. 

100 M V. GARCÍA QUINTELA, 2002, pp. 19-20 e 97-98. 
101 Tust., Epit., XLIV, 3, 7; Sil., Pun., III, 349-353. 

clientes. É simple pero cómpre subliñalo: o ouro non se come, e un cliente dotado 
con ouro nunca podería abandonar a súa condición labrega. Por iso, o único elemen- 
to quen de substentar unha clientela militar socialmente diferenciada da base labrega 
maioritaria coma a propugnada por M. V. García Quintela é o gando. Porén, acontece 
aquí, outra volta, que ata os arqueólogos vinculados á teoría heroica) se opoñen ao 
protagonismo da gandaría na economía castrexa, como ilustran as diatribas de C. 
Parcero contra a postura por el denominada #pecuaristay, reducindo en definitiva 
esta actividade a un papel subsidiario ao cultivo da terra'””. Por suposto, dende a 
case sempre contraria perspectiva ásegmentaria) arguméntase, neste caso, O mesmo 
exacto predominio agrícola'”?. Se a agricultura foi a base subsistencial da sociedade 
castrexa, pero a terra, ben inmóbel, supostamente non podía ser obxecto de distri- 
bución nas redes de clientelaxe masculina, o resultado é que a pose de ouro e gando 
—resultado de actividades economicamente secundarias por moi poderosa que fose 
a ideoloxía vencellada á masculinidade dos bens móbeis— dificilmente podería ter 
fundamentado a prevalencia social dos seus detentadores sobre o resto da poboación. 

Lamentabelmente, os estudos comparativos adoitan realizarse sen a menor 
atención ás condicións materiais das sociedades comparadas, o que ten provocado 
a cotío —e máis no tema que nos ocupa— unha inxustificábel perda de perspectiva. 
Cómpre sinalar, neste senso, que unha clientela militar e a consecuente diferencia- 
ción social entre guerreiros e campesiños non se pode crear da nada, nin xustificarse 
meramente na presunta herdanza cultural. Tentarei ilustralo cun exemplo que coido 
ben significativo por constituír un usual ámbito de comparación: a propia Irlanda. 
Deica o século VIII d.C., cando escomeza a emerxer na illa un volume de infor- 
mación comparábel e por veces superior ao do continente, o artellamento de redes 
clientelares fundamentadas na distribución de gando tiña unha fonda razón material: 
os clientes precisaban os animais non só para obteren carne e produtos lácteos, senón 
sobre todo para póren en explotación a súa terra e produciren o gran que compuña a 
meirande parte da súa dieta. A razón de ser da clientela irlandesa era moi simple: o 
padroeiro tiña máis gando do que precisaba para explotar a súa terra; o cliente tiña 
máis terra da que podía pór en explotación co seu gando. Os padroeiros recibían a 
cambio prestacións de todo tipo dos seus clientes, incluída a asistencia militar —co 
que xa podemos comprobar a difusa liña entre os labregos e os guerreiros que obraba 
mesmo na Irlanda alto-medieval, por máis que os comparatistas teimen en acotala—; 


pero sobre todo incipientes rendas en especie! 


102 C. PARCERO OUBIÑA, 2000, pp. 56-57. 

103 Nomeadamente dende M. D. FERNÁNDEZ-POSSE £ F. J. SÁNCHEZ-PALENCIA, 1998, pp. 127-150, p. 146. Véxase 
tamén, dirixido concretamente a refutar os presupostos do comparativismo céltico para a guerra castrexa, B. X. 
CURRÁS REFoJos, 2014, p. 575. 

104 T. M. CHARLES-EDWARDS, 2000, pp. 71 ss. 

Nestas circunstancias, suxerir un ambiente semellante ao do Alto Medievo ir- 
landés para a nosa cultura castrexa depende unha vez máis da potencialidade eco- 
nómica do gando. A existencia ou non do arado segue a ser a grande incógnita da 
agricultura castrexa, pero dende logo nada permite postular a universalidade dun sis- 
tema de tracción animal. É lexítimo pensar na súa existencia, pero non creo que sexa 
verosímil postular o seu protagonismo en todas as bisbarras e en todas as sazóns. 
Antes do século II a.C. os castros tendían a se ubicaren en lugares topograficamente 
sobranceiros, de escasa potencialidade agrícola, lonxe das terras fondas, húmidas e 
fértiles do fondo dos vales (cfr. $10, 3). Isto significa que a agricultura castrexa se 
practicou durante case toda a súa existencia sobre todo en cotas de monte onde o 
uso de arados de tracción animal deviría mesmo contraproducente fronte aos aveños 
manuais. É certo que en época moderna se constata o uso dos arados máis pesados, 
os avesadoiros tirados por bois, precisamente nos arrotamentos periódicos de monte, 
propios da agricultura extensiva da Galiza oriental'””; pero non creo que ninguén 
pretenda suxerir semellante capacidade tecnolóxica —a que deu posto en explotación 
no Medievo os solos pesados da Europa fría e temperada— para a cultura castrexa. 

O réxime de explotación da terra, pola súa banda, resulta por enteiro insondá- 
bel, pero coido que non resultará aventurado supor que a canda menos incipiente 
posesión privada da terra descrita para a Irlanda alto-medieval distase da vixente na 
Callaecia castrexa!?”. En efecto, por detrás do intrincado sistema de parentesco gaé- 
lico, en Irlanda a forma de ocupación e explotación da terra consistía en granxas fa- 
miliares isoladas. Isto, evidentemente, outorgaba aos cabezas de familia unha grande 
capacidade para a xestión privada do seu patrimonio, e tamén para o establecemento 
de vínculos estritamente persoais con potestades alleas á propia unidade doméstica. 
Importa sinalar que, efectivamente, este modelo de ocupación do territorio presenta 
grandes analoxías coa cultura de La Téne inicial do milenio anterior, que asemade 
rachara co modelo habitacional xerarquizado do Hallstatt final'””. A La Téne perten- 
cen precisamente os celtas padanos nos que M. V. García Quintela inspirou, á luz 
dunha pasaxe de Polibio, a súa ateoría do valors. En efecto, Polibio consignara que 
aqueles celtas, que vivían en “aldeas sen amurallar” (kómai ateichistoi), estimaban 
as posesións móbeis coma o ouro e o gando precisamente por poderen levalas canda 
eles!?”. Evidentemente, estamos a aludir sociedades cun modelo de habitación moi 
diferente ao castrexo, pois unha granxa irlandesa do século VIII d.C. ou unha kóme 


105 H. SOBRADO CORREA, 2007, p. 235. 

106 Arredor das múltiples interpretacións que ofrece o réxime de explotación da terra na cultura castrexa, véxase 
M. D. FERNÁNDEZ-POSSE K F. J. SÁNCHEZ-PALENCIA, 1998, pp. 143-145. 

107 Pode consultarse unha boa síntese en galego deste decisivo proceso da Idade do Ferro europea en F. CALO 
LOURIDO, 2010, pp. 42-44. 

108 Polyb., Hist., II, 17, 9-12. 

ateichistos boia ou senona do III a.C. son xusto o contrario do que é un castro ga- 
laico. Non podemos, abofé, amparados meramente na difusa —e só relativa no caso 
galaico— herdanza céltica, pretender que sociedades tan dispares presentasen unhas 
sensibilidades ideolóxicas, unhas necesidades económicas e unha estrutura social 
idénticas. 

Así, a subordinación labrega ás redes clientelares dunha aristocracia de forte 
carácter militar puido efectivamente constituír unha poderosa tendencia estrutural 
tanto na cultura de La Téne coma na Irlanda alto-medieval, amparada pola auto- 
nomía dos grupos familiares, esparexidos polo territorio. Ao meu ver cómpre, con 
todo, non esaxerarmos as implicacións sociais disto, pois nas sociedades célticas da 
Idade do Ferro —e na irlandesa precisamente ata o Medievo— a forma de explotación 
económica por antonomasia, como en todas as sociedades antigas, houbo de ser 
a escravitude, non a tributación campesiña. É ben sabido que estoutra relación de 
produción, na forma do colonatus romano, só adquiriu unha verdadeira preponde- 
rancia dende o Baixo Imperio; e coido que os mutacionistas franceses levan moita 
razón ao adiaren ata a dinastía Capeta o triunfo da servidume feudal en detrimento 
do campesiñado libre e a escravitude ata daquela imperantes!” Non creo que poi- 
damos atribuír unha meirande precocidade nestes poderosos procesos estruturais ás 
sociedades célticas insulares —e non digamos as continentais da Idade do Ferro— do 
que ao Occidente europeo alto-medieval. Os séquitos militares dificilmente poden 
xestarse sen o requisito dunha ampla tributación campesiña, e así como por este mo- 
tivo os podemos considerar máis precarios nas sociedades célticas da Antiguidade 
do que no feudalismo medieval, o mesmo cómpre apuntar para a sociedade castrexa 
con respecto a tales sociedades célticas. Na cultura castrexa o poder da comunidade 
antóllase ben máis significativo, e sen dúbida constituíu un freo contra esta tendencia 
deica a estratificación social. Todo isto matiza a potencial influencia que puidesen ter 
nela os tratos estritamente persoais, coma o recoñecemento dun padroado. Mesmo se 
o gando resultaba indispensábel para pór en explotación a terra —o que non semella 
probábel—, a solidariedade tribal dificultaria o establecemento de vínculos de depen- 
dencia estritamente persoais; e certamente non semella oportuna a suxerencia dunha 
clientelaxe feudalizante que atinxise a toda a comunidade de parentesco e/ou de 
asentamento a un único padroeiro. Isto semella ter acontecido no período baixo-ro- 
mano, cando asentamentos enteiros, incluídos os castros serodios, se vincularon á 
estrutura do fundus aristocrático"; mais contra esta dinámica, da que é claro reflexo 
a proliferación de uillae rurais, na cultura castrexa non contamos co máis mínimo 
vestixio arqueolóxico. 


109 P. BONNAISSIE, 1985, pp. 307-343; G. Bois, 1991 (1989). 
110 M. FERNÁNDEZ CALO, 2017, pp. 30-31. 

A hipotética distribución de gando, coma a do ouro, remítenos na cultura cas- 
trexa a unha situación que semella ter que ver máis co mundo simbólico do que co 
material. Os padroeiros castrexos puideron outorgar ouro e gando aos seus clientes, 
e estes puideron deberlles todo tipo de prestacións a cambio; pero isto dista de xusti- 
ficar a presunción de toda unha sociedade artellada a través de tales relacións clien- 
telares, e moito menos o desenvolvemento no seu cumio dunha aristocracia guerreira 
que tivese sometida ás comunidades labregas. 

Nin sequera isto desbota a existencia de clientelas militares, pero claramente 
si obriga a matizarmos o seu rol social. En efecto, a cultura castrexa puido ter her- 
dado do seu substrato etno-lingúístico indoeuropeo, ou producido no transcurso da 
súa evolución secular, algunha institución de clientela. Mais a procura de paralelos, 
mesmo na presunción dalgún parentesco institucional, por exemplo cos xa men- 
cionados deuotii, soldurii e essedarii, non implica que a hipotética clientela galai- 
ca se expresase na cultura castrexa dun xeito idéntico ao daqueloutras sociedades 
afastadas. Pode resultar mesmo ridículo sinalalo, pero a expresión dunha institución 
social non depende unicamente da súa natureza xurídica, senón tamén do contexto 
estrutural no que se insire. Non era o mesmo o patrocinium romano do Alto Impe- 
rio, sostido decote na Callaecia entre altos funcionarios e comunidades indíxenas", 
do que o do Baixo Imperio, cando conectou a aristocracia provincial das uillae co 
campesiñado". Non era o mesmo o comitatus xermánico da época de Tácito, cando 
esta relación de séquito vinculaba un caudillo e un seguidor —daquela a cotío simple 
guerreiro a pé—, có da Tardoantiguúidade, cando, fundido co homólogo comitatus 
romano"”, foi instrumento administrativo das monarquías xermánicas de Occidente, 
e O comes gobernaba cidades''“. Non foi o mesmo, sequera, a vasalaxe galega a co- 
mezos e a remates do século XV, cando os Reis Católicos converteron polas armas 
e O dereito á nobreza militar en cortesá, e os cabaleiros deron paso á fidalguía... Por 
que, daquela, habían de seren o mesmo os séquitos galaicos cós galos, britanos ou 
celtíberos da Idade do Ferro ou cós irlandeses medievais? 

Aínda admitindo, en suma, algún parentesco institucional, as súas implica- 
cións han de seren sempre matizadas polo contexto das sociedades comparadas. 
A título hipotético poderiamos pensar, efectivamente, en que na cultura castrexa 
incidisen institucións clientelares compartidas con outras sociedades indoeuropeas 
occidentais coetáneas, coma a deuotio!?, que estivo detrás dos séquitos ecuestres 


111 Así, nas táboas do Courel e Castromao: AE 1984, 553; 1972, 282. 

112 Cfr. M. FERNÁNDEZ CALO, 2017, pp. 29-30. 

113 Véxase, por exemplo, P. D. KING, 1972, pp. 53-54. 

114 Arredor da influencia gobernativa do comitatus xermánico na Gallaecia, véxase M. FERNÁNDEZ CALO, 2018a, 
pp. 254-255 e 298-299. 

115 Cfr. M.D. Dorlco CAÍNZOS, 1998, p. 185; J. M. BLÁZQUEZ, 2001, p. 180. Arredor do substrato indoeuropeo desta 
institución, J. P. MALLORY Z£ D. Q. ADAMS, 1997, pp. 632-633: áwarrior). 

célticos aos que nos temos referido. Coma neles, os padroeiros castrexos houberon 
de outorgaren dona aos seus clientes, que lles deberían o seu apoio incondicio- 
nal, sobre todo no que ao exercicio das armas respecta, OU, como quixemos ver no 
bronce de Costa Figueira (89, 2), na asistencia en cerimonias comunitarias. Mais 
a magnitude de tales dona e o rol social destas clientelas fican inexorabelmente 
limitados ás precarias potencialidades materiais da cultura castrexa. Probabelmente 
estas clientelas galaicas non adoitaron consistir en séquitos ecuestres; e dende logo 
as comunidades labregas nin foron o obxecto de tales dona, nin se someteron ao do- 
minio tributario de ningunha estrutura clientelar, a cal, dada a isonomía que define 
OS USOS bélicos na cultura castrexa, nunca chegou a acadar a capacidade coercitiva 
suficiente para subordinar os labregos a unha hipotética —e para min desbotábel— 
clase de guerreiros-clientes. 

Como posíbel indicio da existencia destas clientelas emerxe necesariamente a 
nosa terceira lectura da estela da Veiga, que faría ao defunto Nícer non princeps nin 
fillo de princeps, senón dependente de princeps ($1, 4). Porén, semellante lectura 
constitúe, como xa avanzamos, un hapax no rexistro epigráfico, derivado unicamente 
da redación equivoca do documento. Non podería, con todo, eludila nun apartado no 
que pretendo atender, precisamente, á cuestión das clientelas na Callaecia castrexa. 

Sexa como for, se na cultura castrexa existiu unha institución de clientela mili- 
tar, o principatus perfílase dende logo como principal padroeiro. Os principes, como 
dirixentes dos seus pobos, tentarían arrodearse de incondicionais que os protexesen 
na guerra e lles outorgasen maxestade nas asembleas e cerimonias relixiosas. Mais 
tales clientelas, que non podemos abstraer da severidade do rexistro material, foron 
dende logo ben máis precarias cás doutras sociedades —célticas e non célticas; co- 
etáenas e diacrónicas— que tan insistente e inconsistentemente se teñen procurado 
extrapolar á cultura castrexa. 


9.5. O princeps como soberano excepcional 


A matización do grao de estratificación social da cultura castrexa importa 
tamén para calibrarmos outra teimosa extrapolación que se lle ten aplicado a ela e, 
por extensión, ao principatus: a figura de Viriato". Este é o exemplo do soberano 
excepcional, caudillo dunha banda de guerreiros, distinguido por un carisma obtido 
dos éxitos militares e a redistribución do botín. Éo tamén da construción dunha in- 
cipiente monarquía agregativa, a través do constante sometemento á súa autoridade 
de novas comunidades etno-políticas, ata o seu asasinato € a consecuente, paulatina, 
implantación romana na Lusitania ($7, 2). 


116 Cfr. F. LÓPEZ CUEVILLAS, 1953, p. 84; M. V. GARCÍA QUINTELA, 1999, pp. 217 e 272; E. PITILLAS SALAÑER, 2003, 
Pp. 90; F. J. GONZÁLEZ GARCÍA, 2006, pp. 136-137. 

As similitudes entre a Callaecia e a Lusitania son evidentes. O seu parentesco 
etno-lingúístico non ofrece dúbidas (cfr. $10, 1) e a súa unidade xeográfica aínda 
mantiña unha certa entidade a ollos dun xeógrafo do Principado coma Estrabón!''. 
Porén, isto dista de comportar que en ambas as rexións tivesen ocurrido uns proce- 
sos estruturais idénticos, e moito menos que necesariamente tivesen emerxido nelas 
unhas figuras políticas análogas. F. Calo Lourido ten aludido á forte disparidade da 
cultura material entrambas as rexións para discutir esta tendencia comparativa". 
Ademais, Viriato tense evidenciado como unha figura ligada “a uma regiáo muito 
mais meridional” dende o crítico e decisivo estudo de A. Guerra e C. Fabiáo!'”, o que 
podería diluír mesmo a súa relación co territorio máis topicamente lusitano: a Beira 
interior, se cadra a parte da antiga Lusitania máis paralelizábel á Callaecia. 

Fronte a isto, outra volta M. V. García Quintela, se cadra o meirande estudoso 
actual da figura de Viriato, ten insistido na extrapolación ao principatus galaico non 
só do substrato ritual e ideolóxico, o que particularmente coido admisíbel; senón 
tamén da praxe e dinámica política deste caudillo, o que cómpre desbotar (cfr. $2, 8). 
Así, M. V. García Quintela quixo ver en virtudes tan universais coma a elocuencia, O 
carisma, o valor guerreiro ou a xenerosidade, nas que se fundamentou o goberno de 
Viriato, a influencia dun substrato ideolóxico céltico””. Esta presunción forma par- 
te das suxerencias admisíbeis; embora obviamente cumpra matizala sensibelmente, 
pois uns atributos tan xenéricos poden atoparse en contextos culturais moi diversos, 
o que inevitabelmente reduce o valor absoluto do paralelo céltico. Por exemplo, 
no Maghreb musulmán os líderes bérberes basearon a súa autoridade na posesión 
de hbaraka, carisma espiritual reflectido nos éxitos políticos e militares, que algúns 
estudosos coidan recuábel ata a Antigúidade'”?'. Abofé, o baraka representa unha 
forte analoxía coas virtudes atribuídas a Viriato e á realeza irlandesa; pero dada a 
disparidade cultural evidénciase que non estamos perante un efecto do parentesco 
institucional, senón dunha praxe rexia condicionada por un análogo contexto social: 
a precaria institucionalización monárquica, previsíbel en calquera xefatura pre-esta- 
tal e por extensión, transitoriamente, en calquera monarquía agregativa (cfr. $7,2)... 
Sen desmerecermos a súa potencial influencia, o substrato cultural supón sen dúbida 
aquí un factor secundario. 

Na mesma liña, M. V. García Quintela quixo ver outro indicativo de celticidade 
na capacidade de Viriato para bascular dunha caudillaxe local a unha común a todos 


117 Str., Geog., II,3, 5. 

118 F. CALO LOURIDO, 2010, pp. 209-210. 

119 A. GUERRA A C. FABIAO, 1992, p. 14 para a cita textual; p. 17 para a síntese. 

120 M.V. GARCÍA QUINTELA, 2002, pp. 99-100. 

121 G. CAMPS, 1980, pp. 220-224; id., 1984, p. 187; D. J. MATTINGLY, 2005 (1992), p. 37. 

os lusitanos'”; cando isto —a tendencia a agrupar segmentos de liñaxe ou identidade 
étnica afíns— é un trazo definitorio do que demos en chamar áúmonarquías agregati- 
vas), que como vimos emerxeron ao longo da Antigúidade mediterránea e europea 
en sociedades moi diversas, da bérber á dacia, sen ningún parentesco etno-lingúís- 
tico recoñecíbel, e por certo en non todas as sociedades celtas (cfr. $6$7,2 e 7, 6-7). 
Evidentemente, o proceso expansivo que protagonizou Viriato achegouno a realezas 
célticas coma a gálata ou a irlandesa, pero tamén á realeza bérber á que nos vimos 
de referir: simplemente representa un caso específico de construción dunha monar- 
quía agregativa, condicionado por un determinado contexto estrutural máis ca por 
un substrato etno-lingúístico necesariamente céltico. É aquí onde cómpre sinalar que 
o principatus galaico, en canto a principatus gentis e xa que logo a xefatura media- 
tizada polo Imperio Romano, retraído á submisión xeo-política (cfr. $8$4 e 6), non 
pode ser asimilado a un contexto estrutural semellante. Tampouco pode selo en canto 
a realeza étnica tradicional antes da conquista, pois o grao de desenvolvemento da 
cultura castrexa daquel tempo matiza a capacidade das súas xefaturas de exerceren 
unha influencia superior á estritamente local. 

A ideoloxía rexia na que se enmarcou o principatus, como vén defendendo 
M. V. García Quintela, puido achegarse intimamente á de Viriato, e se cadra á xe- 
neralidade das sociedades célticas e indoeuropeas arcaicas; mais isto non implica a 
perfecta correspondencia do desempeño particular dos detentadores destas destas 
realezas. Non nos esqueceremos da influencia do substrato etno-lingúístico no prin- 
cipatus, pero este certamente tivo moi pouco que ver na emerxencia de caudillaxes 
excepcionais na Callaecia castrexa ($810, 1-2). 

Con todo, puidemos comprobar tamén que a área de distribución do principa- 
tus gentis coincidiu sistematicamente no Imperio Romano con rexións que, antes da 
conquista, foran marco do desenvolvemento de monarquías agregativas ($7, 2). Ao 
meu ver, esta mesma distinción entre o xantes) e o ádespois) da conquista podería 
suxerir precisamente que as necesidades estruturais da sociedade castrexa e da súa 
realeza gobernante tivesen fluctuado arredor deste fito histórico. Isto significa que 
podería haber lugar para admitirmos a hipótese orixinal —non así a súa corrección 
posterior- de M. V. García Quintela arredor da retracción política e territorial do 
principatus como consecuencia da conquista romana (cfr. $2, 8). Porén, non creo 
que isto poida apoiar a presunción das caudillaxes excepcionais como algo propio 
do entramado socio-político tradicional) da Callaecia pre-romana, senón dun con- 
texto moi particularizado no tempo. Neste senso, xa sinalamos no seu momento 
que as monarquías agregativas, asociadas sempre en orixe ás mesmas caudillaxes 
excepcionais ás que nos vimos referindo, se desenvolveron polo común nas áreas de 


122 M.V. GARCÍA QUINTELA, 1999, p. 217. 

influencia militar e xeo-política de potencias imperiais externas ($7, 2). Este é dende 
logo o exemplo de Viriato, e se acaso, seráo tamén do principatus. 

Así, poida que no contexto da expansión romana pola Callaecia algunha rea- 
leza local, devanceira do principatus que testemuñamos máis adiante, dese o paso 
deica á súa expansión agregativa. Neste senso, hai quen sospeita que a cifra, proba- 
belmente esaxerada, de sesenta mil galaicos vencidos por Décimo Xunio Bruto na 
batalla do Douro, a dicir de Orosio'””, podería con todo reflectir o establecemento 
real dunha ampla coalición supra-local contra a agresión romana'”“. Permitireime 
SUXETIr, en fin, que O mecanismo desta coalición, nunha sociedade artellada a través 
dunha realeza tradicional e mesmo posibelmente influenciada polo recente exemplo 
de Viriato”, ben puido ser unha caudillaxe excepcional, e efémera, por parte dalgún 
verdadeiro princeps castrexo. 


9.6. O principatus como institución soberana castrexa 


Xunguindo os tan diversos aspectos explorados ao longo deste capítulo, seme- 
lla que o rexistro material da cultura castrexa aporta algúns indicios significativos 
arredor do que puido ser o rol social do principatus. Nas implicacións máximas 
dos indicativos manexados, as funcións do principatus incluirían hipoteticamente 
o liderado militar, a dirección de cerimonias relixiosas, a administración de xustiza, 
a presidencia de asembleas e o padroado clientelar. Excepcionalmente, sobre todo 
no contexto da conquista romana, do principatus puideron saír tamén caudillos vin- 
culados a procesos de expansión agregativa das súas comunidades. Tales funcións 
son numerosas, pero entran dentro da caracterización previsíbel, e amplamente tes- 
temuñada, das realezas tradicionais de todo o mundo circunmediterráneo antigo. Do 
mesmo xeito, a posíbel pero dende logo excepcional expansión agregativa do prin- 
cipatus foi unha reacción típica entre moitas comunidades étnicas baixo a influencia 
militar e xeo-política dos grandes imperios desta época. 

Os conceptos de xefatura e realeza, enxergados polo noso exame epigráfico, 
guiaron a crítica do rexistro material e inmaterial castrexo aquí manexado, e coido 
que poden ser definitivamente conxugados á luz dos nosos resultados. En efecto, o 
princeps perfílase como un individuo de grande poder na súa sociedade: o verdadei- 
ro soberano castrexo. 

Porén, a disgregación interna dos pobos galaicos, sen xerarquías territoriais 
definidas ata a urbanización castrexa ($$8, 3 e 10, 3), e mesmo despois disto cons- 
tituídos esencialmente como conglomerados de castros ata relativamente avanzado 
o dominio imperial romano ($5, 5), apórtanos pola súa banda unha nidia idea xeral: 


123 Oros., Hist., V, 5, 12. 
124 Porexemplo, F. LÓPEZ CUEVILLAS X£ R. de SERPA PINTO, 1933-1934, p. 293; A. GONZÁLEZ RUIBAL, 2006-2007, p. 442. 
125 Cfr. App., Iber.,, XII, 71. 

a laxitude do seu artellamento político e a expresión simbólica da súa unidade”. 
Estamos perante unha institución indubidosamente soberana, como apuntamos; pero 
non na acepción politolóxica senón na duméziliana do termo: non o suxeito do que 
emanou a autoridade lexítima dun Estado, senón no que se depositou o simbolismo 
xurídico e relixioso dunha comunidade, no noso caso non estatal en absoluto (cfr. 
$10, 2). Subliñemos, neste senso, que O princeps emerxe como o axente cohesio- 
nador por excelencia dos pobos galaicos: unha figura, en definitiva, fulcral no arte- 
Ilamento da súa sociedade, mais cun poder real matizado pola precariedade da súa 
base material. Malia as súas potenciais fluctuacións políticas, o principatus non foi 
na cultura castrexa unha realeza autocrática nin aristocrática, senón unha ben máis 
modesta, suxeita a un exercicio do poder moi diferente. 

Porén, isto non tivo por que ser sempre así, pois o principatus non foi só a ins- 
titución soberana xenuína da cultura castrexa, senón tamén o resultado dunha evolu- 
ción particular, ancorada nun tempo definido da Historia. A cultura castrexa, coido, é 
só unha etapa do desenvolvemento histórico desta institución. E o presente ensaio non 
pode concluír, abofé, sen tentar explorarmos antes, na súa globalidade, as liñas xerais 
de tal desenvolvemento histórico, dos seus antecedentes e da súa influencia posterior. 


126 Así, por exemplo, F. LóPEZ CUEVILLAS KX R. de SERPA PINTO, 1933-1934, p. 293; J. M. VÁZQUEZ VARELA 8 M. V. 
GARCÍA QUINTELA, 1998, p. 129; M. FERNÁNDEZ CALO, 2018a, p. 47. 

O PRINCIPATUS NA HISTORIA CONSTITUCIONAL 
GALAICA 


Agora que demos achegado unha lectura cabal do principatus conforme á infor- 
mación intrínseca das súas fontes epigráficas, o seu contexto histórico global e máis 
o rexistro castrexo do seu tempo, emerxe como vemos a incógnita da súa xenealoxía 
como institución; da liña evolutiva seguida dende a súa orixe ata a súa disolución. 
Certamente, o testemuño estimábel do principatus a partires do seu rexistro epigráfico 
redúcese a algo máis dun século arredor de ambas as marxes da Era cristiá (88, 2), pero 
a súa función social conecta coas épocas adxacentes; e de feito, como fomos suxerindo 
ao longo dos capítulos precedentes, el mesmo, en canto a institución, houbo de ter unha 
biografía moito máis prolongada có reducido intervalo da súa constatación epigráfica. 

No presente capítulo propoño atender, pois, á devandita biografía do principa- 
tus como institución: pescudarmos a súa posíbel orixe, a súa evolución pre-históri- 
ca, a súa retracción perante outras institucións, e a súa potencial influencia logo da 
súa disolución definitiva. E fronte á dinámica xeral seguida no presente libro, non 
incluirei un apartado recapitulatorio, pois o achegamento biográfico a unha institu- 
ción suxírenos, coma nunha persoa, un comezo no seu nacemento e un termo na súa 
morte, O que neste caso nos invita a deixar a síntese, precisamente, para as propias 
conclusións globais deste ensaio. 


10.1. Deica unha interpretación etno-lingúística do principatus 


No presente ensaio temos matizado amplamente a influencia do substrato et- 
no-lingúístico como criterio unívoco para a caracterización social dunha determina- 
da institución, coma neste caso o principatus; factor tan comunmente sobreestima- 
do nos estudos comparativos, “coma se a orde política estivese en dependencia do 
éthnos”!. Mais isto non debe certamente de levar o carro deica o exceso contrario, a 
negación absoluta desta influencia: abofé, a comprensión global do principatus pasa 


1 J. ALVAR EZQUERRA, 2004, p. 13. 

tamén por o incardinar no seu contexto etno-lingúístico e na dimensión institucional 
que este lle poida conferir. 

Neste senso, a Callaecia do principatus insírese no dominio lingúístico lusitano, 
que abrangueu na Antiguidade a metade occidental da porción indoeuropea da penín- 
sula ibérica”. Fronte ao oriente celtibérico, a lingua dos textos indíxenas achados nesta 
área occidental non é plenamente adscribíbel á familia céltica por non ter compartido 
a súa innovación fonética máis característica: a elisión da oclusiva bilabial xorda en 
posición intervocálica e inicial de palabra (-p-, p- ? 9). Sobre todo J. Untermann 
—canda a súa escola— argumentou que esta discrepancia se debería a un trazo conser- 
vador do lusitano que non desbotaría o seu parentesco céltico, reivindicando así unha 
alternativa cherética), segundo recoñecía el mesmo, claramente minoritaria entre os 
lingúistas?. Unha segunda e aínda máis minoritaria opción para a clasificación do 
lusitano, a hipótese itálica de B. M”. Prósper”, non fai senón suxerirnos o lugar sen- 
lleiro que o lusitano ocupou no panorama etno-lingúístico do seu tempo, como antigo 
estrato indoeuropeo, con nexos propios tanto coas linguas célticas coma coas itálicas 
testemuñadas noutras rexións. Sexa como for, a cotío o amplo rexistro onomástico 
céltico da Callaecia se interpreta como a superposición dalgún estrato etno-linguísti- 
co céltico posterior sobre o orixinal, non céltico, vencellado ao lusitano”. 

Particularmente, inclinome máis a pensar que o devadito léxico céltico da Ca- 
Ilaecia formou parte consubstancial da propia lingua lusitana, como concibe a escola 
de J. Untermann, antes ca ter sido irradiado pola nunca ben delimitada multiplici- 
dade de estratos lingúísticos que preconiza o modelo estándar. Mais o certo é que, 
no que ao noso interese inmediato respecta, toda esta controversia se reduce a unha 
cuestión de taxonomía linguística, que depende dos trazos que se queiran facer ex- 
tensíbeis á hipotética lingua proto-celta. Así, independentemente da súa adscrición 
ao grupo céltico ou ao itálico, ou da súa definición como unha pónla irmá pero inde- 
pendente das anteriores, ou do grao de celtización que posteriores estratos etno-lin- 
gúísticos puidesen ter producido sobre o occidente da península ibérica, o lusitano 
forma dende logo parte das linguas indoeuropeas occidentais e houbo de compartir 
coas anteditas unha longa evolución común dende a súa separación a partires do 
proto-indoeuropeo. 

A isto engádese ademais que, encadrelando con algunhas das cuestións abertas, 
a hipótese ítalo-celta podería xunguir o vindeiro parentesco da xeneralidade das lin- 
guas indoeuropeas occidentais, matizando a significancia que a celticidade tiver na 


2 Cfr. entroutros, C. BÚA CARBALLO, 1997; J. GORROCHATEGUI, 1997; J. C. MORALEJO ÁLVAREZ, 2006, pp. 221 ss. 

3 Por exemplo, en J. UNTERMANN, 1993; suxerencias semellantes en C. BÚA CARBALLO, 1997, p. 73; J. C. MORALEJO 
ÁLVAREZ, 2006, pp. 227-228; e ultimamente tamén D. S. WoDrTko, 2010. 

4 Nomeadamente dende B. M. PRÓSPER, 2002, p. 29. 

5 Así, por exemplo, F. VILLAR, 1996 (1991), pp. 485 ss.; B. M. PRÓSPER, 2002; E. R. LUJÁN MARTÍNEZ, 2006. 

contextualización etno-lingúística da Callaecia antiga. A evidencia desta hipótese é 
pouco concluínte”, pero plenamente útil para o noso limitado propósito. En efecto, 
tanto as linguas célticas coma as itálicas compartiron cognados derivados do étimo 
“h3régs, a hipotética institución rexia indoeuropea: rex latino e falisco, rix galo, rei- 
kis celtíbero, rí irlandés, etcétera”. Descoñecemos cál tería sido a denominación na- 
tiva do noso principatus, pero neste contexto indoeuropeo occidental coido que non 
resultará aventurado presupor outro hipotético cognado, galaico-lusitano, da mesma 
prolífica raíz. 

Se o principatus procedeu deste “h3régs proto-indoeuropeo, ou de calquera 
outra institución do mesmo complexo etno-lingúístico, o inicio da súa andaina ga- 
laica houbo de coincidir coa implantación indoeuropea no noroeste da península 
ibérica. Na última década, a ampliación dos estudos de xenética de poboacións a 
mostras de ADN antigo -isto é, o xermolo da arqueoxenética— traduciuse nun reno- 
vado e contundente apoio á “difusión démica)) das linguas indoeuropeas. En efecto, 
as investigacións recentes apuntan a que a indoeuropeización non foi un fenómeno 
meramente lingúístico ou cultural, senón tamén migratorio, asociándose á difusión 
dunha serie de liñaxes, sobre todo masculinas —identificadas como haplogrupos do 
cromosoma-Y-—, que terían en grande medida substituído ás prevalentes anterior- 
mente”. A creba no rexistro xenético emerxe hoxe, así, como un criterio unívoco co 
que calibrarmos a implantación etno-lingúística indoeuropea. Neste senso, fronte a 
outras rexións de Europa noroccidental, onde estas novas liñaxes —en concreto certas 
pónlas do haplogrupo R1b— aparecen xa en mostras obtidas de xacementos asocia- 
dos ao vaso campaniforme, na península ibérica este horizonte cultural fica aínda 
netamente dominado pola remanencia xenética —neolítica— anterior”. A día de hoxe 
semella que a penetración orixinal no occidente da península ibérica destas liñaxes 
foi moito máis serodia: só a partires da Idade do Bronce medio (véxase táboa 6). 

Xa apuntamos que verbo á historia etno-lingúística da Callaecia existe unha 
communis opinio arredor da superposición de varios estratos indoeuropeos, dos que, 
malia existiren propostas tan diversas como contraditorias, en xeral algún dos pri- 
meiros se tende a vincular ao lusitano e algún dos últimos ás linguas célticas. Con 
todo, fronte ás cesuras máis definidas detectadas na cultura material da Callaecia ao 
longo do II milenio a.C., sobre as que voltaremos axiña, a nosa Idade do Ferro evi- 
denciouse hai tempo como unha transición netamente endóxena entre o Bronce final 


6 Cfr. J.P. MALLORY A D. Q. ADAMS, 1997, p. 100: Celtic languagesy. 

7 Cfr., para as linguas itálicas, M. de VAAN, 2008, p. 522: rex, regisy; para as célticas, R. MATASOVIÓ, 2009, p. 311: 
rng-o. 

8 Véxanse M. E. ALLENTOFT £ al., 2015; W. HAAK £ al., 2015; I. OLALDE Z£ al., 2019; para unha síntese recente, C. 
QUILES, 2017; de carácter máis divulgativo, D. REIcHz, 2018, pp. 107 ss. 

9 T. OLALDE, £ al., 2018; id., 2019. 

CONTEXTO XACEMENTO HAPLOGRUPO 
ARQUEOLÓXICO ARQUEOLÓXICO (CROMOSOMA Y) 
Neolítico medio Lugar do Canto I 

I2alb 

Cabecgo da Arruda Gal 
Neolítico final e Calcolítico Cova da Moura Dalb 

Mámoa de Ansiáio I2alalalb 
; Monte do Gato de Cima RIbla2 
16905 da Bono medio Torre Velha Rlbla2ala2 


Táboa 6. Mostras de ADN antigo da Prehistoria recente portuguesa. Segundo R. Martiniano $£ al., 2017. 


e o Castrexo'?. Nin sequera a migración dos céltigos e túrdulos dende o Guadiana, 
evocada polas fontes literarias'', deixou ningún rastro arqueolóxico recoñecíbel da 
súa chegada; embora semella que si da súa saída, arredor da que J. C. Olivares ten 
argumentando convincentemente a xa andada opción da segunda metade do século 
II a.C.” Non creo que esteamos en disposición de discernirmos se esta chegada foi 
a última ou simplemente a única significativa do influxo migratorio externo da nosa 
Idade do Ferro; mais dende logo ela, en concreto, non houbo de alterar substancial- 
mente o panorama etno-lingúístico da rexión, por canto os céltigos compuxeron só 
tres das corenta ciuitates da Callaecia”, e os túrdulos asentáronse a sur do Douro?”. 
Irremediabelmente, no que ao principatus respecta, o substrato lusitano, celta ou 
non, amósase unha influencia ben máis relevante do que calquera influxo céltico 
posterior. 

Emporiso, non semella previsíbel que os avances científicos poidan axudar 
a concretar axiña esta descoñecida secuencia da indoeuropeización do Occidente, 
como de feito están a servir para balizar o seu inicio, pois os marcadores xenéticos 
que diferenciaron aos galaico-lusitanos e aos celtas stricto sensu das poboacións 
pre-indoeuropeas son Os mesmos que os igualaron entre eles. Mais se cadra o mesmo 
cumpra apuntarmos para a nosa historia institucional: abofé, o xenérico cadro que 
poidamos tracexar da realeza indoeuropea, dentro dos nosos intereses inmediatos, 
será esencialmente o mesmo que poderiamos facer para case calquera exemplo ar- 
caico desta grande familia etno-lingúística, perdendo así significancia para nós as 
incógnitas arredor da taxonomía concreta do lusitano e do grao do influxo céltico na 
antiga Callaecia. 


10 F. CALO LOURIDO X X. C. SIERRA RODRÍGUEZ, 1983. 

11 Str., Geog., III, 3, 5. 

12 J. C. OLIVARES PEDREÑO, 2013. 

13 Como atinadamente insiste F. CALO LOURIDO, 2010, p. 139: cfr. Plin., Nat., III, 28. 
14 Cfr. AE 1983, 476-477. 

10.2. O princeps trifuncional 


Vimos de aludir, certamente sen moita orixinalidade, ao étimo “h3régs como 
a potencial institución proto-indoeuropea devanceira do noso principatus: a mesma 
institución que deu lugar a boa parte das realezas deste grande marco etno-lingúís- 
tico, e nomeadamente as do seu extremo occidental. Expostas xa as implicacións 
taxonómicas e cronolóxicas do transfondo indoeuropeo da Callaecia, son as recons- 
truídas atribucións socio-políticas asociadas ao antedito étimo as que aportan o con- 
tributo máis significativo dentro dos nosos limitados intereses institucionalistas. 

Neste senso, a semántica primitiva de “43régs semella aludir xa á noción de 
poder regulador) ou gobernantes”, facendo orixinariamente referencia á xefatu- 
ra das comunidades etno-políticas (“teutéha-) da propia sociedade proto-indoeuro- 
pea!'”. De feito, o testemuño privativo deste étimo no extremo occidental ítalo-celta e 
no oriental indo-iraniano denota a todas luces súa condición de arcaísmo conservado 
nestas distantes áreas do asentamento indoeuropeo”. 

Malia ter derivado co tempo —sobre todo en épocas xa históricas, e sobre todo, 
na Antigúidade, entre os indo-iranianos— en poderosas monarquías, as atribucións 
do “h3régs proto-indoeuropeo non puideron ser moi amplas, dada a simplicidade da 
súa sociedade. O seu oficio houbo de ser esencialmente relixioso!'”, como suxiren as 
escasas cerimonias reconstruíbeis pola comparación paleo-lingúística. En efecto, a 
analoxía ritual do October equus latino e o A$vamedha védico, complementada por 
outras tradicións máis esporádicas”, vincularía o rei indoeuropeo, canda menos, a 
unha cerimonia concreta: o sacrificio do cabalo”?. Segundo se leva suxerindo den- 
de xa andados traballos de J. C. Bermejo”', o mesmo substrato ritual podería estar 
presente no sacrificio do cabalo que a dicir de Estrabón adicaban os pobos do norte 
da península ibérica a unha divindade da guerra”; referencia que, malia non aludir a 
realeza ningunha, encadrelaría co posíbel rol sacrificial dos principes galaicos (cfr. 
$9, 2). Con todo, carecemos de probas literarias ou iconográficas coas que fundamen- 
tarmos tal asociación”; e de feito M”. J. Santos ten argumentado o carácter bélico “de 
aversión), meramente propiciatorio e circunstancial, do testemuño estraboniano”“. 


15 Respectivamente, D. W. ANTHONY, 2007, p. 160; M. WeIss, 2017. 

16 Cfr. J.P. MALLORY 2 D. Q. ADAMS, 1997, p. 417: ápeopleyx; p. 531: esocial organizations; B. W. FORTSON, 2004, 
p. 18. 

17 Segundo asentou no seu momento J. VENDRYES, 1918. Véxase tamén M. WelIss, 2017. 

18 D. W. ANTHONY, 2007, p. 160. 

19 Pódese consultar unha sumaria e miscelánea listaxe en M. ALMAGRO GORBEA, 1992, p. 16. 

20 J.P. MALLORY 2 D. Q. ADAMS, 1997, p. 33O: ákingyo. 

21 J. C. BERMEJO BARRERA, 2005 (1986), pp. 93 ss.; véxase tamén M. V. GARCÍA QUINTELA, 1999, pp. 231-232. 

22 Str., Geog., III, 3,7. 

23 Cfr. M. LLINARES GARCÍA, 2016, p. 74. 

24 M.J. SANTOS, 2007, pp. 199-200. 

Foron, de calquera xeito, as investigacións abertas por G. Dumézil as que 
enxergaron un rol máis definido para a realeza indoeuropea, enmarcada no seu mo- 
delo atrifuncionaly. É ben sabido, e a isto xa nos temos achegado colateralmente 
neste mesmo ensaio, que o sabio filólogo francés concibiu que a ideoloxía dos an- 
tigos indoeuropeos se artellara en tres funcións: a produtiva, a militar, e a soberana; 
esta última subdividida nas súas facetas xurídica e máxica. Impórtanos agora sina- 
lar que dentro deste esquema a realeza condensaría a úsíntese das tres funciónsy, 
equivalendo xa que logo a un auténtico eixo da sociedade indoeuropea””?. Coido que 
R. Brañas ten sabido captar elocuentemente esta lectura: 


Na India e a Irlanda antigas [...] a institución da realeza sagrada permitía que a 
influencia da divindade penetrase na sociedade humana a través da figura do rei 
sagrado, por mediación do cal podía experimentarse a cotío a vivencia do sobrena- 
tural. Este personaxe central [...] é lugar de encontro obrigado de tódolos valores, 
poderes e transaccións sociais, concentra[ndo] na súa persoa incluso a historia da 
comunidade, porque se confunde coa mesma, pero tamén porque a totalidade que 
personifica é unha herdanza de apropiacións de tódolos sucesos históricos por parte 
dos seus antecesores””. 


No mesmo traballo, R. Brañas propuña ver nunha serie de altares da contorna 
de Lugo adicados aos deuses lugoves —forma galaica da divindade pan-céltica sen 
función) Lug- un reflexo da ideoloxía rexia indoeuropea latente na antiga Callae- 
cia; e, en consecuencia, un indicio a prol da extrapolación á cultura castrexa dunha 
realeza sagrada coma a descrita””, Con todas as precaucións que cumpra facer aos 
indicios cultuais, non podemos máis ca subscribir que tal realeza, fose cal for a for- 
ma na que efectivamente se materializase na cultura castrexa, é o que o substrato 
indoeuropeo suxire para o noso principatus. En efecto, tamén neste ensaio redunda- 
mos con insistencia no potencial rol relixioso desta figura histórica ($9, 2); e neste 
senso O protagonismo socio-relixioso alegado para a realeza indoeuropea non fai 
senón complementar os nosos resultados previos: o princeps como axente cohesio- 
nador por excelencia) da súa disgregada comunidade etno-política ($9, 6). 

Porén, nos nosos presupostos emerxe tamén unha certa discrepancia cunha 
común derivación á4pseudo-duméziliana) —e R. Brañas non é unha excepción— do 
modelo tripartito: a tripartición non meramente ideolóxica, senón tamén incidente 
na estrutura social, cunha caste para cada función; o que implicaría a acentuada 
estratificación da sociedade proto-indoeuropea e das súas sucesoras. Segundo esta 
perspectiva, fortemente influída polo exemplo indo-ario, a realeza, procedente da 


25 Segundo expresión do propio G. DUMÉZIL, 1981 (1971), p. 358, ampliada por D. DUBUISSON, 1978, pp. 21-34. 
26 R. BRAÑAS ABAD, 2000, pp. 41-42. 
27 Ibid., p. 44. Arredor dos altares véxase, nomeadamente, N. ARES VÁZQUEZ, 1971. 

caste guerreira, mesturaría as súas atribucións e responsabilidades coas castes sa- 
cerdotal e produtiva, materializando pois literalmente a expresión ásíntese das tres 
funcións); antes aludida””. Na nosa terra, foi outra volta J. C. Bermejo o pioneiro na 
valoración trifuncionalista da suposta aristocracia guerreira castrexa”; mais é hoxe a 
corrente comparativa dos estudos celtas, con M. V. García Quintela á cabeza e o —a 
cotío oposto— A. Pena Graña como exemplo máis extremo, a que mellor ilustra esta 
derivación pseudo-duméziliana, rixidamente aplicada á cultura castrexa e ao princi- 
patus (cfr. $82,2; 2, 8; 9, 1-5). 

Porén, coido que semellante premisa pode ser recusada para o noso caso, e non 
só pola ampla matización que temos feito aos indicativos de estratificación social na 
cultura castrexa ($$9, 1-2 e 9, 4), senón polo propio escepticismo que a derivación 
xsocial) do paradigma trifuncional ten sufrido nos estudos indoeuropeos??. Nomea- 
damente, o modelo da organización bélica preconizado por K. MacCone mantén a 
realeza no fulcro social, mais sobre un pobo uniformemente estruturado polo exer- 
cicio ordinario das armas, non sobre unhas ríxidas castes definidas segundo a súa 
función exclusivamente sacerdotal, guerreira ou produtiva; e onde os continxentes 
militares especializados, como amosamos no anterior capítulo ($9, 1), se reduci- 
rían fundamentalmente a segmentos de idade puntualmente arredados da propia so- 
ciedade (véxase táboa 7). Analogamente, un dos mellores coñecedores actuais da 
arqueoloxía da estepa eurasiática, D. W. Anthony, ten chegado a desbotar a posi- 
bilidade dunha tripartición en tres clases sociais nas culturas calcolíticas da rexión 
que convencionalmente se identifican coa sociedade proto-indoeuropea, apuntando 
en troques que a ideoloxía tripartita estaría a reflectir máis ben “graos de idade que 
todos os varóns serían susceptíbeis de superar”. E R. Drews, logo dun exhaustivo 
esforzo de síntese histórica e arqueolóxica de vocación global, ten concluído que a 
aparición primixenia de castes militares especializadas non pode ser moi anterior ao 
2000 a.C., a partires de cando se difunden os bocados ecuestres, as primeiras armas 
de uso estritamente bélico —as espadas— e os primeiros verdadeiros carros de gue- 
rra —os de rodas de raios—, cuxo uso requería indistintamente dunhas destrezas moi 
específicas, e dotaba dun grande prestixio social””. As castes militares, que xorden 
nesta época en ámbitos indoeuropeos coma o indo-iraniano, o hitita Ou O micénico, 
pero tamén noutros horizontes etno-lingúísticos dispares coma o exipcio, o hurrita, 
o acadio ou mesmo o chinés, son resultado de forzas estruturais, progresos tácticos 


28 Cfr. D. DUBUISSON, 1978, p. 21. 

29 J.C. BERMEJO BARRERA, 1981. 

30 Cfr. B. W. FORTSON, 2004, pp. 17-18. 

31 D. W. ANTHONY, 2007, p. 92. 

32 R. DREWS, 2017: arredor dos bocados, p. 37; das espadas, pp. 92-96; das rodas de raios, pp. 109 ss.; da recusación 
dunha tripartición social orixinaria entre os proto-indoeuropeos, p. 110. 

“reks, “rel” 


“koryonos, “lider de banda” 


“koryos, “banda de mozos” “tewtáa 
ullenes, “mancebos” E é o - PRADA 
Y #morvos. “letais” “wiros, “(H neres, “adultos “senos, “gerH ontes, “anciáns 
fuy 1k7Os “lobos” “poteyes, “propietarios casados” “medontes (?), “xuíces” 
BOTÍN PRODUCIÓN XUÍZO 
infantaría lixeira aurigas exentos de conscrición 
FURIA DEBER LEI 


Táboa 7. Esquema ideal da sociedade indoeuropea. Segundo K. Maccone, 1987. 


e tecnolóxicos, e sen dúbida tamén dalgunha difusión; pero non dunha imposíbel 
herdanza cultural común de tempos recuados. 

Emporiso, é sen dúbida a opinión do propio G. Dumézil a de meirande peso para 
a recusación das derivas pseudo-dumézilianas, pois el mesmo, logo de xexorcizan) 
—segundo a súa expresión— “o prestixio dos varna indios”, soubo ver que a ideoloxía 
tripartita) da relixión indoeuropea non implicaba necesariamente a “división tripartita 
real, ao xeito indio, desta sociedade”... A herdanza indoeuropea non pode servir, 
pois, de artificioso argumento a prol da tripartición social da cultura castrexa: O prin- 
ceps sobre o populus galaico, coma o “h3ré$gs sobre o “teutéha- proto-indoeuropeo, 
albíscase definitivamente como un soberano limitado a unha relación uniforme sobre 
os distintos membros do seu pobo, non sobre ríxidas castes trifuncionais. 

Mais é precisamente desprovista da súa derivación social a forma coa que a 
lectura duméziliana, e canda ela a cita antes reproducida de R. Brañas, cobran a súa 
verdadeira significancia: canto máis disgregada é a sociedade, máis significativo se 
perfila o papel do rei, síntese das tres funcións), quen a estrutura e mesmo a dota de 
identidade na medida en que centraliza o pouco que esta ten en común. 


10.3. A prehistoria do principatus 


Como vimos, a herdanza indoeuropea pode iluminar algo da historia máis an- 
tiga do principatus, e nomeadamente balizar a súa orixe como institución galaica. 
Facéndonos eco das máis recentes descubertas científicas —aínda sen esquecermos o 
carácter provisorio de toda hipótese xurdida ao abeiro dunha disciplina aínda xuvenil 
coma a arqueoxenética, a cotío de difícil imbricación co rexistro material— puidemos 


33 G. DUMÉZIL, 1986 (1968), p. 15. 

estimar a antedita orixe do principatus nunha etapa avanzada da Idade do Bronce e 
do II milenio a.C. ($10, 1). E isto, certamente, equivale a albiscarmos un dilatado 
intervalo de aclimatación rexional. Podemos pensar, así, que o principatus primitivo, 
a xefatura étnica que chegou á Callaecia canda o influxo indoeuropeo sufrido nesta 
rexión, experimentou daquela un pulo de mestizaxe cultural coas institucións pro- 
pias do substrato etno-lingúístico anterior, e que a partires de entón continuou a súa 
evolución canda a subseguinte transformación secular da súa sociedade. 

Neste senso, a Idade do Bronce medio tense asociado a unha relativa pobreza 
material, e mesmo á aparente retracción económica e demográfica verbo ao Bronce 
inicial, marcado este polo auxe do vaso campaniforme”. Porén, esta é a época á que 
se atribúe a aparición de espadas nos acubillos metalúrxicos, sempre de difícil ads- 
crición cronolóxica, con todo o que isto pode comportar arredor do xermolo de xe- 
faturas guerreiras masculinas””: a mesma dinámica social, abofé, que noutras partes 
de Eurasia acompañou á implantación indoeuropea. A aparente retracción material 
aludida ten sido asociada á menor pegada arqueolóxica da sociedade deste tempo ou 
á simple “falta de prospeccóes”?$. Mais é precisamente ao longo da Idade do Bronce 
cando algúns arqueólogos sitúan a plasmación galaica da srevolución dos produtos 
secundarios), un proceso asociado a unha redefinición sen precedentes das rela- 
cións das poboacións co medio, do seu aproveitamento gandeiro e da súa mobilidade 
xeográfica””. No resto de Europa, onde este proceso arrinca moito antes, constátase 
que incluíu efectivamente o abandono de asentamentos agrícolas anteriores, baixo a 
recepción dun influxo externo: a difusión de dúas culturas arqueolóxicas, Yamna e a 
cerámica cordada (milenios IV-III a.C.), de nidia impronta indoeuropea””. Non cum- 
priría, baixo o estímulo das descubertas da arqueoxenética e á marxe da tan común 
alerxia ás explicacións migracionistas, comezar a explorar factores semellantes para 
O noso Bronce medio? 

Sexa como for, a antedita precariedade material vai mudar no subseguinte 
Bronce final atlántico. Daquela, o que máis tarde se habería de chamar Callaecia 
chegou a se integrar plenamente nun complexo cultural común a toda a faixa atlán- 
tica europea, das illas británicas ao sudoeste da península ibérica. O Bronce final é 
probabelmente a etapa máis brillante da nosa Prehistoria, correspondéndose a unha 
sociedade fortemente estratificada en cuxo apoxeo, aló entre os séculos X e VIII 
a.C., sobranceou a todas luces unha elite guerreira vinculada ás relacións ultramari- 


34 Cfr. A. M.S. BETTENCOURT A M. J. SANCHES, 1998, pp. 29-30. 

35 Cfr. F. CALO LOURIDO, 1997b, p. 26; J. SUÁREZ OTERO, 1997, p. 57; F. J. GONZÁLEZ GARCÍA, 2007a, pp. 33-34. 

36 A. M. S. BETTENCOURT £ M. J. SANCHES, 1998. 

37 R. FÁBREGAS VALCARCE Z M. RUIZ-GÁLVEZ PRIEGO, 1993; para unha síntese en conxunto da península ibérica, M. 
RuIz-GÁLVEZ PRIEGO, 1992. 

38 D. W. ANTHONY, 2007, pp. 258-260 e 367. Arredor da atribución etno-lingúística destas culturas arqueolóxicas, 
cfr. M. E. ALLENTOFT Z al.) 2015; W. HAAK Z al., 2015. 

ñas, que detentou magníficas armas e ricos tesouros ouriveiros (est. 16)””, e deixou 
constancia dos seus valores na arte pétrea deste tempo, en gravados rupestres, este- 
las e estatuas-menhir (est. 14-15)“. Mais a faceta aristocrática desta sociedade non 
agocha a tenacidade dos seus sectores subalternos, sobre os que en última instancia 
pesou o progreso do Bronce final. Os primeiros castros, de materiais perecedoiros, 
fundados por “algunhas xentes que, posiblemente, non foran as máis favorecidas”, 
proceden do mesmo contexto e conviviron inicialmente con outras formas de poboa- 
mento aínda asociadas ao semi-nomadismo”“. Porén, despois do século VIII a.C., a 
sociedade do Bronce final entra en crise, os contactos ultramariños fracciónanse, as 
elites sociais desaparecen, e na Callaecia o poboamento castrexo convértese vir- 
tualmente en exclusivo. Máis do que un fito concreto, entre os séculos VIII e V a.C. 
pódese situar unha longa transición entre a sociedade do Bronce final e a cultura 
castrexa que a remataría por suceder“. 

É só arredor deste século V a.C. cando se produce unha reformulación xeral no 
rexistro arqueolóxico da Callaecia, como tan ben soubo ver xa en 1975 J. Maluquer 
de Motes na primeira e súa secuenciación cronolóxica da cultura castrexa”. A par- 
tires do devandito século, moitos dos xacementos anteriores abandónanse ou remo- 
délanse”, petrifícanse as súas estruturas defensivas e logo tamén as habitacionais“, 
proliferan e increméntanse os silos“”, e vai emerxendo a siderurxia nativa” canda no- 
vos estilos metalúrxicos” e cerámicos”. É a orixe tamén dunhas tendencias que non 
farían senón intensificarse nos séculos seguintes, coma a progresiva colonización do 
territorio e a penetración mercantil fenicia, segundo xa se expuxo con anterioridade 
ao encetarmos o contexto arqueolóxico dos principes testemuñados ($8, 3). 

Mais a Callaecia castrexa que emerxe no século V a.C. segue a ser un espazo 
intensamente fraccionado, no que a autarquía económica e socio-política semella 


39 Cfr. J. M. VÁZQUEZ VARELA, 1995, pp. 287-301, p. 293; F. CALO LOURIDO, 1997b, pp. 23-29. 

40 Cfr., nesta liña, J. M. VÁZQUEZ VARELA, 1991, pp. 15-22; A. de la PEÑA SANTOS £ J. M. REv GARCÍA, 2001; F. J. 
GONZÁLEZ GARCÍA, 2009b; J. RODRÍGUEZ CORRAL, 2015. 

41 F. CALO LOURIDO, 2005, p. 98. 

42 Cfr. A. M.S. BETTENCOURT £ M. J. SANCHES, 1998, pp. 2O ss. 

43 Verbo á controversia cronolóxica, discordante entre a Arqueoloxía galega e a portuguesa por mor da aplicación 
de convencións foráneas na primeira, véxase nomeadamente F. CALO LOURIDO, 2007, p. 126. 

44 J. MALUQUER DE MorEs, 1975. 

45 A. GONZÁLEZ RUIBAL, 2006-2007, p. 269. 

46 Cfr. C. A. F. de ALMEIDA, 1984, pp. 35-36; F. CALO LouRIDO, 1993, p. 121; id., 2007, pp. 126-127; E. M. V. R. 
QUEIROGA, 2005, pp. 158-159. Antes da data aducida son testemuñais os exemplos de arquitectura pétrea na 
Callaecia, malia existiren exemplos: véxase A. GONZÁLEZ RUIBAL, 2006-2007, pp. 189-190. 

47 C. PARCERO OUBIÑA, 2000, pp. 376-377. 

48 A. GONZÁLEZ RUIBAL, 2006-2007, pp. 490 ss. Lémbrese, con todo, que o verdadeiro emerxer da siderurxia autóc- 
tona procede do seguinte período: cfr. $8, 3. 

49 Ibid., p. 270. 

5O J. REy CASTIÑEIRA, 1991, pp. 415 ss. 

Estampa 16. A Prehistoria do principatus 
Escolma de vestixios arqueolóxicos dos citados no texto a xeito de contextualización das orixes do princi- 
patus na Idade do Bronce, antes do xermolo da cultura castrexa. Arriba, algunhas das magníficas espadas, 
machado de talón e punta de lanza achados no depósito fluvial do Ulla, un dos máis representativos da cultura 
do bronce atlántico da actual Galiza (A). Compárense estas espadas cos puñais castrexos (est. 9), co que difi- 
cilmente se poderán eludir as fondas diferenzas non só militares, senón tamén sociais, entre as culturas que as 
produciron. Abaixo, fotografía do riquísimo tesouro de Caldas, ao parecer na posición orixinal das pezas ao 
seren descubertas (B), e do chamado casco de Leiro (C), como exemplo da ourivaría da nosa Idade do Bronce: 
este decididamente do Bronce final; aquel, suxeito a unha meirande indefinición crono-cultural. Compárense, 
do mesmo xeito, coa ourivaría castrexa (est. 10). Adaptado dos debuxos de G. Meijide Cameselle, 1988 (A); 
e fotografías de B. Comendador Rey, 1998 (B), e Wikimedia Foundation (C). 

dominar a vida dos asentamentos?'. Non se rexistra daquela o máis mínimo indicio 
claro de estratificación social ou xerarquización entre os castros: destes últimos, ata 
os máis insignificantes se arrodeaban de impoñentes murallas que compuñan sen 
dúbida a súa principal amortización de traballo e de recursos; materializando así, 
como tanto ten insistido F. Calo Lourido, a identidade e o prestixio comunitarios, € 
sen dúbida tamén a súa independencia””. Non creo que este aspecto sexa necesaria- 
mente excluínte coa belicosidade desta sociedade; mais de calquera xeito importa 
lembrar que a súa panoplia guerreira apunta, fronte á do Bronce final, ao indefectíbel 
exercicio isonómico das armas ($9, 1). A única adicación especializada que semella 
xurdir neste tempo é a dos ferreiros, cuxo nivel de vida non semella ter diferido 
substancialmente do dos labregos, embora si se tería diferenciado sensibelmente de- 
les pola localización dos seus lugares de habitación”. O mesmo cómpre apuntar dos 
canteiros a partires dos séculos III e II a.C. nos que se difunde o careado da pedra, 
indubidoso síntoma dunha certa especialización laboral; e sobre todo máis tarde aín- 
da co desenvolvemento da escultura”. 

E aquí chegamos xa á grande inflexión castrexa dos séculos II e T a.C., que foi 
na Callaecia marco de grandes melloras tecnolóxicas, produtivas e mercantís; cerne 
dunha verdadeira eclosión artística, siderúrxica e ouriveira; e fito da xerarquización 
entre asentamentos, da urbanización e da estratificación social... Todo aquilo ao que 
xa nos temos referido anteriormente, a propósito do contexto arqueolóxico inmedia- 
to do principatus (88, 3). 

A Prehistoria recente da Callaecia amosa a todas luces unha liña evolutiva 
única, na que incidiron procesos fluctuantes de centralización e fragmentación so- 
cio-política. No medio desta evolución estrutural intuimos a presenza das xefaturas 
étnicas da rexión, das que cómpre concibir non a súa aparición e desaparición cí- 
clica, senón a súa continua adaptación, do “h3régs indoeuropeo ata o principatus 
testemuñado en época histórica. A ascendencia da mesma institución ata épocas tan 
recuadas non deixa de ser unha mera conxectura plausíbel, pero a súa xustificación 
non se limita á extrapolación á Callaecia do modelo evolutivo que definiu o devir 
da xeneralidade das realezas locais europeas e circunmediterráneas do seu tempo 
(cfr. 887, 3 ss.), senón tamén a un indicio local de excepción. En efecto, a estatua 
de Roriz, por cuxo paralelismo coas estatuas-menhir coidamos poder datar na Idade 


51 Cfr. A. de la PEÑA SANTOS, 1992; F. M. V. R. QUEIROGA, 1992, p. 69; F. CALO LOURIDO, 1993, p. 171 ss.; A. GON- 
ZÁLEZ RUIBAL, 2006-2007, pp. 318 ss.; B. X. CURRÁS REFOJOS, 2014, pp. 219 ss. e 412-413. 

52 F. CALO LOURIDO, 1993, pp. 97-102; id., 2010, pp. 190-191; id., 2015, pp. 124-125. 

53 M. D. FERNÁNDEZ-POSSE Á F. J. SÁNCHEZ-PALENCIA, 1998, p. 146; B. X. CURRÁS RErFojos, 2014, p. 618. Pola 
común ubicación periférica das fraguas, A. GONZÁLEZ RUIBAL, 2006-2007, p. 495, suxire de feito o carácter 
marxinal deste sector social. 

54 Cfr. F. CALO LOURIDO, 2003, p. 121. 

do Bronce final, antóllasenos un afastado precedente dos sedentes castrexos, tema 
escultórico que figura entre as máis claras, embora tamén só hipotéticas, figuracións 
principescas da nosa antiga arte rexional ($9, 3). Roriz representaría así un primeiro 
reflexo da mesma institución que moito máis tarde constatará a nosa epigrafía prin- 
cipesca; pero esta sospeita non deixa de ser accesoria á hora de admitirmos a nosa 
hipótese xeral: a longa continuidade do principatus. A miña suxerencia fulcral é que 
a arcaica realeza que albiscamos nunha posición de autoridade tan precaria a partires 
do século II a.C. se cadra constitúa unha afirmación política fronte á máis atrasada 
sociedade da Idade do Ferro precedente; reducíndose en troques a unha retracción 
sen paliativos se a comparamos co contexto, máis estratificado, do Bronce final. De 
certo que estas mudanzas, ocultas na nosa Prehistoria, non representan máis ca chan- 
ZOS evolutivos dunha mesma institución. 

Sexa como for, esta singular evolución social da Callaecia non se afasta de 
dinámicas semellantes que incidiron noutras sociedades antigas e as súas realezas 
gobernantes. Cómpre lembrarmos agora que o hasileús grego, emerxido do colapso 
da Idade do Bronce final, foi herdeiro directo das xefaturas rurais micénicas; e que a 
disolución da cultura de Hallstatt significou o devalo dos seus príncipes guerreiros, 
pero non a súa desaparición como institución, pois a súa denominación testemuñada 
xa no contexto de La Téne, rix, conecta coa xefatura análoga, moito máis recuada, 
das propias sociedades proto-celta e proto-indoeuropea (cfr. $4$7, 4 e 7, 6). Na mes- 
ma liña, coido, cómpre entender a evolución a longo prazo das xefaturas pre-históri- 
cas da Callaecia; as mesmas que desembocarían, xa no século I d.C., no principatus 
da nosa epigrafía rexional. 


10.4. O principatus contre Vétat 


Malia que a fluctuación socio-política da Prehistoria galaica á que vimos de 
atender leva ben documentada pola Arqueoloxía galego-portuguesa dende a década 
de 1980””, só máis recentemente teñen emerxido tentativas de interpretación xeral ao 


55 Embora C. PARCERO OUBIÑA, 2000, p. 373, n. 128, abraiantemente, se teña abrogado na súa tese a descuberta 
desta dinámica social: “esta propuesta supone invertir los términos de casi cualquiera de las lecturas existentes 
en la actualidad al respecto, que se inclinan por unas dinámicas lineales, evolutivas, y consideran al Hierro I 
como un paso adelante en la complejidad social”. Porén, cando no ano 2000 este arqueólogo leu a súa tese, a 
pretendida descuberta levaba ben tempo asentada na investigación anterior, o que pode confrontarse doadamente 
nas propias citas bibliográficas do apartado $10, 3, onde nos temos ocupado da cuestión. De feito, uns anos antes, 
nun seu artigo de síntese, J. SUÁREZ OTERO, 1997, p. 60, caracterizaba a Prehistoria recente da Callaecia como 
“unha etapa longa e complexa, que se adapta mal ás periorizacións tradicionais”, salientando expresamente “a 
dificultade de reconstruírmos unha evolución histórica lineal”. Mais cadrando aínda máis o círculo, no mesmo 
lugar antes citado C. Parcero alude a F. CALO LOURIDO, 1993, sen identificación de páxina, entre a bibliografía 
propensa a “dinámicas lineales”; cando precisamente nese libro, pp. 187-188, o autor postula moi claramente — 
mesmo con certa hipérbole discursiva— a mesma interpretación que C. Parcero se tenta atribuír a si mesmo, verbo 
á simplificación social e militar entre o Bronce final atlántico e a cultura castrexa. 

abeiro de determinadas teorías antropolóxicas, coas que cómpre calibrar tamén as 
nosas propias pescudas. 

Esta tendencia da investigación arqueolóxica rexional arrincou sobre todo coa 
tese de doutoramento de C. Parcero, quen tentaría describir o tránsito entre o Bron- 
ce final e o Ferro inicial como “un derradeiro intento, case desesperado, de inhibir 
O progresivo e inevitábel proceso de consolidación estrutural da desigualdade”, a 
través do desenvolvemento da cohesión do grupo castrexo e da “reciprocidade nega- 
tiva ínter-grupal”; ou sexa, a violencia entre castros””. Non obstante, esta tendencia 
conformaría asemade o mecanismo para a xestación dunha desigualitaria ásociedade 
heroica), pois supostamente o progresivo protagonismo social dos guerreiros rema- 
taría, aló polo século V a.C., por os erixir como grupo social diferenciado da base 
campesiña maioritaria””, Certamente, os indicios de semellante estratificación social 
eran moi fracos de máis nas datas aducidas, de xeito que a mesma corrente arqueo- 
lóxica redirixiu esta proposta, case dun ano para outro, a un salto de case catrocentos 
anos, pois axiña A. González Ruibal había de adiar a mesma inflexión social ata 
remates do século II a.C.” Esta corrección deu unificado a corrente Kheroicay, tendo 
sido tamén asumida, coido que sen a debida autocrítica, polo propio C. Parcero”. 

Alén dos indicios materiais concretos desta reformulación social —os mesmos 
que xa tivemos ocasión de identificar e de discutir no anterior capítulo ($9)—, a ateo- 
ría heroica) tense apoiado nomeadamente nas formulacións de P. Clastres arredor da 
société contre l'état”. Dentro deste modelo antropolóxico, a guerra intercomunitaria 
enténdese como un poderoso mecanismo de inhibición das diferenzas sociais nas 
sociedades sen Estado; mais paradoxalmente tamén como o xerme da desigualdade 
—e en Última instancia, do propio Estado-—, ao outorgar aos guerreiros un grande pres- 
tixio simbólico que eventualmente podería materializarse a través da acumulación de 
riqueza e influencia social. Neste senso, a Idade do Ferro galaica comprendería, ase- 
made, “un paso atrás nas tendencias de división social [...] e dous deica adiante”, 

Caracterizada pola mesma inclinación á especulación antropolóxica, tamén a 
xteoría segmentaria) ten desenvolvido unha lectura semellante, embora máis pro- 
pensa a adiar a manifestación efectiva da desigualdade”, concibindo unha meirande 
capacidade da estrutura social castrexa para a inhibir. Podemos ilustrar tal interpre- 
tación cunha boa síntese da mesma, asinada precisamente de maneira conxunta entre 
varios autores adheridos a esta corrente: 


56 C. PARCERO OUBIÑA, 2000, pp. 373-374. 

57 Ibid., pp. 376-378. 

58 A. GONZÁLEZ RUIBAL, 2006-2007, p. 269. 

59 Por exemplo, en F. J. GONZÁLEZ GARCÍA £ al., 2011. 
60 P. CLASTRES, 1974. 

61 F.J. GONZÁLEZ GARCÍA K£ al., 2011, p. 298. 

62 Cfr. B. X. CURRÁS REFoJos, 2014, p. 255. 

A pervivencia da organización segmentaria é un produto histórico, unha resposta ás 
presións de sociedades xerarquizadas. Trátase de comunidades que coñecen a des- 
igualdade xerarquizada e desenvolven mecanismos para a neutralizaren. [... Neste 
senso, OS] asentamentos castrexos caracterízanse pola autosuficiencia económica e 
a independencia política. Estes dous fenómenos oriéntanse directamente a neutrali- 
zaren activamente o triunfo da xerarquización: por unha banda, mediante un control 
do excedente produtivo que garantiza o acceso de todos os grupos domésticos aos 
medios de produción; pola outra, mediante o control do crecemento de cada asen- 
tamento, ficando a poboación embaixo dun limiar que podemos situar arredor dos 
150 ou 200 habitantes. Isto dá lugar a pequenos asentamentos esparexidos polo 
territorio, ubicados en puntos que respostan a dúas necesidades: [...] garantir unha 
explotación integral dos recursos e [...] facer visíbel a comunidade no espazo, con- 
forme a unha lóxica identitaria pola cal cada unha se constitúe exactamente igual 


cás demais pero confrontada a elas. Nuns casos tal oposición maniféstase directa- 


mente, e noutros, en troques, dá lugar a unha forte tendencia ao isolamento”. 


Non se concibe así unha tendencia endóxena á xerarquización entre asenta- 
mentos nin á estratificación social, que só agromaría coa conquista romana e O con- 
seguinte desenvolvemento dunha sociedade “tributarias sobre a homoxénea base 
labrega orixinal”. 

Como se comproba, estamos perante dúas interpretacións potencialmente com- 
plementarias, nas que apenas varía a concepción dunha meirande ou menor tendencia 
deica a estratificación social. Son, pola contra, as implicacións absolutas de cada mo- 
delo as que xeran a contradición; pero esta non é a eiva máis relevante que comparten. 
Non creo, en efecto, como xa me permitín suxerir no anterior capítulo ($9, 1), que 
nunca na Idade do Ferro galaica a comunidade política máxima chegase a se reducir 
meramente ao castro, nin que as dinámicas de confrontación intercomunitaria se li- 
mitasen a conflitos bilaterais entre estes asentamentos, nin que non existise ningunha 
identidade, sequera simbólica, que os rebordase”... Abofé, o fraccionamento habi- 
tacional castrexo non implica a inexistencia de amplas comunidades etno-políticas, 
senón meramente a súa precariedade: a carencia dunha acumulación pública de re- 
cursos, de fluxos tributarios, ou de centros cerimoniais e políticos monumentalizados. 

Neste senso, non atopo motivos de peso para desbotarmos a noción, suxerida 
polas nosas propias pescudas, dun principatus como o antergo oficio gobernativo e 
cerimonial á cabeza dunhas comunidades etno-políticas que, con independencia do 
seu grao de cohesión interna, abranguesen sempre unha certa multiplicidade de cas- 
tros. Porén, os modelos arqueo-antropolóxicos tratados preconizan un afinamento 


63 TI. SASTRE PRATS £ al. 2010, p. 176. 

64 Cfr.I. SASTRE PRATS, 1999, p. 179. B. X. CURRÁS REFOJOS, 2014, pp. 738 ss. 

65 Véxase tamén, sobre estas críticas, embora dirixidas unidireccionalmente contra a corrente ásegmentariay, R. 
BRAÑAS ABAD, 2005. 

necesario ás nosas consideracións: cómpre admitirmos, neste senso, que a retracción 
do Bronce final puido ter suposto a fragmentación das comunidades etno-políticas 
da Callaecia. Isto implicaría que a autoridade étnica devanceira do principatus fi- 
case entón reducida non só a unhas menores atribucións gobernativas, senón tamén 
a unha máis cativa proxección territorial; e que dende aquela, coma outras realezas 
antigas, se tivese visto vinculada a longos e probabelmente fluctuantes procesos de 
agregación ou ásinecismo)) que desembocasen nas comunidades etno-políticas reco- 
ñecíbeis na Romanidade temperá. 

Xa vimos que procesos análogos se detectan, arqueoloxicamente, canda o auxe 
dalgúns asentamentos, sobre todo nos grandes castros da Callaecia meridional, que 
decote absorberon poboacións castrexas preexistentes (88, 3). Poida que isto reflicta 
verdadeiros “4sinecismos)) políticos, como suxestivamente ten formulado F. J. Gon- 
zález?” Mais cómpre, ao meu ver, non circunscribirmos a incidencia destes procesos 
ao seu aparente reflexo material. Por atendermos a exemplos xa tratados, os atenien- 
ses do século V a.C. asumían que o unificador da Ática fora Teseo (cfr. $7, 4): ou 
sexa, adscribían a orixe da súa propia comunidade política á Idade do Bronce; mais 
certamente o xermolo urbano de Atenas non coincide nin moito menos cunha época 
tan recuada. Independentemente da súa historicidade, esta tradición ilustra que non 
pode agardarse unha correspondencia unívoca entre a evolución material e constitu- 
cional dunha sociedade antiga coma a castrexa que nos ocupa; e neste senso resul- 
taría lexítimo pensar que a estrutura etno-política sobre a que emerxeron os grandes 
castros galaicos existira dende moito tempo atrás, e que só se expresou neste fenó- 
meno urbano cando se deron as circunstancias materiais oportunas. En fin, poida que 
a disolución do Bronce final fraccionase as entidades étnicas da Callaecia, poida que 
o xermolo dos grandes castros fose expresión material de verdadeiros sinecismos 
políticos... Mais dende logo estas dinámicas desenvolvéronse ao seu xeito ao longo 
de toda a Idade do Ferro, e dada a inexpresividade material do poder político daquel 
tempo, non podemos pretender substraer del un reflexo arqueolóxico unívoco. 

Porén, o que aquí importa é que no principatus, axente cohesionador por ex- 
celencia) dos pobos castrexos, segundo dixemos ($9, 6), emerxe o potencial pro- 
tagonista destes procesos políticos que agocha a nosa Prehistoria. Unha figura que 
houbo de sobrevivir e adaptarse ás fluctuacións estruturais que ao longo dos séculos 
experimentou a súa sociedade, atopando un papel destacado na relación das súas co- 
munidades cos pobos veciños e na dinámica de poder entre eles... Se cadra, coma os 
atenienses con Teseo, os albións e os cóporos identificasen entre os devanceiros dos 
principes aos que deron sepultura no século I d.C., moitas xeracións atrás, aos mitifi- 
cados patres patriae das súas comunidades. Mais se estes procesos etno-políticos re- 


66 F. J. GONZÁLEZ GARCÍA, 2011a, pp. 188-190. 


282 


sultan inapreixábeis para a nosa actual comprensión arqueolóxica, non é senón pola 
natureza do poder dos pobos galaicos daquel tempo: un poder que non se orixinaba 
da acumulación de recursos nin impuña unha autoridade despótica aos súbditos, se- 
nón que repousaba sobre consensos étnicos tradicionais, vinculados á autoridade 
simbólica, só excepcionalmente expresada, que dotaba de identidade e unidade ás 
súas comunidades, e que só crebou, coma noutros moitos ámbitos do mundo antigo, 
coa emerxencia de novas forzas sociais ao remate da Idade do Ferro... Entendere- 
mos así, por fin, que o principatus galaico non é, contra a postura das achegas das 
que tentamos facérmonos eco neste apartado, a proba da conformación endóxena 
dunha sociedade heroica) nin da creba imperialista da vella sociedade (segmenta- 
ria), senón a evidencia precisa dunha institución ancorada na máis anterga, variábel, 
e eventualmente isonómica, tradición gobernativa da nosa Idade do Ferro. 

Paradoxalmente, o principatus, unha institución rexia fundamental na súa so- 
ciedade, se cadra arrodeada de épica e misticismo, aparece neste contexto non como 
unha autoridade estatalizante, senón precisamente como a xefatura étnica, precaria e 
consensual, da société contre 1'état da Prehistoria galaica. 


10.5. A república contra o principatus 


Emporiso, o rol do principatus como factor inhibidor do desenvolvemento do 
Estado e da estratificación socio-económica entre as comunidades castrexas difumi- 
narase a partires do século II a.C., ata a súa mesma disolución como institución, canda 
as tranformacións estruturais que afectaron á Callaecia dese tempo. Coma na xene- 
ralidade destas mudanzas, no propio devalo do principatus albíscase unha ineludíbel 
influencia mediterránea, que houbo de traer ideas como de feito trouxo mercadorías e 
rematou traendo exércitos; e entre elas figurou de certo a ideoloxía republicana anti- 
ga. Dúas tradicións republicanas confluíron entón na Callaecia: a fenicia e a romana 
(cfr. 887, S e 7,8), probabelmente dende o comezo nunha situación de mestizaxe entre 
elas, que mesturadas asemade co substrato cultural castrexo habían de estimularen un 
desenvolvemento institucional único e irrepetíbel: o nacemento das estruturas civís na 
nosa terra. Nun contexto no que a Callaecia estaba a se transformar aceleradamente, 
segundo vimos no seu momento (88, 3), as novas forzas sociais xestadas no seu seo 
houberon de empregaren esta nova ideoloxía para desafiaren ás realezas tradicionais 
e instauraren no seu lugar novos réximes oligárquicos. Irremediabelmente, a xefatura 
étnica que subxace no noso principatus houbo de se enfrontar a este proceso, daquela 
de incidencia practicamente universal; e así como aconteceu na xeneralidade do mun- 
do circunmediterráneo antigo, tamén na Callaecia saíu derrotada del. 

Do mesmo xeito, este escenario púidose vincular na nosa terra coma noutras 
rexións á tendencia tiránica da realeza, ao abeiro das novas posibilidades socio-eco- 

nómicas coas que exercer o seu poder (cfr. $9, 2); mais tamén á violenta conflitivi- 
dade coas novas forzas sociais ascendentes, desexosas de instauraren O seu propio 
goberno oligárquico. Na Callaecia boa parte deste proceso coincidiu a todas luces co 
dominio romano; e neste senso a imposición do tributo houbo de dar ás autoridades 
étnicas preexistentes novas competencias fiscais, como exactoras e redistribuidoras 
do tesouro público, con renovada capacidade para impoñeren obrigas ao seu pobo e 
acumularen capitais para si mesmas. O réxime tributario”? foi, de certo, acicate deste 
proceso, tanto da tendencia tiránica da realeza castrexa coma da súa abolición polas 
oligarquías locais... Mais certamente o procedemento desta suplantación política 
fica oculto nas tebras da nosa Historia anterga. 

Porén, do que si temos probas é do afianzamento civil e da implantación repu- 
blicana que incidiu entón sobre os pobos da antiga Callaecia. Xa vimos, ao tratarmos 
os paralelos epigráficos do principatus, que este conviviu, canda menos no século I 
d.C. e en pleno contexto xurídico peregrino, con outras institucións de inequívoco 
carácter civil das que daquela xa se dotaran outros pobos veciños: órganos delibe- 
rativos coma os concilia, membros dos mesmos coma os senatores, e maxistraturas 
coma os legati ou os magistratus (83, 4). Non fago máis ca repetir os resultados do 
meu recente estudo arredor das institucións peregrinas da Callaecia, no que aludín 
asemade a un indicio potencialmente máis antigo deste proceso: a urbanización dos 
grandes castros, cuxas “estruturas de reunión pública ofrecerían tamén [algJunha 
correspondencia cos órganos deliberativos das antigas cidades-estado”“. A setapa 
peregrina), da Callaecia abrangueu a todas luces réximes constitucionais diversos, 
entre os que o principatus aparece xa arrecantado no extremo setentrional da rexión, 
entre comunidades probabelmente rezagadas nos procesos estruturais e políticos que 
levaran xa daquela a moitas das súas veciñas a adoptaren a república como forma de 
goberno (cfr. táboa 8). 

Mais fose cal for a extensión do principatus neste tempo, axiña habería de se 
enfrontar ao seu derradeiro desafío: a latinización xurídica decretada na década do 
7O d.C. por Vespasiano, primeiro emperador da dinastía Flavia. O dereito latino foi 
a base legal para a asimilación xurídica dos pobos galaicos ao resto do orbe romano, 
favorecendo a súa eventual constitución nunha forma moi concreta de república: o 
municipium”. Poida que na Callaecia a incapacidade material de moitas das súas 
comunidades rurais para se municipalizaren favorecese a alternativa da aditributio, 
na que as súas elites locais fosen cooptadas nos órganos deliberativos de municipia 


67 Véxanse, arredor deste concepto teórico e discusión historiográfica, $$2, 9; 4,3; 10,4. 

68 M. FERNÁNDEZ CALO, 2016a, p. 121. 

69 Arredor da latinización e municipalización flavianas, proceso global incidente en toda a península ibérica, véxa- 
se O Seu, hoxe, máis completo estudo: J. ANDREU PINTADO, 2004. 

FONTE LUGAR INSTITUCIÓN | INTERPRETACIÓN 
AE 1986, 298; J. Penela e 
ENCARNACGAO e L. M. S. Nespereira, concilium órgano deliberativo 
PINHO, 2001 distrito de Viseu 
AE 1984, 553 O Courel? legatus tnaxistraturá Civil 
circunstancial 
CIL 11, 2633; IRPLu, Astorga e O PETA maxistratura civil 
55 Courel en |: suprema 
IRPLu, 34; ERAs, 14 Lugo e A Veiga princeps xefatura étnica 
CIL II, 5629 Padrón senator órgano deliberativo 
Táboa 8. Institucións pre-municipais galaicas. Traballo propio publicado en M. Fernández Calo, 2016a. 


preexistentes”. Nestas circunstancias, independentemente da extensión pre-flaviana 
do principatus e da propia incidencia da municipalización entre as comunidades da 
Callaecia, O municipium romano chegou, de certo, a artellar a totalidade da rexión, 
e sobre todo, particularmente, ás súas elites dirixentes”! 

Neste senso, resulta por enteiro significativo que, precisamente na área de asen- 
tamento dos cóporos, atopemos no século IV d.C., a través do moio de Ponte Puñide 
ao que xa nos temos referido noutro capítulo (83, 2), a mención de dous principales, 
Potamio e Quenciano, dunha curia municipal”. Non sabemos a qué municipium per- 
tenceron estes dous persoeiros, mais debúxase plausíbel mesmo a súa corresponden- 
cia ao resultante da municipalización da ciuitas Copororum?”. Sexa como for, este 
documento evidencia expresamente a vinculación dos cóporos ao réxime municipal 
romano, xa fose por municipalización directa ou sadtributays, o que nos aporta unha 
clave ineludíbel da súa historia constitucional como comunidade política, e da bio- 
grafía do principatus como institución. De certo, o sepulcro dos príncipes de Lugo 
e O moio de Ponte Puñide ilustran dúas etapas do desenvolvemento institucional 
dunha mesma comunidade e da evolución social das súas elites dirixentes... Mesmo 
cabería pensar, abofé, que algún dos principales de Ponte Puñide descendese dos 
primitivos principes Copororum de Lugo. Mais do que non cabe dúbida é de que 
este documento corrobora decisivamente o inexorábel termo do principatus como 
xefatura étnica dos cóporos nalgún intre do dominio romano. 


7O J. GONZÁLEZ FERNÁNDEZ, 2001, pp. 122-123. 

71 Cfr., nomeadamente, M. FERNÁNDEZ CALO, 2017, pp. 22-24; id., 2018, cit., pp. 122 ss. 
72 CIRG1,87. 

73 Conforme ao recente exame de M. FERNÁNDEZ CALO, 2017, pp. 35-36. 

10.6. O destino dos principes 


Como vemos, para o principatus, institución xa en crise —segundo estimamos— 
dende arredor dun século antes do seu testemuño epigráfico, a municipalización fla- 
viana debúxase como un verdadeiro coup de gráce. Nas comunidades onde esta mu- 
danza non se tivese dado antes, o municipium ou a adtributio municipal houberon de 
significaren para os principes remanentes a súa transformación, seguindo o teimoso 
esquema de T. Kotula, de principes gentis a principes ciuitatis (cfr. $6). 

O moio de Ponte Puñide, que vimos de comentar no anterior apartado, non é 
O Único indicio a considerar. Se cadra haxa tamén algo disto, abofé, no mesmo se- 
pulcro de Lugo, se é que os herdeiros dos principes nel mencionados se trasladaran 
a esta cidade para exerceren cargos públicos, cooptados pola curia local (cfr. $8, 
1). Ou poida tamén —non podo evitar suxerilo— que a implantación republicana na 
ciuitas Copororum abocase ao desterro á súa vella casa real, atopando esta acubillo 
na cidade de Augusto; convertidos á forza os seus patrucios de principes gentis en 
principes ciuitatis, máis interesados ca nunca en reivindicaren a súa rexia estirpe, 
facendo traer nalgún intre do século I d.C. os restos de dúas xeracións de ascendentes 
para os enterrar no sepulcro familiar. O contexto urbano da estatua sedente de Braga 
e a asociación a unha uilla dos de Xinzo”, indistintos exemplares dunha tipoloxía 
artística na que quixemos ver figuracións principescas ($9, 3), poderían ir na mes- 
ma liña: a afirmación, por parte das novas elites civís, da súa anterga e xa perdida 
autoridade étnica. Sexa como for, o principatus ciuitatis perfílase, coma no resto do 
orbe romano, o destino previsíbel dos principes gentis da Callaecia. Non poderia- 
mos ilustrar mellor este proceso ca suxerindo a comparación dos sedentes castrexos, 
xa estudados ($9, 3), coas excepcionais estatuas romanas de Adai e Atán, achadas 
indistintamente nas proximidades de Lugo, onde a representación da nova elite pro- 
vincial, na mesma posición sedente pero xa vestida con toga”, evoca un transfondo 
social e ideolóxico tan diferente... E que nunca volvería ser igual (est. I7A-B). 

Mais isto non desbota outros posíbeis porvires. Vimos que unha das funcións 
tradicionais do principatus galaico puido ser a dirección militar da súa comunidade 
(89, 1). E neste senso, o poder imperial romano soubo en moitos casos aproveitar 
esta capacidade das elites tradicionais das provincias recrutándoas nos auxilia, factor 
de contemporización e aculturación, a un tempo, para estes suxeitos potencialmente 
disruptivos””. Tal é, de feito, a interpretación que F. Calo Lourido defende para as 


74 F. CALO LOURIDO, 1994, p. 649. 

75 Véxase, arredor da primeira, F. ARIAS VILAS, 1977, pp. 18-24; arredor da segunda, F. ACUÑA CASTROVIEJO, 1993. 
Pode consultarse unha sucinta síntese de ambas as pezas en F. Díez PLATAS, 2003, pp. 225-226. 

76 Arredor da participación galaica nos auxilia e as súas implicacións sociolóxicas, véxase N. V. SANTOS YANGUAS, 
1988. 

Estampa 17. O destino dos principes 
Escolma de vestixios arqueolóxicos da actual Galiza interpretados no texto como legados do proceso de 
romanización do principatus. Á esquerda, estelas de Adai (A) e Atán (B), con representación de membros 
da elite provincial romana en posición sedente. Sen relación de escala. Compárense cos sedentes castrexos 
(véxase est. 13). Á dereita, planos dos restos das villae setentrionais galaicas de Castillós, Cirro e Centroña 
(C-E), con hipotética reconstrución desta última (F). Compárense cos castros galaicos (est. 4). Segundo foto- 
grafías do Museo Provincial de Lugo (A-B); e debuxos de F. Pérez Losada, 1995 (C-F). 

estatuas de guerreiros galaicos”. Vimos tamén que este foi o caso dos principes al- 
pinos, autoridades étnicas das súas comunidades reconvertidas en mandos militares 
dos auxilia subministrados polas mesmas ($6, 2). A cotío, os principes militares 
non foron meramente aristócratas locais, senón membros das casas reais indíxenas, 
como ilustra o caso de Pisón o aquitano, que serviu a César na guerra das Galias, con 
tráxico final: 


Naquel encontro pereceron setenta e catro dos nosos xinetes: entre eles Pisón o 
aquitano, fortísimo varón nado da máis nobre liñaxe, cuxo avó ocupara a realeza do 
seu pobo, [merecendo] o nome de xamigo)) para o noso Senado”. 


Se cadra poidamos albiscar un desempeño análogo para o noso principatus a 
través da estela dos milites de Lugo, xa analizada no seu momento ($1, 2), onde se 
nos reproduce unha onomástica abraiantemente coincidente coa dos principes cópo- 
ros: Uecius, Uerobeus; e mesmo nun terceiro caso en certo xeito paralelizábel á da 
estela da Veiga: Clutamus. Serían estes soldados cóporos membros da casa real do 
seu pobo? Sería, mesmo, a militancia en auxilia un destino común para os herdeiros 
dos nosos principes? 

Abolición violenta, militancia no exército, desempeño público e romanización: 
tales son os posíbeis destinos que o século I d.C. semella ofrecer aos vellos principes 
da Callaecia. 

Con todo, o principatus, na súa dimensión estritamente simbólica, puido atopar 
unha pervivencia prolongada como figura de autoridade ambivalente entre a cidade 
na que exercese a súa vida municipal e a súa comunidade #adtributa) de orixe, do 
mesmo xeito que aconteceu, segundo vimos, con moitos principes gentis ao longo de 
todo o Imperio Romano (cfr. $86, 1 e 6, 3). Porén, a romanización do princeps, tarde 
ou cedo vinculado á estrutura do fundus, á residencia na uilla e á adopción da cultura 
da elite romana, remataría por esgazar, coido, todo posíbel nexo coa súa autoridade 
rexia primitiva, cos seus atributos e coas súas funcións tradicionais (est. 17C-F). 

Mais nin sequera isto desbota a longa supervivencia das xefaturas étnicas da 
Callaecia. A cultura castrexa, certamente, vaise estancar dende mediados do século 
I d.C., minguando netamente dende a latinización xurídica, co devalo dos castros e o 
progresivo desprazamento da súa poboación aos novos asentamentos rurais que pro- 
liferarían dende aquela, os uici”, primitivo cerne da actual aldea galega. Porén, moi- 
tos castros nunca chegaron a se abandonaren durante o dominio romano. A cultura 
castrexa non foi diluída, senón absorbida pola romanización, pervivindo como unha 


77 F. CALO LOURIDO, 1994, pp. 685 ss. 

78 Caes., B.G., IV, 12, traducido da ed. J. EDWARDS, 1958, pp. 192 e 194. 

79 M. VILLANUEVA ACUÑA, 1993, pp. 35 ss.; G. PEREIRA MENAUT, 1997a, p. 245; A. M. SUÁREZ PIÑEIRO, 2006, p. 81; 
F. CALO LOURIDO, 2010, pp. 186-187; M. FERNÁNDEZ CALO, 2018a, pp. 133 ss. 

parte consubstancial, pero significativamente diferenciada, da sociedade provincial 
galaico-romana. E esta parte, retraída dende o derradeiro terzo do século I d.C., ficou 
latente para reemerxer dúas centurias despois. A partires do século III, en efecto, 
producirase un auténtico renacemento castrexo, coa reocupación de asentamentos xa 
abandonados ou a revitalización doutros remanentes. 

A ocupación de lugares en altura foi unha tendencia común no Occidente euro- 
peo, non só baixo-romana senón xenericamente tardo-antiga, dentro da que o renace- 
mento castrexo da Callaecia non constitúe máis ca unha plasmación rexional”. Este 
fenómeno poderíase explicar por moi diversos factores, do dinamismo demográfico 
á inseguridade dos asentamentos abertos; pasando polo punto medio, ao meu ver 
máis acaído, do acubillo de campesiños desposuídos das terras baixas pola expan- 
sión do latifundio. Abofé, a sociedade destes castros serodios non era xa a mesma cá 
dos séculos anteriores, fondamente vinculada xa a un contexto administrativo impe- 
rial consolidado, e nomeadamente á estrutura socio-económica do fundus”!'. Mais a 
preceptiva atención ás dinámicas estruturais propias da época non debe de nos facer 
obviar os aspectos etno-culturais inherentes a este proceso que non pode entenderse 
fóra da premisa das pervivencias autóctonas. Permítome reproducir para isto o que 
xa teño argumentado ao respecto noutro traballo recente: 


Presumibelmente boa parte dos efectivos demográficos responsábeis deste rena- 
cemento castrexo procedeu da propia poboación que nunca [...] abandonara [os 
castros]; cuxa cultura e organización social se cadra diferise substancialmente dos 
uicani e dos traballadores das uillae. Ao contrario deles, o modo de vida da po- 
boación dos castros ficara en grande medida alleo á latinización xurídica e ao con- 
secuente reforzamento dos vencellos civís que caracterizaran a Alta Romanidade 
da Callaecia. [...] Isto significa que estamos probabelmente perante comunidades 
moi independentes, subdesenvolvidas, entre as que os primitivos) vencellos de 
parentesco pesaban máis na súa adscrición socio-política do que na xeneralidade 
das comunidades labregas e urbanas do seu tempo”. 


Neste senso, o renacemento castrexo non é meramente un proceso ancorado 
nas dinámicas estruturais do seu tempo, senón que evoca tamén inexorabelmente o 
pasado, inscribíndose pois nas tendencias, máis globais, de reafirmación das culturas 
autóctonas que afectaron, en diferentes épocas e provincias, a boa parte do Occidente 
baixo-romano”. A revitalización —e redefinición— de certos cultos indíxenas, como 


80 A. TRANOY, 1981, pp. 419-422; C. A. F. de ALMEIDA, 1993, p. 194; F. ARIAS VILAS, 1993; M. FERNÁNDEZ CALO, 
2018a, pp. 220-221. 

81 Cfr. F. ARIAS VILAS, 1993; M. FERNÁNDEZ CALO, 2017, pp. 30-31. 

82 M. FERNÁNDEZ CALO, 2017, p. 30. 

83 Cfr., por exemplo, arredor dos motivos artísticos no Baixo Imperio, R. MACMULLEN, 1990; arredor da relixiosida- 
de pagá, A. ROUSSELLE, 1990; arredor da organización socio-política post-romana, C. WICKHAM, 2005, pp. 303 ss. 

ilustra o Berobreus do Facho de Donón, no Morrazo, ou o aparente sincretismo entre 
divindades galaicas, romanas e orientais do santuario rupestre de Panóias, Vila Real, 
ilustran as diversas facianas do vector indíxena na relixiosidade pagá da Callaecia 
tardo-antiga””. Se isto constituíu unha tendencia globalmente provincial, non cum- 
priría pensar que nos castros serodios, en concreto, tal reafirmación da vella cultura 
autóctona se expresase con máis forza? 

O exemplo paradigmático destes asentamentos é sen dúbida Viladonga (est. 
4B), “un verdadeiro arquetipo formal de castro”... que viviu o seu auxe, segundo a 
cronoloxía estándar, entre os séculos Il e V d.C.” Viladonga forneceu, precisamente, 
un dos mellores rexistros ouriveiros da cultura castrexa, e entre eles un magnífico 
exemplar de torque procedente dun contexto estratigráfico datado entre os séculos 
Il e IV d.C.”“ Xa se producise esta peza arredor de tal intervalo de tempo ou sim- 
plemente se tivese atesourado nel, a cronoloxía do seu achado acredita dende logo 
a pervivencia do gusto artístico castrexo tradicional entre a poboación deste asenta- 
mento. Ficaría canda isto o seu simbolismo, a ideoloxía subxacente, as determinadas 
institucións xurídico-políticas que, tempo atrás, conviviran con estas alfaias? 

Pregúntome se os persoeiros predominantes dos castros serodios, certamente 
alleos —pero probabelmente subordinados-— á aristocracia fundiaria das uillae, terían 
procurado imitar, por espírito tradicionalista, ás vellas realezas do pasado. Xa non 
comporían, certamente, a mesma institución; pero si conectarían inexorabelmen- 
te con ela. Dende esta perspectiva, o principatus podería seguir vixente por moito 
tempo na moral e nas prácticas cerimoniais das xentes dos castros serodios. Esta 
pervivencia indirecta puido chegar moi lonxe; tanto, que a súa avaliación se afasta 
das posibilidades razoábeis do presente ensaio, e obriga agora a formular un simple 
concepto como fito máximo ao que aterse, O mesmo ao que intelixentemente alu- 
diu T. Rodríguez Fernández hai xa case tres décadas: a cristianización””. En efecto, 
despoxado o principatus do seu rol institucional, só a nova relixión se antolla quen 
de terlle ripado definitivamente tamén o seu valor cultural e ideolóxico remanente. 
Mais a cristianización, así como baliza un límite taxativo, tamén evoca unha super- 
vivencia excepcional, pois no ager galaico este decisivo proceso da nosa historia tar- 
do-antiga chegou canda menos ata o século VI d.C., seo do que probabelmente foi o 


84 Arredor do santuario do Facho de Donón no marco da relixiosidade castrexa serodia, véxase M. LLINARES GAR- 
CÍA, 2016, pp. 82-83; para unha completa síntese recente do de Panóias, véxase M. J. C. SANTOS, 2010, pp. 149 ss. 

85 F. ARIAS VILAS, 2015, p. 78. Malia o meu escepticismo ao respecto, hei de apuntar por rigor académico que un 
recente estudo propón a ocupación discontinua de Viladonga, cun hiato que cubriría por enteiro, supostamente, 
os séculos III e IV d.C.: véxase C. TEJERIZO GARCÍA £ al., 2019. Por suposto, o presente ensaio non é o lugar no 
que proceda avaliar a pertinencia científica desta proposta, que contradí drasticamente o consenso existente na 
colosal bibliografía dun dos castros mellor coñecidos e máis traballados da actual Galiza. 

86 Cfr. X.L. LADRA, 2002, p. 186. 

87 T. RODRÍGUEZ FERNÁNDEZ, 1994, p. 177. 

meirande esforzo evanxelizador endexamais efectuado na nosa terra, o dirixido pola 
Coroa e a Igrexa suevo-católicas. As xefaturas étnicas que marxinalmente puideron 
desenvolverse na nosa Tardoantiguidade, baixo novas condicións socio-políticas, se 
cadra emulando ao vello principatus mais sen descenderen realmente del, semellan 
atopar así, verosimilmente, a oportunidade dunha longa supervivencia, alongando 
a herdanza dos principes da Antigúidade ata o mesmo limiar do noso Medievo... 
Alguén terá que escribir algún día a súa historia. 

CONCLUSIÓN 


Hai xa case corenta anos, nunha obra divulgativa arredor da historia da Gali- 
za, No seu tempo de grande difusión, J. C. Bermejo concluía, na súa colaboración 
centrada na Antiguidade, que na cultura castrexa houbera “unha aristocracia guerrei- 
ra, con xefes pero sen reis”!', As nosas pescudas, ao abeiro da xa unívoca —embora 
inevitabelmente superficial— caracterización do principatus, apuntan precisamente 
en dirección contraria: unha sociedade efectivamente dirixida por xefes, dende logo 
equiparábeis a reis, mais sen rastro de aristocracia guerreira ningunha. 

A aseveración de J. C. Bermejo, que reproducía unha impresión longo tempo 
asentada na investigación arqueolóxica galega”, ha de ser situada no seu contexto 
historiográfico. A década de 1980, que se abría precisamente con esta súa achega, 
vería a grande eclosión da Arqueoloxía e as ciencias da Antiguidade galego-portu- 
guesas, € canda ela a nidia secuenciación cronolóxica do rexistro material da nosa 
común Prehistoria. Distinguiuse só entón a sociedade, evidentemente estratificada, 
que producira as magníficas armas aristocráticas € a rica ourivaría do Bronce final 
atlántico, da máis igualitaria e máis labrega cultura castrexa, ao evidenciarse que to- 
das as principais manifestacións culturais desta última, da urbanización dos grandes 
castros á plástica en pedra —ao que hoxe podemos engadir con algunha seguridade 
o florecemento ouriveiro—, se limitaban á súa fase máis avanzada: esa que arrinca, 
como moi cedo, dende o derradeiro terzo do século II a.C. 

A constatación do principatus sitúase tamén nesta mesma fase da cultura cas- 
trexa, mais os nosos resultados apuntan, por unha banda, a que nin se orixinou nin 
se reduciu a ela; e pola outra, a que os indicadores arqueolóxicos de estratificación 
social que poden ser ubicados nas mesmas datas constatan efectivamente o xermolo 
dunha elite na súa sociedade, pero non precisamente a súa definición exclusiva nin 


1 J.C. BERMEJO BARRERA, 1980, p. 38. 
2 Cfr. F. LÓPEZ CUEVILLAS X R. C. de SERPA PINTO, 1933-1934, nomeadamente p. 292. 

preferencialmente guerreira, nin tampouco a súa complicidade coa vella xefatura 
étnica anterior. A guerra foi responsabilidade colectiva durante todo o lapso his- 
tórico da cultura castrexa, que non xerou diferenzas substanciais no seu exercicio, 
netamente isonómico, entre os estratos constituíntes desta sociedade. O principatus 
emerxe precisamente nesta guerra comunitaria como factor cohesionador, dirixente 
militar circunstancial da súa disgregada comunidade etno-política... Pero sobre todo 
emerxe tamén, en tempo de paz, como ministro relixioso e sacrificador, se cadra de 
cabalos, sobranceando as cerimonias rituais comunitarias; como padroeiro de pe- 
quenas clientelas militares; é mesmo como xuíz e presidente da asemblea, sentado 
no seu trono diante do pobo. Todo isto, atributos cotiáns das realezas antigas, pode 
ser confrontado, embora dificilmente confirmado ou concretado, no rexistro material 
castrexo do seu tempo, e así o tentamos facer aquí. 

Mais o principatus dista de se corresponder a unha realeza aristocrática, exerci- 
da a través do dominio despótico sobre o pobo e da dirección de poderosas clientelas 
ecuestres, ao abeiro das súas prebendas sobre rendas e terras e campesiños depen- 
dentes. Alén do certo —e anacrónico— resabio “feudalizantes propio das achegas que 
comunmente as teñen formulado para a Callaecia antiga, estas realezas aristocrá- 
ticas vencéllanse sempre na Antigúidade a construtos políticos de grande enverga- 
dura: aqueles que demos en denominar áúmonarquías agregativasy, e que deixan tan 
atrás ao noso principatus. Evidentemente, dende o século II a.C. vai agromar a pro- 
gresiva estratificación social da cultura castrexa; mais isto non situará á súa xefatura 
tradicional, o principatus, nunha posición de forza, senón perante un perigoso porvir. 
A dinámica seguida na Callaecia será, nin máis nin menos, cá mesma que experi- 
mentou grande parte da Europa e da bacía mediterránea do seu tempo: as realezas 
tradicionais sucumbiron perante as forzas sociais xestadas no proceso de inclusión 
mercantil, progreso material e urbanización que acompañou, segundo ritmos diver- 
SOS, O devir histórico da Idade do Ferro na xeneralidade destas sociedades. 

En efecto, as xefaturas tradicionais galaicas que subxacen no principatus, cuxa 
orixe presumimos na primitiva implantación indoeuropea, nalgún intre da Idade do 
Bronce, dende a que viviron procesos de afianzamento e retracción socio-política se- 
guindo o devir estrutural da súa sociedade, serán definitivamente abolidas ao remate 
da Idade do Ferro. Do século II a.C. en adiante producíronse na Callaecia algunhas 
das transformacións estruturais máis transcendentais da nosa historia, reproducindo 
ao seu xeito a liña xeral seguida anteriormente por outras sociedades europeas e 
mediterráneas antigas: o xermolo de novas elites sociais, a urbanización dos asen- 
tamentos, a dominación imperial romana, é a asimilación xurídica latina. E como 
anteriormente acontecera naqueloutras sociedades, as realezas tradicionais galaicas 
foron entón sistematicamente abolidas, arrecantadas polas forzas sociais xeradas á 

calor do seu dominio, incapaces de se adaptaren ao afianzamento civil que acom- 
pañou ás transformacións socio-económicas do seu tempo, suprimidas finalmente 
polas oligarquías locais que instauraron o goberno republicano entre os pobos da 
Callaecia como antes fixeran no resto do mundo circunmediterráneo antigo. 

Este proceso materializouse habitualmente a través de episodios de stásis ou 
conflagración civil entre os poderes rexios tradicionais, ás veces baixo a súa ten- 
tativa de reformulación tiránica, e as forzas sociais ascendentes. Ignoramos o que 
aconteceu na Callaecia. Se cadra a influencia do dominio imperial romano mode- 
rou a violencia desta mutación constitucional. Na temperá urbanización dos grandes 
castros bracarenses, que de seu suxire a plasmación deste mesmo proceso político, 
Roma albiscábase dende logo xa como un afastado hégemón, mais se cadra sen a 
capacidade de amornar a conflitividade social interna das comunidades aliadas e as 
sometidas ao seu dominio. 

A constatación do principatus galaico no limiar da Era cristiá certifica a per- 
vivencia da realeza tradicional dalgúns pobos periféricos do norte da Callaecia al- 
to-romana: en concreto, os albións e os cóporos. Aludo a tal pervivencia nas súas im- 
plicacións estritamente semánticas: un trazo conservador da organización socio-po- 
lítica destes pobos, que nun contexto global adverso mantiveron as súas xefaturas 
tradicionais. O principatus galaico, como exemplo provincial do principatus gentis, 
é expresión de tales xefaturas baixo un contexto de dominio imperial romano e de 
incipiente aculturación. Non ha de ser extrapolado á totalidade da cultura castrexa do 
seu tempo, que sabemos que daquela estaba a implantar precisamente outras formas 
de goberno, e de dereito, e de organización socio-política. O principatus non pode 
ser artificiosamente estendido no espazo, mais si ha de selo no tempo: é a expresión 
epigráfica latina dunha realeza galaica dende logo moi anterior, suxeita a unha pro- 
longada biografía ata a súa disolución definitiva, segundo vimos de sintetizar; e da 
que coido que, nalgún intre, foi verdadeiramente o órgano gobernativo ordinario da 
xeneralidade dos pobos galaicos. Mais esta non é xa a situación na que se labrou a 
nosa epigrafía principesca, é moito menos a que se materializará a partires da latini- 
zación xurídica. Se cadra certas xefaturas étnicas posteriores, no contexto do rena- 
cemento castrexo a partires do século III d.C., á marxe do municipium pero dentro 
da súa xurisdición, puideron ter asimilado, por imitación tradicionalista, Os trazos 
culturais desta primitiva realeza. Emporiso, a biografía do principatus, como órgano 
gobernativo dos pobos galaicos, rematou coa constitución destes en repúblicas e a 
súa eventual municipalización... E a daqueloutras xefaturas dos castros serodios, 
certamente, xa é outra historia. 

Coido que con este ensaio demos avanzado algo na comprensión do principatus 
galaico, e un chisco tamén na das realezas e xefaturas pre-históricas da Callaecia, e 

na da nosa máis antiga historia constitucional. A análise intrínseca da nosa epigrafía 
principesca permitiunos postular algúns trazos definitorios da institución que cons- 
tata, suxeríndonos o seu carácter netamente rexio. Puidemos asimilar así Os nosos 
principes ao modelo xeral do principatus gentis romano, é en termos históricos ás 
realezas locais do marco circunmediterráneo antigo. Isto levounos a ubicar o prin- 
cipatus, en canto a xefatura étnica, nun contexto ben documentado na Antiguúidade 
recente, outorgándolle por fin uns vieiros firmes para a súa interpretación. No trán- 
sito destas pescudas adoptamos, matizamos e desbotamos achegas particulares dos 
múltiples estudosos que nos precederon, cuxa atención inclusiva coido que é unha 
das novidades máis relevantes asentadas polo presente ensaio. Agardo, do mesmo 
xeito, que as futuras achegas arredor do principatus, das culturas pre-históricas da 
Callaecia e da nosa historia constitucional antiga, tomen en consideración tamén os 
resultados que aquí se expuxeron, embora só sexa para OS COITIXir. 

Mais tales resultados non fornecen só respostas, senón tamén —e sobre todo— 
preguntas. Non creo que isto sexa necesariamente negativo, pois a ciencia non avan- 
za doutro xeito; e neste senso coido que algunhas das incógnitas que formulamos 
ao longo do presente ensaio abren vieiros verdadeiramente prometedores para a súa 
eventual exploración e discusión académica. Quen foi realmente o princeps da Vei- 
ga? Por que se enterraron en Lugo os principes dos cóporos? Cal foi o vieiro de im- 
plantación, se o houber, como coidamos, da realeza indoeuropea na Callaecia? Poida 
que as fontes da conquista romana da nosa terra agochen o desempeño e expansión 
agregativa dos principes? Será a praefectura Callaeciae unha verdadeira praefectu- 
ra gentis como aconteceu noutras rexións vinculadas a principatus étnicos? En que 
grao o renacemento castrexo puido recuperar dende o século III d.C. a cultura au- 
tóctona e, canda ela, os usos institucionais e a ideoloxía rexia do principatus? E que 
dicir dos indicios materiais desta institución? Serán certos os que coidamos identi- 
ficar? Haberá máis no rexistro castrexo que non soubemos ver e ler?... Coido que 
ninguén tentou resolver nunca dun xeito sincero e firme ningunha destas preguntas; 
algunha das cales, de feito, emerxeu por primeira vez coas pescudas desenvolvidas 
no presente ensaio. Tamén aquí houbemos de sortealas, porque a nosa pretensión 
orixinal revelouse ben máis modesta do que o principatus, en cada chanzo da nosa 
investigación, foi demostrando merecer. 

Porén, malia as tan diversas e tan afastadas cuestións das que nos temos ocupa- 
do e da inapreixábel multiplicidade de cabos soltos que agora se nos presentan, re- 
clamando a súa atención, o principatus suxire tamén de seu preguntas ás que nin se- 
quera nos achegamos de preto ao longo deste ensaio. Permitireime facelo agora con 
unha, aquela que máis poderosamente incita a miña imaxinación: pois, ten alguén 
reparado en que, sendo o principatus unha realeza que perviviu no norte da Callae- 

cia ata o século I d.C., coincida co lexendario testemuño de dous dos máis populares 
monarcas da nosa mitoloxía nacional, o rei de Duio e a raíña Lupa, cando o corpo 
do Apóstolo foi traído de Palestina? Xa na súa evocadora achega A. Balboa propuxo 
explorar algúns trazos da ideoloxía rexia da antiga Callaecia nesta vella tradición, 
segundo el #cristianizada), coma moitas outras da Europa pagá, por cregos medie- 
vais?. Por suposto, non é esta a única interpretación posíbel da orixe desta fonte, e 
algunha das alternativas existentes podería contradicila netamente“. Non podo, con 
todo, evitar secundar agora a sospeita de A. Balboa, paradoxalmente corrixíndoa: 
abofé, non só unha correspondencia ideolóxica, senón propiamente social, emerxe 
entre a anterga tradición xacobea e a sociedade histórica á que alude; pois cando 
segundo aquela a domina Lupa era raíña no Pico Sacro, a epigrafía constata que os 
principes dos cóporos sobranceaban as bisbarras veciñas... Se cadra este estímulo 
intelectual incite, coma en min, a imaxinación doutros investigadores, que poidan no 
futuro asumir a tarefa de revisitaren con rigor as tradicións xacobeas, baixo a estela 
de A. Balboa e dos nosos propios resultados. 

Con todo, entre os múltiples vieiros que se albiscan para a investigación, hai 
un que ao meu ver destaca pola magnitude do proxecto que podería promover. En 
efecto, malia que os nosos epitafios principescos consignan expresamente a origo 
dos defuntos aos que honraron, non sabemos aínda con certeza a qué lugares exac- 
tos fixeron referencia. Eludindo o castro albión Cariaca, suxeito a unha meirande 
indefinición contextual, argumentei no seu momento que o castro cóporo “Circinum 
houbo de conservar o seu topónimo probabelmente na actual parroquia de Circes, 
Touro, ou ben Cerceda, O Pino, indistintamente nunha bisbarra, cómpre denuncialo 
agora, moi esquecida pola investigación arqueolóxica, canda menos no que á Idade 
do Ferro respecta”. Por outra banda, en termos máis xerais e por citarmos un exem- 
plo, A. Teira Brión e E. Abad Vidal estiman que na veciña provincia de Pontevedra 
se interviron arredor de 54 castros, un 1276 do seu inventario arqueolóxico”. Esta 
cifra é a todas luces moi elevada, pero fica tamén moi por detrás do número total de 
xacementos catalogados, e máis aínda dos estimábeis, que en toda a antiga Callaecia 
se cadra rebordasen os tres milleiros”. Isto significa que moi probabelmente nunca 
se chegou a escavar nin a recoñecer ningunha sé principesca; o que, unha vez máis, 
esporea a nosa imaxinación... Presentarían algún aspecto excepcional os castros nos 


3 A. BALBOA SALGADO, 2005, nomeadamente pp. 54-57. Na mesma liña, M. V. GARCÍA QUINTELA £ M. SANTOS Es- 
TÉVEZ, 2008, pp. 301 ss., abraiantemente sen referencias ao anterior. 

4 Así, por exemplo, M. LLINARES GARCÍA K J. C. BERMEJO BARRERA, 2017, que defenden a orixe exóxena e estrita- 
mente alto-medieval destas tradicións. 

5 Segundo podemos observar na cartografía de A. TEIRA BRIÓN £ E. ABAD VIDAL, 2012. 

6 Ibid., p. 99. 

7 F. CALO LOURIDO, 1993, pp. 83-84. 

que residiron os principes? Poderiamos atopar algún elemento material característi- 
CO, Que puidese ser identificado e confrontado noutros castros xa ben coñecidos? Ou 
se cadra mesmo incrementarmos o noso tan cativo corpus epigráfico? Só o estrito 
labor arqueolóxico poderá superar estas incógnitas, cuxas respostas agardan por ser 
desenterradas: busquemos “Circinum, prospectemos Cerceda e Circes... Rastrexe- 
mos onde viviu no seu día Vecio, fillo de Verobeo, princeps dos cóporos, pois temos 
grandes visos de poder atopalo. 

Mais do que dende logo temos visos, coido, é dos nidios vieiros que demos 
aberto á boa investigación histórica. Ogallá alguén asuma o relevo nalgún deles, 
para que sigamos recuperando a voz dos principes da silandeira pedra que os trouxo 
ata nós, de xeito que atopen, como procurei outorgarlles neste ensaio, O seu lugar 
sobranceiro entre os grandes temas da nosa Historia anterga. 

Albiscar soberanos, ou xefes, Ou reis, no poleiro das comunida- 
des étnicas que compuxeron a ancestral cultura castrexa, no difuso 
limiar entre a Historia e a Prehistoria da nosa terra, non é unha 
proposta cómoda. Probabelmente, algúns censurarana por obvia; 
outros, por herética... E outros, en fin, probabelmente a maioría, 
por atrevida. Non contamos hoxe por hoxe —e precisamente hoxe 
menos ca nunca— con moitas certezas incontrovertíbeis arredor 
da cultura castrexa e dos seus límites coa romanización; e isto ten 
provocado moitas discusións, moitas controversias e moitas pos- 
turas irreconciliábeis. No presente libro, Martín Fernández Calo 
non parte dunha atención xenuína á cultura castrexa, nin á das súas 
potenciais realezas, xefaturas ou soberanías, senón que propón o 
estudo monográfico dunha antiga institución galaica, documentada 
por un par de lápidas dos primeiros tempos do dominio romano da 
nosa terra, no mesmo albor da Era cristiá: o principatus. Esta ins- 
titución leva xa moito tempo presente na literatura científica: dela 
díxose de todo, servindo de feito de combustíbel ás discusións aca- 
démicas que zarrapican as primeiras etapas da nosa Historia; pero 
paradoxalmente ninguén se propuxera nunca a urxente tarefa de 
a estudar en si mesma. Asumindo este cometido, e combinándoo 
co seu sólido coñecemento das fontes clásicas e epigráficas, dos 
máis diversos contextos históricos do mundo antigo, e do propio 
rexistro arqueolóxico da nosa terra, Martín Fernández Calo descó- 
brenos a elocuente riqueza dunha documentación aparentemente 
parca, para enxergar por fin quen foron os principes e a significan- 
cia que tiveron na Galiza do seu tempo... O resultado é este libro, 
acredor do XII premio de ensaio Manuel Murguía, no que o princi- 
patus se revela como un innovador e proveitoso vieiro sobre o que 


explorar o máis escuro da nosa Historia anterga. 


